[EΠIΣΤOΛH ΠEΤΡOΥ ΠΡOΣ IAΚΩΒOΝ.]
Πετρος Ἰακωβωι τωι κυριωι και επισκοπωι της αγιας εκκλησιας. υπο του
των ολων πατρος δια Ἰησου Χριστου εν ειρηνηι παντοτε.
Eιδως σε, αδελφε μου, εις το κοινηι πασιν ημιν συμφερον σπευδοντα
προθυμως, αξιω και δεομαι των εμων κηρυγματων ας επεμψα σοι βιβλους μηδενι
των απο των εθνων μεταδουναι μητε ομοφυλωι προ πειρας, αλλ' εαν τις δοκιμασθεις
αξιος υρεθηι, τοτε αυτωι κατα την αγωγην παραδουναι, καθ' ην και τοις εβδομηκοντα
ο Μωυσης παρεδωκε τοις την καθεδραν αυτου παρειληφοσιν. δια τουτο και ο καρπος
της ασφαλειας μεχρι του δευρο φαινεται. τον γαρ αυτον οι πανταχη ομοεθνοι της
μοναρχιας και πολιτειας φυλασσουσι κανονα, κατα μηδενα τροπον αλλως φρονειν
υπο των πολλα νευρουσων γραφων εξοδευθηναι δυνηθεντες.
Κατα γαρ τον παραδοθεντα αυτοις κανονα τα των γραφων ασυμφωνα
πειρωνται μεταρρυθμιζειν, ει δη τις· τυχον μη ειδως τας παραδοσεις ναρκαι προς τας
των προφητων πολυσημους φωνας. ου ενεκεν ουδενι διδασκειν επιτρεπουσιν, εαν
μη προτερον μαθηι πως δει ταις γραφαις χρησθαι. δια τουτο παρ' αυτοις εις θεος, εις
νομος, μια ελπις. ινα γουν το ομοιον και παρ' ημιν γενηται, τοις εβδομηκοντα ημων
αδελφοις τας βιβλους μου των κηρυγματων δος μετα του ομοιου της αγωγης
μυστηριου, ινα και τους βουλομενους το της διδασκαλιας αναδεξασθαι μερος
εφοδιαζειν εφοδιαζωσιν· επει εαν μη ουτως γενηται, εις πολλας γνωμας ο της
αληθειας ημων διαιρεθησεται λογος. τουτο δε ουχ ως προφητης ων επισταμαι, αλλ'
ηδη αυτου του κακου την αρχην ορων. τινες γαρ των απο εθνων το δι' εμου νομιμον
απεδοκιμασαν κηρυγμα, του εχθρου ανθρωπου ανομον τινα και φλυαρωδη
προσηκαμενοι διδασκαλιαν. και ταυτα ετι μου περιοντος επεχειρησαν τινες
ποικιλαις τισιν ερμηνειαις τους εμους λογους μετασχηματιζειν εις την του νομου
καταλυσιν, ως και εμου αυτου ουτω μεν φρονουντος, μη εκ παρρησιας δε
κηρυσσοντος. οπερ απειη. το γαρ τοιουτο αντιπρασσειν εστι τωι του θεου νομωι τωι
δια Μωυσεως ρηθεντι και υπο του κυριου ημων μαρτυρηθεντι περι της αιδιου αυτου
διαμονης. επει ουτως ειπεν· «Ὁ ουρανος και η γη παρελευσονται, ιωτα εν η μια
κεραια ου μη παρελθηι απο του νομου».
Τουτο δε ειρηκεν, «ινα τα παντα γινηται». οι δε ουκ οιδα πως τον εμον νουν
επαγγελλομενοι, ους ηκουσαν εξ εμου λογους, εμου του ειποντος αυτους
φρονιμωτερον επιχειρουσιν ερμηνευειν, λεγοντες τοις υπ' αυτων κατηχουμενοις
τουτο ειναι το εμον φρονημα, ο εγω ουδε ενεθυμηθην. ει δε εμου ετι περιοντος
τοιαυτα τολμωσιν καταψευδεσθαι, ποσωι γε μαλλον μετ' εμε ποιειν οι μετ' εμε
τολμησουσιν; ινα ουν μη τοιουτον τι γενηται, τουτου ενεκα ηξιωσα και εδεηθην των
εμων κηρυγματων ας επεμψα σοι βιβλους μηδενι μεταδουναι μητε ομοφυλωι μητε
αλλοφυλωι προ πειρας, αλλ' εαν τις δοκιμασθεις αξιος ευρεθηι, τοτε αυτωι κατα την
Μωυσεως αγωγην παραδουναι, καθ' ην τοις εβδομηκοντα παρεδωκεν τοις την
καθεδραν αυτου παρειληφοσιν, ινα ουτως τας πιστεις φυλαξωσιν και πανταχη τον
της αληθειας κανονα παραδωσιν, ερμηνευοντες τα παντα προς την παραδοσιν ημων,
και μη αυτοι υπο αμαθειας κατασπωμενοι, υπο των κατα την ψυχην στοχασμων εις
πλανην ελκομενοι, αλλους εις τον ομοιον της απωλειας ενεγκωσιν βοθυνον.
Και τα μεν εμοι δοξαντα καλως εσημανα σοι, το δε σοι δοκουν, κυριε μου,
πρεποντως επιτελει. ερρωσο.
 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


