De mansuetudine sermo
Του αυτου περι πραοτητος.
63.549
αʹ. Οιμαι παντας υμας επιστασθαι σαφως, οτι προσηκει τους των λογιων του
Θεου συνετως ακουοντας, ηθος αγαθον και τροπων αρετην ασκειν. Τουτο γαρ εστιν ωι
μαλιστα διαφερουσιν οι δουλοι του Χριστου των την αληθειαν αγνοουντων, τωι
χρηστοτητι συζηιν και βιον αξιον της ευσεβειας παρεχεσθαι. Τους μεν γαρ τον Χριστον
αγνοουντας ουδεν απεικος πονηρους τε ειναι και μοχθηρους τον τροπον· ο δε του
Χριστου δουλος εκ της των ηθων ημεροτητος καλεισθω μαλλον, η του παρα των
γονεων αυτωι τεθεντος ονοματος. Ου γαρ ουτως αγαπα63.550 ται παρα του Θεου το των
ανθρωπων γενος, ουκ απο παρθενιας, ουκ απο νηστειας, ουκ απο του των χρηματων
καταφρονειν, ουκ απο του προθυμως χειρα τοις δεομενοις ορεγειν, ως απο της
ημεροτητος και της των ηθων ευταξιας· καιτοι και το προθυμως επαρκειν τοις
δεομενοις ουκ αλλοθεν ουδαμοθεν, αλλ' απο της χρηστοτητος περιγινεται πασι τοις τον
Χριστον αγαπωσι. Και ωσπερ εκ των πηγων οι ρυακες, ουτως η προνοια των πτωχων εκ
της των ηθων ημεροτητος.
Πας γαρ επιεικης τε και πραος ραιδιως εις φιλανθρωπιαν καθελκεται, και 63.551
ουκ ανασχοιτο περιιδειν τους εν ενδειαι καθεστηκοτας, εαυτου νομιζων συμφοραν την
πενιαν των αλλων. Ἔστι τοινυν φθονος μεν απαντων κακιστος· ανηρ δε χρηστος και
πραος ου παραδεχεται τηι ψυχηι το πονηρον τουτο νοσημα, αλλα τους ευδοκιμουντας
αδελφους ορων, συγχαιρει και συνηδεται, εαυτου νομιζων ευδοξιαν την των αλλων
ευδοξιαν, κοινα τα των φιλων ηγουμενος, εν μεν τοις αγαθοις συγχαιρων, εν δε τοις
λυπηροις συναλγων. Τοιαυτα τα της πραοτητος δωρα, τοιουτος ο βιος των εν επιεικειαι
συζωντων· ο πραος ορφανων πατηρ, χηρων προστατης, πενιας κηδεμων, αδικουμενων
βοηθος, πανταχου ποιων του δικαιου το κρατος. Και παιδιωι πατηρ αιδεσιμος ο πραοτητι
συζων, και παις πατρι, και δουλος δεσποτηι, και τον δεσποτην ουδεν ετερον της παρα
των οικετων ευνοιας απολαυειν ποιει. Ὅταν γαρ ιδωσιν αυτον επιεικειαι χαιροντα, και
πραως απασι προσφερομενον, περι πολλου ποιουνται και θαυμαζουσι, πατερα μαλλον η
δεσποτην τον κεκτημενον νομιζοντες. Φερε δη, κατα δυναμιν η μετεραν ακριβως
εζετασωμεν, οσα τοις επιεικεσιν εκ της των ηθων ημεροτητος αγαθα περιγινεται.
Ουκουν ο πραος φιλος μεν τοις ορωσι, φιλος δε και τοις ακοηι γνωριμοις· και
ουδεις εστιν ος ημερον ανθρωπον επαινουμενον ακουων, ουκ αν επιθυμησειεν ιδειν και
ασπασασθαι και συνεχως οραιν, εν κερδους μερει την του τοιουτου φιλιαν ποιουμενος.
Καν υπερ χρηματων τινες προς αλληλους διενεχθωσιν, επι τον χρηστον και πραον
επειγονται, νομιζοντες πασαν εριν και φιλονεικιαν λυθησεσθαι ταχεως υπο της εκεινου
χρηστοτητος. Και γαρ αν συμβηι τους ανθρωπους φιλεχθρως εχειν προς αλληλους, η του
δικαζοντος ημεροτης δυσωπει γενεσθαι πραους τους ραιδιως εις οργην και θυμον
εκφερομενους. Ἂν δε αλλοι φανωσι τινες εις φιλιαν αγειν τους μαχομενους εθελοντες,
ουκ αν δυνηθειεν αιδεσιμοι φαινεσθαι. Ἐφ' εκαστου γαρ οιμαι των πραγματων
συμβουλος πιθανος ο πρωτος των πραξεων, ων εχεσθαι συνεβουλευσεν, απτομενος.
Ὅταν ουν ο της επιεικειας διδασκαλος πρωτος φανηι τα παραγγελματα βεβαιων, αμα τε
ωφθη και τους μεμηνοτας ημερωσε, και ουδεν αυτωι δει νουθεσιας και λογων, αλλα
πριν τι φθεγξασθαι, την ειρηνην εισηγαγεν. Και ωσπερ ακτις ηλιου φανεισα, το σκοτος
1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

απελαυνει ταχεως· ουτως ο χρηστος και πραος την ταραχην και την μαχην εις ειρηνην
και ησυχιαν μεταῤρυθμιζει ταχεως. Ἄξιον τοινυν κακεινο επισημηνασθαι, οτι μονους
τους ειρηνικους τον τροπον υιους ειναι του Θεου φησιν ο Χριστος.
Τινος ουν ενεκα της προσηγοριας της οικειας μονοις επιεικεσιν μετεδωκεν; Ὅτι
μονος ο φιλιας και ειρηνης αιτιος τοις αλλοις καθισταμενος, τον Υιον του Θεου μιμειται
κατα δυναμιν. Ἐκεινος μεν γαρ ως Θεος και των ολων κυριος τους αγιους αγγελους
εκπεπολεμωμενους τοις ανθρωποις εις φιλιαν συνεκερασεν, επιφανεις ημιν δια της
θειας αυτου σαρκος· χρηστος δε ανθρωπος αδελφους και συγγενεις και οικειους
πολεμουντας αλληλοις, αιδεισθαι πειθει τους νομους του Θεου, και την εχθραν
αποῤριψαντας φιλειν αλληλους κατα το θειον επιταγμα. Και μην, οπερ εν τοις σωμασι
τοις ημετεροις τα νευρα, τουτο χρηστος ανθρωπος εν οικιαι και εκκλησιαι και πολει.
Σωμα μεν γαρ και μελη αλληλων εθος ονομαζειν τωι Παυλωι τους αδελφους· ο δε τους
διεσπασμενους και μαχομενους εις φιλιαν αγων, εβεβαιωσε του Παυλου τον λογον,
πειθων απαντας μη αγνοειν τα μελη, μηδε κατεσθιειν αλλη63.552 λους. Ουκουν αληθης
ο λογος εκεινος· ωστε την αυτην εχει δυναμιν εν εκκλησιαι και οικιαι και πολει ο της
ειρηνης αιτιος τοις αδελφοις καθισταμενος, ην εχει δυναμιν εν τοις σωμασι τα νευρα,
συγκολλων και συναπτων τους διεσπασμενους και πολεμουντας αλληλοις. Ταυτην
μεντοι λαμβανει την δυναμιν επι των αλλων εκαστος, οταν αυτος φανηι πρωτος
επιεικειαι συζων· ο δε ραιδιως εις οργην εκφερομενος, καταγελαστος ειναι δοξειεν αν
τοις πολλοις, οταν επιχειρηι τους θυμουμενους πραΰνειν. Τι γαρ αν γενοιτο χειρον οργηι
δουλευοντων ανθρωπων; τις δε τον τοιουτον ορων, ουκ αποστρεφει τους οφθαλμους;
Ἀνηρ οργιλος αηδης μεν τοις απαντωσιν, αηδης δε τοις γειτοσι, καν εις χρειαν καταστηι
χρηματων, ου ραιδιως ευπορει των κουφιζοντων την πενιαν· κοινος εστι πολεμιος και
πολιτων και ξενων, βοων και κεκραγως, πληγας τοις απαντωσιν εντεινων, ρητα και
αῤρητα λεγων· τωι τοιουτωι το βλεμμα ταραττεται, το προσωπον οιδαινει, η γλωσσα
λυσσαι, ραιδιως αι χειρες επι παντα φερονται, τα των δαιμονωντων ο τοιουτος εργαζεται·
και τις ορων θυμουμενον ανθρωπον, απορησειεν αν ειτε ο δαιμων ελαυνει τον αθλιον,
ειτε εκων εις τοσαυτην εξηνεχθη μανιαν.
Ὀργη δαιμων εκουσιος, αυθαιρετος μανια, ερημια φρενων· ο θυμουμενος του
διαβολου παιγνιον, εργαστηριον δαιμονων, της εκεινων πονηριας υπηρετης αξιος. Ειπε
μοι, τι μαλιστα βουλονται τους ανθρωπους οι δαιμονες εργαζεσθαι; ουχι γονεας
υβριζειν; ουχι τας μιαρας χειρας τοις γεγεννηκοσιν επαγειν; ουχι βλασφημειν τον Θεον;
Ταυτα τοινυν απαντα των θυμουμενων εργα. Ὥστε και ασεβειας ο θυμος ραιδιως αιτιος
γινεται τοις οργηι δουλευουσιν· ουδε γαρ κρατειν εαυτους δυνανται ταχεως οι
δεδωκοτες εαυτους τωι θυμωι· αλλ' ωσπερ εν χειμωνι και ζαληι θαλαττης, κυβερνητου μη
παροντος, παραλαμβανοντα τα κυματα την ναυν ερημον υποβρυχιον ποιει ταχεως·
ουτως ο θυμος ωσπερ τις σκηπτος και χειμων εμπεσων τηι ψυχηι, εκφρονα και
παραπληγα ποιει ταχεως τον αυτωι δουλευοντα. Τι ουν, ευ φρονουντων ανθρωπων εστι
προαναστελλειν το νοσημα, και πριν εις οργην εξενεχθηναι, κατεχειν την ψυχην, και
ταις απο της Γραφης νουθεσιαις κοιμιζειν τον θυμον. Ει γαρ των γοητων επωιδαις εικει
τα θηρια ραιδιως, τι θαυμαζεις ει τα λογια του Χριστου ψυχην αγριαινουσαν εις γαληνην
και ισοψυχιαν μεταῤρυθμιζει ταχεως; Πασα, φησι, πικρια και οργη και θυμος και κραυγη
αρθητω αφ' υμων, συν πασηι κακιαι· γινεσθε δε εις αλληλους χρηστοι, ευσπλαγχνοι,
χαριζομενοι εαυτοις· εαν τις προς τινα εχηι μομφην, καθως και ο Θεος εν Χριστωι
εχαρισατο υμιν. Γινεσθε ουν μιμηται του Θεου. Ὁρατε οιος εστιν ο πραος; τινος
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

ονομαζεται μιμητης; ουκ αγγελων, ουκ αρχαγγελων, αλλα του ∆εσποτου των ολων.
Καιτοι κακεινοι πραοτατοι και πασης αρετης γεμοντες· αλλ' ομως ο Παυλος ζηλωτας
Θεου τους ημερους ωνομασεν, ινα δια του μεγεθους της τιμης πραοτατους ειναι
παιδευσηι τους ακουοντας, ινα πας ο υβριζομενος η αλλο τι πασχων δεινον, πραως
ενεγκηι τας λοιδοριας, και κρατησηι της οργης, ως τωι Θεωι μελλων ακολουθειν εν τωι
κρατειν της οργης. Τινα γαρ δη τα Θεου; Ἄνωθεν μεν απαντα και οραι και ακουει, εν δε
τοις επι γης και λεγομενοις και πραττομενοις αδικηματα πολλα. Εισι δε τινες εις
τοσουτον ηκοντες ασεβειας, ως και βλασφημειν τον Θεον, οταν τι παρα των πραγματων
λυπωνται, και βλεποντες εις τον ουρανον, ουδενος απεχονται ρηματος· ο δε Θεος ανεχε
63.553 ται, και τοσαυτην εχων δυναμιν του λαμβανειν δικην παρα των ασεβουντων, ου
λαμβανει; Ει δε παντας τους αμαρτανοντας εκολαζεν ο Θεος, σφοδρα αν ολιγον ην το
σωζομενον, και ουδ' αν εξηρκουν οι ζωντες προς τας ταφας. ∆ια τουτο φησιν ο ∆αυΐδ·
Ἐαν ανομιας παρατηρησηις, Κυριε, Κυριε, τις υποστησεται; οτι παρα σοι ο ιλασμος εστι.
Νυν δε και εν αυτωι τουτωι δεικνυει την εαυτου φιλανθρωπιαν ο Θεος, τωι μηδε δικαιως
κολαζειν. Ὅστις ουν εοικεναι βουλεται τωι Θεωι, κατα δυναμιν ανθρωπινην πραος εστω
και ημερος, και φερετω γενναιως, οταν τι πασχηι παρα των αλλων δεινον.
Ἀγαπατε, φησι, τους εχθρους υμων, καλως ποιειτε τοις μισουσιν υμας,
προσευχεσθε υπερ των επηρεαζοντων υμας και διωκοντων υμας, οπως γενησθε ομοιοι
του Πατρος υμων του εν τοις ουρανοις, οτι τον ηλιον αυτου ανατελλει επι πονηρους και
αγαθους, και βρεχει επι δικαιους και αδικους. Πολλαι μεν ουν εισιν αρεται Χριστιανοις
ανδρασι πρεπουσαι, μειζων δε απασων η πραοτης· τους γαρ εν ταυτηι διαλαμποντας
μονους του Θεου ζηλωτας ο Χριστος ονομαζει. Προσηκει τοινυν ημας, οταν υβριζηι τις η
τυπτηι η αλλο τι πραττηι δεινον, ησυχαζουσηι ψυχηι παντα γενναιως υπομενειν,
ενθυμουμενους οτι του Θεου μιμητας η πραοτης ποιει. Και γαρ αυτος ο ∆εσποτης και
Σωτηρ ημων υβριζομενος, πληγας λαμβανων, προσηλουμενος, σταυρουμενος, πραως
ηνεγκε την Ἰουδαιων μανιαν, και τοσαυτην εχων δυναμιν του λαβειν δικην παρα των
ασεβουντων, ουκ ελαβεν, αλλα την μεν δυναμιν εδειξεν εν τωι σεισαι την γην και
νεκρους αναστησαι και κρυψαι τον ηλιον και νυκτα την ημεραν ποιησαι, την δε
πραοτητα και φιλανθρωπιαν εν τωι μηδενα των ησεβηκοτων κολασαι· ινα μαθωσιν
απαντες οι τας ασεβεις χειρας προσαγοντες τωι ∆εσποτηι, οτι ραιδιως αν τους μανεντας
εκολαζεν ο ραιδιως ουτω σεισας την γην και τον ηλιον εξαιφνης αφανη γενεσθαι
προσταξας· νυν δε επειδηπερ εστιν ημερος, και πραως φερει την μανιαν των ασεβων,
ουκ αυτος μονος ημερως ηνεσχετο των σταυρουντων, των βλασφημουντων, αλλα και
τον Πατερα παρεκαλει, μη χρησασθαι κατα των ασεβων τοις ουρανιοις βελεσιν. Ὅταν
ουν σοι πασχοντι δεινον και αφορητον τι οργη παραστηι και θυμος, αναμνησθητι της του
Χριστου πραοτητος, και ταχεως ημερος εσηι και πραος, ουκ αυτος μονος εκ της
ημεροτητος τα μεγιστα κερδαινων, αλλα και τον εχθρον ωφελων και χρηστον ειναι
παιδευων. Ὅταν γαρ ιδηι σε τον τα εσχατα πασχοντα πραως, της οργης ανεχομενον,
ταχεως και αυτος επιεικης εσται και χρηστος, και τον θυμον αποῤριψας, ζηλωτης
επιθυμησει γενεσθαι της σης ημεροτητος.
Ὅστις ουν εθελοι τους θυμουμενους νικαιν, γενναιως φερετω τας υβρεις και τας
πληγας, και πολλην οψεται μεταβολην του μεμηνοτος και τυπτοντος· αν δε και αυτος
υπο της οργης ηττηθεις, τοις ισοις αμυνασθαι σπουδαζηι τον εχθρον, ουδεποτε περας
εσται της οργης και της μαχης, αλλ' αει μεμηνοτες και νικαιν αλληλους επιθυμουντες
ταις λοιδοριαις και ταις πληγαις, εις απεραντον πολεμον και μαχην εκφερονται,
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

επιβουλευοντες αλληλοις, συκοφαντιας αναπτοντες, επιορκειν τολμωντες, α μητε
εωρακασι μητε ακηκοασι κατηγορειν μελετωντες, εν ημεραι μεν ωσπερ κυνες
λυττωντες, και ζητουντες τον εχθρον, της δε νυκτος το πλειστον αναλισκοντες εν τωι
βουλευεσθαι τι κακον και ραπτειν επι 63.554 βουλας. Τοις τοιουτοις ουδε υπνος
καθαρευει παθηματων, αλλα τον εχθρον παρειναι και λοιδορεισθαι και τυπτειν
νομιζοντες, εκ των υπνων αναπηδωσιν, ερωντες της αλληλων σφαγης πλεον η
τραπεζης· ετεροι δε υπο της οργης μεθυοντες, συκοφαντας μισθουμενοι, και πραγματα
αμυθητα παρεχοντες αλληλοις, οσωι αν πλειω κακα παρασχωσιν αλληλοις, τοσουτωι
μαλλον εις μανιαν ερεθιζομενοι. Ὅπερ γαρ φασι τους μεθυοντας πασχειν, υπο της
απληστου μεθης εις χαλεπωτεραν διψαν εκφερεσθαι, τουτο πασχουσιν οι δουλευοντες
οργηι, υπο της αμετρου φιλονεικιας εις μειζω και χαλεπωτεραν εκφερομενοι μανιαν· ο
μεν δουλον εκαλεσεν, ο δε πορνης υιον, ο μεν ανοητον, ο δε μαινομενον, ο μεν κλεπτην
και αδικον, ο δε πασης πονηριας αναμεστον.
Ειτα υπο της οργης μεθυοντες, συμπλακεντες αλληλοις, μικρου δειν τα θηρια
μιμουνται, τυπτοντες, λακτιζοντες, δακνοντες, κατακοπτοντες τα σωματα, ουδενος
φειδομενοι μερους, ουκ οφθαλμων, ουκ ωτων, ου ρινος, ου προσωπου, ουκ αλλου
μελους τινος, αλλα συῤραγεντες αλληλοις και κατακοψαντες εαυτους, και τι κακον ου
ποιησαντες; αναχωρουσιν εκ της μαχης, οι μεν οφθαλμον εκκοπεντες, οι δε χειλη, οι δε
αλλο τι του σωματος μερος· πλεον την ψυχην η το σωμα διεφθαρμενοι, μεμηνοτες,
παραφρονουντες, λυττωντες, αγνοουντες τον νομον του Θεου και Σωτηρος, τον
κελευοντα ραπιζομενους και τυπτομενους και τα αλλα πασχοντας, ησυχαζουσηι τηι ψυχηι
παντα φερειν γενναιως, και νικαιν τηι πραοτητι τον των αδικουντων θυμον. Ὁ γαρ τουτο
ποιων επαινειται μεν υπ' ανθρωπων, στεφανουται δε υπο Θεου και Σωτηρος. ∆ιοπερ χρη
καρτερειν, και των οργιζομενων ημερως ανεχεσθαι, βλεποντας προς τον στεφανον, ον ο
Θεος ετοιμαζει τοις επιεικεσι και χρηστοις. Ἄτοπον γαρ τους μεν γυμνικων αγωνων
αθλητας και κονιορτου και πληγων και τραυματων ανεχεσθαι, προς δοξαν κενην και
στεφανον ουδενος αξιον βλεποντας· ημας δε τους υπο Χριστου στεφανουσθαι
μελλοντας μη κρατειν οργης, μηδε παντα φερειν γενναιως, αλλα βραχειαν ηδονην και
θυμον αδικον της εν ουρανοις προτιμαιν τιμης τε και ευδοξιας. Και μην κακεινο γε
ισμεν, οτι πολλων οντων και μεγαλων, οις ο των δικαιων κεκοσμηται βιος, τουτο προ
των αλλων λαμπρους πεποιηκε τους ανδρας, το χρηστοτητι συζηιν και τοις αδικουσιν
ημερως προσφερεσθαι.
Τουτωι μεν γαρ ο Μωυσης πραως ανεχομενος της των Ἰουδαιων μανιας, και ταις
ευχαις τους εχθρους διασωζων, της εν ουρανοις τιμης τε και ευδοξιας προ των αλλων
απηλαυσεν, και του Θεου φιλος εκληθη· τουτωι δε ο ∆αυιδ των εχθρων και πολεμιων
φεισαμενος, εις πολλην ευνοιαν και φιλιαν τον Θεον επεσπασατο. Ἅπαντα μεν γαρ
ανθρωπον τουτο κοσμειν δυναται, διαφεροντως δε τους εν ταις εξουσιαις. Το γαρ,
παντα ποιειν επιτρεπουσης της βασιλειας, κατεχειν εαυτον, και τον του Θεου νομον
ηγεμονα ποιεισθαι των εργων, μεγα μεν εις ευφημιαν τε και δοξαν. Και μην και Παυλος
και Πετρος της ουρανιας αψιδος αψαμενοι δια την αρετην, ηι συνεζησαν, απο της
ημεροτητος μαλλον η των αλλων εξελαμψαν αγαθων, τους λοιδορουντας τιμωντες,
τους εχθρους ευ ποιουντες. τους καταλιθασαντας πολλακις ταις ευχαις διασωζοντες·
ᾔδεισαν γαρ τουτο μαλιστα κεχαρισμενον τωι Θεωι ποιουντες, και προ των αλλων
αγαθων εν ουρανοις θαυμαζομενον. ∆ι' οπερ αυτοι γε τον εαυτων βιον ημερο63.556 τητι
κοσμουντες εφανησαν, και τους αλλους ανθρωπους επι ταυτην παρακαλουντες. Ἐπει
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

και τον Στεφανον εν τοις υπερ της ευσεβειας κινδυνοις υπερ των εχθρων ορωντες
ευχομενον, ομοιως επι τε τηι πραοτητι και τοις αγωσι θαυμαζομεν.
Ἐπειδη τοινυν τοσουτους και τοιουτους ηγεμονας επιεικειας εχομεν,
παρακαλεσωμεν εαυτους και αλληλους τοις εκεινων ιχνεσιν επεσθαι, και δια πραοτητος
τωι Θεωι λειτουργειν, ως ταυτην μαλλον ασμενως δεχομενωι την λειτουργιαν, η τας
αλλας απασας αρετας. Και γαρ ο θειοτατος Παυλος αρετην αποστολου δειξαι
βουλομενος, εκ της ημεροτητος μαλιστα βουλεται τον του Χριστου διακονον φαινεσθαι·
καιτοι πολλα ειχεν ειπειν, ει γε λεγειν εβουλετο τα κοσμουντα τον αποστολον,
δαιμονων ελασιν, νεκρων αναστασιν· αλλ' ομως παντα υπερβας εκεινα, την εν τοις
ηθεσιν επιεικειαν ανω και κατω διεξερχεται, οπως ημερως προσενηνεκται τοις εχθροις
διεξιων τε και λεγων, ινα πεισηι και ημας τοις οικειοις ιχνεσιν επεσθαι, και χρηστους
ειναι και πραους.
∆ικαιον ουν τοις αγιοις εκεινοις ακολουθειν, κακεινους ποιεισθαι του βιου
παραδειγμα, ινα πασι τοις καλοις εκλαμποντες, των επηγγελμενων τυχωμεν αγαθων
παρα του μεγαλου Θεου και Σωτηρος ημων, δι' ου και μεθ' ου τωι Πατρι συν τωι
Πνευματι αγιωι πασα δοξα, τιμη, και κρατος εις τους αιωνας των αιωνων. Ἀμην.

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


