In Lazarum iii
Εις τον τετραημερον Λαζαρον. γʹ.
62.777
Ἔλυσε τον Λαζαρον το φως· αλλ' ουτω καλουμενος εσπευσεν, ως
εσπαργανωμενος επιδειξασθαι δρομον, ο τεταρτην μεν ημεραν κατασαπεις εν τωι
μνημειωι, πολλα δε των σπλαγχνων υπο σκωληκων πεπορθημενος, πασαν δε την του
σωματος διασπασθεις αρμονιαν, και της φθορας μαρτυρα το του ταφου κεκτημενος
δυσωδες. Ἀλλ' η της ζωης οσφρανασα τον νεκρον ευοσμια, την των σπλαγχνων
ανεχαλκευσε λυσιν· γεγονε μητρα του κειμενου το μνημα, και καθαπερ εν γαστρι
σπαρεις, ουκ εν μνηματι, νεοπλαστος εξηλλετο Λαζαρος. Ὢ καινης θαυματοποιιας!
ανθρωπον ημιν εις ζωην εξεφορησε ταφος, τοις ενταφιοις, ωσπερ το βρεφος,
ενειλημμενον σπαργανοις.
Ἡ γαρ του ∆εσποτου φωνη τωι νεκρωι γνωρισθεισα, μετα των σπαργανων εκ
του μνηματος ειλκεν αυτον. Λαζαρε, φησι, δευρο εξω· και τωι λογωι ταχεως ο νεκρος
συνεξηρχετο, και συνετρεχεν αλληλοις εν τωι ταφωι τα μελη· προς την οικειαν
οφθαλμος επανηρχετο ταξιν, την οικειαν η ρις κατελαμβανε χωραν, προς το
προτερον παρειαι κατηπειγοντο σχημα, τραχηλος ωμοις και κεφαληι συνεσφιγγετο, η
των χειρων προς κινησιν ευτρεπης συζυγια, αρθρων αρμονιαι συνηπτοντο,
δακτυλων συνετιθετο ταξις, νευρων ανεδεσμουντο συνθηκαι, οστεων ενεδυετο
φυσις, διετεινοντο συν φλεψιν αρτηριαι, μυελος ανεπλαττετο, υμενες υφαινοντο,
ηνθετιζοντο τριχες. Βραδυν τωι λογωι των μελων κατασκευαζω τον δρομον. Ὥσπερ
εκ συνθηματος ιππος, ουτως εκ της του ∆εσποτου φωνης νυσσομενος ο νεκρος
ανεπηδα. Λαζαρε, δευρο εξω. Πριν ειπειν, αναστηθι, προσταττει την εξοδον· 62.778
κειμενον ετι κατεπειγει προς δρομον. Ἀναστησον προτερον, ειθ' ουτως ανασταντι το
τρεχειν επιταξον.
Τι προ της αναστασεως εξοδον, ∆εσποτα, τωι κειμενωι κηρυττεις; Κειμενωι,
φησιν, επιταττω τον δρομον, ινα μη προς δυο τον νεκρον ασχολησας, εχρονοτριβησα
την εξοδον. Ου λεγω προς αυτον, εγειρε, και δευρο εξω, ιν' οξυτερον δραμηι,
εγερσεως και δρομου μιαν λαβων προθεσμιαν. Ἐντευθεν υποπτερος Λαζαρος
εξεπηδα του μνηματος, ως φυλαξ μαλλον, η νεκρος, τωι ταφωι παρακαθημενος. Ἅδης
δε κατωθεν, ως εοικε, τον νεκρον αποδιδους ανεβοα· Τις ουτος ο φωνηι τους νεκρους
εκ των ταφων, ως υπνουντας εγειρων; τις ουτος ο νομους τεθνεωτων παλαιους
παραλυων; τις ουτος ο κατεξανιστασθαι τοσον κηρυγμα προθεις τοις νεκροις
επανοδου; τις ουτος ο προς ζωην τους ταφεντας ανατρεχειν εθιζων; τις ουτος ο τους
εμους ουτως ευκολως αναλυων νεκρους; τις ουτος ο νεκρους μου παλαιους
αποσπων επιταγματι; Οιχεται μοι της κατα των ανθρωπων, ως ορω, τυραννιδος το
σκηπτρον, σαθρον μοι λοιπον του θανατου το δεσμωτηριον απηλθεν. Ἠλιας νεκρον
ανεστησε προς χαριν γυναικος αποδειξας· επελθων Ἑλισσαιος αρπαξ μοι νεκρων
κατεσκευασθη διπλους· νυν πικροτερος ουτος υπερ των νεκρων μοι βοηθος
επεστρατευσε, κλεπτων τους σεσηποτας νεκρους, και κινδυνευω λοιπον μητε
σαπεντων εξουσιαζειν νεκρων. Σεσυλημαι γαρ νεκρον ον ανηλωσα· θριαμβευει με
τετραημερον σωμα μετα της ενταφιου τοις ζωσι συγχορευων αισθητος· πατηθησομαι
λοιπον μετα σπαργανων, παρ' εμου νεκρου δραπετευσαντος.
Τις γαρ με του 62.780 λοιπου δειλιασει, τον παρα σαπεντος νενικημενου
νεκρου, και ως παρακαταθηκων τινων φυλακα των νεκρων γεγονοτα;
παρακαταθηκη γαρ τις του μνηματος Λαζαρος, ωσπερ τις χρυσος, μεθ' ων παρετεθη
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

σφραγιδων αποδιδομενος· δεδεμενος κειριαις παρετεθη τωι μνηματι, μετ' αυτων
αυθις τωι βιωι δεδεμενος απεδιδοτο. Ἄπιστος γαρ των Ἰουδαιων ο δημος, και προς
την των θαυματων μεγαλουργιαν αμφιβολος. Ειπον αν επι Λαζαρωι και νυν, ωσπερ
επι τωι τυφλωι θεραπευθεντι ποτε· Ουτος εστιν, ουκ εστιν ουτος. Ὥσπερ ουν
παρακαταθηκην αποδωσειν τις μελλων, και την του παραθεμενου προορων
υποψιαν, τας της παρακαταθηκης διαφυλαττει σφραγιδας, ιν' η των σφραγιδων οψις
τον παραθεμενον πεισηι· ουτω και ο ∆εσποτης Χριστος τον Λαζαρον αποδιδους
Ἰουδαιοις εκ νεκρων, την τετραημερον εν νεκροις παραθηκην, τα των σπαργανων
αυτωι, καθαπερ τινα σφραγιδα, συνεξαγει σημεια, ινα λυοντες ιδωσιν, ως ουκ αλλος
τις, αλλ' αυτος, ον κατεθεντο.
Ἀλλ' η της απιστιας αδιορθωτος πηρωσις· γνωρισαντες γαρ τον νεκρον
εφθονουν τωι θαυματι, και τυφλην διενοουντο βουλην. Ἐβουλευσαντο γαρ, φησιν,
οι αρχιερεις, ινα και τον Λαζαρον αποκτεινωσιν, ον ηγειρεν εκ νεκρων· οτι δι' αυτον
πολλοι των Ἰουδαιων υπηγοντο και επιστευον εις αυτον· ωι η δοξα εις τους αιωνας.
Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


