De iis qui in jejunio continenter vivunt
Βʹ. Του αυτου περι των εν νηστειαι σωφρονουντων, και διαγωγης διαφορων
προφητων.
64.15
Οι μεν αθληται καθ' εκαστην ημεραν γυμναζομενοι και την τεχνην αυξουσι, και
την κατα των υπεναντιων νικην ραιδιως λαμβανουσιν· οι δε γε δρομεις εν τηι
καθημερινηι μελετηι της ευστροφιας ευκινητους τας αρμονιας απεργαζομενοι προς
προσδοκιαν ταχιστην οξυνονται. Τον αυτον δη τροπον και οι πατερες συνεχεστερον
ημας διδασκειν επιτρεπουσιν, ινα την εν τωι διδασκειν ασφαλειαν εκ της του λογου
μελετης ταχειαν ημιν προσποιησωμεθα. ∆ευρο τοινυν, αγαπητοι, τον Ἰωσηφ
ιχνηλατησαντες, την Αιγυπτιαν αμαρτιαν λειποντες, γυμνοι του μισους προς την
σωφροσυνην εκδραμωμεν. Και γαρ, ει και Ἰωσηφ το της σαρκος καλυμμα, αλλ' ου γε της
σωφροσυνης δοξης λαμπροτερον ειχε το ενδυμα; Σωφροσυνης αγνεια τους πατερας
συσφιγξασα στυλους αδαμαντινους τηι οικουμενηι υπηρεισε, τας μεν ευχας εις ουρανον
εκτεινοντας, τας δε ψυχας των ανθρωπων επι γης θεραπευοντας. Μωυσης ο μακαριος
σωφροσυνηι εαυτον περισφιγξας, στυλος σωτηριας τοις Ἑβραιοις γεγονεν εν Αιγυπτωι,
και των μεν πρωτοτοκων θυρας των Αιγυπτιων εδαφιζε, τους δε φωτοφορους παιδας
των Ἑβραιων εμακαριζε· και τωι μεν Φαραω και τοις μαγοις στυλος ανθιστατο, Ἰησους
δε ο του Ναυη, την σωφροσυνην συνευνον εχων, ουρανιοις φωστηρσιν εκελευε· του γαρ
ηλιου τους δρομους εκωλυε, και της σεληνης τους ορους επηγνυε, και της ημερας το
φαος εμηκυνε. Ποτε δε τουτο; Ὅτε υπερ Γαβαων τον πολεμον ελεγε· Στητω ο ηλιος κατα
Γαβαων, και η σεληνη κατα φαραγγα Ἐλωμ. Ουτος ποταμον διετεμε, λαον περιεσωσεν,
και εις την αγιαν γην παλιν τους Ἑβραιους επεστρεφεν· ουτος τειχη εῤριπιζε, και πολεις
ασεβων κατεστρεφε, την Ῥααβ διεσωζεν, αλλοφυλους εκολαζεν, ομοφυλους εδοξαζε.
Σαμψων δε ο ανδρειοτατος, σωφροσυνην φυλασσων, λεοντα απεπνιγε, και εκ σιαγονος
ονου υδωρ επηγαζε, και το ιαμα της διψης εκειθεν εδεχετο. Ἠλιας δε ο Θεσβιτης
σωφροσυνηι συνοικησας, τηι πενιχραι χηραι ζωοδοτης εγενετο· ευλογια γαρ αγαθη το
ελαιον αυτης επηγαζε, και την δρακα του αλευρου καθ' ημεραν επληθυνεν. Ὁ αυτος
Ἠλιας δια σωφροσυνην πυρος και υδατος θησαυρους εν νεφελαις εκεκτητο· τοις γαρ
ασεβεσι πυρ ουρανιον επομβρει, και τηι οικουμενηι εκλειπουσηι ουρανιους πηγας
εξεκενωσεν.
Ἑλισσαιος δε ο τουτου μαθητης την αυτην του διδασκαλου σωφροσυνην
κεκτημενος, εν τηι ατοκωι μητραι της Σωμανιτιδος, δι' ευχης τον σταχυν του τεκνου
εβλαστανε· και επειδη εδει αυτον ισα τωι διδασκαλωι τα θαυματα δεικνυναι, νεκρον ενα
ανεγειρει· και μετα θανατον των οστων αυτου τα λειψανα τους νεκρους ανεγειρουσι.
∆ανιηλ δε ο σοφωτατος, καθαπερ μαχαιραν διστομον την σωφροσυνην περιζωσαμενος,
τους λαθροφονους λυκους συνεπνιξε, και την 64.16 αμναδα Χελκιου αβλαβη
διεφυλαττεν. Ουτε γαρ ο λαμπρος αυτης ποκος της σωφροσυνης μιαρωι φιληματι
ετεμνετο, ουτε τηι διστομωι ρομφαιαι της αμαρτιας τους μαστους εμιαινετο. Ἀμβακουμ δε
ο μακαριος υπο Πνευματος αγιου αρπαγεις το των εργατων αριστον τωι εργατηι της
σωφροσυνης ∆ανιηλ παρεκομιζε. Μη γαρ ουκ ηδυνατο ο Θεος και τουτον, καθαπερ τον
Ἠλιαν, δια κορακων εκθρεψαι; αλλ' ινα μη απαραμυθητον εασηι τον μετα θηριων
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

οικουντα, αποστελλει τον συμπροφητην παρακαλουντα την θλιψιν. Ἐννοησον γαρ,
αγαπητε, πως ην εν τωι λακκωι των λεοντων ∆ανιηλ, ουκ εχων ου σκαμνον, ουκ αρτον,
ου τραπεζαν, ου λυχνον, ου κλινην, αλλ' εν μεσωι των δυο λεοντων σταυροειδως εστως
τον μελλοντα Χριστον εμιμειτο. Οι δε τρεις αγιωτατοι παιδες την σωφροσυνην
συνειλησαμενοι, τωι πυρι παλαισαντες, την ταυτης παφλαζουσαν φλογα κατα κρατος
ενικησαν. Ὦ παρθενια την ελπιδα του κοσμου Χριστον απονως ανθησασα! ω σοφια
Θεου, η και της παρθενιας το κλεος την Μαριαμ μη στερησασα, και το καυχημα του
κοσμου Χριστον δι' αυτης φωτος δικην εκλαμψασα! ω τεκνον ιερον αγαμου νυμφης,
αφθαρσιας πηγη, αθανασιας πνοη, Ἐκκλησιας φωστηρ, δικαιοσυνης στατηρ, των
εμπορων καλος μαργαριτης, και των φοβων αγαθος στεφανιτης, ο πολλου
πιπρασκομενος, και υπο πενητων αγοραζομενος· ο τριων οβολων ωνουμενος, πιστεως,
ελπιδος, αγαπης, και εν καρδιαι ταπεινων αυλιζομενος· ο του σιναπεως κοκκος, και των
αγγελων ταξιαρχος· ο αγεωργητος βοτρυς της παγκαλου Μαριας, και αθεωρητος Λογος
της παγκαρπου σοφιας· ο το πενθος του θανατου επι γης καταλυσας, και το φεγγος του
θαλαμου εν ουρανωι ευτρεπισας· ο την χλοην του σωματος ημων ενδυσαμενος, και την
αμαραντον πνοην του ανθους ημιν δωρησαμενος· ταυτα της σης σοφιας τα διδαγματα,
ταυτα της σης νηστειας τα γλυκασματα, ταυτα της σης σωφροσυνης τα καλλωπισματα,
ταυτα της σης Ἐκκλησιας τα στηριγματα.
Ουτως ειωθας τον λαον σου διατρεφειν, Ἰησου, ουχ ως απων, αλλ' ως παρων·
και γαρ συν Πατρι υπαρχων, ημων ου χωριζηι, και μεθ' ημων αυλιζομενος, του Πατρος
ουκ αφιστασαι. Ὕδατι τα σωματα ημων ελουσας, και πνευματι τα πταισματα ημων
ελυσας· αλατι ευσεβειας τας ψυχας των προβατων σου ηρτυσας, και εις την νομην ημας
των αγγελων ανειλκυσας· σφραγιδι τους ποδας ημων ενευρωσας, και κλιμακι ημιν απο
γης εις ουρανον την πιστιν ανετεινας, και χειραγωγους ημιν αγγελους παρεστησας·
δενδρον δενδρωι αντεστησας, και πλευραν αντι πλευρας αντεθηκας· χειρας εις αερα
εξεπετασας, και υπερ ημων σεαυτου τον Πατερα εδυσωπησας, και γαληνην βαθειαν εκ
χειμωνος εβραβευσας. ∆ιο νυκτωρ τε και μεθ' ημεραν, και σιωπωντες και φθεγγομενοι,
σοι δοξαν αναπεμπομεν, εν σοι εχοντες της ζωης τας ελπιδας, νυν και αει, και εις τους
αιωνας των αιωνων. Ἀμην.

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


