In sanctum Joannem praecursorem
ΕΙΣ ΤΟΝ ΑΓΙΟΝ ΙΩΑΝΝΗΝ Τον Προδρομον.
50.801
αʹ. Ἰωαννου του Βαπτιστου πανηγυριν αγωμεν· ποθωι στεφανωσωμεν
τουτον, ου μειζων εν γεννητοις γυ ναικων ουκ εγηγερται, κατα την του ∆εσποτου
φω νην. Ουδεν γαρ ουτω τον προφητην εσεμνυνεν, ως το βαπτισαι τον Κυριον.
Ἴωμεν τοινυν επι το ∆εσποτι κον βαπτισμα, το μαλιστα λαμπρυναν τον προδρομον
του βασιλεως των ουρανων· και διαγενωμεθα ποθωι των της Ἰουδαιας τοπων εντος,
εξ ων εκαρπωσαμεθα την προσοδον των αγαθων· μαλλον δε γραψωμεν τωι λογωι τα
πραγματα, και των ανεγνωσμενων ενταυθα τρυγησωμεν τον καρπον. Ὑποθωμεθα
τον Ἰορδανην εκεινον, τον υποδεξαμενον τον εαυτου δημιουργον παραγενομενον
εν σαρκι, ρεειν δια μεσου ημων· και νομισωμεν Ἰωαννην τον Βαπτιστην εφισταναι
τοις χειλεσι του ποταμου, και θεασωμεθα τον ∆εσποτην Χριστον προσερχομενον τωι
οικειωι θεραποντι, και βαπτιζομενον υπ' αυτου, και δακτυλοδεικτουμενον υπ' αυτου
ουρανοθεν τηι του Πνευματος επιπτησει· και προσκυνησωμεν οι της ομοουσιου
Τριαδος προσ κυνηται τον μαρτυρησαντα Πατερα, και μαρτυρη θεντα Υιον, και
μαρτυρησαν Πνευμα αγιον.
Ἀκολουθησωμεν τηι βιβλωι των Ευαγγελιων οδηγουσηι ημας προς τα
ποθουμενα, και ταις θειαις λεξεσιν ως ιχνεσιν επιβαινοντες, επιδραμωμεν επι το παν
ηγυριζομενον της οικουμενης μυστηριον. Τοτε παρα γινεται, φησιν, ο Ἰησους απο
της Γαλιλαιας επι τον Ἰορδανην προς τον Ἰωαννην, του βαπτισθηναι υπ' αυτου.
Προς τον Ἰορδανην ο ∆εσποτης αφ ικετο· ουδεν γαρ ακαιρως ουδε αλογως ειργασατο
ο της σοφιας θησαυρος, αλλ' εκαστον, ων δι' ημας ωικο νομησεν, ευκαιρωι καιρωι
διεπραξατο. Θεος γαρ ων και δημιουργος παντος χρονου και παντος διαστημα τος,
επραξε τον χρονον, και ταις εκει τοτε συγκατα βασεσιν ως ανθεσι κατεβαλε των παρ'
αυτου γεγενη μενων τας αφορμας. Τοτε παραγινεται ο Ἰησους. Τοτε· ποτε; Ὅτε
παντας της ηλικιας ανεδραμε τους βαθμους· οτε πασαν της φυσεως ανεβη την
κλιμακα· οτε του σωματος αυτου και της ψυχης η τελειοτης διελαμψεν· οτε
τριακοντα περιοδοις ενιαυτων ανθρω πος τελειος γενομενος, αψευδως τοτε τον
Ἰορδανην κατελαβε, και μετα των αμαρτωλων αναμαρτητος προσηλθε τωι
βαπτισματι, και την εαυτου κεφαλην υποκλινας τηι τουτου χειρι, το βαπτισμα
λαμβανειν ηπειγετο.
Ὁ δε Βαπτιστης Ἰωαννης καταμαθων ακριβως, ον εμεμαθηκει παρα του
πατρος εκ της μητρας της ιδιας μητρος, ειτα συν φοβωι και τρομωι πολλωι την αυτου
δεξιαν συστειλας απο της κεφαλης, Τι τουτο, φησιν, ω ∆εσποτα; τι τουτο το
παραδοξον θαυματουργημα βουλεται; τι της προοδου ταυτης το ταπεινον τουτο και
πραον θεωρημα; Ἐμοι την κεφα λην υποκλινεις, της Ἐκκλησιας η κεφαλη; εμοι την
κεφαλην υποκλινεις, ο κλινας τους ουρανους, και κατελ θων επι γης, εμοι την
κεφαλην υποκλινεις, ο κεκτη μενος κεφαλην τον Θεον; εμοι την κεφαλην
υποκλινεις, ην τα Χερουβειμ προσκυνει; εμοι την κεφαλην υπο κλινεις, ην τα
Σεραφειμ σεβει και τρεμει; εμοι την κεφαλην υποκλινεις, ο τον Ἀδαμ και την Ευαν
εν τωι παραδεισωι, καθαπερ εν θαλαμωι, νυμφοστολησας, και ταις εκεινων κεφαλαις
τηι φωνηι τον στεφανον επι θεις, και της ευπαιδιας την ευλογιαν προσθεις, και ειπων
προς αυτους· Αυξανεσθε, και πληθυνεσθε, και πληρωσατε την γην; ο λογωι
μεθοδευων εξ εκει νου την φυσιν, της φυσεως την συγκροτησιν, ο στρα τευσας κατα
του θανατου τον τοκον, ινα φυτευηι πλειο νας ουτος, ως εκεινος κλαδευηι· ο του βιου
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

τον τροχον κυλιων ως βουλει· ο παντος αγιασμου πληρων τας κλινομενας σοι
κεφαλας· ο μη χωρουμενος μηδαμου· ο βλυζων ποταμους οικτιρμων, εις τουτον
θελεις συγ καταδυναι τον ποταμον; και των ναματων ο ποιη της, τουτοις
προσομιλησαι προηιρησαι; και το βα πτισμα αιτεις, οπερ συ μοι δεδωκας εις το
διδοναι τοις δεομενοις; Και που χρειαν εχεις βαπτισματος μετανοιας, αυτος
μετανοουντας ελεων; που χρειαν 50.802 εχεις του τοιουτου φαρμακου, προσταγματι
μονωι θεραπευων τας των αλλων πληγας; που σοι δει με τανοιας, ευφημιας αξια
πραττοντι; ου συγκατεβης τοις ανθρωποις, ως μονος φιλανθρωπος; Συ την του
δουλου μορφην φορεις, ην επλασας σεαυτωι· και δια ταυτης ηγιασας σου την εικονα,
ην συνετριψεν ο διαβολος, ανακαινισας ως ηθελησας· συ γεννητωρ γεγονας παντων
ημων. Ουκ εν σοι ο εξοριστος Ἀδαμ ανακεκληται; ουκ εν σοι βασιλευει το ποτε
κατακρι τον φυλον; ου δια της Μαριας την πεσουσαν Ευαν ανεστησας; ου περιερχηι,
τους ανθρωπους ισαγγελους ποιησαι βουλομενος; ου την ανομιαν ως επιβουλον του
γενους εκδιωκεις της γης; ου την ευνομιαν ως τροφον της ανθρωποτητος επεισαγεις
τωι βιωι; ου την ζοφεραν νυκτα της απατης αποσοβεις; ου την ημεραν της θεογνωσιας
ανατελλεις τοις βουλομενοις το ταυτης καλλος οραιν; ου το φως της αληθειας εφ
απλοις ταις παντων ψυχαις; ου τα νεφη της δυσσεβειας ως καπνον διαλυεις; ουχ ως
ηλιος δικαιοσυ νης περιβεβλημενος το λευκον νεφος του σωματος, σπειρεις
πανταχου της θεοτητος τας ακτινας; ου παρθενος ει το βλεμμα, και το βημα, και το
σχημα, και τον λογισμον, και τον νουν, και την ψυχην; ουκ εκ παρθενου παρθενον
σωμα σαυτωι κατεσκευασας; Μη ταυτα διανοιας δειται και κατανυξεως; Τινος ουν
ενεκα βαπτισω σε νυν, του ποταμου δημιουργε, και του βαπτισματος χορηγε, και δια
φιλανθρωπιαν ανθρωπε; Ἀνομιας ιχνος ουκ εστιν εν σοι, ουτε κηλις αμαρτιας
εχρανε σου την αχραντον σαρκα, ουτε τωι στοματι σου ποτε δολος παρηδρευσεν. Ἰος
ασπιδων τοις Ἰουδαικοις επικρυπτεται χειλεσι· γεννηματα γαρ εισιν εχιδνων, και
τουτων αι γλωσσαι τυγχανουσι δολιαι· σου δε εν τωι στοματι ζωης αενναου βρυουσι
πηγαι· ζωη γαρ υπαρχων, ζωην φθεγγηι και χορηγεις. Πως ουν ο χορηγος της
παρουσης και της μελλουσης ζωης, των πτωχων επιβαινεις ρευματων; Οι αλλοι
παντες υπ' εμου βαπτιζομενοι ταυτα ακουουσι παρ' εμου· Μετανοειτε· ηγγικε γαρ η
βασιλεια των ου ρανων· και πιστευσατε εις τον Κυριον Ἰησουν Χριστον τον Υιον του
Θεου τον μονογενη. Ἐπι σου δε βαπτιζομενου τι λαλησω; τι φθεγξομαι; ειπω,
Μετανοη σον; ινα τις σου την μετανοιαν δεξηται; τις γαρ αλλος εστι σου μειζων
Θεος; Ειπω, Μετανοησον· Ἤγγικε γαρ η βασιλεια των ουρανων; και τηι βασι λειαι την
βασιλειαν ευαγγελισομαι; και σοι διαλεχθω περι σου; αγνοεις γαρ ο πεφυκας; ουκ
επιστασαι την βασιλειαν των ουρανων, ην φερων τοις ανθρω ποις ουρανοθεν
εληλυθας; Ειπω προς σε· Πιστευσον εις τον Κυριον Ἰησουν Χριστον; σε σοι πιστευσαι
παρεγγυησω; και τις ποτε νενουθετηται αυτος εαυτωι πιστευσαι; Πιστευσαι γαρ δει
τον προσερχομενον, οτι εστι Θεος· συ δε Θεος ει, και Υιος του Θεου, ει και ανθρωπος
ει το φαινομενον, και πιστευεσθαι δικαιος ει παρα παντων. Ἀλλ' ειπω προς σε· Πι
στευσον εις τον Πατερα τον σον; Ποτε γαρ ωφθης απιστος και πολεμιος τωι Πατρι;
ποτε δε της του Θεου γεγεννηκοτος εχωρισθης θεοτητος;
Τι ουν ειπω προς σε; Πιστευσον εις το Πνευμα το αγιον; Ἀλλ' εν σοι, και συν
σοι τουτο καθεστηκεν. Ἐγω χρειαν εχω υπο σου βαπτισθηναι, και συ ερχηι προς με; ο
μονογενης Υιος του Θεου προς τον υιον του Ζαχαριου; ο εκ της παρθενου προς τον
εκ της στει ρας; ο μη λυσας την παρθενιαν της μητρος, προς τον λυσαντα της
τεκουσης την στειρωσιν; ο εκ γαστρος προσκυνηθεις προς τον εκ κοιλιας επιγνοντα
την σην δεσποτειαν; ο ενανθρωπησας προς την της ερη μου φωνην; ο τοσουτος
υψηλος προς τον τοσουτον ευτελη; ο Κυριος πασης της κτισεως προς τον αναξιον
της σης αγαθοτητος υπηρετην; ο πλουσιος κατα φυσιν προς τον πενητα κατα φυσιν,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

δια μο νην δε την σην χαριν ευπορον; ο ουρανιος και επι γειος προς τον επιγειον
μονον; ο ανωθεν εχων την θεοτητα, κατωθεν δε την ανθρωποτητα, προς τον 50.803
κατωθεν μονον βλαστησαντα; ο τοσουτος ∆εσποτης προς εμε τον μικρον οικετην;
Ἀλλα δουλος δεσπο την ουκ ελευθεροι, λυχνος ηλιον ου φωτιζει, πη λος ου
διορθουται κεραμεα, προβατον ου ποιμαινει ποιμενα, προδρομος ου σεμνυνει
βασιλεα. Ποταμος την σην ου βασταζει θεοτητα· ποταμος ου μετρει, ον ουρανος ου
χωρει· ο Ἰορδανης ου λουει τον εαυτου ποιητην· το υδωρ επιγινωσκει τον πλασαντα·
τα ρευματα ταυτα ουκ οιδε το φως, καγω τολμησω προς την λειτουργιαν; Ἡ ψυχη
μου ιλιγγιαι, η χεΐρ μου τρεμουσα φοβειται πλησιασαι τωι παναγιωι σου σωματι. Τι
ποιησω; τι διαπραξομαι; Και τρεμω σε, ∆ε σποτα, και ποθω· και φευγειν ου τολμω,
και προσελ θειν ου θαῤρω· και δουναι το βαπτισμα φριττω, και λαβειν αγιασμον
επιποθω. Ἐγω χρειαν εχω υπο σου βαπτισθηναι· εγω σε προσκυνειν, ου βαπτιζειν
δεδιδαγμαι· εγω μαλλον υποκλινω τον εμον αυχενα τηι σηι δεξιαι.
Ευλογησον με. ο ευλογων ετη δικαιων· ποιησον με τοις Ἰορδανειοις ρειθροις
εγχορευσαι ση μερον, ως εποιησας με πρωην ενσκιρτησαι τοις μη τρυοις εμβρυοις.
Ναι, φησιν ο ∆εσποτης, ω βαπτι στα, θαυμαζω σου την ευλαβειαν, αλλα την ευπει
θειαν επιζητω. Γεγονας της εμης βασιλειας συνηγο ρος, αλλ' οφειλεις γενεσθαι και
της εμης οικονομιας διακονος· Ἦλθον εγω προς σε, επειδη τουτο συμφε ρει σοι τε
και τοις κατα σε· ηλθον εγω προς σε, ινα παντες οι ανθρωποι παραγενωνται προς
εμε· κατηλ θον εκ των ουρανων, και ολος εν τοις κολποις ειμι του Πατρος, ινα
συναψω τωι πλαστηι το ποιημα· ηλθον ο παρων, ινα ζωγρησω τους φευγοντας· ηλθον
ως ανθρωπος, οπου παρημην ως Θεος, ινα τους ανθρω πους θεους απεργασωμαι·
ελαβον εξ υμων μητερα πενιχραν, ινα δυνηθητε μετα παῤρησιας υμεις τον εμον
Πατερα καλειν· ετραφην ως βρεφος τηι του γαλακτος τροφηι, ινα τοις πιστοις τροφην
εμαυτον παραθησω· περιεβληθην σπαργανοις παιδικοις, ινα διαῤρηξω τους της
ανομιας δεσμους· ανεκλιθην ουκ επι κλινης βασιλικης, αλλ' επι φατνης ευτελους
ινα μετα την εμην επι της φατνης ανακλισιν μηκετι μηδεις των λογικων ως αλογος
αλογιαν νοσηι· εδεξαμην εν τηι σαρκι μου περιτομην, ην εγω πρωην ενομοθετησα, ινα
την αχειροποιητον επεισαγω περιτομην· ανηνεγκα την νενομισμενην θυσιαν ως
πρωτοτοκος ο Μονογενης, ινα μεταποιησω την τοιαυτην θυσιαν, και ξενην θυσιαν
εμαυτον απεργασωμαι. Ἔφυγον εις Αιγυπτον, αλλ' ουκ απεστην του ειναι παντων
κα ταφυγη· εγενομην βρεφος νεον, τελειος ανηρ, ως οραις, ινα το τελειον τοις
ατελεσι χαρισωμαι· ηλθον δια πασης ηλικιας, ινα πασαν ηλικιαν τειχισω τηι κατα
μικρον προκοπηι. Ἐπεβην και ποταμωι, ινα ποιησω τους γηγενεις επιβαινειν του
ουρανου· και δεχομαι το βαπτισμα τουτο, ινα παρασχω τοις εμοις μαθηταις της
παλιγγενεσιας το βαπτισμα. Ἀνεχομαι καταδυσεως, ως ηνεσχομην της κατα σαρκα
γεννησεως. Ὡς νομοθετης τιμω του νομου τα δικαια, ινα καινουργησω της χαριτος
τα συμβολα· ως ιατρος υγιαινων μεταλαμβανω του φαρμακου των νοσουντων, μη
δεομενος τουτου, ινα καινοτερον βοη θημα το της κολυμβηθρας επινοησω τοις
καμνουσι. Σταυρον δια τους αμαρτωλους καταδεχομαι, και λου τρον ακινδυνον
παραιτησομαι; νεκρωσιν υπομενειν μελλω τριημερον, και καταδυσιν αλυπον ου
ποιησο μαι; εις αυτον καταβηναι επειγομαι τον του αιδου βυθον, και ποταμου
ρειθρον ου περιπτυξομαι; Βαπτισον ουν με, τον μελλοντα βαπτιζειν και σωζειν τους
θελοντας· βαπτισον με τον μελλοντα βεβαπτισμενην ταις αμαρτιαις των ανθρωπων
την φυσιν εις υψος επαιρειν ουρανιον· βαπτισον με ως ανθρωπον κατω, τον ανω
παρα των αγγελων υμνουμενον ως Θεον. Γενου των εμων μυστηριων υπηρετης
οξυς· μεταθες την παραιτησιν εις πραξιν αγαθην· στησον την γλωτταν, και κινησον
προς το εργον την δεξιαν· επιθες θαῤρων την χειρα τηι εμηι κορυφηι, τηι ληφθεισηι απο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

του σου φυραματος δια σε· κερδανον εκ του βα πτισματος μου και συ το Βαπτιστης
ονομαζεσθαι.
Ἄφες αρτι· τεως βαπτισον, και τοτε θεολογησον· τεως βαπτισον, και τοτε
προσκυνησον· Ουτω γαρ πρεπον εστιν ημιν πληρωσαι πασαν δικαιοσυνην. 50.804
Ουδεν ουτω σεμνυνει τον υψηλον, ως η εθελουσιος συγκαταβασις· υψος γαρ αληθες
ου σεμνυνει πραξεις επιεικεις. Τοτε αφιησιν αυτον ο Ἰωαννης, βοων προς αυτον·
Ἰδου διακονω τωι σωι προσταγματι, ∆εσποτα· α γαρ αγνοων εμαθον, ταυτα χαιρων
επιτελω. Ἰδου προσαγω την εμην δεξιαν σου τηι κεφαληι, επειδη συ τουτο
προσεταξας· καγω δουλος σος, και υιος της παιδισκης σου· και η χειρ μου
δημιουργημα σον, και ο ποταμος ουτος της σης δεσποτειας αποῤροια, και τα ναματα
ταυτα ποιηματα σα, και το βαπτισμα τουτο δωρον σον· και συ μονος επιστασαι ο
κατεργαζηι μυ στηριον. Βαπτισθητι, βαπτισθητι, δεομαι· και σωσον, ως θελεις, ους
επλασας. Μακαριος εγω, δια σε πα ραδοξως τεχθεις, και ξενως εν ερημωι τραφεις, και
νυν της διακονιας ταυτης αξιωθεις· μακαριος εγω παρα σου δοκιμασθεις τηλικουτωι
υπουργησαι μυστη ριωι. Ὦ δεξια, ποσον υψωθης! ω πηλινον οργανον, ποσον
τετιμησαι! Φιλανθρωπε και μεγαλοδωρε Κυ ριε, μετα το κερασαι την χαριν τοις
υδασι, και δου ναι τουτοις ωσπερ τινα ζυμην αγιασμου την καταδυ σιν, ανελθων των
υδατων (γονυπετω, ∆εσποτα), ανα δραμε και καταλαβε την ανθρωποτητα
ψυχοῤραγου σαν και καμνουσαν, επισκεψαι την εκουσιως πυρετ τουσαν, αναστησον
την επι της γης ως επι κλινης εξηπλωμενην, και νοσουσαν παθει διαφορωι· ως ιατρος
τας νοσους απελασον.
Σε περιμενουσιν οι χωλοι, ινα σου λαλησαντος δραμωσι· σε περιμενουσιν οι
τυφλοι, προς αναβλεψιν· την σην προσδεχονται φωνην οι νε κροι παντες, προς
αναστασιν· την σην παρουσιαν δι ψωσιν οι φλεγομενοι τωι καυσωνι των συμφορων·
επιστηθι πασιν ως δροσος ιασεως. Και βαπτισθεις ο Ἰησους ανεβη απο του υδατος·
και ιδου ηνευ χθησαν αυτωι οι ουρανοι, και ειδε το Πνευμα του Θεου καταβαινον,
ωσει περιστεραν, και ερχομε νον επ' αυτον. Ὢ ξενων και παραδοξων μυστηριων! ο
ουρανος ανωθεν προσκυνει, ον ο ποταμος προ βρα χεων επεκλυσε· και το Πνευμα το
αγιον θεολογει, ον ο δουλος εβαπτισε. Και ιδου φωνη εκ των ουρανων λεγουσα·
Ουτος εστιν ο Υιος μου ο αγαπητος, εν ωι ηυδοκησα. Ουτος εστιν ο βαπτισθεις, ου δια
χρειαν ιδιαν, αλλα δια μονην φιλανθρωπιαν, ο παρα του αγιου Πνευματος
μαρτυρουμενος, ο παρ' εμου του σαφως ιδοντος αυτον κηρυττομενος· ο προ των αιω
νων εξ εμου γεννηθεις, και νυν εκ Μαριας σαρκι τε χθεις, ο ομοουσιος εμοι και υμιν·
ο συναΐδιος εμοι, και συμμορφος της υμετερας μορφης· ο ποιητης του Ἀδαμ, και
απογονος του ∆αυΐδ· ο δημιουργος της Παρ θενου, και υιος της Παρθενου· ο
νοουμενος και φαινο μενος· ο πιστει και οψει κατοπτευομενος· ο τελειος εν θεοτητι,
και τελειος εν ανθρωποτητι. Ουτος εστιν ο Υιος μου ο αγαπητος. Ουτος, και
θαυματουργων ως Θεος, και πασχων ως ανθρωπος, Υιος εστιν εμος· σταυ ρος γαρ ου
χωριζει μου τον κατα φυσιν αχωριστον. Ουτος και τοις ηλοις κεντουμενος, Υιος
εστιν εμος· ηλοι γαρ τουτου την θειαν ουσιαν ου βλαπτουσιν. Ουτος και πασχων
Υιος εστιν εμος· την γαρ τουτου θεοτητα παθος ουκ ισχυει καταλαβειν. Ουτος και
νεκρουμενος εκουσιως, κατα το νεκρουσθαι πεφυκος Υιος εστιν εμος· αποθανειν γαρ
εις θεοτητα ου πεφυκεν, ουτε βουλεται, ουτε δυναται· ζωην γαρ νεκρωσις ου νικαι,
και θανατος αθανασιας ου περιγινεται. Ουτος και ανισταμενος εκ νεκρων Υιος εστιν
εμος· ως γαρ δημιουργος του παντος αναστησει του σωματος αυτου τον ναον, ον
λυθηναι παρα των εχθρων αυτου συν εχωρησεν. Ουτος μετα της σαρκος ταυτης
ανιων εις τους ουρανους, ων ουκ απεστη, Υιος εστιν εμος.
Τουτον ο δεχομενος, εμε δεχεται συν αυτωι· τουτον ο προσκυνων, εμε
προσκυνει· εις τουτον ο πιστευων, εις εμε πιστευει· τουτον ο σμικρυνων, εμε
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

σμικρυνει· υβρις γαρ παιδος ζημια πατρος· τουτον ο δεχομενος, και μη
πολυπραγμονων, αλλα σεβων απεριεργως, μακαριος. Ουτος εστιν ο Υιος μου ο
αγαπητος, εν ωι ηυδοκησα. Οι αμαρτωλοι, δραμετε προς τον αι ροντα την αμαρτιαν
του κοσμου· οι κατακριτοι, κα ταλαβετε τον φιλανθρωπον δικαστην· οι
νενεκρωμενοι ταις αμαρτιαις, σπευσατε προς την πηγην της ζωης. Ταυτα της του
Βαπτιστου πανηγυρεως καλλιστα δωρα· ταυτα παντα παρεσχεν ημιν ο δι' ημας επι
50.805 φανεις ∆εσποτης Χριστος ο Θεος ημων· αυτωι η δοξα και το κρατος αμα συν
τωι Πατρι και τωι παναγιωι και 50.806 ζωοποιωι αυτου Πνευματι, νυν και αει, και εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


