De circo
Εις το ιπποδρομιον λογος.
59.567
Σταδιον ημιν σημερον πνευματικον και δρομος ουρανιος ανεωιγε τοις
ετοιμως προς την θεωριαν του πνευματος εχουσιν, ου κατα τον εκ γης χοικον, αλλα
κατα τον του πνευματος επουρανιον ανθρωπον· εφ' ωι δει τρεχειν μεν κατα την γην,
σκοπειν δε κατα του ουρανου. Τουτο προηχθην ιστορησαι προς ελεγχον των
φιλοθεαμονων, των το πνευματικον της σωτηριας θεωρημα παρορωντων, και το
σωματικον της πονηριας ιππο 59.568 δρομιον, μαλλον δε σατανοδρομιον
προτιμουντων. Θεωρει δε σπουδαιως, αγαπητε, μαλλον το της Ἐκκλησιας
απεριεργον ιπποδρομιον, ενθα Παυλος αγωνιζεται, ουκ ευριπου και καμπων
κυκλους τρεχων, αλλ' απο Ἱερουσαλημ κυκλωι μεχρι του Ἰλλυρικου εκπληρων το
Ευαγγελιον του Χριστου· ενθα ο Ἡλιας ηνιοχει, περι ου ειρηται· Ἅρμα, αρμα, ηνιοχε
του Ἰσραηλ, και ιππευς αυτου· ουκ απο λευκης επι σφενδονα μιλιοδρομων, αλλ' απο
γης 59.569 εις ουρανον πυρινου αρματος κατατολμων, ενθα λαος ουρανοπολιτων
επι την θεωριαν παρεστι, και κριτης πνευματικος καθεζεται, και βασιλευς θεωρει,
και επινικιον ουρανιον δωρον τιθεται, και μαστιγες φοβερας κρισεως προκεινται.
Βουλεται σε ο Θεος δι' εαυτου αγωνιζεσθαι.
∆ιο και δεδωκε σοι το των Ευαγγελιων τετραθηρον αρμα, εν ωι αρματι ιπποι
λευκοι κατα τον Ζαχαριαν· ζυγαιοι μεν φως και αθανασια, ακροτηρες δικαιοσυνη
και αληθεια, οι πορευομενοι κατοπισθεν του αρματος του πορευομενου εις γην
βοῤρα· περι ου λεγει η Σοφια, Σκληρος τις ανεμος βοῤρας· σκληρον γαρ αληθως
πνευμα και πονηρον ο διαβολος. Ἐν αρματι αυτου ιπποι μελανες· υποζυγιοι μεν ο
ᾅδης και θανατος, ακροτηρες δε σκοτος και απωλεια, ους δει καθηνιοχειν τωι αρματι
του Χριστου, οτι Το αρμα, φησι, του Θεου, μυριοπλασιον, χιλιαδες ευθυνοντων, ους
δει καθηνιοχειν εν ταις τρικυμιαις του βιου, ως εν θαλασσηι. Ἐπεβιβασεν γαρ εις
θαλασσαν τους ιππους αυτου ταραττοντας υδατα πολλα, και καταστρεφοντας τα
αρματα του νοητου Φαραω, και την δυναμιν αυτου εις θαλασσαν Ἐρυθραν. Ἔχει δε
και παριππον αγγελον τον καταδιωκοντα και παρασκοτουντα τους ιππους του
εχθρου σου. Γενηθητω γαρ, φησιν, η οδος αυτων σκοτος και ολισθημα, και αγγελος
Κυριου καταδιωκων αυτους. Ἔχεις εξ εναντιας τους τας δοσεις αυτου
καταγγελλοντας Χαναναιους, Φαρισαιους, Σαδουκαιους· εχεις και συ Μωυσεα,
Σαμουηλ και ∆αυιδ, οι προκατηγγειλαν περι της ελευσεως του δικαιου. Ἔχει εκεινος
μεσαφετας δαιμονας, Βηλ και ∆αγων και Βααλ και Χαμως, οι τον Ἰσραηλ εβαλλον
απο σκελων, και τα κωλα αυτων εῤριψαν εν τηι ερημωι· εχεις και συ θυρανοικτας
Παυλον, και Σιλουανον, και Τιμοθεον, καθως αυτοι φασιν, οτι Θυρα ημιν ανεωιγε
μεγαλη και εναργης, και αντικειμενοι πολλοι, οι και εζητησαν ινα δοθηι αυτοις
λογος εν ανοιξει του στοματος αυτων. Ἔχει εκεινος Φιλητον, Ἰουδαν, ∆ημαν και
Ἑρμογενην, Ὑμεναιον και Ἀλεξανδρον τον χαλκεα υποκρισεως γεμοντας· εχεις και
συ θεωρητας τον των αγγελων δημον, τα των δικαιων ταγματα ανωθεν καθορωντα·
πως μεν παντες τρεχουσιν, εις δε λαμβανει το βραβειον.
Εις ο κατα την αληθειαν λαος του Χριστου, εις εν Χριστωι βαπτισθεις, και
Χριστον ενδυσαμενος· και μηκετι Ἰουδαιος μηθ' Ἕλλην, αρσεν και θηλυ, δουλος η
ελευθερος, Σκυθης, Ἄρειος, Ευνομιος, Μαραθωνιος, αλλ' εις εν Χριστωι. Ἀξιως του
Θεου τρεχε, και πολιτευου, λαε του Θεου, εν τωι θεωριωι του παναγιου Πνευματος.
Μη τερπετω σε τα προιππικα κομβινευματα, ινα μη καταλαβηι σε τα προ κρισεως
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

κινδυνευματα. Ει βουλει κομβινευειν και διατασσεσθαι, δυνασαι τουτο ποιειν
μαλλον εν τωι θεωρηματι πνευματικωι. Ζευξον κατα των θηλυμανων ιππων του
διαβολου τους ευσεβεις σου λογισμους· αντιδιαταξαι κατ' ισχυρων μακροθυμιαν.
Κρειττον γαρ, φησι, μακροθυμος ισχυρου· κατα ιουδαισμου χριστιανισμον, καθ'
ελληνισμου θεοσεβειαν, κατα πορνειας σωφροσυνην, κατα πλεονεξιας
ελεημοσυνην, κατα ψευδους αληθειαν, κατ' οργης πραοτητα και επιεικειαν. Παλιν
κατ' οξεων ζευξον καθυποτακτας, τουτεστι, κατα θυμου και λυπης πραυθυμιαν (
Πραΰθυμος γαρ, φησιν, ανηρ, καρδιας ιατρος)· κατ' οξεων πραυθυμιαν, κατ' εχθρας
φιλιαν, κατα μισους αγαπην, κατα θλιψεως ευχαριστιαν, καθ' υπερηφανιας
ταπεινοφροσυνην, κατα πονηριας αγαθωσυνην, και κατα παντος απαξ εναντιου
πραγματος την ορθοδοξον και σωτηριον πιστιν εχε.
∆ει δε σε ηνιοχουντα και την του πνευματος εχειν εγκρατειαν, ινα μη
ναυσιασμωι περιπεσων ακηδιασηις. Ὁ γαρ αγωνιζομενος, φησι, παντος εγκρατευεται·
εκεινοι μεν ουν ινα φθαρτον στεφανον λαβωσιν, ημεις δε αφθαρτον. Λαβε και την
κασσιδα του σωτηριου, και το φραγελλιον εν τηι χειρι σου, ο Κυριος ημων Ἰησους
ποιησας εκ σχοινιου, ηλαυνεν απο του 59.570 ιερου τους του διαβολου εμπορους.
Στηκε εδραιως επι το σκευος της εκλογης· αναβηθι επι το αρμα του ευνουχου, ω
Φιλιππε, του απηλλαγμενου της ακαθαρσιας πασης· αναβηθι επι το αρμα·
αμετεωριστως ατενιζε τον τωι αναγνωσματι του Ευαγγελιου διακονουντα
μαμπαριον. Μητις με δοξηι γελοιαζοντα λεγειν· ου ψευδομαι. Ὡς γαρ εν τωι
ιπποδρομιωι παντων οι οφθαλμοι επι τον μαμπαριον, πεπηγοτος του σημαντρου,
ατενιζουσιν. εκδεχομενων εν τηι βουληι εκεινου το ανοιγμα· ουδεν ηττον και οι επι
την εκκλησιαστικην θεωριαν εις το αυτο αθροιζομενοι, του διακονου ανοιγειν
μελλοντος το του Ευαγγελιου τετραθυρον, παντες αυτωι ατενιζομεν ησυχιαν
παρεχοντες, και ηνικα του δρομου της αναγνωσεως αρξηται, ευθεως διανισταμεθα
ημεις, επιφωνουντες· Ἀλλα δοξα σοι, Κυριε. Ἀναβηθι επι το αρμα, θηρευσον,
αποδρομησον, καταστειλον, εκβαλε, αποστρεψον, πιασον, και ποιησον εκ του
στοματος την καλην ομολογιαν, αποδρομησον κατα του εναντιου· Ὁ γαρ
πορευομενος απλως, πορευεται πεποιθως. Καταστειλον αυτον ως ο ∆αυιδ τον
Γολιαθ, εκβαλλε αυτον ως ο Ἑλισσαιος τον Γιεζι, πιασον αυτον ως ο Ἡλιας τον
Ἀχααβ εν τωι αμπελωνι του Ναβουθαι, αποστρεψον αυτον εις το σκοτος το εξωτερον,
οπου ο κλαυθμος και ο βρυγμος των οδοντων· προσεχε σεαυτωι.
Προσεχετε γαρ, φησιν, εαυτοις, μηποτε βαρυνθωσιν υμων αι καρδιαι εν
κραιπαληι και μεθηι. Παντα βαστασον· Ἀλληλων γαρ, φησι, τα βαρη βασταζετε.
Ἄνοδα εχων φυλαττου, Μη ποτε προσκοψηις προς λιθον τον ποδα σου· μη
αποστρεφομενος εις τα οπισω, μνημονευων της γυναικος Λωτ. Μεσον εχε οδον
δικαιοσυνης, μη εκκλινηις εις τα δεξια, μηδ' εις αριστερα. Ἔσωθεν ζητει εκ του
παραδεισου, εσωθεν ζητει. Ἐκ γαρ της καρδιας εξερχονται διαλογισμοι πονηροι,
φονοι, μοιχειαι, κλοπαι, ψευδομαρτυριαι, καταλαλιαι, βλασφημιαι, τα κοινουντα
τον ανθρωπον. Μη συναναβηις αυτωι, ως ουδε ο Θεος τωι Ἰσραηλ, οτι
σκληροτραχηλος εστι· μη συναναβηις αυτωι· εις αμαρτιαν σε καλει. Αυτος σε καμψει.
Και γενου προ αυτου, λεγων αυτωι· Ὕπαγε οπισω μου, Σατανα, οτι ου φρονεις τα του
Θεου, αλλα τα των ανθρωπων. Ἔξω μεινον, ως Ἠλιας φευγων την Ἰεζαβελ· σπευδε
εις το βραβειον της ανω κλησεως. Μη σε καταλαβηι, ως ουδε Ἀβεσσαλωμ παιδες τους
περι Ἰωναθαν, και Ἀχιμαας τους ιερεις του Κυριου φευγοντας· μη σε πιασει, ως ουδε
βασιλεως Ἱεριχω παιδες τους κατασκοπους· αλλ' ει δυνατον, απατησον αυτον ως
Ῥααβ τους ερευνωντας η πορνη. Μη σε καθυποταξηι, ως ουδε Φαραω τους περι
Μωυσεα και Ἀαρων· αλλα περικαμψον αυτον, ως οι μαγοι Ἡρωδην. Μη αγωνιασηις·
εχεις γαρ τον διατακτην Θεον, και ιατρον τον Χριστον. Μηδεν πτοηθηις· εχεις γαρ
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

αλειπτην το Πνευμα το αγιον, τον του Σαμουηλος μυστικωι κερατι χριοντα σε τωι
μυρωι. Μηδε το διψος φοβηθηις· εχεις γαρ το υδωρ επι σε της αναπαυσεως του
βαπτισματος δια της κολοκυνθης, ινα προερχομενον σοι, τουτεστι, δια της κηρυκειας
του Ἰωνα, αναλαβηι σε. Στρεψον το αρμα της τυραννιδος αυτου· βαλε αυτον εις
βοθρον, ον ειργασατο· βαλε αυτον εις την βαθειαν εκει. Ψαλμικως αναβοησον, Ἐκ
βαθεων εκεκραξα σοι, Κυριε· Κυριε, εισακουσον της φωνης μου. Βαλε αυτον εις την
βαθειαν, κατακαμψας μονωτατος εκ της απωλειας αυτου. Ἆρον εις υψος οσιους
χειρας προς τον βασιλεα, λαβων βραβειον των φοινικων κατα τους παιδας, και
σεισας προσκυνησον αυτωι, οτι Ἔπεσε Βηλ, συνετριβη ∆αγων. Χαρις δε τωι Θεωι τωι
διδοντι ημιν το νικος δια του Κυριου ημων του Ἰησου Χριστου.
Ταυτηι τηι νικηι και τον παραδεισον οια λουτρον πανδημον ανοιξαι δυνηθησηι,
ενθα ποταμοι τεσσαρες, υδωρ πολυ, ως εν λουτρωι, εν τοπωι χλοης, οπως και συ
ευκαιρως λεγηις· Εις τοπον χλοης εκει με κατεσκηνωσεν, εφ' υδατος αναπαυσεως
εξεθρεψε με· και επι πασι τουτοις καυχωμενος λεγηις, Τον καλον αγωνα ηγωνισμαι,
τον δρομον τετελεκα, την πιστιν τετηρηκα· λοιπον αποκειται μοι ο της δικαιοσυνης
στεφανος, εν Χριστωι Ἰησου τωι Κυριωι ημων, ωι δοξα εις τους αιωνας των αιωνων,
Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


