In laudem sancti Joannis theologi (homilia 1) [Sp.]
̓Εγκωμιον εις τον αγιον Ἰωαννην τον θεολογον.
61.719
Συνεκαλεσεν ημας, αγαπητοι, επι το αυτο ο αγιωτατος Ἰωαννης ο θεολογος
και φιλος Χριστου, ουχ οτι ηδυπνοων ροδων καλυκας ημιν ανατειλας, αλλα
πνευματικων πατερων τας αρετας ημιν εξανθησας. Τουτων η ευωδια η ευσεβης
εστιν ομολογια, και των ψυχων ημων σωτηρια. Ποιον, ειπε μοι, ροδον ουτω τοις
φυλλοις κεκοσμηται, ως ο αγιωτατος Ἰωαννης τωι θεοπρεπει των αγιων στεφανωι
δεδοξασται; Το μεν γαρ ροδον την χρυσαυγουσαν ευωδιαν εσωθεν αποστιλβει· ο δε
αγιωτατος Ἰωαννης, την αρωματιζουσαν πολιτειαν του πανσοφου ποιμενος ημων
και διδασκαλου, εξ αυτης της του θρονου κορυφης κατα κρατος εκλαμπει. Ὦ
Ἰωαννη, δι' ενιαυτου μεν τοις παρεπιδημουσι μνημονευομενε, καθ' ημεραν δε τοις
Ἐφεσιοις συμπολιτευομενε· ω Ἰωαννη, ως πρυτανις υψηλος επι τοδε το ιερον ορος
προλαμπεις, ου χρηματα τοις πολιταις σου δωρουμενος, αλλ' ιαμα τοις αιτουσι σε
χαριζομενος· ω Ἰωαννη, την μονομαχον δρακαιναν Ἄρτεμιν τωι τροπαιωι του
σταυρου κατηραξας, και την μονογαμον νυμφην Χριστου, την Ἐκκλησιαν, τηι
δυναμει του σταυρου κραταιως ανωρθωσας.
Ὦ Ἰωαννη, τον πατερα σου Ζεβεδαιον επι το πλοιον κατελιπες, και τον
∆εσποτην σου Ναζωραιον επι το στηθος ηγαπησας. Ὡς δυο ορη, τους δυο μαστους
εθεωρεις, ων ανα μεσον ηδεως αναπαυσαμενος, τον εν μεσωι δυο ζωων
γινωσκομενον εθεολογησας· Ἐν αρχηι ην ο Λογος, και ο Λογος ην προς τον Θεον, και
Θεος ην ο Λογος. Και μοι το παραδοξον του αποστολου θεωρησον. Γην βρυει ο μη
ταφεις εις γην, και το βρυον μαννα εστιν ιαματικον, και το κενουμενον ουκ
εκκενουται τωι χρονωι. Ἄρα τις η αιτια, τις η ενεργεια, ουκ αν τις ευροι ειπειν·
αμεταβλητα γαρ του Σωτηρος ημων Χριστου τα χαρισματα, και ανεκλειπτα των
αγιων τα ενεργηματα. Ὦ Ἰωαννη, το οπλον των ευσεβων, η οντως ευσεβης
ομολογια, και παντων αυτοις αποφυγη, η προς Θεον καταφυγη.
Ὃ γαρ εστι λιμην τοις χειμαζομενοις, τουτο ο Θεος τοις καταπονουμενοις.
Σημερον ημιν ο αγιωτατος Ἰωαννης, της οικειας αρετης το καλλος εκλαμπει· αυτος
γαρ ημιν και υπανεγνωσται, ωσπερ απο βασιλικης εικονος της βιβλου της αρχαιας
εκλαμπων την οικειαν ευσεβειαν. Ἰωαννης, η καλη της πιστεως αρχη, η ευθαλης
ριζα, η ανεκλειπτος πηγη, ο εν 61.720 πασιν εθνεσιν ου κατ' εκεινο μονον καιρου
νομος, αλλ' εις αει ο πιστευθεις το σεμνον της ευσεβειας επαγγελμα· το πρωτον της
πιστεως ακροθινιον, ο πασι της ευσεβειας τα ιχνη απλωσας, ο ζηλουν ημας τα
καλλιστα της αγαπης χαρισματα παιδευσας. Βλεπομεν γαρ τον θαλαμον της
παρθενιας, και περιπτυσομεθα την πηγην των ιαματων. Ἀναπτυξωμεν δε και τον
περι του φωτος λογον. Φως ο Πατηρ, φως ο Υιος, φως το Πνευμα το αγιον. Φως ο
Πατηρ, επειδη Θεος αληθινος· φως ο Υιος, επειδη εκ του Πατρος εξελαμψε· φως το
Πνευμα το αγιον, επειδη εκ του Πατρος εκπορευεται. και δια τουτο Θεος αληθινος. Ὁ
αποστολος μαρτυρησει μοι λεγων, οτι Θεος φως εστι. Και, Ἦλθεν Ἰωαννης, ινα
μαρτυρησηι περι του φωτος· και, Ἦν το φως το αληθινον, ο φωτιζει παντα ανθρωπον
ερχομενον εις τον κοσμον, τουτεστιν, ερχομενον εις την αληθειαν. Και ο Υιος, Ἐγω
ειμι το φως το αληθινον· και, Ἐγω εν τωι Πατρι και ο Πατηρ εν εμοι. Ὅτι δε ο Υιος
φως εστι και ηλιος της δικαιοσυνης, και ο προφητης βοαι· Φωτιζου, φωτιζου,
Ἱερουσαλημ. Ἥκει γαρ σοι το φως, και η δοξα Κυριου επι σε ανατεταλκε.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

Και περι του αγιου Πνευματος εν ψαλμοις αιδεται, οτι, Παρα σου πηγη ζωης.
Ἐν τωι φωτι σου οψομεθα φως, τουτεστιν, εν τωι Υιωι οψομεθα το Πνευμα το αγιον·
φως δι' ου εφωτισθημεν, και εως σημερον φωτιζομεθα τας καρδιας ημων. Φως ο
Πατηρ, επειδη ο Θεος αληθινος· φως ο Υιος, επειδη εκεινου του φωτος απαυγασμα
εστι· φως το Πνευμα το αγιον το εκ του Πατρος εκπορευομενον· Ουδεις γαρ οιδε τα
του Θεου, ει μη το Πνευμα το εν αυτωι. Φως ουν το Πνευμα το αγιον, το αληθινον, ο
εν τωι αληθινωι φωτι θεωρειται και νοειται. Μενετω ουν ημιν, αδελφοι, η πιστις
αῤραγης, αχωριστος Τριας. Και γαρ ο μακαριος Σολομων λεγει οτι το εντριτον
σπαρτιον ου διαῤραγησεται. Ὁ γαρ Θεος αγιαζει, φωτιζει, ζωοποιει, ελευθεροι, και τα
πλειονα τουτων. Και ο Υιος ωσαυτως· παντα γαρ, οσα ο Πατηρ ποιει, και το Πνευμα
το αγιον ωσαυτως αγιαζει, φωτιζει, ζωοποιει, ελευθεροι. Ἠλευθερωθημεν γαρ και
ηγιασθημεν και εφωτισθημεν και ανεζησαμεν, βαπτισθεντες εις Πατερα και Υιον και
αγιον Πνευμα ωι η δοξα εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


