In parabolam vineae
ΟΜΙΛΙΑ ΙΖʹ. ΕΙΣ ΤΗΝ ΠΑΡΑΒΟΛΗΝ ΤΟΥ ΑΜΠΕΛΩΝΟΣ.
Ὡμοιωθη η βασιλεια των ουρανων ανθρωπωι οικοδεσποτηι, οστις εξηλθεν
αμα πρωι μισθωσασθαι εργατας εις τον αμπελωνα αυτου. Ἤκουσας, αγαπητε, της
ευαγγελικης του Κυριου παραβολης· ακουε και την ερμηνειαν, ην κατα δυναμιν
ερουμεν. Οικοδεσποτης του μεγαλου οικου, 77.1097 τουτεστιν ο δεσποτης Θεος·
οικος γαρ, ο κοσμος· ∆εσποτης δε αυτου, ο κτισας αυτον Θεος· αμπελων αυτου, η
ανθρωπεια φυσις· εργαται του αμπελωνος, οσοι διακονουμενοι τηι σωτηριαι των
ανθρωπων αγιοι· πρωτη ωρα ο καιρος των θεοσεβων εκεινων των περι Ἄβελ και
Ἐνωχ και Νωε· πρωτοι γαρ ουτοι θεοσεβεις, πρωτοι ουτοι εργαται του αμπελωνος.
Νωε γαρ εφυτευσεν αμπελωνα, νοητως νοει· πνευματικοι γαρ οι λογοι· εως τριτης
ωρας ουτοι ειργαζοντο· μετα τριτην ωραν ο καιρος των περι Ἀβρααμ και Ἰσαακ και
Ἰακωβ· και ουτοι γαρ εργαται της σωτηριας ημων, τρεις τον αριθμον· δια τουτο και
εως εκτης ωρας ειργασαντο· απο εκτης ωρας το μεσαιτατον της ημερας, οτε ο ηλιος
σφοδροτερον καταλαμπει την οικουμενην, ο χρονος του νομου· οτι τωι οντι
εφωτισεν την ανθρωποτητα δια των εντολων του νομου το αληθινον φως ο Θεος
ημων.
Ἡ εντολη γαρ Κυριου τηλαυγης φωτιζουσα οφθαλμους. Και παλιν, οτι Φως
τα προσταγματα σου. Ἀπο εκτης ωρας, το ημισυ της ημερας· οτε γαρ εμεσασαν οι
χρονοι οι απ' αρχης κτισεως, και εως συντελειας, τοτε μεσημβρινον απεσταλη
Μωυσης και Ἀαρων. Και γαρ η κατα νομον λατρεια, εως ογδοης· εννατη δε ωρα,
καιρος των πνευματοφορων προφητων· και γαρ αυτοι ως καλοι εργαται
απεσταλησαν παρα του οικοδεσποτου εργασασθαι τον αμπελωνα της ψυχης ημων
εως δεκατης. Ἑνδεκατη ωρα, επιδημια του Μονογενους· επ' εσχατων γαρ των
χρονων επι συντελειαι των αιωνων επεδημησεν ημιν ο του Θεου Υιος, Θεου Λογος·
ωσπερ γαρ απο ενδεκατης εις δωδεκατην αλλη μια ωρα εστιν η εσχατη, ουτως απο
της επιδημιας Χριστου εως της συντελειας, αλλη μια ωρα εστιν. Ἄκουσον του
Ἰωαννου λεγοντος· Τεκνια, εσχατη ωρα εστιν. Ὁραις οτι τηι ενδεκατηι εξελθων ο του
αμπελωνος δεσποτης, ευρων αργους εμισθωσατο. Τινες ουτοι οι αργοι; Ἡμεις οι απο
των εθνων· αργοι γαρ ημεν απο θεογνωσιας, αργοι απο εργων αγαθων. Και λεγει
αυτοις· Τι εστηκατε ωδε ολην την ημεραν αργοι· Ὅλην την ημεραν απ' αρχης
κτισεως κοσμου, εως της επιδημιας αυτου χρονον εσημανεν· εως γαρ τοτε αργα ην
τα εθνη, Θεον μη ειδοτα· Ουδεις γαρ, φασιν, ημας εμισθωσατο. Ευγνωμονα τα εθνη·
τωι γαρ ουδεις αυτα εμισθωσατο, ου νομοι, ου προφηται· τωι Ἰσραηλ εκεινοι
απεσταλησαν, ου τοις εθνεσιν· διο καλως λεγουσιν, οτι Ουδεις ημας εμισθωσατο.
Ἀλλα αγαθος ο οικοδεσποτης, Ὑπαγετε γαρ και υμεις, φησιν, εργασασθαι εν τωι
αμπελωνι, και ο εαν ηι δικαιον, δωσω υμιν. Οι αργοι, τοτε εργαται γεγονασιν·
εργαζεται γαρ νυν η ποτε αργη αυτη Ἐκκλησια· εργαζεται ο χορος των αποστολων,
των μαρτυρων, των ασκητων, των μοναζοντων, των αγιων παρθενων, των
εγκρατων, των εν γαμωι σεμνωι· ελαβεν γαρ αυτη η Ἐκκλησια το εν δηναριον αξιως.
∆υναται γαρ τις οξεως εργαζομενος, εν μιαι ωραι ενεγκαι εργον ως απο πρωΐθεν
εργαζομενος· ο ληιστης 77.1100 εις μιαν ωραν ηκουσεν το, Σημερον μετ' εμου εσηι εν
τωι παραδεισωι.
Ἀλλ' ακουσον τι φασιν εκεινοι· Ἡμεις οι βαστασαντες το βαρος και τον
καυσωνα της ημερας· Ἀληθευουσιν· ου γαρ εν νομωι εβαστασαν το βαρος του ζυγου
του νομου, αλλ' εγενοντο και ουτοι ισοι τουτων δια το εργον· Ἑταιρε, γαρ, φησιν,
ουκ αδικω σε. Ουκ αδικει ο της δικαιοσυνης κριτης· το δε θελω τουτωι χαρισασθαι ως
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

και σοι, μη νομισηις προσωποληψιαν ειναι, μηδε κατα χαριν διδοσθαι τον μισθον,
αλλ' ουτω νοει· επειδη οιως αν ποιησωμεν, οιως αν εργασωμεθα, αξιον ουδεν
ποιουμεν· πασα γαρ δικαιοσυνη ανθρωπου ως ρακος αποκαθημενης· χαριν το ολον
ωνομασεν, ως λεγει Παυλος, ∆ικαιουμενοι δωρεαν τηι αυτου χαριτι, και ουκ εξ
εργων, ινα μη τις καυχησηται· Θεου το δωρον, ουχ οτι ουκ εργαζομεθα, αλλ' οτι κατ'
αξιαν ουδεν ποιουμεν· Ὅτ' αν γαρ, φησι, ποιησητε ταυτα παντα, ειπατε οτι δουλοι
αχρειοι εσμεν· ο ωφειλαμεν ποιησαι, πεποιηκαμεν. Ἀμελει γουν αρτον τωι πενητι
παρεχεις, και βασιλειαν ουρανων κληρονομεις, οραις το, θελω χαρισασθαι. Το δε, Ἢ
οφθαλμος σου πονηρος εστιν, οτι εγω αγαθος ειμι;
Μη ειπεν, οτι πονηροι οι αγιοι, αλλα μη τι πονηροι εστε, οτι εγω αγαθος ειμι;
Ἀληθως γαρ αγαθος εξ αγαθου· ου κατα το εργον και ο μισθος· ολιγον γαρ το εργον,
πολυς δε ο μισθος. Ποτηριον υδατος εποτισας διψωντα, και απολαμβανεις α
οφθαλμος ουκ ειδεν, ουδε ους ουκ ηκουσεν· οραις οτι αγαθος εστιν· το δε αρξαμενος
απο των εσχατων εως των πρωτων, επειδη εσονται οι πρωτοι εσχατοι· και Καλεσω
τον λαον μου, λαον μου. Και παλιν, Ὅταν το πληρωμα των εθνων εισελθηι, τοτε και
πας Ἰσραηλ σωθησεται, εν Χριστωι Ἰησου τωι Κυριωι ημων, ᾦ η δοξα και το κρατος εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


