De contionibus militaribus
∆ημηγορια Κωνσταντινου βασιλεως προς τους της ανατολης
στρατηγους.
1 Και το πολλακις υμιν ομιλειν χωρις τινος ευλογου αιτιας επιθυμητον και
επεραστον, ωσπερ το απολιμπανεσθαι της μεθ' υμων προσλαλιας λυπηρον και
επωδυνον κατ' εμε και κρισιν εμην· ου γαρ ουτως εγω τους εμους στρατιωτας φιλω
και υπερασπαζομαι και πασης προσρησεως και προσφθεγματος αξιω, ως και μη δια
γραφης ταυτο τουτο προς υμας ενεργειν, ους κληρον εμον και λαον θεοσυλλεκτον
και σχοινισμα κληρονομιας κυριου το κρατιστον ο μονος αιωνιος και αθανατος
βασιλευς δι' οικτιρμους απειρους εμοι εχαρισατο. αλλα και το δια γλωσσης τα της
ευνοιας και υπακοης υμιν παραινειν, ηδιστον παντων εμοι και περισπουδαστον, και
το δια συλλαβων τα περι πολεμων διδασκειν και ενηχειν, και προς ανδρειαν τους
μεν προς τουτο επιτηδειους ανδρειοτερους εργαζεσθαι, τους δε νωθροτερους
επεγειρειν και εξανισταν προς ευτολμιαν και στερροτητα πασης εμοι ηδονης και
πασης ηδειω τρυφης γνωριζεται και καθεστηκεν. τα μεν ιερα του θειου ευαγγελιου
λογια το της αγαπης του Θεου και Πατρος μεγεθος προς τους ανθρωπους δηλωσαι
βουλομενα φησιν· ουτως γαρ ηγαπησεν ο Θεος τον κοσμον, ωστε τον υιον αυτου τον
μονογενη δεδωκεν εις θανατον, εγω δε ου τον μονογενη υιον, αλλ' εμαυτον ολον
και σωματι και ψυχηι υμιν επιδιδωμι και προσηλω και αναμιγνυμι τας εμας σαρκας
ταις υμετεραις σαρξι και οστα τοις οστεοις, και εν εκαστον των μελων ως
συμπεφυκος και συγγεννηθεν μεθ' υμων λογιζομαι, αυτην δε την ψυχην καιπερ μιαν
ουσαν εν πασιν υμιν διαμεριζω και διαιρω, και τωιγε κατ' εμαυτον μερει υπ' εμου και
ψυχουσθαι και ζωογονεισθαι τον εμον θεοσυλλεκτον βουλομαι λαον. τεκνια, ους
εγω δια του ευαγγελιου εγεννησα και εν τηι του Θεου κληρονομιαι κατεφυτευσα, ο
Θεος ηυξησεν τε και εις μετρον ηλικιας ρωμαλεωτατης ηγαγεν, δεξασθε την
παρουσαν παραινεσιν εξ αυτου του της ψυχης βαθους και των κρυπτων της καρδιας
ταμειων αναπεμπομενην προς υμας. η γαρ καρδια μου και η σαρξ μου κατα τον εν
προφηταις ψαλλοντα ∆αυιδ 20ηγαλλιασατο20 εφ' υμιν. και πως γαρ ουκ αγαλλιαν
χρη και σκιρταν και γεγηθεναι, οποτε τοιαυτα στρατευματα, τοιουτον ανδρειον και
γενναιοτατον λαον, τοιουτους Ῥωμαιων προμαχους και υπερασπιστας ο Θεος τηι
εαυτου κληρονομιαι δεδωρηται. πολλακις υμας δι' εγγραφων υπαναγνωστικων προς
ανδρειαν επηλειψαμεν, πλειστακις ενουθετησαμεν, και κορον ουδενα της προς υμας
παραινεσεως εσχομεν. τι τουτο; το διακαες και διαπυρον και θερμον του εν υμιν
ποθου παραστησαι βουλομενοι και ουδ' αυτο το ακαριαιον εν παρεργωι τιθεμεθα, μη
ουχι πτερυγας περιστερας αναλαβεσθαι και προς υμας καταπαυσαι και το προς υμας
φιλοστοργον φανερωσαι.
2 Νυν δε, ωσπερ μη αρκουμενοι τοις προτεροις και μικρα ταυτα προς το εν
υμιν ζεον της αγαπης ηγουμενοι, αυτους, ους ειχομεν κρειττονας των θεραποντων,
ευνουστατους, πιστοτατους, αξιολογωτατους, φρονησει και πειραι διαπρεποντας και
πλειω των αλλων παρ' ημων τιμωμενους προς υμας εξεπεμψαμεν, ινα και τουτο
σκοπειν εχοιτε, οτι εξ αυτων των σπλαγχνων ημων και της καρδιας τουτους
αποσπασαντες εις ηγεμονας και κυβερνητας υμων προεστησαμεθα. πρωτα μεν τους
ανδρειοτατους και γενναιοτατους εξ υμων εκλεξασθαι τε και των αλλων
αποχωρισαι, ινα μη της εκεινων ανανδριας το υμων ανδρειον επισκιαζουσης και
συγκαλυπτουσης αφανη και αδιαγνωστα τα της υμων αρετης διαμεινοι, αντι δε
τουτων ους αν εκεινοι εκλεξωνται αντεισαξωσιν, και δια τοιαυτης παρασκευης και
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

εκλογης και φιλοπονου και εμμεριμνου σπουδης τα φιλοχριστα ημων ταγματα τε
και θεματα προς το κρειττον και αμεινον μεταγαγωσιν, ως εκ μονης φημης
καταπτοειν το αντιπαλον.
3 Ἐπει δε δια γραμματων των αυτων περιφανεστατων ανδρων και
αξιολογωτατων ημων θεραποντων ανεδιδαχθημεν, ως ηδη κατα την
ημετεραν προσταξιν, μαλλον δε κατα την του Θεου νευσιν και ροπην παν μεν
το αχρειον και προς πολεμους ανεπιτηδειον απεβαλοντο, οσον δε γενναιον
και χρησιμον και των αλλων προκινδυνευον προυκριναν τε και εις πολεμους
αφωρισαν, και πασηι επιμελειαι και σπουδηι και φιλοπονοις αγρυπνιαις προς
ευταξιαν και καταστασιν υμων εχρησαντο, –και μελλουσιν οι τοιουτοι της
βασιλειας ημων δουλοι αναλαβεσθαι υμας, ως ηδη κατηρτισμενους και
ητοιμασμενους και προς ταξειδιον αποκινησαι και κατα των εχθρων
ορμησαι, οπου παρα της βασιλειας ημων διωρισθησαν, η μεν χαρα ημων εις
το απειροπλασιον ηυξηθη, και δακρυσιν αμα και ηδονηι συσχεθεντες εαυτους
μεν αναξιους εις ικεσιαν του Θεου ηγησαμεθα, τους δε τιμιωτατους και
αγιους πατερας τους εν ορεσι και σπηλαιοις και ταις οπαις της γης
προσκαθεζομενους προς δεησεις εκκαλεσαμενοι και προς ικεσιας
προτρεψαμενοι αυτους αδιαλειπτως και αγρυπνως υπερ υμων προσευχεσθαι
διεταξαμεθα. αλλα και εν ταις της θεοφυλακτου πολεως εκκλησιαις και τοις
ευαγεσι μοναστηριοις το αυτο τουτο ποιειν διεκελευσαμεθα, ινα της τουτων
παντων δεησεως εις ωτα κυριου Σαβαωθ αναβαινουσης και συγκιρναμενης
και συνενουμενης τηι υμετεραι προθυμιαι και προς ημας πιπτει, ευκολος υμιν
και απροσκοπος η παρουσα γενηται οδος. επει ουν το θαρρειν εκ τε της του
φιλανθρωπου Θεου προνοιας και βοηθειας εχομεν, εκ τε της αγιας ευχης των
ιερων και οσιων πατερων, εκ τε της υμετερας επαινετης ανδρειας και
ευτολμιας, δεξασθε και την ημετεραν παραινεσιν ως εκ πατρος φιλοστοργου
και τα σπλαγχνα περι υμων διακαιομενου και μυριαις φροντισι καθ' εκαστην
υπερ υμων συνεχομενου.
4 Τεκνια πιστα και αγαπητα, στρατευμα ιερον τε και θεοσυλλεκτον·
νυν–ειπερ ποτε–καιρος ηκει την υμων ανδρειαν φανερωθηναι, την υμων
ευτολμιαν διαγνωσθηναι, το επαινετον θαρσος πασι δηλον γενεσθαι. ει γαρ
και πολλακις εν τοις παρελθουσι χρονοις κατα των εχθρων ηνδραγαθησατε
και κατ' αυτων ηριστευσατε, αλλα τα μεν επραττετο κατα συμβεβηκος και
τυχην αστατον και ανωμαλον, τα δε κατ' επιτηδευσιν και τεχνην ανδρειας
μεν ονοματι κεχρωσμενην, ανανδριας δε πραγματι γνωριζομενην, και ουτε
τα των ανδρειων καθαρως διεγινωσκετο, ουτε τα των ανανδρων διεκρινετο,
αλλ' ωσπερ εν συγχυσει και σκοτομηνηι η νυκτομαχιαι τα καθ' υμας
συνεζοφουτο και συνεκαλυπτετο. επει δε η νυν δια των πιστοτατων ημων
δουλων και γνησιων θεραποντων γεγονυια εκλογη εκαστου υμων την τε
ανδρειαν και γενναιοτητα εφανερωσεν, και τους παλαι φθονερως (ουκ οιδα
ειπειν η φιλαληθως) καλυπτομενους και αγνοουμενους εις φως προελθειν
και αναγνωρισθηναι εκαστου υμων το ανδρειον, το ευτολμον, το καρτερι
κον, και υμεις μεν δικην καθαρου σιτου εις εκλογην προεκριθητε, οι δ' αλλοι
ωσπερ ζιζανια συναυξηθεντα τωι σιτωι απερριφησαν τε και
απεβουκοληθησαν, δειξατε την υμων κατα των εχθρων ανυποστατον ορμην
και καρτεριαν. χωρησατε κατ' αυτων, και χωρησατε ουκ ενδοιαζοντες, ου
μετοκλαζοντες και εις τα οπισω χωρουντες, αλλ' εις τα εμπροσθεν
επεκτεινομενοι. εχετε τους την υμων κατοψομενους ανδρειαν τους
αντιπροσωπους της βασιλειας ημων και τον τοπον ημων αναπληρουντας.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

εχετε τουτους και δια λογων και δι' εργων το υμων διεγερουντας προθυμον.
δειξατε τουτοις την ενουσαν υμιν εκ φυσεως γενναιοτατην και καρτεραν
ενστασιν· ιδετωσαν υμων τους ισχυρους βραχιονας κατ' εχθρων
αγωνιζομενους, και θαυμασατωσαν, και Θεον εν τουτωι δοξασατωσαν. εγω
μεν γαρ ολος προς υμας ανακειμενος και εν αυταις ταις καρδιαις υμων ωσπερ
εμβατευων και εισοικιζομενος τοσουτον τωι προς υμας ερωτι και τωι ποθωι
διεκινηθην και ανεκραθην, ωστε και ετοιμασθηναι και ευτρεπισθηναι και
Θεου συνευδοκουντος και επινευοντος συνεκστρατευσαι μεθ' υμων, και δι'
οψεως αυτης βεβαιωθηναι, α δια των λογων παλαι προενηχουμην και
ηκουον.
5 Ει ουν εστιν και εν υμιν τις ποθος του θεασασθαι ημας τε και τον
ημετερον υιον συνιπποτας υμων και συνοπλιτας και συστρατιωτας, νυν δια
των εργων αυτων τον τοιουτον βεβαιωσατε ποθον, δια των πραγματων την
προς ημας εγκαρδιον αγαπην αυξησατε, ινα ταις υμων αριστειαις και νικαις
και κατα των εχθρων επικρατειαις και τοις αηττητοις τροπαιοις νευρουμενος
και θαρσοποιουμενος προθυμοτερος γενησομαι την μεθ' υμων εκστρατειαν
ασπασασθαι. προτερον μεν γαρ υπετρεχε τις φημη περι του δυσσεβεστατου
Χαμβδα και των μισοχριστων Ταρσιτων, ως εισιν ανδρειοι τε και λαον προς
πολεμους αμαχον κεκτηνται, εξ ου πτοουμενοι και καταχαυνουμενοι την
προς εκεινους συμπλοκην υπεφευγετε· αλλα νυν τουτο ουκ εστιν· ως γαρ και
αυτοι γινωσκετε, οτι αποσταλεις ο δεινα μετα και των λοιπων στρατηγων
προ καιρου τινος κατα των χωρων και καστρων της θεολεστου Ταρσου, και
εις τα ενδοτατα τουτων εισελθων, και πασηι προθυμιαι και λογοις
προτρεπτικοις τον συν αυτωι λαον καθοπλισας οποιον ειργασατο ταξειδιον,
και οποσους εχειρωσατο καΐτας και λαον πλειστον των Ταρσιτων, ουδενα
υμων διελαθεν. αλλα και ο αποσταλεις λαος προ μικρου εν Μεσοποταμιαι,
μετα του Πατρικιου ο δεινα και των λοιπων και το γενναιον του Χαμβδα και
ακαταγωνιστον–ως ᾤετο–συστημα του στρατευματος αυτου καταβαλων και
απονητι χειρωσαμενος παντως πεισει τας υμετερας ψυχας ευτολμοτερας
γενεσθαι, και θαρραλεωτερας προς την κατα των εχθρων συμπλοκην. 6 Περι
μεν γαρ της υμων ανδρειας πολλη και μεγαλη φημη των εθνικων κατεκρατει
ακοων, ως ανυποστατον εχετε την ορμην, ως ασυγκριτον την ανδρειαν
κεκτησθε, ως αταπεινωτον το φρονημα προς πολεμους ενδεικνυσθε. επει δε
νυν μοιραι τινες των τοιουτων εθνων μεθ' υμων συνεξεστρατευσαν, των μεν
αλλων, των εν τοις προτεροις ταξειδιοις αριστευσαντων αυταις οψεσι το τε
ανδρειον και γενναιον εξεπλαγησαν, νυν καταπλαγητωσαν και την υμων
ευτολμιαν, θαυμασατωσαν την προς βαρβαρους ανικητον ισχυν και
αηττητον. γενεσθε μοι και των εθνων θαυμα και εκπληξις, και των
ομοφυλων ισχυς και κραταιωσις· νευρωσατε τας ψυχας, κρατυνατε τους
βραχιονας, παραθηξατε τους οδοντας δικην αγριων συων, και μηδεις νωτα
δουναι τοις εχθροις πειραθηι, ως ο γε τουτο κατα νουν βαλλομενος προτερον
την εαυτου απαγορευσει ζωην. λαληθητωσαν τα υμων αριστευματα και εν
ταις αλλοτριαις χωραις, εκπλαγητωσαν και οι συνοντες υμιν εθνικοι τα
υμων κατορθωματα, γενεσθωσαν κηρυκες τοις αυτων συμφυλεταις των τε
τροπαιων και νικοποιων συμβολων, ως αν υμας εργασαμενους θεασωνται. 7
Ταυτα και προς τα της ανατολης φιλοχριστα και θεοσυλλεκτα φαμεν
στρατευματα και προς τους απο Μακεδονιας και Θραικης
συνεκστρατευσαντας υμιν, και δηλουμεν και γνωριζομεν· καυτοι γαρ ουτοι
συστρατιωται και συνεκδημοι γεγονασιν υμων, και πολλακις εν πολεμοις
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

αριστευσαντες κατεφανησαν· ηλικα γαρ εν Λαγγοβαρδιαι σταλεντες κατα των
εχθρων ανεστησαν τροπαια, και οπως τους εναντιουμενους τηι βασιλειαι
ημων εχειρωσαντο τε και καθυπεταξαν, ημας μαρτυρουντας προσδεξασθε. 8
Μετ' αυτων ουν ως μιας και βασιλειας και δεσποτειας και δουλοι και
στρατιωται τυγχανοντες την παρουσαν εκστρατειαν προθυμως ποιησατε
αδελφικως προς αυτους διακειμενοι και πατρικως της αυτων σωτηριας
φροντιζοντες· συνεργοι γαρ υμων απεσταλησαν, και κοινωνοι των υμετερων
κινδυνων και αριστευματων γεγενηνται. πασιν υμιν, ως εμοις σπλαγχνοις
και μελεσι, τα αυτα παραινων και δια της παρουσης φθεγγομενος γραφης
πεποιθα επι Χριστον τον αληθινον θεον, τον μονον αθανατον βασιλεα, και
τοιαυταις ελπισιν επερειδομαι, ως ου καταισχυνειτε μου την εις υμας
προσδοκιαν, ουκ αποσβεσετε τας ελπιδας, ου την ευγνωμοσυνην αμβλυνετε,
ου νοθευσετε την δουλωσιν, αλλ' ως της βασιλειας ημων μεν γνησιοι και
πιστοτατοι δουλοι τε και υπηκοοι και του Ῥωμαικου γενους υπερμαχοι
στερροι και ακαταγωνιστοι τοιαυτην και τοσαυτην τα νυν και την ανδρειαν
και αλλην πασαν ευτολμιαν και γενναιοτητα επεδειξασθε, ωστε νικητας
υμας και τροπαιοφορους κατα των εχθρων αναφανεντας και μετα νικης και
αλαλαγμων χαροποιων υποστρεψαντας και αγκαλισομεθα υμας και
προσδεξομεθα, και τα δια Χριστον τραυματισθεντα σωματα υμων, ως
μαρτυρικα μελη, κατασπασομεθα και τωι του αιματος λυθρωι εγκαυχησομεθα
και ενδοξασθησομεθα εφ' υμιν και τοις υμετεροις γενναιοις κατορθωμασι τε
και αγωνισμασιν, ινα δε γνωτε, οποσον περι υμων εμπυριζομαι την ψυχην
και ολος διακαιομαι και καταφλεγομαι παντοθεν υμιν επινοων τα προς
σωτηριαν συντεινοντα και κατευοδουντα υμας, ιδου εκ των αχραντων και
πανσεπτων συμβολων του παθους Χριστου του αληθινου θεου ημων, των τε
τιμιων ξυλων και της αχραντου λογχης, και του τιμιου τιτλου, και του
θαυματουργου καλαμου, και του εκ της τιμιας αυτου πλευρας απορρευσαντος
ζωοποιου αιματος, του τε πανσεπτου χιτωνος, και των ιερων σπαργανων, και
της θεοφορου σινδονος και των λοιπων του αχραντου παθους αυτου
συμβολων απομυρισαντες εξαπεστειλαμεν υμιν αγιασμα του ραντισθηναι εφ'
υμιν και δι' αυτου περιχρισθηναι και θειαν εξ υψους επενδυσασθαι δυναμιν.
πιστευω γαρ τωι αληθινωι μου θεωι και σωτηρι Χριστωι, οτι ωσπερ δια του
απορρευσαντος αιματος τε και υδατος εκ της αχραντου αυτου πλευρας το
των ανθρωπων γενος ανεπλασεν τε και εζωοποιησεν, ουτως και δια του
ραντισμου του αγιου τουτου υδατος και ζωογονησει και αναπλασει υμας, και
θαρσος και ισχυν και δυναστειαν κατα των εχθρων επιχορηγησει. ο δε των
αιωνων δημιουργος και πασης κτισεως συνοχευς Χριστος, ο αληθινος θεος
ημων, ο συν τωι αναρχωι αυτου Πατρι και τωι συμφυει και ζωοποιωι Πνευματι
συνπροσκυνουμενος και συνδοξαζομενος, ο τα ασθενη ενισχυων και τα
ταπεινα δυναμων, ο και Φαραωνιτιδα στρατιαν βυθωι θαλαττιωι περικαλυψας
και λαον ταπεινον διασωσας, ο μονος υψηλος και δυναστης, ο καθημενος επι
των Χερουβιμ και εφορων ταπεινα, ο περιζωννυων ρομφαιαν τοις δυνατοις
εν πολεμωι και χορηγων εξ υψους τοις επικαλουμενοις αυτον βοηθειαν, ο
υπερηφανοις αντιτασσομενος, ταπεινων δε αμαρτωλους εως γης, ο διδασκων
χειρας εις πολεμον και τους βραχιονας των εις αυτον ελπιζοντων εις τοξον
τιθεμενος χαλκουν, ο διδους υπερασπισμον σωτηριας καταδιωκειν τους
βλασφημους εχθρους εως αν εκλιπωσιν, ο περιζωννυων δυναμιν εις
πολεμον, ο συμποδιζων παντας τους επανισταμενους τοις υπερ αυτου
πολεμουσιν και λεπτυνων αυτους ωσει χνουν κατα προσωπον ανεμου, αυτος
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

τηι απειρωι και αφατωι αυτου αγαθοτητι και τοις αμετροις και ακαταληπτοις
οικτιρμοις εποψοιτο υμας εν ελεωι και ευμενειαι, επιδοι εφ' υμας ανωθεν ιλεωι
εν ομματι και κατασκευασει την οδον υμων εμπροσθεν υμων· αυτος
εξαποστελει τον αγγελον αυτου και κατευθυνει την οδον υμων, αυτος
αγγελικαις παρεμβολαις περικυκλωσαι υμας και αντιλαβοιτο και αναλω τους
της απο των εχθρων βλαβης διατηρησαι, ως αν εν τηι δυναμει αυτου και τωι
κρατει μετα νικης και τροπαιων επανακαμπτοντες προς ημας, σχοιητε μεν
τον εξ ανθρωπων επαινον αειμνηστον και ανεξαλειπτον γενεαις γενεων
διαμενοντα και λαλουμενον, σχοιητε δε και την βασιλειαν ημων
ευφραινομενην και τερπομενην επι τοις υμων κατορθωμασι και ταις
υμετεραις αριστειαις, ενωραιζομενην πρεσβειαις της παναχραντου και
θεοτοκου μητρος Αυτου και παντων των αγγελικων ασωματων δυναμεων
και αγιων των απ' αιωνος Τουτωι θεραπευσαντων και υπερ Αυτου
τελειωθεντων· αμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


