In ingressum sanctorum jejuniorum
Εις την εισοδον των αγιων νηστειων.
62.727
Ἀνετειλεν ημιν σημερον, αγαπητοι, το φαιδρον εαρ των αγιων νηστειων, και
προθυμως παρασκευαζει συντρεχειν εις τον θεοπρεπη τουτον παραδεισον, ωστε τους
της εγκρατειας αποτρυγησαι καρπους, και τα τερπνα της αγνειας δρεψαμενους ανθη,
πλεξαι τον της σωφροσυνης στεφανον. Παλιν ημας καλει ο αγγελικος βιος επι την
αρχαιαν τρυφην, και προς την θειαν εκεινην και μακαριαν απολαυσιν ημιν
επανοιγει πυλας. Μεγαλην προς Θεον παρεχει παῤρησιαν η εκουσιος νηστεια,
καθαιρουσα μεν τα σωματα δια της εγκρατειας, αγιαζουσα δε την ψυχην δια της προς
Θεον παῤρησιας, και των μεν γηΐνων απαντων επιλανθανεσθαι ποιουσα, των δε
ουρανιων επιθυμειν παρασκευαζουσα.
Νηστεια τους εαυτης εραστας εις ουρανους αναγουσα, τωι Χριστωι παρεσταναι
ποιει, και μετα των αγιων εχειν την κοινωνιαν. Ὁ πατηρ της νηστειας, αγαπητοι,
εστιν ο νομος του Θεου· μητηρ δε αυτης εγκρατεια, υπομονη, αρετη· θυγατερες αυτης
ασκησις, αγνεια, σωφροσυνη· υιοι δε γνησιοι Μωυσης, Ἠλιας, ∆ανιηλ, Ἰωαννης ο
Βαπτιστης, και ο λοιπος των αγιων χορος, μαλιστα των εν ταις ερημοις
αναχωρησαντων και ασκητων· φιλαι δε αυτης εισι πιστις, ελπις και αγαπη·
συνομιλοι δε ειρηνη, πραοτης, ομονοια· θεραπαινιδες δε αυτης δοξολογια,
ψαλμωιδια διηνεκης, ευχη καθαρα· συμβιος δε αυτης ο φοβος του Θεου· οι δε καρποι
της τουτων συμβιωσεως εισιν αγιοτης, αφθαρσια, παῤρησια προς τον Θεον, βασιλεια
ουρανιος, ζωη αιωνιος. ∆ιο, αγαπητοι, οι μεν ερασται της νηστειας, τον νομον του
Θεου εχοντες εν τηι καρδιαι αυτων, νηστευουσιν ειλικρινως, ανομοι δε ου
νηστευουσι. Και οι μεν δικαιοι νηστευουσι διαπαντος ευσεβουντες, και τον νομον
Θεου μελετωντες και πληρουντες, την τε 62.728 αγνειαν αγαπωντες, και την
σωφροσυνην περιπτυσσομενοι, μεθης ελευθερουμενοι, και τωι Χριστωι
προσκολλωμενοι· οι δε ανομοι ουχι νηστευουσι μονον, αλλα και πασης κακιας και
σατανικης ενεργειας πεπληρωμενοι τυγχανουσι· πασα ασωτια και ασεβεια και
παρανομια παρ' αυτοις εμπορευεται· παρ' αυτοις λογοι αισχροι, γελωτες ακρατεις,
και σχηματα διαβολικα· παρ' αυτοις γαστριμαργια και μεθη και ακαταστασια
συντριβησεται.
Πολλα γαρ οντως τα εκ της μεθης κακα. Οι γαρ καταμεθυσθεντες τωι οινωι,
τας φρενας σκοτοδινιωσιν, ωσπερ οι παραπαιοντες και των φρενων εξισταμενοι, και
ωδε κακεισε περιφερομενοι, τοιχωι τε απο τοιχου προσαρασσομενοι, απρεπως τε
ενσειομενοι τοις απαντωσι, και ασχημονως φερομενοι κατα γης. ∆ιο, αγαπητοι,
φυγωμεν την τοιαυτην αισχυνην, και προθυμως νηστευσωμεν μετα φοβου του Θεου,
πιστει βεβαιουμενοι, νομωι στηριζομενοι, σωφροσυνηι κοσμουμενοι, αγνειαι
καλλωπιζομενοι, ομμα σωφρονιζοντες, λογισμον αγιαζοντες, εν υπομονηι πολληι και
καθαραι καρδιαι προσευχομενοι, τα προσκαιρα αποκτωμενοι, και τα αιωνια
αντικτωμενοι. Ει τις γαρ ειλικρινως νηστευει, Χριστον μιμειται, γενομενος επι γης
αγγελοις ομοιουται, προφητας ζηλοι, αποστολοις κοινωνει, και ολως εναλλαγεις
την φυσιν δια της νηστειας γινεται δικαιος εξ αδικου, αγαθος εκ πονηρου, εξ
ασεβους ευσεβη, και ουτω Χριστον κληρονομει, τον θησαυρον της ζωης· ης γενοιτο
παντας ημας επιτυχειν, χαριτι και φιλανθρωπιαι του Κυριου ημων Ἰησου Χριστου, ωι
η δοξα και το κρατος συν τωι αναρχωι Πατρι και τωι ζωοποιωι Πνευματι, νυν και αει,
και εις τους αιωνας των αιωνων. Ἀμην.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


