In illud: Verumtamen frustra conturbatur
ΕΙΣ ΤΟ ΠΡΟΦΗΤΙΚΟΝ ΡΗΤΟΝ ΤΟ ΛΕΓΟΝ, "Πλην ματην ταρασσεται πας
ανθρωπος ζων"· και περι ελεημοσυνης.
55.559
αʹ. Προτρεπεται και κολπος βυθιος αλιεα, οταν το δικτυον ριψας, και πολλην
των εναλιων αγραν περιλαβων, καμνουσαν τωι φορτωι την σαγηνην εφελκηται· και
θηρατην υλη θηροτροφος, οταν ορη διερευνησας, και κορυφην κατακομον
αναπτυξας, μετα λαμπρας και πλουσιας επανελθηι της αγρας. Ει δε τοις περι κερδη
και θηραν επτοημενοις γλυκυς ο περι ταυτα πονος υπαρχει, ποσωι μαλλον τοις των
εκκλησιαστικων αλιευσι κολπων, οις το κερδος ουχ ημερινον, ουδε προσγειον, αλλ'
αυτη των ουρανων η βασιλεια καθεστηκε; Φερε ουν, αγαπητε, ∆αυιδικης κιθαρας το
ψαλμικον ανακρουσωμεν μελος, και κατα του ∆αυιδ την ανθρωπινην ευτελειαν
στηλιτευσαντες, ειπωμεν· Πλην ματην ταρασσεται πας ανθρωπος ζων· Ταρασσεται,
και το τελος απολλυται· ταρασσεται, και πριν καταστηναι καταποθειται· ως πυρ
ανακαιεται, και ως καλαμη αποτεφρουται· ως θυελλα επαιρεται, και ως κονις
εδαφιζεται· ως φλοξ αναῤριπιζεται, και ως καπνος διαλυεται· ως ανθος ωραΐζεται,
και ως χορτος ξηραινεται· ως νεφος υπεραπλουται, και ως σταγων απομειουται· ως
πομφολυξ ογκουται, και ως σπινθηρ αποσβεννυται· ταρασσεται, και τηι απληστιαι
κερδαινει την δυσωδιαν· ταρασσεται, και των απο της ταραχης ουδεν λαμβανων
απερχεται. Αυτου αι ταραχαι, και αλλων αι τρυφαι· αυτου οι πονοι, και αλλων οι
θησαυροι· αυτου αι φροντιδες, και αλλων αι ευφροσυναι· αυτου αι θλιψεις, και
αλλων αι απολαυσεις· αυτου αι καταραι, και αλλων αι θεραπειαι· αυτου αι αρπαγαι,
και αλλων αι ηδοναι· παρ' αυτωι ο στεναγμος, και παρ' ετεροις οι πλεονασμοι· παρ'
αυτωι τα δακρυα, και παρ' ετεροις τα χρηματα· αυτος εν ᾅδηι κολαζεται, και αλλοι
παλιν εν τοις αυτου εντρυφωσι ψαλλοντες.
Πλην ματην ταρασσεται πας ανθρωπος ζων. Ἄνθρωπος, το της ζωης
προσκαιρον δανεισμα, το του θανατου ανυπερθετον οφλημα, το εκ προαιρεσεως
αδαμαστον ζωον, το αυτοδιδακτον πονηρευμα, το αυτομαθες επιβουλευμα, το
ευτεχνον εις κακουργιαν, το ευμηχανον εις αδικιαν, το ετοιμον εις πλεονεξιαν, το
ακορεστον εις απληστιαν, το ευφυες εις απιστιαν, το υπερογκον πνευμα, το
μεγαλοῤρημον θρασος, το ευδιαλυτον φρυαγμα, το ευκαθαιρετον υψωμα, το
ευαλωτον τολμημα, ο πηλος ο αυθαδης, η τεφρα η στασιωδης, η κονις η
μεγαλοφρων, η σποδος η πεφυσιωμενη, ο σπινθηρ ο ευκατασβεστος, η φλοξ η
ευμαραντος, ο ευριπιστος λυχνος, το ετοιμοφθορον ξυλον, ο ευξηραντος χορτος, η
ευνεκρωτος χλοη, η ευδαπανητος φυσις· ο σημερον απειλων, και αυριον τελευτων· ο
σημερον εν πλουτωι, και αυριον εν ταφωι· ο σημερον εν διαδηματι, και αυριον εν
μνηματι· ο σημερον εν πορφυραι, και αυριον εν εκφοραι· ο σημερον εν θησαυροις, και
αυριον εν σοροις· ο σημερον εν κολαξι, και αυριον εν σκωληξιν· ο σημερον ων, και
αυριον μη ων· ο αρτι φρυαττομενος, και μετ' ολιγον θρηνουμενος· ο εν 55.560
ευπραγιαις αφορητος, και εν δυσπραγιαις απαραμυθητος· ο εαυτον αγνοων, και τα
υπερ αυτον πολυπραγμονων· ο το παρον ουκ ειδως, και περι των μελλοντων
φανταζομενος· ο φυσει θνητος, και τηι επαρσει, ως νομιζει, αιωνιος· το πασης
αῤρωστιας προκειμενον παρεργον, το παντος παθους ευδιαβατον καταγωγιον, το
των πυρετων αδιαφορον καθημερινον γυμνασιον, το πασης λυπης ευπαραδεκτον
πανδοχειον. Ὢ ποση της ημετερας ευτελειας η τραγωιδια! ω ποσος ο της ανθρωπινης
ευτελειας θριαμβος!
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

Ὢ ποσα ειπον, και της προφητικης φωνης ουδεν αρμοδιωτερον ευρον, της
λεγουσης· Πλην ματην ταρασσεται πας ανθρωπος ζων! Τελος, ορα, αγαπητε, ει μη
θαλατταν μιμειται των ανθρωπων τα πραγματα, ει μη της εκειθεν ταραχης ο βιος
εμπλεκεται, ει μη της υγρας πλεον επι της ξηρας χειμαζομεθα, ει μη των ανεμων
σφοδροτερον αλληλοις συμπιπτομεν, ει μη τα χρηματα, καθαπερ καταιγιδες, κατ'
αλληλων ημας συγκρουουσιν, ει μη, καθαπερ εν ζοφωι θαλαττιωι, ωδε κακεισε
περιφερομεθα. Ουτος εκεινου τον αγρον παρεσπασατο, αλλος του δεινα τους οικετας
αφηρπασε· και ο μεν περι υδατος τωι γειτονι κρινεται, ο δε περι αερος τωι
συνοικητορι πολεμει. Οι μεν δια μετρα της γης διακαπνιζονται, οι δε περι οικοδομης
αλληλους διαθλιβουσιν· ουτος, απερ ουκ εδωκε, λαβειν επιφυεται· εκεινος, απερ
ελαβε, μη δουναι δικαζεται.
Ὁ μεν περι τοκους απληστευεται· ο δε και το κεφαλαιον αποστερειν
διισχυριζεται· ουτος απορων οδυναται· εκεινος ευπορων θορυβειται· ο μη εχων
ονειδιζεται, και ο εχων επιβουλευεται· ο εν αρχαις, υποβλεπεται· ο εν εξουσιαις,
μισειται· ο εν δυναστειαις, σκευαζεται. Οι πολεμοι συνεχουσιν, οι φθονοι επαλληλοι,
η απληστια τυραννει, η πλεονεξια καταδυναστευει, το ψευδος υπεραιρεται, η προς
αλληλους πιστις απεφυγεν, η αληθεια την γην κατελιπεν, η φιλια μεχρι τραπεζης
περιοριζεται. Οι αλλοι την ιδιαν ισχυν απωλεσαν· η γη λοιπον τα κακα βασταζειν ου
δυναται, ο αηρ μεχρις αυτου του αιθερος μεμολυνται. ∆ια τα χρηματα ο βιος αβιωτος
γεγονε· δια τα χρηματα ελευθερα στοιχεια πεπρακαμεν· οδοι τελωνευονται, η γη
αποκεκληρωται, υδατα δεσποτευονται, ο αηρ ωναις υποβαλλεται· δεκατολογοι και
φορολογοι και τελωναι τας πολεις συνεχουσιν· οι πλουσιοι ταις φροντισιν
εκτηκονται· οι δανεισται ταις μεριμναις μαραινονται· οι αρπαγες τον βιον
ταραττουσιν· οι φιλοχρημονες τα δικαστηρια κατατριβουσιν· οι εμποροι τας
συμφορας πραγματευονται· οι συκοφανται το ψευδος πιπρασκουσιν. Ἀλληλοις
ψευδομενοι τους ορκους ανηλωσαμεν· εις το ομνυειν μονον τον Θεον επισταμεθα.
βʹ. Ουτω παντας εν κακοις σεσωρευμενους ορων ο προφητης, και τον βιον
ταλανιζων, ελεγε· Πλην ματην τα 55.561 ρασσεται πας ανθρωπος ζων. Ἄνθρωπος
μονον, ω προφητα, ταρασσεται; η λογικη μονη διαπλασις κατηγορειται; Ουδεν των
εν ζωοις η στοιχειοις ταρασσομενον ευρον. Ταρασσεται, φησι, τα υδατα, και παλιν
αποκαθισταται· σαλευεται η γη, και παλιν εδραζεται· κινουνται οι ανεμοι, και παλιν
ησυχαζουσι· θορυβειται παν θηριον, και κορεννυμενον παυεται· διεγειρεται φλοξ,
και υποκειμενην υλην αναλισκουσα σβεννυται. Ἄνθρωπος δε ταρασσομενος επι
χρημασιν ουδεποτε παυεται· ελαβε τουτο, και προς εκεινο αποβλεπει· εκρατησεν
εκεινο, και προς αλλο κεχηνε.
Τα εκατον διπλασιαζειν φιλονεικει, επι τοις τοσουτοις παλιν τα τοσαυτα
σωρευειν επειγεται, και ουδεποτε του σωρευειν παυεται, εως αν το τελος αυτου
σωρευθηι· και τηι διψηι της φιλαργυριας συνεχομενος, ωχροτερος χρυσιου
περιερχεται, δια τον πολυποθητον πλουτον, τον ταχα αβεβαιοτερον φιλον, τον
επιβουλον ποθον, τον πολυδεσποτον εμπαικτην, τον πολυεραστον χλευαστην, τον
υποπτερον δεσμιον, τον πολεμιον νεκρον, τον εν τωι κοσμωι αφιπταμενον ανεμον·
πλουτον, τον πασης ατοπιας γεννητορα, τον πασης κακιας ευρετην, τον συνεργον
της ψυχοφθορου τρυφης, τον αντιπαλον της εγκρατειας, τον πολεμιον της
σωφροσυνης, και τον πασης αρετης λανθανοντα κλεπτην. Ἀλλα τι διαβαλλω τον
πλουτον, τους κεκτημενους αφεις; Ἀδικειται και αυτος δεσμουμενος υπ' αυτων, και
πεδαις συνεχομενος. Ἔοικε γαρ μοι αυτον προς αυτους αφιεναι φωνην· Τι με τον
πλουτον, ω φιλοχρημονες, συμποδιζετε; τι με, καθαπερ δραπετην, μυριοις δεσμοις
περισφιγγετε; τι με ως φιλον περιπτυσσεσθε, και ως κακουργον καταδεσμειτε, απο
μεταλλων εις τας υμων χειρας παραπεμποντες; Ει θελετε καν των ονειρων
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

κουφοτερον αναπαυσαι με, εασατε με και εις τας των πενητων δεξιας
μεταπεμφθηναι.
Ἀλλα φησι· Τεκνοις συναγω τον πλουτον, ινα μη πενιας γενωνται
κληρονομοι. Καλως ο πολυφανταστος πλουσιος· τα παροντα ουκ οιδε, και περι των
μελλοντων φροντιζει· τα καθ' εαυτον αγνοει, και περι των παιδων φροντιζει· ει
θαπτεται, ουκ επισταται, και περι των κληρονομων βουλευεται. Ὦ αφρων, ειπε μοι
το σον τελος, και τοτε περι των τεκνων ασφαλισαι· ειπε μοι τα της σημερον, και τοτε
πιστευω σοι και τα της αυριον.
Τι σεαυτον και μετα θανατον απαταις; τι θελεις ειναι και νεκρος και
χλευαζομενος; τι διοριζηι τωι Θεωι το πρακτεον; τι νομοθετεις την του Θεου προνοιαν
διοικεισθαι τα σοι δεδομενα; Ουδεν προς σε περι των μετα σε. Ου δυνασαι και νεκρος
ειναι, και διοικητης ζωντων, και νεκρων κριτης ζυγοστατων εκαστου το δικαιον. Τι
ουν ματαιοπονεις, ω πλουσιε, τα των πενητων τοις σοις θησαυριζων, και ουκ οιδας
τινι συναγεις αυτα; τι τα των ορφανων κατεχεις, τι αιτουμενος παρ' αυτων
αγανακτεις, ως οικοθεν αναλισκων; Τα ιδια ζητουσιν, ου τα σα· τα εγχειρισθεντα σοι
δι' αυτους, ου τα μετα σου γεννηθεντα. α ελαβες δος, και την χρησιν κερδανον, οτι
δουναι, ου λαβειν, προσεταχθης. Ἀρκει σοι, οτι δια του πτωχου ο Θεος την δεξιαν σοι
προτεινει. Ὁ βρεχων εξ ουρανου, την χαλκου ψεκαδα σε προσαιτει· ο βροντων και
αστραπτων, Ἐλεησον, σοι λεγει· ο περιβαλλων τον ουρανον εν νεφελαις, ρακιον
αιτει παρα σου. Ἀρκει σοι, οτι οι πενητες ως Θεον σε λιτανευουσι. ∆ος, οικτειρον,
ελεησον, ινα ελεηθηις.
Συ δε ουδε τας οφρυας σου ανατειναι βουληι, και λιτανευομενος ουκ
επικαμπτηι. ∆ος αυτοις τα αυτων, πριν επιστηι το λογοθεσιον· δος αυτοις τα αυτων, α
μελλεις μετ' ου πολυ απολαμβανειν. Πατερα εχουσι βασιλεα· δος αυτοις τα αυτων,
και λαβε παρα του πατρος αυτων την αμεριμνιαν. Ποιαν ταυτην; Ἐφ' οσον
εποιησατε ενι τουτων των αδελφων μου των ελαχιστων, εμοι εποιησατε. Ὁ γαρ
συνιων επι πτωχον και πενητα, ου μονον το χειρογραφον της αμαρτιας εξαλειφει,
αλλα και ομολογιαν λαμβανει, την λεγουσαν φωνην, Ὁ διδους πτωχωι, Θεωι
δανειζει. Θεωι δανεισωμεν την ελεημοσυνην, ινα παρ' αυτου λαβωμεν φιλανθρωπιας
αντιδοσιν. Ἀλλ' ω του σοφωτατου ρηματος! Ὁ ελεων πτωχον, δανειζει Θεωι. ∆ια τι
ουν ουκ ειπεν, Ὁ ελεων πτωχον, διδωσι Θεωι, 55.562 αλλα, ∆ανειζει; Οιδεν η Γραφη
την ημετεραν πλεονεξιαν· προσεσχεν οτι η απληστια ημων προς πλεονεξιαν
βλεπουσα τον πλεονασμον ζητει, και δια τουτο ουκ ειπεν απλως, Ὁ ελεων πτωχον,
διδωσι Θεωι, ινα μη απλην την δοσιν και την αντιμισθιαν νομισηις· αλλ', Ὁ ελεων
πτωχον, δανειζει Θεωι, ινα το ονομα του δανεισματος ο φιλοκερδης ακουσας, εαυτον
επιδωι προς ελεον. Ὁ ελεων πτωχον, δανειζει Θεωι. Ει δανειζεται Θεος παρ' ημων,
αρα χρεωστης ημων εστιν.
Τι ουν θελεις αυτον κριτην εχειν, η χρεωστην; Ὁ χρεωστης αιδειται τον
δανεισαντα· ο κριτης δε ου δυσωπειται τον δικαζομενον. γʹ. Ἀναγκαιον δε, αδελφοι,
και καθ' ετερον τροπον ιδειν, τινος ενεκεν ο Θεος ειπεν, οτι Ἐμοι δανειζει ο διδους
πτωχωι. Ἐπειδη ειδεν ημων την πλεονεξιαν ρεπουσαν εις τον πλεονασμον, ως εφθην
ειπων, και μηδαμου τον χρηματα εχοντα δανειζειν θελοντα ανευ ασφαλειας (απαιτει
γαρ ο δανειζων η υποθηκην, η ενεχυρα, η τον αντιφωνουντα, και δια των τριων
τουτων ασφαλειων εμπιστευει τα εαυτου χρηματα, η εγγυας δεχομενος, ως εφθην
ειπων, η υποθηκην πραγματων)· επει ουν οιδεν ο Θεος, οτι εκτος τουτων ουδεις
δανειζει, ουδε εις φιλανθρωπιαν βλεπει, αλλ' εις μονον το κερδος οραι· παντων δε
τουτων ερημος ο πτωχος, ουχ υποθηκην εχων (ου κεκτηται γαρ ουδεν), ουκ ενεχυρα
φερων (γεγυμνωται γαρ), ου τον αντιφωνουντα παρεχων (απιστειται γαρ δια την
αποριαν), ως ειδεν αυτον διακινδυνευοντα τηι αποριαι, και τον εχοντα χρηματα δια
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

την απανθρωπιαν, μεσον εαυτον παρεθηκεν, εγγυον μεν τωι πενητι, ενεχυρον δε τωι
δανειζοντι. Ἀπιστεις τουτωι, φησι, δια την αποριαν;
Ἐμοι πιστευσον δια την αφθονιαν. Ειδε τον πτωχον, και ηλεησεν· ειδε τον
πτωχον, και ου παρειδεν, αλλ' εαυτον εδωκεν ενεχυρον τωι μηδεν εχοντι, και τωι
απορωι προεστη δια πολλην αγαθοτητα. Ὁ ελεων πτωχον, δανειζει Θεωι. Θαρσει,
φησιν, εμοι δανειζεις. Και τι τοσουτον κερδαινω, σοι δανειζων; Ἑκατονταπλασιονα
σοι διδωμι, και ζωην αιωνιον. Ἵνα ποτε μοι ταυτα αποδωις, απαιτω τα συμφωνα,
στηριξαι βουλομενος το συναλλαγμα. ∆ος μοι της ανταποδοσεως τον καιρον, ορισον
της αποληψεως την προθεσμιαν. Ἄκουε συνετως, ποτε και που σοι την οφειλην
αποδιδωσιν ο δια των πτωχων δανεισαμενος.
Ὅταν καθισηι ο Υιος του ανθρωπου επι θρονου δοξης αυτου, στησει τα μεν
προβατα εκ δεξιων αυτου, τα δε εριφια εξ ευωνυμων· και ερει τοις εκ δεξιων· ∆ευτε,
οι ευλογημενοι του Πατρος μου, κληρονομησατε την ητοιμασμενην υμιν βασιλειαν
απο καταβολης κοσμου. Ὑπερ τινων; Ὅτι επεινασα, και εδωκατε μοι φαγειν·
εδιψησα, και εποτισατε με· γυμνος ημην, και ενεδυσατε με· εν φυλακηι ημην, και
ηλθετε προς με. Ειτα οι καλως εν καιρωι διακονησαντες εις την οικειαν ασθενειαν
αφορωντες, και εις την αξιαν του δανεισαμενου, λεγουσι· Κυριε, ποτε σε ειδομεν
πεινωντα, και εθρεψαμεν, η διψωντα, και εποτισαμεν, εις ον οι οφθαλμοι παντων
ελπιζουσιν; η ποτε σε ειδομεν εν ενδειαι τοσαυτηι; ποτε δε ταυτα πεποιηκαμεν; Ἐφ'
οσον, φησιν, ενι τουτων των ελαχιστων πεποιηκατε, εμοι εποιησατε. Μη ουκ αληθης
ο λογος, οτι Ὁ ελεων πτωχον, Θεωι δανειζει; Ἀλλ' ωσπερ τοις εκ δεξιων δια την
φιλανθρωπιαν εδειξε δεδωρημενην την βασιλειαν, ουτω και τοις εξ αριστερων δια
την ακαρπιαν ηπειλησε την τιμωριαν· Πορευεσθε απ' εμου, οι κατηραμενοι, εις το
σκοτος το εξωτερον, το ητοιμασμενον τωι διαβολωι και τοις αγγελοις αυτου. ∆ια τι;
υπερ τινος; Ὅτι επεινων, και ουκ εδωκατε μοι φαγειν. Ουκ ειπεν, Ὅτι επορνευσατε,
οτι εμοιχευσατε, οτι εκλεψατε, οτι εψευδομαρτυρησατε, οτι επιωρκησατε· καν μεν
ομολογουμενως και ταυτα, αλλα της απανθρωπιας κατωτερα και της
ανελεημοσυνης.
∆ια τι δε, ω Κυριε, ουδεν των αλλων φερεις εις μνημην; Ου κρινω, φησι, την
αμαρτιαν, αλλα την απανθρωπιαν· ου κρινω τους αμαρτησαντας, αλλα τους μη
μετανοησαντας. Ὑπερ απανθρωπιας υμας καταδικαζω, οτι εχοντες τοσουτον και
τηλικουτον φαρμακον σωτηριας, την ελεημοσυνην, παρηκατε τοσαυτην ευεργεσιαν.
Ὀνειδιζω τοινυν την απανθρωπιαν, ως ριζαν πασης κακιας και πασης ασεβειας, επ
55.563 αινω δε την φιλανθρωπιαν ως ριζαν παντων αγαθων, και απειλω τοις μεν
πυρ αιωνιον, τοις δε διδωμι βασι 55.564 λειαν ουρανων, εν Χριστωι Ἰησου τωι Κυριωι
ημων, ωι η δοξα και το κρατος εις τους αιωνας των αιωνων Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4


