Fragmenta de translatione reliquiarum martyrum Cyri et Joannis
ORATIUNCULAE TRES IN TRANSLATIONE RELIQUIARUM SS.
MARTYRUM CYRI ET JOANNIS.
Αʹ. Ἐπιφη βʹ του Μακαριου Κυριλλου προσφωνησις τοις Ταβεννησιωταις
μοναχοις τοις εν τωι Κανωβωι εν τηι Μετανοιαι καλουμενηι, περι των αγιων μαρτυρων
Κυρου και Ἰωαννου. Ἀνδρεια και υπομονη, καλη και ευειδεστατη δυας αρετων, και
τοις αγιοις μαλιστα πρεπωδεστατη· οις ο μακαριος προσεφωνει ∆αβιδ, Ἀνδριζου, και
κρα 77.1101 ταιουσθω η καρδια σου, και υπομεινον τον Κυριον· ο δε του Σωτηρος
μαθητης· Ὑπομονης εχετε χρειαν, ινα, το θελημα του Θεου ποιησαντες, κομιεισθε
την επαγγελιαν. Χρη γαρ ημας ως εν αρχηι γενεσθαι των αγαθων, και το τελος
επιζητειν, ινα και βασιλειαν ουρανων κληρονομησωμεν, εν Χριστωι Ἰησου τωι Κυριωι
ημων, ωι η δοξα και το κρατος εις τους αιωνας. Ἀμην.
Βʹ. Ἐπιφη ζʹ· Του αυτου εξηγησις πρωτη εις τους αγιους μαρτυρας Κυρον και
Ἰωαννην τους κειμενους ενταυθα, δι' ων σημαινει ο Πατηρ και το τιμιον αυτων
παθος, και την ενταυθα καταθεσιν των αγιων αυτων λειψανων. Ἐῤρηθη δε η
παρουσα εξηγησις πρωτη εν τηι Μετανοιαι, ητοι εν τηι των Ἁγιων Ἀποστολων. Ουκ
οκνηροι γεγοναμεν περι τον συνηθη λογον, αλλ' ως ειρηκεν ο Σωτηρ, το μεν πνευμα
προθυμον, η δε σαρξ ασθενης. Πιστευομεν δε οτι δια τας υμων ευχας ελεωι Θεου
ραΐσει το παθος. Ὃ δε και εβουλευσαμεθα και πεπραχαμεν υπερ του χρησιμου, παλιν
ειπειν υμιν αναγκαιον συνειδομεν. Ὅτι τα μερη ταυτα εχρηιζεν ιατρων
θεραπευοντων δια Θεου. Ἵνα τοινυν παντας ωφελησωμεν τους τοπους, και μαλιστα
τους περικειμενους τηι των Ἁγιων Ευαγγελιστων εκκλησιαι, απηιεισαν γαρ ουκ
εχοντες μαρτυριον εις ετερους τινας τοπους, και Χριστιανοι οντες εσφαλλοντο, δια
τουτο αναγκαιως εζητησαμεν αγιων μαρτυρων λειψανα. Ευρομεν τοινυν, και
μεμαθηκαμεν ακριβως, οτι κατα τον καιρον καθ' ον μεμαρτυρηκασιν αι αγιαι
παρθενοι, ων την θειαν πηγην εχομεν εν τοις του αγιου ευαγγελιστου Μαρκου, δυο
τινες, ων ο μεν εις μοναζων ην ασκητης, και ετερος στρατιωτης, παρησαν αυτας
παροτρυνοντες και επαλειφοντες αυτας προς τον αγωνα της αθλησεως· ωστε μετα
γενναιου φρονηματος υπερ του Σωτηρος ημων υποστηναι κινδυνον· κεκληνται δε
και αυτοι συν εκειναις εις το μαρτυριον· και εισηλθον γενναιως και μεμαρτυρηκασιν
υπερ Χριστου, και τεθεικασιν δι' αυτον τας ιδιας ψυχας. Ἦν ουν ομου τα λειψανα
των αγιων μαρτυρων εν ενι τοπωι κειμενα· επει δε αδιακριτα ην τα λειψανα, ου γαρ
ην διεγνωσμενα σαφως τις μεν ουτος, τις δε εκεινος, αναγκαιως αμφοτερα
συλλαβοντες μετηγαγομεν και τεθεικαμεν εν τηι των Ευαγγελιστων εκκλησιαι,
ποιησαντες το συνηθες, ως μαρτυρουσιν, μνημειον. Συναγωμεθα 77.1104 τοινυν,
εθελοντος του Χριστου, αυριον ομου, και τους αγιους τιμωντες ευαγγελιστας και
τους μακαριους μαρτυρας· καλουνται δε Κυρος και Ἰωαννης.
Γʹ. Ἐπιφη ηʹ, του αυτου εξηγησις ετερα εν τηι εκκλησιαι των ευαγγελιστων,
ενθα και κατεθηκεν εν μνημειωι τα λειψανα των αγιων μαρτυρων Κυρου και
Ἰωαννου, προ δυο σημειων κατα ανατολας του Κανωβου, πλησιον της Μενουθεος.
Συνεπορευοντο δε αυτωι οχλοι πολλοι, και στραφεις ειπεν αυτοις· Ει τις ερχεται προς
με, και ου μισει τον πατερα αυτου και την γυναικα αυτου και τα τεκνα και τους
αδελφους αυτου, ετι δε και την εαυτου ψυχην, ου δυναται μου ειναι μαθητης· οστις
ου βασταζει τον σταυρον αυτου και ερχεται οπισω μου, ου δυναται μου ειναι
μαθητης. Θερμους ημας εις ευλαβειαν οι του Σωτηρος απαιτουσιν λογοι· και τους
αγαπαιν θελοντας αυτον, ουδεν ηγεισθαι αμεινον αυτου αναπειθουσιν, ου
φιλοστοργιαν σωματων, ουκ αγαπησιν εις πατερας, ουκ αιδω την εις μητερας και
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

αδελφους· οιδεν γαρ οτι ταυτα καταπεφρονηκοτες μεγαλην ευρισκουσιν και
λαμπραν την αντιμισθιαν· ινα δε και τι προς τουτοις ετερον ειπω, γνωριζων οσην
εσχεν εις ημας αγαπησιν, ουδε αυτος τα καθ' εαυτον κρειττονα των ημετερων
εποιησατο πραγματων· ου προτετιμηκεν τα καθ' εαυτον της απαντων σωτηριας και
ζωης. Θεος ων, δι' ημας γεγονεν ανθρωπος και υπεμεινεν σταυρον, αισχυνης
καταφρονησας· αλλ' οι συμπασχοντες και συμβασιλευσουσιν· οι συνατιμασθεντες
, παντως και συνδοξασθησονται. Ουτως ευδοκιμησαι πιστευομεν και τους αγιους
μαρτυρας Κυρον και Ἰωαννην· προθυμοι γαρ εισηλθον εις τους υπερ της εις Χριστον
ευσεβειας αγωνας. Και το παντων αυτοις δεινοτατον επιπηδαι θηριον, φημι δε ο
θανατος· αλλ' εμεμνηντο του ιδιου ∆εσποτου λεγοντος· Ὃς ου λαμβανει τον
σταυρον αυτου, και ακολουθει οπισω μου, ου δυναται μου ειναι μαθητης.
Πεπληρωκασιν την εντολην, ελαβον και αυτοι τον σταυρον, ηκολουθησαν τωι ιδιωι
∆εσποτηι.
Ἤγοντο δε ου μονοι προς τους αγωνας, αλλ' ην και χορος αγιων παρθενων·
και γυναικες μεν ησαν, αθραυστοι δε την διανοιαν· τετελειωται τοινυν συν 77.1105
αυταις και η καλη τουτων των αθλητων δυας· και μισθον εχουσι της εις Χριστον
αγαπης, του πατησαι τον Σαταναν και ελαυνειν τα πονηρα δαιμονια· ηκετωσαν
τοινυν οι παλαι πλανωμενοι· ερχεσθωσαν εις αληθινον και ακαπηλευτον ιατρειον·
ουδεις γαρ ημιν ονειρατα πλαττεται· ουδεις λεγει τοις ερχομενοις· Ειρηκεν η Κυρα·
Ποιησον το και το· ολως Κυρα και Θεος ειναι δυνατος, και προσκυνεισθαι θελει; Ἐν
τοις δαιμοσιν ουκ εστιν ουδεν αῤρεν ουδε θηλυ. Και βλεπετε ποιαν εχουσιν
προαιρεσιν· ονομασιν γυναικων καλεισθαι βουλονται πατησαντες τοινυν τα γραωδη
μυθαρια και τα παλαι των γοητων εμπαιγματα, ερχεσθωσαν επι τους αληθινους και
ανωθεν ιατρους· οις ο παντα ισχυων Θεος, του θεραπευειν δυνασθαι την εξουσιαν
εχαρισατο λεγων· Ἀσθενουντας θεραπευετε· δωρεαν ελαβετε, δωρεαν δοτε. Πασης
τοινυν θεραπειας της παρα του Σωτηρος απολαυσαντες, υμνολογουσιν τον εαυτων
∆εσποτην, ινα και βασιλειας ουρανων καταξιωθωσιν, εν Χριστωι Ἰησου τωι Κυριωι
ημων, δι' ου τωι Θεωι και Πατρι συν τωι παναγιωι Πνευματι δοξα, τιμη, κρατος, νυν και
αει και εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


