In synaxim archangelorum
Εις την συναξιν των αρχαγγελων.
59.755
Ἀγγελους εγκωμιαζειν χρη. Και γαρ αυτοι τον ∆ημιουργον υμνουντες, ιλεων
αυτον και ευμενη τοις ανθρωποις παρεχουσιν. Ἀγγελους δε φημι, τους ημετερους
συμμαχους, τους κατα των αντικειμενων δυναμεων εκστρατευοντας, ων εις εστιν ο
αρχαγγελος Μιχαηλ προς μεν τον διαβολον υπερ Μωυσεως σωματος
αντιταττομενος, προς δε του αρχοντος των Περσων υπερ της του λαου ελευθεριας
ανθισταμενος· ων εστιν εκεινος ο την ονον καταστρεφων, και Βαλααμ της ατοπου
μανιας ειργων· και επειπερ ο μαντις ουκ ενενοει το πραττομενον, αλογου φωνη το
λογικον εσωφρονιζεν· ων εστιν ο την μαχαιραν σπασαμενος, και τον Ἰησουν του
Ναυη συμπλεκεσθαι τοις πολεμιοις προτρεπομενος· ων εστιν ο τας πεντε και
ογδοηκοντα και εκατον χιλιαδας των Ἀσσυριων εν μιαι νυκτι παταξας, και τωι υπνωι
των βαρβαρων συναψας τον θανατον· ων εστιν ο τον προφητην Ἀμβακουμ αεριστωι
μετακοσμησας πηδηματι, ινα τον προφητην ∆ανιηλ εν μεσωι των αγευστων λεοντων
γευσηι τροφης. Ουτοι μεν ουν και οι τοιουτοι κατα των εχθρων εισιν, οι και κατα των
παθων αριστευουσιν. Ὁποιος ην και ο θαυμασιος και θεσπεσιος Ῥαφαηλ, δι' ενος
ιχθυος ανατομης δαιμονιωσαν κορην ισταμενος, και γεροντι τυφλωι το φως
τεχνιναμενος. Ἀλλ' ουδε εκεινοι σιωπης αξιοι οι τηι Νεαι ∆ιαθηκηι διακονησαντες, ων
μεγα μερος εστιν ο αρχαγγελος Γαβριηλ, ο τωι Ζαχαριαι χρηματισας, και σιωπηι την
απιστιαν εισπραξαμενος, οτι μη κυειν την στειραν δια την μελλουσαν οικονομιαν
επιστευσεν· ο τηι σεμνηι Μαριαμ τας ανυμφευτους ωδινας ευαγγελισαμενος· ο τους
ποιμενας επι το σπηλαιον οδηγων, και καταμηνυων τον αχωρητον εν φατνηι, εν
σπαργανοις τον απεριγραπτον, εκεινοις συμφωνον ωιδην δοξολογιας αναπεμπων·
∆οξα εν υψιστοις Θεωι, και επι γης ειρηνη, εν ανθρωποις ευδοκια. Ἄλλος τους
μαγους κωλυει της επι των τυραννων αναζευξεως· οι δε διηκονουν επι γης τωι
κτισαντι· αλλος τον μνηστηρα της Παρθενου νουθετει μη απολυειν ως
διεφθαρμενην την αφθορον· αλλος αυτωι δια την Ἡρωδου βρεφοκτονιαν φυγην
επανοδον υποτιθεται. Καιπερ εν σαρκι θεωρουντες τον ακτιστον, δουλοπρεπως
διηκονουν. Ἐθαυμασαν γαρ την ισχυν αυτου, δι' ης ο πειραζων κατεπεσε, και κατα
την φωνην του ∆αυιδ, Ἐπι χειρων αραντες αυτον, εξω της βολης των λιθων
εκομιζον. Ἧραν γαρ, φησιν, Ἰουδαιοι λιθους, ινα βαλωσιν επ' αυτον. Ἄλλοι τωι
Παθει συνετρεχον· αλλοι μετα την αναστασιν τωι κενωι ταφωι συνεδρευοντες, πισταις
γυναιξιν ελεγον, Τι ζητειτε τον ζωντα μεταξυ των νεκρων; Μετα δε την αναληψιν
εδορυφορουν τους μαθητας, τα Πετρου λυοντες δεσμα, Παυλου τους επι γης και
θαλαττης κινδυνους επικουφιζοντες, τηι πιστει Κορνηλιου μεσιτευοντες, τον
δικαιοκτονον Ἡρωδην μεγαληγορουντα πατασσοντες. Ἆρ' ουν ου μεγιστης τιμης
αξιοι, οι την ημετεραν ζωην διιθυνοντες; Ου γαρ μονον εθνη φρουρειν εταχθησαν
59.756 αγγελοι, καθως βοαι το λογιον, Ὅτε διεμεριζε, φησιν, εθνη ο Ὕψιστος, ως
διεσπειρεν υιους Ἀδαμ, εστησεν ορια εθνων κατα αριθμον αγγελων Θεου· αλλα γαρ
των ανθρωπων εκαστωι ελαχεν αγγελος.
Ὁ λογος ουκ εμος, αλλα της θειας Γραφης. Της γαρ παιδισκης Ῥοδης
απαγγελουσης τοις αποστολοις προ θυρων εσταναι Πετρον το Ἡρωδου διαδραντα
δεσμωτηριον, απιστουντες ελεγον εκεινοι, Ὁ αγγελος αυτου εστιν. Ἐπιμαρτυρει δε
και ο Σωτηρ τουτοις, περι των κατα τον βιον σμικρων λεγων, Ὁρατε μη
καταφρονησητε ενος των μικρων τουτων. Λεγω γαρ υμιν, οτι οι αγγελοι αυτων εν
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

ουρανοις δια παντος βλεπουσι το προσωπον του Πατρος μου του εν τοις ουρανοις.
Καθ' εκαστην δε Ἐκκλησιαν επεστησεν αγγελους φυλακας ο Χριστος, ως
αποκαλυπτων Ἰωαννηι φησιν· Ειπε τωι αγγελωι της Ἐκκλησιας Σμυρνης· Οιδα σου την
πενιαν και την θλιψιν· αλλα πλουσιος ει. Τι λεγεις, ω ∆εσποτα; πλουσιος ειμι, πενης
ων; τι με διακενωι πλουτιζεις ονοματι; Ει μεν γαρ πλουσιος, ου πενης· ει δε πενης,
πως πλουσιος; Πολλη γαρ πλουτου και πενιας η διαστασις, ως αυτος μαρτυρεις,
χασμα μεγα μεταξυ πλουσιου και πενητος ωρισμενος. Ὁ πλουσιος τον πτωχον
αποστρεφεται, ο πτωχος τον πλουσιον υποβλεπεται. Ἐναντια τα πραγματα, ο βιος
ανωμαλος. Ὁ μεν γαρ επιστενει τοις παθεσιν. ο δε επικαγχλαζει ταις ηδοναις· ουτος
αρτου τυχειν επευχεται, εκεινος ταις αδηφαγιαις υπερμαζαι· ουτος οινου κοτυλης
ουκ ευπορει, εκεινος κραιπαλων και καταντλουμενος εξερευγεται την μεθην· ουτος
ρακος περιβεβληται, εκεινος ποικιλοις περικεκοσμηται εσθημασιν· ουτος επι
εδαφους αγρυπνων εῤριπται, εκεινος επι στρωμνης ων ρεγχει την τρυφην
ονειροπολων· ουτος κερμα τι αιτει, εκεινος χρυσωι κεχωσται. Ὁ γαρ θησαυριζων, μη
διανεμων δε, επεοικε πτωχωι πλουσιαν ταφην αναμενοντι. Ἀλλ' ουδε τοις καιροις
ισως χαιρουσι. Τωι πτωχωι μεν γαρ ο χειμων χαλεπος το θαλπος ουκ εχοντι, τωι
πλουσιωι δε το θερος μοχθηρον υπο πλησμονης το θαλπος ου στεγοντι. Πως ουν ο
αυτος πενης και πλουσιος; Ἀληθης ο λογος, και ο φθεγγομενος. Πενητες μεν δια την
ενδειαν των χρηματων, πλουσιοι δε δια τους της πιστεως θησαυρους. Ἄμεινον δε
πενεσθαι τα βιωτικα, πλουτειν δε τα πνευματικα· των μεν γαρ το τελος φθορα, των
δε το κερδος αναφαιρετον.
∆ια τουτο φησιν ο Υιος, Μη θησαυριζετε θησαυρους επι της γης, καλων ημας
θησαυριζειν τα επουρανια, πτωχους τρεφειν, ασθενεις επισκεπτεσθαι, ασκεπους
σκεπειν, χρεωφειλετας απορους λυειν, και το δανειον εκ Θεου απαιτειν. Ὁ ελεων
γαρ πτωχον, δανειζει Θεωι. Ταυτα γαρ αγγελοι θεωρουντες επι τον κριτην των ολων
αναφερουσιν· ο δε προσταττει λεγων αυτοις τωι εργαζομενωι το αγαθον, Αι
προσευχαι σου και αι ελεημοσυναι σου ανεβησαν εις μνημοσυνον σου εμπροσθεν του
Θεου. Αυτωι η δοξα και το κρατος, νυν και αει, και εις τους αιωνας των αιωνων.
Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


