Admonitiones spirituales
Νουθεσιαι πνευματικαι.
62.741
Καιρος σε λοιπον ανανηψαι και παντα αποσεισασθαι. Μνησθητι οτι σημερον
η αυριον ιδειν εχεις τους ουρανους, και τους αγγελους θεασασθαι, και παραστηναι
τωι φοβερωι βηματι, και ελθειν ενωπιον του Θεου εν τωι κριτηριωι αυτου, εν τωι της
σωφροσυνης και δικαιοσυνης και αληθειας δικαστηριωι, και λογον δουναι παντος
του βιου σου. Ει θελεις ιδειν τον αγιον, αγιασον σεαυτον· ει θελεις ιδειν τον αγιον
και αμιαντον, αγνισον σεαυτον προτερον. Ἀφ' ου τις ελθηι εις τον φοβον του Θεου,
ολον εαυτον ανεθηκε τωι Θεωι, και ουκετι εχει εαυτου εξουσιαν· τωι γαρ νομωι του
Θεου 62.742 κατεγραψεν εαυτον. Ἀρνησασθω ουν εαυτον και τα θεληματα εαυτου,
και ακολουθησατω τωι Θεωι. Ποσην ηγειρε θαλασσαν εν τωι βιωι η πολιτεια της
σαρκος ταυτης; οσα κυματα ειργασατο; οσας ταραχας; οσους ανεμους; οσα ναυαγια;
οσας ανομιας και αμαρτιας; οσας συμφορας και τραγωιδιας; οσα κακα εν πασαις ταις
πολεσιν; οσα κατ' οικους; οσα κατ' αγοραν; τις η δυναμις αυτης; η τις η ισχυς αυτης;
ολα φοβου μεστα εχει. Ἡ γεννησις αυτης φοβος, ο θανατος φοβος, η ζωη αυτης
φοβος, τα μετα θανατον αῤρητα και αδιηγητα. Ῥοπη ζυγου εστιν εν τηι καρδιαι ημων·
εκει ρεπει 62.743 ζυγος. Κρουσον, σπουδασον, ινα ανοιγηι σοι ταχεως· μνησθητι οτι
μετ' ου πολυ παντα καταλιμπανεις τα ορωμενα, τον ουρανον και την γην, τους
ανθρωπους, τα πραγματα· μνησθητι οτι ουδεν ει, ου σωματι, ου ψυχηι. Μικρα
φροντις εταραξε σε, μικρα αγωνια κατεπληξε σε, μικρα θλιψις κατεβαλε σε, μικρος
πονος εθορυβησε σε, λογος ψιλος κατεκτυπησε σε. Και δια τι μη μισησηις τον βιον
τουτον; Ἐγω δε σοι λεγω, οτι μετοικησαι οφειλεις, και ανω εν ταις πυλαις του
ουρανου πηξαι σεαυτωι σκηνην, και εκει καταμονας διαξαι, και δεεσθαι του Θεου
μεχρι θανατου, ινα ευμενως προσδεξηται σε, και ανοιξηι σοι εν καιρωι ταχεως. Κατω
επι γης το σωμα κλινατω γονυ τωι Θεωι· και ανω η ψυχη παρακαλειτω διαπαντος, επι
προσωπον εαυτην ριπτουσα· φιλονεικησωσι, τις πλεον καμει εν τηι δεησει. Κατα σε
ουν ο κοσμος απεθανε, κατα σε ηλθεν η κρισις η μελλουσα· οσον δυνασαι ταυτην
απωσαι, κακεινης μνημονευε.
Βελτιον τα κακα της μελλουσης, η τα αγαθα της παρουσης λογιζεσθαι· εκεινα
σοι φοβον Θεου προξενει, ταυτα δε και τον οντα συλαι. Ἐν τοις πνευματικοις
πραγμασιν ορφανοι εσμεν απαντες· ουδενα εχομεν, ει μη τον Θεον, βοηθον, και την
σπουδην εαυτων. Ουκουν παντων διαπτυσαντες, φροντισωμεν εαυτων. Μνησθητι
σεαυτου και των κακων των περιεχοντων σε· μνησθητι των αμαρτιων σου λοιπον,
και της κρισεως σου· μνησθητι, οτι ανθρωπος ει θνητος και ασθενης και ταλαιπωρος,
ρυπαρος και ακαθαρτος· μνησθητι, οτι ανθρωπος ει εν βιωι θλιβερωι διαγων και
κινδυνων μεστωι, πολλους αποκτειναντι και καλους και κακους, σοφους και
ασοφους, πλουσιους και πενητας. Ἄγε, φερε, ινα φαγηις και πιηις, και ενος ψωμου
ουκ εχεις το ασφαλες. Μνησθητι, οτι ανθρωπος ει, οστεα τεταπεινωμενα απο
κεφαλης εως ποδων, μη δυναμενος μιας ημερας υπενεγκειν κοπον, η μιας νυκτος
αγρυπνιαν· μνησθητι ποσα προσεκρουσας τωι Θεωι εν εργοις και λογοις και
ενθυμημασι· μνησθητι, οτι λεοντι και δρακοντι παλαιεις ημερας και νυκτος· λογισαι
ποσαι εισιν εν ᾅδου ψυχαι, οτι κατεφρονησαν του φοβου του Θεου, μικρας ανεσεως
παρακαλουσαι τυχειν, και μη τυγχανουσαι, αλλ' εις τα κατωτατα της γης θρηνουσαι
τας πορνειας εαυτων και τας ραιθυμιας και τας τρυφας, τας πονηριας αυτων και τας
λογομαχιας. Μνησθητι, οτι ουκ εις μακραν σε δει αποθανειν και κριθηναι, και τουτο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

μη παυσηι καταλεγων τηι εαυτου ψυχηι. Γραψον το μικρον τουτο λογαριον εν τηι
καρδιαι σου· δησον αυτο περι τωι σωι τραχηλωι. Κρειττον εστι διαδηματος βασιλικου·
τουτο εις κολασιν αγει, εκεινο ζωην αιωνιον προξενει. Ταυτα μελετα· εν τουτοις ισθι
διαπαντος. Ἐαν εν τουτοις ηις, εν τοις εναντιοις ουχ ευρισκηι ποτε· ει δε εν τουτοις ου
κατανυσσηι, εν τινι αλισθησεται η καρδια σου; Ὅτι καν εγγυς ηι ημερα Κυριου,
φοβηθωμεν και ησυχασωμεν. Ὁ θελων αμωμος ειναι εν εργοις και λογοις και
ενθυμημασι, τι αλλο πραττειν οφειλει, ει μη διαπαντος ησυχαζειν και ευχεσθαι και
σιωπαιν και καταφρονειν απαντων των επι της γης; Ὁ γαρ τουτο θελων κατορθωσαι,
θεον εαυτον ποιει επι της γης, κατα τον ειποντα, Γινεσθε μιμηται του Θεου. Ἴδε
ετεκνοποιηθημεν υπο του Θεου· τι δικαιοτερον, η υιον μιμησασθαι πατερα; Ει τεκνον
γνησιον ει, ακολουθησον προσταγμασι πατρικοις, και μαλιστα δικαιοις ουσι και
ωφελιμοις.
Ὁ εχων προς δαιμονας μαχην, τι οφειλει ποιειν, η αδιαλειπτως
προσευχεσθαι; ο καθ' ημεραν κινδυνευων ψυχηι και σωματι, τι αλλο πραττειν
οφειλει, η αγωνιαιν και δεεσθαι του Θεου; Ἀλλα λεγεις, τα παθη τυραννουσι με, και ο
φοβος τυραννος εστι. Τυραννος τυραννωι αντιπιπτει. Σειει μονον την γην, και
απαντες τρεμουσι. Τις ου φοβειται τον ποταμον του πυρος; Μια ημερα του σκοτους
υπερ ολα τα εν βιωι κακα· καταφρονει ουν των ενταυθα ως απαραμυθητων. Ὕβρισε
τις, η ετυπτησεν; ελπισον επι Κυριον, οτι πολυν σοι παρεξει της υπομονης τον
μισθον. Ἀπο της ελπιδος η πιστις, απο τουτων η αγαπη· οτι μικρου λογου και μικρας
υπομονης ο ∆εσποτης παραδεισον σοι χαριζεται, ως αθλητην σε στεφει δια πομα
ψυχρον· η γαρ πιστις σου πολλου αξια εστι. Την αρετην ποιησον σεαυτωι νυμφην, και
εγκρατειαν και σωφροσυνην, παιδας σου ζωντας και 62.744 προαγοντας εις την
βασιλειαν των ουρανων.
Ἀνισταμενη τωι πρωι η ψυχη σου ορθριζετω προς τον Κυριον, και εσπερας
αναχωρουσα, αναπαυεσθω επι κλινης πνευματικης, επι λογισμοις ευσεβεσιν, επι
ελπιδι του Θεου, επι απαθειαι και καθαρωσυνηι· διοτι τα προσταγματα του Θεου φως
εισι και ζωη και αναπαυσις, ευλογια και δικαιοσυνη· τα δε ενταλματα του Σατανα
σκοτος και θανατος, κολασις και αμαρτια και καταρα. Ἐν σοι εστιν η τουτοις η
εκεινοις ακολουθησαι. Ἐαν ταις του Κυριου εντολαις ακολουθησηις, ολα σοι τα καλα
παντα, το φως, η ζωη, η αναπαυσις, η ευλογια, της δικαιοσυνης ο στεφανος· εαν δε
ταις του Σατανα πεισθηις, τα εναντια τουτων απανται σοι. Τις ουν αφρων αιρειται
αισχυνην και ονειδος μετα κολασεων αιωνιων, αντι δοξης και επαινων και
αθανατου τρυφης; Ἀναστα, σπευσον, δραμε, επειχθητι· ο γαμος ηυτρεπισται, οι
ταυροι τεθυμενοι εισι, τα σιτιστα ετοιμα σε περιμενουσιν, οι αριστηται, καθως
γεγραπται, Ἐμε υπομενουσι δικαιοι, εως ου ανταποδωις μοι. Σπουδασον, ινα
καταλαβηις. Ἰδου η χαρα, ιδου η αναπαυσις, ιδου το φως, ιδου η ζωη, ιδου η δοξα,
ιδου η τρυφη, ιδου τα αληθη και αιωνια, ιδου τα μεγαλα και θαυμαστα, ιδου παντα
ως θελεις, μαλλον δε και υπερ ο θελεις. Γνωθι μονον οτι εθαυμαστωσε τους οσιους
αυτου ο Θεος, εδοξασε τους αγιους αυτου, εκαυχησε τους φοβουμενους αυτον,
υψωσε τους αγαπωντας αυτον. Μη φθονησωμεν εαυτοις τοσουτων αγαθων
προκειμενων, τοιαυτης ελπιδος. Ἄλλοι μικρου κερδους χαριν αθλουσι, πολεμουσι,
θαλαττευουσι, κινδυνευουσιν· ημεις καινους ουρανους, και καινην γην μελλοντες
κληρονομειν, τι αθυμουμεν. τι δισταζομεν, τι φθειρομεθα εν τηι υληι ταυτηι; Ὅλα τα
πραγματα παθοποια, παροξυντικα και τωι σωματι και τηι ψυχηι πραττομεν· η τρυφη
ημων ειρηνην ουκ εχει· ο υπνος, το βαδισμα, ολα σκανδαλωδη. Τις ως ηθελησεν
εζησε; τι του βιου τουτου ουκ εστιν επαχθες; Αυτη η σαρξ ημων ου σπενδεται ημιν·
υγιαινουσα πολεμει, αῤρωστουσα θλιβει. Τις αλυπος εξηλθεν εκ του βιου τουτου; τις
ουκ εγευσατο των αλμυρων υδατων της πικρας ταυτης θαλασσης, των επαλληλων
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

κυματων; τις ουκ εστεναξεν επ' αυτοις; ποσους μεγαλους επτερνισεν η παρουσα ζωη,
και τρεχοντας καλως επαγιδευσε; Και ουδεν θαυμαστον· δαιμονες γαρ εισιν οι
ενεργουντες, διαβολος ο ενεδρευων.
Ταυτα ουν ειδοτες μετανοησωμεν εν οληι καρδιαι, μη αι ηδοναι ημων
στραφωσιν εις θρηνους και δακρυα· βοηθησωμεν εαυτοις, αποσπασωμεν την ψυχην
εαυτων εκ του κοσμου τουτου, ετι δε και της ιδιας σαρκος· ευροιτο εαυτηι κελλιον εις
τα περατα της γης, οπως αν βοησηι και αυτη προς τον Κυριον· ελεησον με την μονην·
ιδου παντα αφηκα, και ηκολουθησα σοι· ιδου παντα ηρνημαι δια τον σον φοβον. Ἡ
κατανυξις ημων εως των νεφελων φθασατω, οι στεναγμοι ημων τοις ουρανοις
εγγισατωσαν, αι προσευχαι ημων και αι ελεημοσυναι ελθετωσαν ενωπιον του Θεου.
Λειτουργησωμεν αυτωι μετα πασης αληθειας, μετα ευλαβειας και δεους· παντα
ποιησωμεν, ινα εκει μη μεταγνωμεν· παντα υπομεινωμεν, ινα και των αγαθων
απολαυσωμεν του Θεου, ινα την μειζονα παῤρησιαν κτησωμεθα, ινα τιμιωτερων
αξιωθωμεν δωρεων, ινα μηδενος των αγιων οφθωμεν δευτεροι. Μεγας πειρασμος ο
βιος ημων, και ουδεις οιδε· μεγας χειμων, και ουδεις κατανοει.
∆ωμεν τοπον τηι ενεργειαι των παθων, και τηι εν ημιν οικουσηι αμαρτιαι κατα
τον Ἀποστολον· δωμεν τοπον τοις παροργισμοις των ανθρωπων. δωμεν τοπον τηι
σαρκι ταυτηι και ταις επιθυμιαις αυτης, δωμεν τοπον τωι κοσμωι τουτωι και ταις
δυσχερειαις αυτου, δωμεν τοπον ολοις τοις πειρασμοις, ολαις ταις θλιψεσι·
κρυβωμεν απ' αυτων· διωκομεθα γαρ απ' αυτων, και ζητουμεθα παντες εις το
αποκτανθηναι υπο δαιμονων, υπο πραγματων, υπο ανθρωπων ερεθιζομενων υπο
του Σατανα. Ἑαυτοις μονοις προσεχωμεν και τωι Θεωι, εαυτων εκδοντες το σωμα
τουτο τοις θελουσι τυπτειν· πολλων γαρ πληγων καθεστηκεν αξιον. Ἄνω την
καρδιαν τεινωμεν εαυτων, εκχεοντες ολην εαυτων την ψυχην ενωπιον του Θεου,
ινα σωθωμεν και ελεηθωμεν και ζησωμεν, σκιρτωντες και τρυφωντες και χαιροντες,
εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


