De eleemosyna
Περι ελεημοσυνης.
60.707
Οι λειμωνες εχουσι ποικιλα και διαφορα ανθη, και τα μεν εις τερψιν οφθαλμων,
τα δε εις ευωδιαν, τα δε εις επιμελειαν, εκαστα δε αυτων αρμοττει τωι ανθρωπωι· ουτω
και η Ἐκκλησια εχει των θειων Γραφων την αναγνωσιν, ευαγγελικα τε και αποστολικα
και προφητικα, και τας λοιπας ιερας βιβλους· εκαστα δε αυτων αρμοττει τωι Χριστωι.
Ἀλλα μην επι των εξω λειμωνων ανατελλει ο ηλιος, και μαραινει τα ανθη, και η
ευπρεπεια των προσωπων αυτων αφανιζεται· εν δε τωι λειμωνι τουτωι ανατελλει ο
ηλιος της δικαιοσυνης, και τον μεν σωφρονιζει, τον δε δικαιοι, τον δε ελεει.
Ἀνετειλε γαρ ημιν δια του ευαγγελιου σημερον λεγων· Ἐφ' οσον ενι τουτων
των αδελφων μου εποιησατε, εμοι εποιησατε. Παλιν πενητων υπομνησις, παλιν
πλουσιων ονειδος. Ουκ αξιωμα διαβαλλω, μη γενοιτο, αλλ' ακολαστον γνωμην· ου
πλουτον διαβαλλω, αλλα τους κακως πλουτουντας· καλον γαρ ο πλουτος τοις καλως
διοικουσιν αυτον· καλη η πενια τοις καλως υπομενουσιν αυτην. Ἐπει και Ἀβρααμ ην
πλουσιος, και ουδενα υπερηφανησε, και Λαζαρος πενης ην, και ουδεποτε εδυσπετησε,
και μαλιστα εν τοσαυτηι αναγκηι. Ἵνα τι δε δυο προσωπα μαρτυρων ηνεγκα; Φερε μοι
ενταυθα τον μακαριον Ἰωβ εκατερων την πειραν ειληφοτα. Και οτε πλουσιος ην, ελεγε,
Παντι ανθρωπωι ηνεωικτο μου ο οικος· και οτε επενετο, ελεγεν· Ὁ Κυριος εδωκεν, ο
Κυριος αφειλατο· ως τωι Κυριωι εδοξεν, ουτω και εγενετο. Ποσα επαλαισεν ο διαβολος,
και τον δικαιον ουκ εῤρηξε; Την φαρετραν των βελων εκενωσε, και τον στρατιωτην ουκ
ετρωσε· τα μηχανηματα προσηνεγκε, και τον πυργον ουκ εσαλευσε· το δενδρον ετιναξε,
και τον καρπον ουκ ετρυγησε· τους κλαδους εκλασε, και την ριζαν ουκ ανεσπασε· τον
τοιχον διωρυξε, και τον θησαυρον ουκ εσυλησε. Θησαυρον δε λεγω ου χρυσου και
αργυρου, αλλα την ασαλευτον αυτου πιστιν· τουτον γαρ τον αυτου θησαυρον εβουλετο
συλησαι ο διαβολος. Ειδες τον καρπον πληθυνομενον; ειδες την πιστιν ως πετραν
εστηριγμενην; ειδες τον πυργον αῤρηκτον εστωτα; ειδες τον στρατιωτην
παραταττομενον, ειδες τον διαβολον αφανιουμενον; ειδες τον Θεον βραβευοντα, ειδες
τον διαβολον αισχυνομενον; Ποιον ονομα καλεσαι τον δικαιον ουκ οιδα. Ἀθλητην
αυτον ειπω; Ἀλλα πολυαθλος τοις παλαισμασι. Στρατιωτην αυτον ειπω; Ἀλλα
δυνατωτερος τηι καρδιαι. Πυργον αυτον ειπω; Ἀλλ' υψηλοτερος τωι φρονηματι. Πετραν
αυτον ειπω; Ἀλλα στερεωτερος. ∆ενδρον αυτον ειπω; Ἀλλ' ωραιοτερος. Θησαυρον
αυτον ειπω; αλλα πολυτελεστερος. Ποιον ονομα εχω επιθειναι τωι δικαιωι ουκ οιδα.
Ἀκουετωσαν οι πλουσιοι, ακουετωσαν και οι πενητες, πως ο μακαριος ουτος εν 60.708
μεν τηι ευημεριαι αυτου διυκησε τον εαυτου πλουτον, εν δε πενιαι ποσον πειρασμον
υπομεινας, ουκ ελυθη η ελπις αυτου απο Θεου. Ὁραις οτι καλον το πλουτειν τοις καλως
διοικουσι, και καλη η πενια τοις καλως υπομενουσι; Μη μοι λεγε, οτι Πενιαν φοβουμαι.
Πενιαν φοβηι, και τον Θεον ου φοβηι; Πτωχειαν φοβηι, και αμαρτιαν ου φοβηι; Μη
φοβηθηις πενιαν, αλλ' αμαρτιαν την μητερα της κολασεως. Ἐαν εχηις φιλον τον βασιλεα,
πλουτισει σε· και εαν αγαπαις τον Χριστον και τους πτωχους, πλουτισει σε. Αυτος
πλουτιζει και πτωχιζει, ταπεινοι και ανυψοι, ανισται απο γης πενητα, και απο κοπριας
ανυψοι πτωχον. Ὁ ∆εσποτης αιτει εντολην, και ου διδως αυτωι; Ὅταν γαρ ακουσηις
αυτου λεγοντος, οτι Ἐφ' οσον ενι τουτων των ελαχιστων εποιησατε, εμοι εποιησατε,
1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

οραις οτι εαν διδως τωι πενητι, τωι Θεωι διδως. Ἐαν μη δωσηις ουν αυτωι, πως και συ
αιτησεις αυτον εν τηι ημεραι εκεινηι, ινα σε ελεησηι; αρα ουκ εγκαλεσει σοι, οτι Πεινωντα
με ειδες, και ουκ εχορτασας· διψωντα με ειδες, και ουκ εποτισας· γυμνον ειδες, και ουκ
ενεδυσας; τι αρα ερεις αυτωι; ποιαν εξεις συγγνωμην; Συ σηρικα και λαγωια και αιγεια
περιβεβλησαι, και ο πενης ρακος ουκ εχει· και συ μεν τρωγεις φασιανους η ορνεις και
χηνας και οσα εστιν εν εδεσμασι· και ο πενης ουκ ισχυει την εαυτου κοιλιαν χορτασαι
αρτωι και λαχανοις· συ εχεις τοιχους χρυσοροφους και μαρμαρα Λακεδαιμονια ποικιλα,
και κιονας και περικεφαλαιας κιονων χρυσας· και ο πενης ουκ εχει καλυβην. Και ενιοτε
εχεις τον οικον απο αρπαγης, απο πλεονεξιας· και συ τελευταις, και υπαγεις μηδεν εχων,
και μενει σου ο οικος διηνεκης κατηγορος ελεγχων τας σας πραξεις.
Ἕκαστος γαρ παρερχομενος μελλει λεγειν· Ουτος ο οικος εστιν εκεινου του
αρπαγος, του πλεονεκτου· ποσας χηρας εκακωσε; ποσους ορφανους κατεπονησε; ποσα
υπαρχοντα διηρπασε; ποσους πενητας επλεονεκτησε; Μη μοι λεγε, οτι Ὕπαρχος ειμι.
Ουκ οιδα αξιωμα εγω, ουδε διαβαλλω, αλλα τους κακους τωι καλωι κακως χρωμενους.
Καλον το πλουτειν· ει τι γαρ ο Θεος εποιησε, παντα καλα λιαν. Βλεπεις πενητα, και
υπερηφανεις, και ουκ εννοεις, οτι ανθρωπος ει, και ο πενης ανθρωπος εστιν· ανθρωπος,
το περισπουδαστον ζωον του Θεου· ανθρωπος, δι' ον ουρανος ετανυσθη· ανθρωπος δι'
ον ο ηλιος δρομους τρεχει· ανθρωπος, δι' ον η σεληνη επιγινωσκει δυσμας· ανθρωπος,
δι' ον αστρα διδωσι το φεγγος αυτων, δι' ον θαλασσα ηπλωθη, δι' ον η γη εθεμελιωθη
επι των υδατων· δι' ον ορη και ναπαι και βουνοι, δι' ον αλση και δρυμοι και φαραγγες
και πεδιαδες, δι' ον πηγαι και ποταμοι και λιμναι, δι' ον η γη ανετειλε βοτανην χορτου,
και τα υδατα εκβαλλουσι ψυχας ζωσας, δι' ον κτηνη, τε 60.709 τραποδα και ερπετα και
πετεινα, δι' ον χρονοι και ενιαυτοι και μηνες και ημεραι και ωραι και νυκτες, δι' ον
αγγελοι και αρχαγγελοι, αρχαι και εξουσιαι, θρονοι, κυριοτητες, τα Χερουβιμ και τα
Σεραφιμ. Τι δε πολλα λεγω; ∆ι' ον ο ∆εσποτης το αιμα αυτου εξεχεεν. Ἄνθρωπος τιμιωι
αιματι αγορασθεις, και τουτον παραβλεπεις; ουκ ανθρωπος εστιν, ως και συ, οτι πενης
εστι; δια τουτο υπερηφανεις αυτον; ουχι πενητας εξελεξατο ο Θεος; μη γαρ πλουσιους;
Πετρος, ο κορυφαιος των αποστολων, η κρηπις της Ἐκκλησιας, ο οντως Πετρος και τωι
ονοματι και τωι πραγματι, ουχι πενης ην; ουχι οικτρος και απεῤριμμενος; ουκ ευτελης
και ευκαταφρονητος; ουχι αλιευς ην; Ὁμοιως και Ἰακωβος και Ἰωαννης ου πενητες
ησαν και αλιεις; Και παραγων ο Ἰησους ειδεν αυτους και τον πατερα αυτων Ζεβεδαιον
ραπτοντας δικτυα διεῤρηγμενα. Ὢ πενιας υπερβολη· τοσουτον πενητες ησαν, ως ουκ
ισχυον δικτυα αγορασαι προς την θηραν την αλιευτικην, αλλα τα παλαια εῤραπτον και
τεχνηι τεχνην συνεκρουον, τηι ραπτικηι την αλιευτικην. Ὁμοιως δε και Ματθαιος ου
τελωνης ην; Και παραγων ο Ἰησους ειδεν αυτον καθημενον επι το τελωνιον, και λεγει
αυτωι· Ἔγειρε, και ακολουθει μοι. Και αναστας ηκολουθησεν αυτωι. Και ουκ ενοησεν, οτι
βασιλικον λογον κατειχεν, αλλ' ενενοησεν οτι βασιλευς των βασιλευοντων καλει· και ο
ποτε τα αλλοτρια αρπαζων, νυν ξενον εαυτον πεποιηκε των ιδιων πραγματων· και ο
ποτε λυκος, νυν προβατον. Ἔῤριψε Πετρος τα δικτυα, και ελαβε τας κλεις των ουρανων.
Ἀφηκε Ματθαιος τελωνιον, και ελαβε το ευαγγελιον. Ὁμοιως και ο Παυλος ουκ ην
χειροτεχνης; ου σμιλην κατειχε, και δερματα ετεμεν; ουκ ελαβεν επιστολας παρα των
αρχισυναγωγων, ινα ελθων τους αγιους αιχμαλωτισηι; Και ωφθη αυτωι ο Ἰησους εν τηι
οδωι, Και φως αυτον περιηστραψε, και λεγει· Σαουλ, Σαουλ, τι με διωκεις; Ὁ δε στραφεις
λεγει· Τις ει, Κυριε; Και λεγει, Ἐγω ειμι Ἰησους ο Ναζωραιος, ονσυ διωκεις. Και πεσων
επι προσωπον ετυφλωθη. ∆ια τι προσεθηκεν, Ναζωραιος; Ἵνα μη νομισηι, οτι αλλος μεν
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

εστιν ο Ἰησους, και αλλος δε καλει αυτον απο του ουρανου. Τουτο γαρ ελεγον οι
Ἰουδαιοι, οτι ουκ ανεληφθη ο Ἰησους, αλλ' οτι εκλεψαν αυτον οι μαθηται αυτου. ∆ια
τουτο ειπεν, Ἰησους ο Ναζωραιος· ινα γνωι, οτι αυτος εστιν ο τοτε και νυν. Εισηλθεν ουν
χειραγωγουμενος ο Παυλος εις ∆αμασκον, και απηλθε προς Ἀνανιαν, και επεθηκε τας
χειρας εις τους οφθαλμους του Παυλου, και ιασατο αυτον. Πολλη μεν η ιστορια, αλλα
δια βραχεων βουλομαι διηγησασθαι υμιν. Ἀναβλεψας δε αυτος ευθυς εδιδασκεν επι τωι
ονοματι του Ἰησου.
Ἀκουσαντες δε οι Ἰουδαιοι οτι ο Παυλος διδασκει επι τωι ονοματι του Κυριου
ημων Ἰησου Χριστου, εζητουν αυτον πιασαι. Οι δε μαθηται του Παυλου ιδοντες
ενεβαλλον αυτον εις σπυριδα, και εχαλασαν δια του τειχους κατω, και ουτως εφυγε και
ανηλθεν εις Ἱεροσολυμα. Ὢ μακαριας εκεινης σπυριδος, ητις τοιουτον οψωνιον τηι
οικουμενηι επεμψεν. Ὁμοιως δε και ο μακαριος Ἰωαννης ου την ερημον οικει, και μετα
ταυτα ουρανοπολιτης εγενετο; ουκ ακριδας ησθιε και μελι αγριον; ου παντες πενητες
ησαν και προφηται και αποστολοι; και δια των πενητων τουτων κατεσκευασε την των
ανθρωπων σωτηριαν; Ποσοι βασιλεις, ποσοι τυραννοι, η ποσοι υπατοι, ποσοι αρχοντες,
ποσοι προηγουμενοι απο του αιωνος ετελευτησαν, και παντες ληθηι παρεδοθησαν; και
ουτοι οι οικτροι, οι απεῤριμμενοι, οι ευτελεις και ευκαταφρονητοι ληθηι ου
παρεδοθησαν. Ἀλλ' ουτος ο βασιλευς, ο την πορφυριδα περικειμενος και το διαδημα
εχων, δοξαν και περικεφαλαιας χρυσας και στρατιωτας υπερασπιστας, απερχεται εις τον
ταφον του αλιεως, του πενητος, του οικτρου, του ευκαταφρονητου, και περιπτυσσεται
και κλαιει και ευχεται εις τον δοξασαντα αυτον. Τις πειθει τον βασιλεα ταυτα ποιειν;
τις; Ἐγω λεγω. Συντεινατε μοι εαυτους, παρακαλω, προσεχετε τοις λεγομενοις. Ὁ ειπων
αυτοις, Πορευθεντες μαθητευσατε παντα τα εθνη, βαπτιζοντες αυτους εις το ονομα του
Πατρος και του Υιου και του αγιου Πνευματος· καγω εσομαι μεθ' υμων πασας τας
ημερας της ζωης υμων, και εως της συντελειας του αιωνος· ουτος εστιν ο τοιαυτην
αυτοις χαρισαμενος τεχνην. Ὁραις ποσον ισχυουσιν οι πενητες; Ου μονον τουτο, 60.710
αλλα και δαιμονιωντες απερχονται εις τους ταφους αυτων, και ανακρινονται. Ὁραις, οτι
οι νεκροι των ζωντων δυνατωτεροι εισι; Μη ετι αποῤριπτε τους πενητας. Εισερχεται ο
πενης εις την αυλην σου ζητων ελεημοσυνην, και αναλισκει δυο ωρας μηδεν
λαμβανων, και ενιοτε επιταττεις τωι δουλωι σου βαλλειν αυτον εξω. Ουκ οιδας, οτι εαν
βαληις τον πτωχον εξω, τον Χριστον εδιωξας; Αυτος γαρ ειπεν, οτι Ἐφ' οσον ενι τουτων
των ελαχιστων εποιησατε, εμοι εποιησατε. Ὁραις οτι εαν υβριζηις τον πενητα, τον
Χριστον ατιμαζεις; Ὅσα γαρ τωι πενητι ποιησεις, εις Χριστον ανατρεχει, καθως αυτος
ειπε. Ταυτα λεγω, και λεγων ου παυσομαι· Ἐμοι μεν το λεγειν ουκ οκνηρον, υμιν δε
ασφαλες. Ου παυσομαι υμας παιδευων, εως αν βελτιους γενησθε· γεγραπται γαρ,
Μακαριος ο λαλων εις ωτα ακουοντων. Παρακοη θανατον κατεργαζεται. Βλεπεις
πενητα, και ουκ ελεεις; πως απερχηι εν τηι εκκλησιαι, και ευχηι; πως το στομα σου
ανοιγεις, και επικαληι τον Θεον; ουκ ερυθριαις; ου τρεμεις; ου φριττεις; Εισερχηι εις την
εκκλησιαν του Θεου ευξασθαι; Ποιησον ελεημοσυνην, ινα εγγραφηι σου η ελεημοσυνη
και η δεησις.
Ἐνιοτε τινες εκβαλλουσι δεησιν παρα του βασιλεως του επιγειου, και
αναλισκουσι διακοσιους χρυσινους, και πολλακις ουδεν αυτοις προχωρει, αλλα ως
σχεδαριον κατεχουσιν αυτο, και συ δυο οβολων ου θελεις υπογραφηναι σου την δεησιν;
Ἐνταυθα ο βασιλευς ο επιγειος επιγραφει, και πολλακις εναντια εστιν η υπογραφη· ο δε
βασιλευς των βασιλευοντων εαν υπογραψηι, κεκυρωται και βεβαιωται. Ειδες δεησιν δυο
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

οβολων υπογραφομενην; ∆ια τουτο δυο νιπτηρες εισι προ των πυλων της εκκλησιας·
μια του υδατος, εν ηι νιπτεις τας χειρας, και μια η χειρ του πενητος, εν ηι αποσμηχεις την
ψυχην σου. Εισερχου εις την εκκλησιαν, και νιπτε τας χειρας σου· επιδος εις την χειρα
του πενητος οβολον, και αποσμηχε την ψυχην σου. Ἐαν δε εισελθηις και νιψηις και ευξηι,
τωι δε πενητι μηδεν επιδωσηις, τι οφελος; Πλουτον εχεις, και κρυπτεις αυτον επι της γης,
εν ηι ερχονται νυκτος ληισται, και διορυσσουσι και κλεπτουσι τον θησαυρον σου, και
αναστας πρωι θεωρεις αυτον σεσυλημενον. Θελεις μη συληθηναι; Ὃ λεγω σοι, τουτο
ποιησον, και ουδεποτε συληθησηι εις τον αιωνα. Θησαυρον εχεις; Χωσον αυτον εις την
κοιλιαν των πενητων, και ενδυναμου· ουδεποτε γαρ δυναται συληθηναι. Ἐαν δε χωσηις
εις την γην, απολεσεις αυτον· και εαν δε μη απολεσηις, φυλαχθηι δε, μετα την τελευτην
σου και αλλοι πλουτουσιν εκ των σων. Τι σοι το οφελος, οτι καμνεις και μοχθεις, και
αλλοι εισερχονται εις τα υπαρχοντα σου, αφ' ων ου ληψηι μισθον, και κατατρυφωσιν;
Ουκ ηκουσας του προφητου λεγοντος, Θησαυριζει ο πλουσιος, και ου γινωσκει τινι
συναξει αυτα; Και παλιν αλλαχου ο αυτος λεγει, Ἄφρων και ανους απολουνται, και
καταλειψουσιν αλλοτριοις τον πλουτον αυτων· και· Μη φοβου, οταν πλουτησηι
ανθρωπος, η οταν πληθυνθηι η δοξα του οικου αυτου. Ὅτι εν τωι αποθνησκειν αυτον ου
ληψεται τα παντα, ουδε συγκαταβησεται αυτωι η δοξα αυτου. Και εν τοις Ευαγγελιοις ο
Κυριος τωι αφρονι πλουσιωι λεγει· Ἄφρων, ταυτηι τηι νυκτι την ψυχην σου απαιτουσιν
απο σου· α δε ητοιμασας, τινι εσται; Ὁραις οσα πασχουσιν οι θησαυριζοντες εαυτοις επι
της γης. Ἀλλα θησαυρισατε εν ουρανωι, οπου ουτε σης ουτε βρωσις αφανιζει, και μενει
ασυλος. Ὦ αθλιε και ταλαιπωρε, συ τηι γηι πιστευεις, και τωι Θεωι ου πιστευεις, τωι
λεγοντι, Ὃ ενι τουτων των ελαχιστων εποιησατε, εμοι εποιησατε; Ουκ οιδας, οτι εισι
τινες των γηπονων πενητες, οικτροι, τον ημερινον αρτον εκ των οικειων ποριζομενοι
πονων, και εν τωι καιρωι του σπορου ουκ εχουσι ποθεν σπειραι; και λαμβανει τον
χιτωνισκον αυτου η της γυναικος αυτου, και πολλακις αυτο το σκαφιον, εν ωι εργαζεται
την γην, και τιθησιν αυτο ενεχυρον, και δανειζεται ενα μοδιον η δυο η τρεις, η οσους
δυναται αυτου η αρουρα υποδεξασθαι, και δανεισαμενος σκορπιζει αυτο εις την γην, και
πιστευει τηι γηι, και εκδεχεται καιρον φανερον, εως αν ο καρπος γενηται εν τηι γηι; και
εκεινος μεν δανεισαμενος επιστευσε τηι γηι, συ δε τωι Θεωι ου πιστευεις; Ἐκεινος τηι
συνδουλωι επιστευσε, και συ τωι ∆εσποτηι ου πιστευεις; Ποιαν, ειπε μοι, συγγνωμην εχεις;
Ταυτα λεγω ου πολλης απανθρωπιας υμων καταγινωσκων, μη γενοιτο, αλλα αλειφων
υμας ετοιμους ειναι προς τον της 60.711 ελεημοσυνης σπορον. Χρυσον φιλεις τον
αιμοβορον, τον πασι ποθεινον, και πασι πολεμιον, τον φιλουμενον υπο παντων και τοις
πασιν επιβουλευοντα, τον δραπετην, τον αγνωμονα; η ουκ οιδατε, τις εστιν η τουτου
συνουσια; Καθαπερ πορνη ασυνειδητος τουτωι ομιλει, κακεινωι νευει· αλλωι συντασσεται
σημερον, και αυριον προς αλλον μεταβαινει, σημερον αρχων, και αυριον αρχομενος·
σημερον πλουσιος, και αυριον πενης· σημερον δικαζεις, και αυριον καταδικαζηι. Ὁραις
την του βιου μεταβολην, πως ως σκια παρατρεχει, και καπνου ευτελεστερον διαλυεται;
ουχ ως αραχνη διασπαται; Ου παυσομαι εγω παιδευων υμας· καν τι ποιητε, καν δε μη
ποιητε, εγω λεγω, και λεγων ου παυσομαι· γεγραπται γαρ· Μακαριος ο λαλων εις ωτα
ακουοντων. Παρακοη θανατον κατεργαζεται. Μιμησασθε καν την χηραν εκεινην την
πενιχραν την τους δυο οβολους καταβαλουσαν, πως εδικαιωθη δια καλην προαιρεσιν.
Ουκ εχεις δυο οβολους δουναι; ∆ος ενα. Ουκ εχεις ενα; ∆ος αρτον. Ουδε αρτον εχεις; Καν
στεναξον θεασαμενος 60.712 τον πενητα, και δεδεκται σου η δεησις. Ὁ γαρ επισταμενος
τα αποῤρητα της διανοιας εκαστου, ο τα παντα ειδως πριν γενεσθαι αυτα, οιδεν οτι, ει
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

ειχες, εδιδως. Την προαιρεσιν θελει, την καρδιαν διερευναι και οιδεν· ανθρωπος γαρ εις
προσωπον, και Θεος εις καρδιαν.
Παρακαλω ουν, φυλαξατε την παραγγελιαν, ην παραγγελλω υμιν· Ἐν γαρ τουτωι
εμοι μαθηται εστε, εαν αγαπατε αλληλους. Αυτου του ∆εσποτου φωνη εστιν, αυτος ειπε
τοις μαθηταις· και παλιν· Ἀγαπησεις Κυριον τον Θεον σου εξ ολης της ισχυος σου, και
τον πλησιον σου ως εαυτον· εν ταυταις δυσιν εντολαις ολος ο νομος και οι προφηται.
Παρακαλω τοινυν εσεσθαι εις αλληλους φιλανθρωποι, φιλοξενοι, φιλοπτωχοι·
εξαιρετως την εις Θεον διηνεκως κρατωμεν, ινα δυνηθωμεν αξιωθηναι της αιωνιου
ζωης, ης γενοιτο παντας ημας επιτυχειν, χαριτι και φιλανθρωπιαι του Κυριου ημων
Ἰησου Χριστου, ωι η δοξα και το κρατος συν Πατρι και αγιωι Πνευματι, εις τους αιωνας
των αιωνων. Ἀμην.

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


