Fragmentum in Psalmum 1.5
Κυριλλου. Ἕπεται δε τις αυτοις εσθ' οτε και οικτιρμος ως μη ταις ισαις τοις
ασεβεσιν κολασεσιν περιπεσειν. Ουκουν αναβιωσονται μεν και ουτοι, πλην ουκ εν
βουληι δικαιων, βουλην δε δικαιων φησιν, οιον την ταξιν και το αξιωμα. ει γαρ και
ειεν τινες των ημαρτηκοτων η ελεους η συγγνωμης αξιοι, ουκ αν τοις των αγιων
εναριθμηθειεν χοροις, ετερος γαρ εκεινων κληρος. και ανεστηκοτα τα αυχηματα, και
περιαπτος η χαρις και ατελευτητος η τρυφη. τετρυγηκασι γαρ καρπον
ανδραγαθηματων και της εις παν ο τι ουν των αγαθων ευανδρειας καταπλουτουσιν
τας αμοιβας, Χριστου λεγοντος αυτοις· ∆ευτε οι ευλογημενοι του Πατρος μου·
κληρονομησατε την ητοιμασμενην υμιν βασιλειαν απο καταβολης κοσμου.

Fragmentum in Psalmum 2.7
Κυριος ειπεν προς με Υιος μου ει συ, εγω σημερον γεγεννηκα σε. Ὁ μονος
ειδως τον Πατερα και υπο μονου γινωσκομενος του Πατρος, η σοφια και ο λογος
αυτου, ο της μεγαλης βουλης αγγελος, της μετα σαρκος οικονομιας ημιν το
μυστηριον ευ μαλα διατρανοι. υιος γαρ ων φυσει και αληθως, και εξ αυτης
αναλαμψας της ουσιας του Θεου και Πατρος, γεγονε σαρξ, τουτεστιν ανθρωπος, και
την κατα σαρκα μεθ' ημων υπεστη γεννησιν, καιτοι προαιωνιος ων και αει
συνυφεστηκως τωι γεγεννηκοτι. πλην ει και γεγονε σαρξ, ιδιον οντα υιον οιδεν
αυτον και ουτως ο Πατηρ, εφη γαρ Κυριος ειπε προς με· Υιος μου ει συ, εγω σημερον
γεγεννηκα σε.
Ὁραις εν αρχηι την ομολογιαν, ηγουν την αναρρησιν· το μεν γαρ ει τεθεικεν,
ινα δειξηι το προαιωνιον· ου γαρ εν χρονωι γεγονεν, αλλ' ην αει τουτο, τουτεστιν
υιος. επηνεγκε δε το Σημερον εγεννησα σε, ινα την νεωτατην αυτου και κατα σαρκα
δειξηι γεννησιν, ην υπεμεινεν εκων δια της αγιας Παρθενου. ταυτηι τοι και Θεοτοκος
ωνομασται· τετοκε γαρ ουκ ανθρωπον απλως κατα γε την εξωθεν σχεσιν
συναφθεντα τωι Θεωι, αυτον δε μαλλον τον εκ Θεου Πατρος Λογον την ανθρωπειαν
υποδυντα πτωχειαν και γενομενον καθ' ημας ανθρωπον. ταυτην ομολογουντες την
πιστιν βεβαπτισμεθα, και ουκ αρνησομεθα τον αιματι τωι ιδιωι πριαμενον ημας
δεσποτην. Ουκουν οταν λεγηι τον αει οντα και εξ αυτου προαιωνιον Υιον γεννησαι
σημερον ο Πατηρ, του σημερον ενεστηκοτα καιρον σημαινοντος ητοι τον της
ενανθρωπησεως, εκεινο περινοησωμεν, οτι και σαρκα γεγονοτα, τουτεστιν
ανθρωπον, τον ιδιον υιον διωμολογηκεν ο ςπατηρ, οικειουται δε ωσπερ και την
δευτεραν αυτου κατα σαρκα γεννησιν. ου γαρ οτι γεγονεν ανθρωπος, απεστη του
ειναι κατα φυσιν υιος του Θεου και Πατρος, μεμενηκε δε και ουτως υιος και εν τοις
εμφυτοις αξιωμασιν, ει και πλουσιος ων επτωχευσε δι' ημας.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


