Encomium in sanctos martyres
Του εν αγιοις πατρος ημων Ἰωαννου του Χρυσοστομου εγκωμιον εις
τους αγιους μαρτυρας.
Φρικτος ο των μαρτυρων αγων αλλ' αθανατος η μνημη των ευσεβων,
φοβερος ο θανατος των αγιων αλλ' «αμαραντος ο στεφανος» των ανδρειων,
ξιφηφορον το σταδιον των αθλητων αλλα στεφανηφορον το βραβειον του Χριστου.
Ξιφη και πυρ και υδωρ τα αθλα των παλαιστων, αλλ' ουρανος και παραδεισος και
βασιλεια θεου τα βραβεια των νικητων. Ἐπι γης ηγωνιζοντο βασανιζομενοι, εν
ουρανωι δε ωπλιζοντο στεφανουμενοι. Κατω τας υβρεις υπεμενον και ανω τας τιμας
εθησαυριζον. Ουκ αντεμαχοντο τοις ξιφεσι πολεμουμενοι, αλλ' υπεμενον «τηι πιστει
ενδυναμουμενοι»· ου γαρ ην αυτοις η μαχη περι γηΐνων πραγματων. Ου περι
χρηματων φθαρτων, ου περι πλουτου κενου τα αιτια του πολεμου, αλλα περι
βασιλειας ουρανων, περι «παραδεισου τρυφης», περι αφθαρτου ζωης. Περι θεου ο
αγων, περι πιστεως η παλη, περι ομολογιας η νικη, ινα μη εκπεσωσι των συνθηκων
αλλ' ινα μεινωσιν ευσεβεις.
Και ην ο πολεμος ενδοξος και η μαχη ουρανιος, θεια η παραταξις και
αγγελικη η στρατοπεδευσις οπως συνδοξασθωσι θεωι, οπως απολαβωσι την αρχαιαν
τιμην, οπως αει διαμεινωσιν εν Χριστωι, οπως εχωσιν ανωδυνον ζωην. ∆ια τουτο και
ηγωνιζοντο περιχαρως, ου ξιφη βασταζοντες αλλα τον λογον κηρυττοντες, ου τοξα
και βελη εκπεμποντες αλλα την του Χριστου ομολογιαν εξαγγελλοντες, ουχ οπλα
«ενδυομενοι» αλλα την πιστιν «θωρακιζομενοι». Ἠκονατο μεν γαρ ξιφη κατα του
σωματος των μαρτυρων, αλλα του ξιφους οξυτερος ο λογος αμβλυτεραν την ακμην
της σφαγης απειργαζετο. Ου γαρ ηισθανοντο του πονου υπο του ποθου κεντουμενοι·
ο γαρ ποθος της ομολογιας εκουφιζεν τον πονον του σωματος και την ασθενειαν.
Και ουκ αξια μεν της εκεινων αθλησεως τα παρ' ημων λεχθεντα· τοις γαρ δικαιοις «ο
επαινος ουκ εξ ανθρωπων αλλ' εκ του θεου», κατα τον αποστολον. Θεωι ουν δοξαν
αναπεμψωμεν τωι τους μαρτυρας στεφανουντι, οτι αυτωι πρεπει δοξα νυν, και αει,
και εις τους αιωνας των αιωνων. Ἀμην.
 

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


