Visio Danielis
Του εν αγιοις πατρος ημων Ἰωαννου του Χρυσοστομου λογος εκ την
ορασιν του ∆ανιηλ.
Ἄκουσον, ουρανε, μετα ακριβας, πως οι τεσσαρες βασιλειες μετ' αλληλων
συνηχθησαν· Αιθιωπες, Μακεδονες, Ἕλληνες και Ῥωμαιοι. τουτοι εισιν οι τεσσαροι
ανεμοι εν οις εωρακεν ∆ανιηλ ο προφητης σισειοντα την μεγαλην θαλασσαν.
Φιλιππος μεν ο του Ἀλεξανδρου πατηρ, αυτος εγημε του Χουσηθ θυγατερα βασιλεως
Αιθιωπιας, εξ ης Ἀλεξανδρος τικτεται Μακεδων. αυτος εκτιζε Ἀλεξανδρειαν την
μεγαλην και εβασιλευσεν εν αυτωι (sic) χρονους ιεʹ και εκυριευσεν χωρων πολλων
και πολεων και εως της θαλασσης της λεγομενης Ἡλιου χωρας. και εισηλθεν εως
της εωας γης και εκει ευρεν εθνος ανεξιχνιαστον, παν ζωφιον μαγαρον, οφεις,
γατας, μυγας (=μυιγας) και παν ερπετον. Και τους νεκρους ουκ εθαπτον, αλλα
μαλλον ιστιον (=ησθιον) και εκτροματα των γυναικων ειδος ακαθαρτων θηριων.
τους νεκρους ουκ εθαπτον, αλλα μαλλον ιστιον αυτους. ταυτα καταθεωρησας
Ἀλεξανδρος υπ' αυτων εν αγροις γινομενα δεδοικως μη πως πλατυνθωσιν εν τηι γηι
και ενουσιν αυτην εκ των μιαρων επιτηδευματων εδεηθη του Κυριου εκτενως και
συνηγαγεν αυτους ανδρας συν γυναιξιν και τεκνοις και απλως ειπειν πασας τας
παρεμβολας αυτων και εξηγαγεν αυτους εκ της εωας γης και κατεδιωξεν οπισω
αυτων εως ου εισηλθωσαν εν τοις μερεσιν του βοῤρα. και ουκ εστιν εισοδος απο
ανατολων η δυσμων. αυθις ουν ελιπαρησεν τον Θεον και απεκλεισεν αυτους εκεισε
μετα χαλκων πυλων επιχρισας ασηγχητον.
Ταυτα ουν τα μυσαρα και κιβδηλα εθνη πασαις ταις μαγικαις κακοτεχνιαις
κεχρηνται και εν τουτοις αυτων την ρυπαραν και απανθρωπον μαλλον δε και
μισοθεον γοητειαν κατηργησεν η φυσις του ασυγχητου. Ἐν δε τοις καιροις 34
εκεινοις κατα την (του) Ἰεζεκιηλ προφητειαν την λεγουσαν· εν τηι εσχατηι ημεραι της
συντελειας του κοσμου εξελευσεται χοθ, γωγ, ανης, αγηγ, αχεναζ, φαρβατινος,
φαζενοι, ολβιανοι, σαρμαται, θυαλαιοι και ανθρωποφαγοι. Ουτοι εικοσι δυο βασιλεις
καθεστηκασιν ενδον των Κασπιων πυλων ων κατεσκευασεν Ἀλεξανδρος ο βασιλευς.
Βυζας ουν ο βασιλευς ο κτισας το Βυζαντιον απεστειλεν εις Αιθιωπιαν προς Φολ
βασιλεα Αιθιωπιας Γερμανικον τον αυτου στρατηγον ειρηνευσαι μετ' αυτου, γραψας
αυτωι και περι Χουσηθ της θυγατρος αυτου, οπως λαβηι αυτην γυναικα και βασιλευσηι
συν αυτηι. ∆εξαμενος ουν ο βασιλευς τα γραμματα παρα Γερμανικου και εωρακως
τας παρ' αυτου φιλοτιμιας ευ(φ)ρανθη αγαν, ανεστη δε και αυτος και συνηγαγεν εξ
ολων των εθνων Αιθιωπιας πληθος στρατιας. λαβων δε και την θυγατεραν αυτου
Χουσηθ και επορευθη εις το Βυζαντιον και εδωκεν φιλοτιμιαν μεγαλην εχων μεθ'
εαυτου τεσσαρακοντα χιλιαδας Αιθιωπων. Ἐδεξιωθη δε αυτους ο βασιλευς Βυζας
περαν της θαλασσης εν Χαλκηδονι μετα πλειστης θυμηδιας, δεδωκεν δωματα πολλα
τοις συνουσιν αυτωι και εισηλθεν εις το Βυζαντιον και δεδωκεν φιλοτιμιαν μεγαλην
και δωρα μεγιστα κατα την βασιλικην συνηθειαν.
Και ελαβεν Βυζας ο βασιλευς την Χουσηθ θυγατεραν βασιλεως Αιθιωπιας εξ
ης τικτεται αυτωι θυγατηρ ην και εκαλεσεν επι το ονομα της πολεως αυτου
Βυζαντιαν. αυτην δε εγημε Ῥωμυλος ο βασιλευς Ῥωμης ο Ἀρχελαος, δια δε την
υπερβαλλουσαν αυτην ωραιοτητα ηγαπησεν αυτην σφοδρα. Ἦν δε αυτος λιαν
πλουσιος και μεγαλοψυχος οθεν και εν τοις προικιοις εδωρησατο την Ῥωμην.
ακουσαντες δε οι μεγιστανες αυτου ηγανακτησαν κατ' αυτου. Τετοκεν δε και η
Βυζαντια τρεις υιους και τον μεν πρωτον ωνομασεν κατα την αυτου προσηγοριαν
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

Ἀρχελαον, τον δε ετερον Ουρβανον, τον δε τριτον Κλαυδιον. Ἐβασιλευσαν ουν
εκατεροι, ο μεν Ἀρχελαος εν Ῥωμηι, Ουρβανος (δε) εις Βυζαντιον πολιν της αυτου
μητρος, Κλαυδιος εν Ἀλεξανδρειαι. Κατεκρατησεν δε το σπερμα της Χουσηθ θυγατρος
του βασιλεως Αιθιωπιας την 35 τρεωαν Μακεδονιαν, Ῥωμαιων τε και Ἑλληνων
ηγουν των Ῥωμαιων εκ γενους των Αιθιωπων. αινιττομενος γαρ ταυτην ο αγιος
∆αυιδ ταυτα ειρηκεν· Αιθιωπια προφθασει χειρα αυτης τωι θεωι. η γαρ εκ γενους των
Αιθιωπων συνισταμενη η βασιλεια των χριστιανων κεκτηται το μεγα και σεβασμιον
ξυλον του τιμιου και ζωοποιου σταυρου, οθεν η αυτη βασιλεια των χριστιανων
ισχυρα εστιν υπερ πασαν βασιλειαν και ουκ εστιν εθνος η βασιλεια εν τηι υπ'
ουρανων δυναμενη καταδυναστευσαι της βασιλειας των χριστιανων των Ῥωμαιων.
ως γαρ πρεποντως προεφημεν, αγαπητοι, τον εν μεσωι της γης πανεντιμον, ζωοποιον
τε και ισχυρον σταυρον υφ' ου και της οικουμενης περατα λιαν σαφως
υπογραφουσιν κατα τε πλατος και μηκος και υψος και βαθος. ποια γαρ ισχυει
βασιλεια τηι των Ῥωμαιων αρχηι; Ἀκουσωμεν γαρ, τι ο θεσπεσιος Παυλος
προηγορευσεν περι της εσχατης ημερας και της των χριστιανων βασιλειας, φημι
δηπου εν τηι προς Θεσσαλονικαις επιστοληι ουτως. ερωτωμαι δε υμας και τον λοιπον
εως αν αποδεικνυωνται αυτον οτι εστιν θεος. λοιπον ουτος ο μονος κατεχων οτι εκ
μεσου γενηται και τοτε αποκαλυφθησεται ο ανομος.
Τι ουν εστι το εκ μεσου ει μη των χριστιανων βασιλεια; πασα γαρ αρχη και
εξουσια του κοσμου τουτου καταργηθησεται πλην ταυτης. και γαρ αυτη πολεμειται
και ου χυταται, και παντα τα εθνη συγκρουονται μετ' αυτης και αναλωθησονται υπ'
αυτης και κρατησονται εως ου εφθασει η εσχατη ημερα. και αυτο εστιν το προφθασει
χειρα αυτης τωι θεωι κατα τον αποστολον τον λεγοντα. οταν καταργηθηι πασα αρχη
και εξουσια του κοσμου τουτου, τοτε αυτη παραδωσει τωι βασιλει τωι θεωι και πατρι.
Ποιαν βασιλειαν; δηλονοτι των χριστιανων, ουδε γαρ εστι βασιλεια δυνατωτερα
αυτης. ∆ια δε το πληθος των αμαρτιων αυτων θυμωθησεται ο θεος απ' αυτης και
προσκαλεσεται τον θηρευτην Ἰσμαηλ και κινησει ως η αμμος της θαλασσης η
αναριθμητος και πετασθησονται ως ιερακες επι τα ορη τα υψηλα, οι δε ιπποι αυτων
εξαλλοηνται (=εξαλλοησονται) ως αετιτομενοι, και εισελευσονται εν τηι πολει 36 τηι
επταλοφωι εν αρμασι και ιπποις και ενεκαν τουτων πολλης αιματεχυσιας, ουκ
ολιγον ποιησαντες δε και σκυλα. Τι χρη λεγειν; και εισηλθεν Ἰσμαηλ τωι αγγελωι εως
Ἀτταλων. Και ειπον εγω ∆ανιηλ τωι αγγελωι. Κυριε μου, δια τι επεισηλθον αι θλιψεις
αυται τοις χριστιανοις; και ειπεν μοι ο αγγελος. ουχ οτι αγαπαι Κυριος ο θεος τον
Ἰσμαηλ διδωσει αυτωι την εξουσιαν του κρατησαι της γης των Ῥωμαιων, αλλα δια
τας αμαρτιας κατοικουντων εν αυτηι. και αρθησεται η τιμη των ιερεων και εκλειψει
η θυσια απο των εκκλησιων και πληρωθησεται η κακια επι τους ανθρωπους και
γενησονται ο λαος ως αγρια θηρια και εσονται ιερεις ως ο κοινος λαος. Ἐν τωι καιρωι
εκεινωι ητοι τωι εβδοματικωι χρονωι εν ωι πληρουται ο αριθμος των Ἰσμαηλιτων και
της δυναστειας αυτων, ης κατεκρατησαν, και ηρημωσαν Ῥωμανιαν τε και Πισιδιαν
και τας λοιπας νησους ευρισκομενους πλησιον Ῥωμης, Καλαβριαν και Σικελιαν την
καλουμενην Τυραννιδα πολιν. τοτε βλασφημησαντες οι Ἰσμαηλιται ερουσιν οτι ουκ
εχουσιν αναῤρυσιν εκ των χειρων ημων οι Ῥωμαιοι.
Τοτε αιφνιδιως εξελθωσιν οι της πολεως εκεινης της καλουμενης
Τυραννιδος και ευρουσιν δι' αποκαλυψεως θεου μεσον της αυτων πολεως ανθρωπον
τινα ουτινος το ονομα ην ελαττον εν τωι κοσμωι. και τουτον κρατησαντες απαξουσιν
αυτον μεχρι δινης κακει χρισουσιν αυτον εις βασιλεα, ον ειχον οι ανθρωποι ωσει
νεκρον και ουδεν χρησιμευοντα. εστιν δε το ονομα αυτου εις το τριακοστον
κεφαλαιον. Ουτος εξελευσεται εις τους Ἰσμαηλιτας εν τοπωι τινι λεγομενωι Πετρινωι
και συγκροτησουσιν πολεμον ισχυρον. εν δε τωι τοπωι εκεινωι εστιν φρεαρ διστομον
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

κακει συγκοψονται αλληλους ωστε εκ των αιματων των Ῥωμαιων και των
Ἰσμαηλιτων μεστον γενεσθαι το φρεαρ. Και παραδωσει Κυριος ο θεος τον Ἰσμαηλ εις
χειρας του βασιλεως και μετα ταυτα αποστελει εις τας χωρας αυτων και ποιησει
κατασκευην πλοιων και ορνευσει αυτα. και αλλους αγγελους αυτου αποστελει εις τα
ενδοτερα μερη της Ῥωμης και ημερωσει τα ξανθα εθνη και ομου διωξουσιν τον
Ἰσμαηλ. και τοτε πληρωθησεται η προφητεια η λεγουσα οτι κυων και σκυμνος
διωξουσιν αγρον. Και απερχομενου 37 του βασιλεως εν τηι Ῥωμηι εισελθει εις τοπον
λεγομενον Λωγγιβαρδιας, και αντιταξονται αυτον οι του τοπου εκεινου, και τουτους
παρακαλεσας εισελθει εν τηι Ῥωμηι, και ελθων εν τοπωι τινι ου ην κεκλεισμενος
θησαυρος, κρουει μετα του φραγγελιου αυτου εις το ζοδον, ενθα εστιν ο θησαυρος
αποκεκλεισμενος. προσταξει δε θεου ανοιχθησονται, και εξ αυτου ποιησει ρωγας τωι
λαωι αυτου. και εξελθει απο Ῥωμης μετα πλειστου λαου και απελθει δια της στερεας
εν τηι επταλοφωι πολει και ουκ εσται ο αντικειμενος αυτωι, οτι Κυριος ο θεος ην μετα
αυτου. και ακουσθησεται ο φοβος αυτου εν πασηι πολει και χωραι και ακουσας ο εις
διακοσιοστον κεφαλαιον του τριακοστου κεφαλαιου αποδρασει απο της πολεως της
επταλοφου εις το ενδοτερον μερος της ανατολης και απολειται κακως.
Ειτα αναστησεται νεανιας εκ φυλης του ∆αν κατα την προφητειαν του Ἰακωβ
του πατριαρχου την λεγουσαν. οφις εφ' οδου εκαθημενος δακνων πτερναν ιππου και
πεσειται ο ιππευς εις τα οπισω την σωτηριαν αναμενων Κυριου. Ἱππευς εστιν η
αληθεια και η ευσεβεια των ορθοδοξων χριστιανων, (πτερνα) δε η εσχατη ημερα. Και
ουτοι αγιοι εν τωι χρονωι δαχθησονται υπο του οφεως ητοι του υιου της απωλειας εις
τας φαντασιας αυτου και εις τας ψευδομαντειας αυτου· ποιησει γαρ σημεια και
τερατα επι της γης ανδρανη sic και εξιτηλα. τυφλοι αναβλεψουσιν και χωλοι
περιπατησουσιν, κωφοι ακουσονται και δαιμονιωδαις ιασθησονται, μεταστρεψει τον
ηλιον εις σκοτος και την σεληνην εις αιμα και εν τουτοις τοις αυτου τοις σημειοις
και φαντασιωδαις εν τερασιν πλαναις και απατησει ει δυνατον και τους εκλεκτους
καθως γεγραπται. Εισελευσεται γαρ ο υιος της απωλειας εις Ἱεροσολυμα και καθισει
εις τον ναον Κυριου ισα θεωι, ανθρωπος υπαρχων σαρκινος, εκ σπερματος ανδρος και
εκ μητρας γυναικος, εκ της φυλης τυγχανων του ∆αν. Ἰουδας γαρ ο Ἰσκαριωτης ο
παραδους scil. τον Κυριον) και αυτος εκ φυλης (ην) του ∆αν. Πληθυνομενης γαρ
της θλιψεως των ημερων εκεινων απο του 38 υιου της απωλειας ου φερει το θειον
καθωραν την απωλειαν του γενους των ανθρωπων ους εξηγορασεν τωι ιδιωι αυτου
αιματι ο υιος και λογος του θεου, αλλα αποστελλει εν συντομως τους ιδιους αυτου
θεραποντας τον τε Ἐνωχ και Ἡλιαν εις ελεγχον αυτου του αντικειμενου ενωπιον
παντων εθνων. λεγοντες οτι ουτος εστιν ο πλανος ο αντικειμενος, το δε βδελυγμα
της ερημωσεως. Ὁρωντες ουν αυτον τα εθνη υπο των δουλων του Ἐνωχ και Ἡλιου
ελεγχομενον φευξονται απ' αυτου και προσακολουθησονται τοις αγιοις. ορων ουν ο
εχθρος εαυτον υπ' αυτων δεινως ελεγχομενον και υπο παντων καταφρονουμενον
θυμωι και οργηι ανελει τους αγιους.
Τοτε φανησεται το σημειον του υιου των ανθρωπων μετα δοξης ουρανιου
και ανελει αυτον ο Κυριος τωι πνευματι του στοματος αυτου κατα του αποστολου
φωνην. Τοτε λαμψουσιν οι δικαιοι ως φωστηρες εν τωι κοσμωι λογον ζωης
επεχοντες, οι δε ασεβεις εκδιωχθησονται και αποστραφησονται εις τον αδην, εξ ου
ρυσθειημεν χαριτι και φιλανθρωπιαι του Κυριου ημων Ἰησου Χριστου, ωι η δοξα και
το κρατος συν τωι πατρι και τωι αγιωι πνευματι νυν και αει και εις τους αιωνας των
αιωνων, αμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


