In sanctum Stephanum ii
Εις τον αγιον Στεφανον, βʹ.
63.931
Οι μεν εξωθεν στεφανους πλεκειν ανδρασι βουλομενοι, ροδα και κρινα και
τα λοιπα της γης ανθη συναγειν σπουδαζουσιν· ουτω γαρ των επιγειων
στεφανοπλοκων ο νομος. Ἡμεις δε στεφανον κατασκευαζοντες τωι μακαριωι
Στεφανωι, εξ αυτου Στεφανου τα πνευματικα ανθη τρυγησωμεν, ινα στεφανον
χαριτων τηι κεφαληι Στεφανου πλεξωμεν.
Λειμων γαρ εστιν ο 63.932.70 μακαριος Στεφανος, πασης ευωδιας
πεπληρωμενος, τωι αιματι του Χριστου αρδευομενος, τωι Πνευματι τωι αγιωι
καταμυριζομενος, και ευωδιαζων τα συμπαντα. Ἰδου γαρ Στεφανου μνημη, και τα
παντα αγιασμου πεπληρωται· ο ουρανος το πνευμα δεξαμενος, η γη το σωμα
υποδεξαμενη, ο αηρ ομου και τα παντα του μυρου της ευωδιας πεπληρωται. Ἡμεις
δε εχομεν αυτον υπερ 63.933 ημων πρεσβευοντα, τον της Ἐκκλησιας κοσμον, τον της
ευσεβειας αθλητην, τον του Χριστου μαθητην, τον των Ἰουδαιων ελεγχον, τον των
μαρτυρων εξαρχον, τον των χηρων προστατην, τον των πεινωντων τροφεα, τον των
καταπονουμενων αντιληπτορα, τον φρουρον της αγιας Χριστου πολεως, τον των
καλων διακονων στεφανον, τον στυλον της Ἐκκλησιας, το των μαρτυρων αγλαισμα,
το της οικουμενης καυχημα, το εδραιωμα της πιστεως· ο φυλαξ των ημετερων
ψυχων, ο υπερ των διωκοντων ευχομενος, και υπερ των λιθαζοντων
υπεραπολογουμενος, και δια τουτο αγγελικηι χαριτι το προσωπον δοξαζομενος.
Παντες γαρ, φησιν, οι καθεζομενοι εν τωι συνεδριωι ειδον το προσωπον
αυτου, ωσει προσωπον αγγελου. Στεφανωσωμεν αθλητην νυν τον Στεφανον, τον
πρωτοαθλητην του Χριστου, και τοις των λογων ανθεσι παυσωμεν. Ἦν μεν ουν του
χορου των 63.934 αποστολων το καλλωπισμα, και τοις μαθηταις της ευσεβειας
εγκατελεγετο· ημεροτητι εκρατει παντων ανθρωπων, και φιλανθρωπον ειχεν
εξαιρετον, και ουδ' ουτω τοις αυτου πονοις, ως τοις αλλοτριοις ενυττετο, και την
του πλησιον ενδειαν ιδιαν ενομιζε, και το προσον παθος ετερωι ως αυτωι προσον
εθεραπευεν. Ἐν δε τοις πρωτοις του λογου κηρυγμασι, δαψιλως ανθουσης της
πιστεως, και παραχρημα οι μεν πλουτουντες απετιθεντο των χρηματων τον φορτον,
οι δε ενδεεις το λειπον ελαμβανον.
Της ουτω καλης αρμονιας και ταξεως οικονομος υπηρχεν ο Στεφανος, και
τουτον ειχεν η πενια προστατην και συμμαχον, ο δε πλουτος ηνιοχον. Ἐπανεπαυετο
μεν επ' αυτον η του Πνευματος δυναμις, και τον ανθρωπον ιδιον οικον ειχεν η
χαρις. Ἀνυμνησωμεν ουν και ημεις, αγαπητοι, συν τωι πρωτομαρτυρι Στεφανωι τον
τους στεφανους δωρουμενον, την αγιαν και ομοουσιον Τριαδα, οτι αυτηι πρεπει η
δοξα, νυν και αει, και εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


