In laudem conceptionis sancti Joannis Baptistae
Ἐγκωμιον εις την συλληψιν του αγιου Ἰωαννου του προφητου
Προδρομου και Βαπτιστου.
50.787
αʹ. Μωυσης ο μεγας, ο του Θεου θεραπων, το κεφαλαιον των προφητων, ο
της θαλασσης οδοιπορος, ο του αερος ηνιοχος, ο του μαννα τραπεζοποιος, ο του Θεου
νομοθετης, ο τας πλακας τας ιερας δεξαμενος, ο πρωτος εισηγητης των
συμφεροντων τωι βιωι, ουτος ο τοσουτος και τηλικουτος σκηνην τωι λαωι Ἰσραηλ
κατεσκευασε, καθ' ον εν τωι ορει παρα Θεου εδιδαχθη τυπον. Και παντα μεν αγια τε
και ιερα τα καθ' εκαστον εποιησεν, οσα τωι περισχοινισματι κατα το εντος
περιειληπτο· το δε ενδοτατον τουτοις αδυτον τε και ανεπιβατον ην, Ἅγιον αγιων
50.788 λεγομενον.
Τουτωι τωι παραδειγματι της σκηνης και Σολομων ωικοδομησε ναον, ουχι τηι
πολυτελειαι της υλης μονον, ουδε τηι ποικιλιαι της τεχνης, αλλα και τωι σχηματι της
οικοδομης παντας τους επι γης ναους αποκρυπτοντα· ωστε αυτους μηδεποτε εις
επιθυμιαν ελθειν των παρα Αιγυπτιοις. Και ποιει τον ναον προς την εικονα του
κοσμου παντος, του τε αισθητου και του νοητου. Καθαπερ γαρ εστι γη και ουρανος,
και μεσον διαφραγμα το στερεωμα τουτο· ουτω κακεινον εκελευσε γενεσθαι ο Θεος,
και εις δυο διατεμων τον ναον τουτον, και καταπετασμα αφεις μεσον, το μεν εξω
του καταπετασματος πασι συνεχωρησεν ειναι βατον, το δε ενδον, αβατον πασι και
αθεατον, πλην του αρχιερεως μονου, ως ο αγγελος εν 50.789 ετειλατο, λαλησας τωι
Μωυσηι, ειπειν τοις υιοις Ἰσραηλ· Ἐν τωι μηνι τωι εβδομωι δεκατηι του μηνος,
ταπεινωσατε τας ψυχας υμων· τουτ' εστι, περι της σκηνοπηγιας· τοτε γαρ εν τηι
σκηνοπηγιαι απαξ του ενιαυτου μονος ο αρχιερευς εισηιει εις τα Ἅγια των αγιων
θυμιαιν. Ἐν ταυτηι ουν τηι εορτηι της σκηνοπηγιας εισηλθε και ο Ζαχαριας θυμιασαι
κατα την εφημεριαν αυτου, και ειδε τον αγγελον εστωτα εκ δεξιων του
θυσιαστηριου του θυμιαματος· Και εταραχθη Ζαχαριας ιδων, και φοβος επεπεσεν επ'
αυτον· ειπε δε προς αυτον ο αγγελος· Μη φοβου, Ζαχαρια· διοτι εισηκουσθη η δεησις
σου, και η γυνη σου Ἐλισαβετ γεννησει υιον σοι, και καλεσεις το ονομα αυτου
Ἰωαννην· και εσται σοι χαρα και αγαλλιασις· και πολλοι επι τηι γεννησει αυτου
χαρησονται. Ἔσται γαρ μεγας εναντιον Κυριου, και οινον και σικερα ου πιεται, και
Πνευματος αγιου πλησθησεται ετι εκ κοιλιας μητρος αυτου. Και αυτος
προπορευσεται εν πνευματι και δυναμει Ἠλιου, επιστρεψαι καρδιας πατερων επι
τεκνα, και απειθεις εν φρονησει δικαιων, ετοιμασαι Κυριωι λαον κατεσκευασμενον.
Ειδες επαγγελιαν, προφητικην υπερβαινουσαν δυναμιν; Αυτη η προφητεια
του Ζαχαριου εδησε και ελυσε την γλωτταν· εδησε γαρ, απιστηθεντος του τοκου·
ελυσε δε αυτην, γενομενου του τοκου. Ὢ του θαυματος! Ἰωαννης εκ κοιλιας
ευαγγελιστης, εκ γαστρος θαυματουργος, της ερημιας συντροφος, και των αγγελων
ομοδιαιτος, ο μετα τον νομον εν προφηταις, δευτερος Ἠλιας, και αληθεστατος
κηρυξ, τωι ζηλωι του Πνευματος την πλανην εξελαυνων, ο προδρομος και βαπτιστης,
ο λεγων· Μετανοειτε· ηγγικε γαρ η βασιλεια των ουρανων· ο του Ζαχαριου υιος, και
της στειρας το βλαστημα, και των ευχων του λαου τελειον αυτουργημα· ο της
μετανοιας γνησιος εισηγητης, και πιστων συνηγορος εξομολογουμενων· ο του
νομου πληρωμα, και της χαριτος αρχηγος, και της ασεβειας των Ἰουδαιων ελεγχος· ο
των επουρανιων δογματων βεβαιωτης, και κριτης αδεκαστος των του λαου
πταισματων· ο εκ στειρας αγονου παρ' ελπιδα τεχθεις, και χαριτι του εκ της πετρας
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

υδωρ εξαγαγοντος Χριστου νυμφαγωγος· ο των Ἰορδανειων ρειθρων χαλιναγωγος,
και της των αμαρτωλων καθαρσεως πρεσβευτης· ο του ακαταληπτου μυστηριου
προγνωστης, και της του αορατου παρουσιας προφητης· ουτος εστιν Ἰωαννης ο κατ'
επαγγελιαν τεχθεις τωι Ζαχαριαι εν γηραι βαθυτατωι. Ὢ του θαυματος! ιδου γαρ επι
των εργων εδειχθη τα εν γαστρι του Ἰωαννου σκιρτηματα, α εμηνυσεν. Ειδεν ο
κοσμος την αγαλλιασιν, ην εν τηι νηδυι ο προδρομος τοις ποσιν εζωγραφησεν. Ἀλλα
ποιαν ημεις τωι δικαιωι την τιμην αποτισωμεν, κυκλουμενοι πανταχοθεν τοις αυτου
κατορθωμασιν; Ευαγγελιζεται γαρ κυοφορουμενος, θαυματουργει τικτομενος,
προκοπτει εν ταις ερημοις ασκουμενος, τρεφεται τωι Πνευματι προαγομενος,
μεσιτευει νομωι και χαριτι, κηρυττει μετανοιας βαπτισμα, βαπτιζει τον ∆εσποτην
παραγενομενον, θεωρει βαπτιζων της Τριαδος την δοξαν, και την χαριν μαρτυρει τηι
αληθειαι, βοων υποδεικνυσι τον προφητευθεντα, ∆εσποτην ομολογων, και αυτου
ισχυροτερον· οδηγει προς αυτον τους πιστευοντας, εκδιδασκων το συμφερον τοις
οχλοις· νουθετει και βαπτιζομενους τελωνας, ελεγχει και τον Ἡρωδην
παρανομουντα, δεχεται και μακαριζομενον τελος.
Ποιοις τοινυν θαυμασομεν λογοις; ποιαν εν τουτοις κινησομεν γλωσσαν; τι
τουτων παραλειπομεν, και τι ειπειν περι τουτων ισχυσομεν; Μεγα γαρ των
εγκωμιων το πελαγος, μεγα και των κατορθωματων το πλατος· εκπληττει τους
λεγοντας και μονη των πραγματων η πειρα. Ἀλλ' ελθοι και νυν Ζαχαριας ο του
δικαιου πατηρ, ο και τηι σιωπηι κατακριθεις, και παλιν φθεγξαμενος· εκεινος ημιν τα
εαυτου τρανοτατα διηγησεται, πως εφθεγξατο κατασχεθεισης της γλωσσης, πως
Ἰωαννης γενναται, και η του αγγελου αποφασις λυεται, πως η τιμωρια απαγεται, και
η θεραπεια ερχεται. Ὁ γαρ ευαγγελιστης συντομον του Ζαχαριου και Ἐλισαβετ της
γυναικος αυτου εισαγων το κηρυγμα, 50.790 προτερον τας προσηγοριας αυτων και
την φυσιν και την αξιαν σημαινει· επειτα δε πολιτειας επαινον και ευποιιας
τροπαιον επαγει, εν ωι και της σιωπης κατακρισιν δεικνυσι, και της ευγλωττιας την
λυσιν γνωριζει. Και ακουε των ευαγγελικων εντευθεν ρηματων· Και ουκ ην, φησιν,
αυτοις τεκνον, καθοτι η Ἐλισαβετ ην στειρα, και αμφοτεροι προβεβηκοτες εν ταις
ημεραις αυτων ησαν. Και νυν ου μονον την τουτων ατεκνιαν ορω, αλλα και την
αρχαιαν εικονα των δικαιων εννοω, Ἀβρααμ λεγω και Σαῤρας· και μανθανω και
στειρωσιν τικτουσαν ετεραν, και παιδοποιιαν χαριτος και φυσεως, ξενον
τεκνογονιας μυστηριον· ουτος γαρ και της επαγγελιας ο τροπος ταυτης. Ὤφθη δε
αυτωι αγγελος Κυριου εστως εκ δεξιων του θυσιαστηριου του θυμιαματος· και
εταραχθη Ζαχαριας ιδων, και φοβος επεπεσεν επ' αυτον. Ειπε δε προς αυτον ο
αγγελος· Μη φοβου, Ζαχαρια· διοτι εισηκουσθη η δεησις σου, και η γυνη σου
Ἐλισαβετ γεννησει υιον σοι, και καλεσεις το ονομα αυτου Ἰωαννην. Καλον της
επαγγελιας το κτημα, μεγα της οπτασιας το δωρον, αληθως Ἀβραμιαιον το καυχημα·
ως γαρ εκεινωι η συλληψις της Σαῤρας, ουτω και τουτωι προκατηγγελται της
Ἐλισαβετ η κυησις.
Ἀλλ' η μεν προῤρησις ιση· ουκ ιση δε των πραγματων η ταξις. Του γαρ
Ἀβρααμ μηδεν εκ της επαγγελιας πεπονθοτος δεινον, αφωνος μετα τον
ευαγγελισμον Ζαχαριας ευρισκεται, πιστωι αγγελωι μη πιστευσας, και σιωπηι την
τιμωριαν δεξαμενος. Ειπε δε, φησι, Ζαχαριας προς τον αγγελον· Κατα τι γνωσομαι
τουτο; εγω γαρ ειμι πρεσβυτης, και η γυνη μου προβεβηκυια εν ταις ημεραις αυτης.
Τι τουτο, ∆εσποτα; εγω τας ικεσιας προσαγω τωι Θεωι υπερ παντος του λαου
εξιλασκομενος, και αυτος υιον μοι τεξειν ευαγγελιζηι; Τουτο αδυνατον εστι. Το γαρ
γηρας ασθενες, και η φυσις ατονος, και η εμη συζυγος πετρα εστιν αγονος· και πως
εσται μοι τουτο; Ὅμως ει και ως ειρηκας, γενησεται μοι υιος, τις εσται ωφελεια εξ
αυτου τωι λαωι; Ὁ δε αγγελος· Μεγαλη εσται σωτηρια δι' εκεινου τωι λαωι, και πασι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

τοις εθνεσιν· αυτος γαρ επιστρεψει παντας απο της πλανης, και υποδειξει αυτοις την
οδον της σωτηριας, μεσιτης γενομενος Θεου και ανθρωπων· Και γαρ προπορευσεται
εν πνευματι και δυναμει Ἠλιου, και προφητης Ὑψιστου κληθησεται. Ουτος
προπορευσεται προ προσωπου Κυριου, λεγων· Ἴδε ο αμνος του Θεου, ο αιρων την
αμαρτιαν του κοσμου. βʹ. Ὁ δε Ζαχαριας ανταποκριθεις ειπε προς τον αγγελον· Κατα
τι γνωσομαι τουτο; Ειπε δε ο αγγελος· Ἐπειδη σημειον επιζητεις του τοκου, και τοις
εμοις απιστεις λογοις, λαβε ενεχυρον ασφαλες· Ἐγω ειμι Γαβριηλ ο παρεστηκως
ενωπιον του Θεου, και απεσταλην λαλησαι προς σε, και ευαγγελισασθαι σοι ταυτα.
Και ιδου εσηι σιωπων, και μη δυναμενος λαλησαι, αχρι ης ημερας γενηται ταυτα,
ανθ' ων ουκ επιστευσας τοις λογοις μου, οιτινες πληρωθησονται εις τον καιρον
αυτων.
Ἀνενδοτος η δικη τωι πλημμελησαντι, και ανυπερθετος η της τιμωριας οργη.
Ουκ εδει γαρ αληθως απιστηθηναι τον αγγελον, ου το θυσιαστηριον
ευκαταφρονητον σχειν, ου τον καιρον του θυμιαματος καιρον απατης λογισασθαι· ο
γαρ αγγελος θυμιωντι αυτωι ωφθη. Ου της Ἀβρααμ ιστοριας υπεμνησθη· και τοτε γαρ
στειρα και γηρας παιδοποιει, και ευπιστα πανταχου τα λεγομενα εδειχθη· ειχε γαρ
της τοιαυτης τεκνογονιας το θαυμα· οθεν ο αγγελος προς αυτον, Ἔσηι, φησι, σιωπων,
και μη δυναμενος λαλησαι, αχρι ης ημερας γενηται ταυτα, ανθ' ων ουκ επιστευσας
τοις εμοις λογοις. Ὢ της φιλανθρωπου τιμωριας, διορθωσιν μαλλον εργασαμενης!
αυτην γαρ ο αγγελος την σφαλεισαν φωνην σωφρονιζει. Ἐξελθων γαρ ουκ ηδυνατο
λαλησαι αυτοις· και επεγνωσαν οτι οπτασιαν εωρακεν εν τωι ναωι· και αυτος ην
διανευων αυτοις, και διεμενε κωφος. Καλως γαρ και το εμενεν ο ευαγγελιστης
συνεγραψατο· περιεμενε γαρ η σιωπη τικτομενην την φωνην, ο Ζαχαριας τον
Ἰωαννην, ο πρεσβυτης τον παιδα. Ὢ του θαυματος! 50.791 λογος επιδημει, και η
φωνη προκηρυττει· ∆εσποτης ερχεται, και δουλος προαποστελλεται. Ἀλλα τι νυν
προλαβων το της ερημου κηρυγμα λεγω, εχων ετεραν ξενην τινα και μεγαλην των
προοιμιων φωνην; Ἔργα γαρ εστι πρωτα, τουτων των ρηματων ανωτερα. Ἔτι γαρ ο
Βαπτιστης οικων εν τηι γαστρι της μητρος, ετι τοις της φυσεως δεσμοις κατεχομενος,
ετι τοις μητρικοις σπαργανοις ενειλη[μμενος], κηρυγματι την του ∆εσποτου βοαι
παρουσιαν· Ἐγενετο γαρ, φησιν, ως ηκουσε τον ασπασμον της Μαριας η Ἐλισαβετ,
εσκιρτησε το βρεφος εν τηι κοιλιαι αυτης. Ουπω γενναται, και τοις σκιρτημασι
φθεγγεται· ουπω βοαιν συγχωρειται, και δι' εργων ακουεται· ουπω μανθανει τον
βιον, και τον Θεον προκηρυττει
. Ὄντως αλλοι κεκοπιακασι, και ημεις εις τους κοπους αυτων εισεληλυθαμεν·
προεβοων οι προφηται, και ουκ εσιγων τυπτομενοι· πατριαρχων καταλογος
εκινδυνευεν· αντιπαρεταττοντο τυραννοι· βασιλεις επολεμουν· ωργιζετο δημος· ο
κοσμος ολος αντηγωνιζετο τοις των δικαιων αγωσιν· ενθεν προσηγοντο βημασι,
κακειθεν κατεξαιοντο ταις μαστιξι· πανταχοθεν κολαστηρια και στρεβλωσεις. Ἀλλ'
εν τοιαυτηι κατηφειαι βιου τυγχανοντας λυσιν του χειμωνος ευαγγελιζομενος ο
Ἰωαννης, δεδεμενος ετι τοις σπαργανοις της φυσεως, το σωτηριον εαρ υπεδειξεν
ημιν· και σπευδων κηρυξαι τηι φωνηι ον εμηνυσε τοις ποσιν αυτου, εβιαζετο τους
ορους της φυσεως· βραδυτοκουσαν γαρ την Ἐλισαβετ εσοβει· εσκιρτα ομου τε
χορευων και δυσχεραινων εφ' οις επι της νηδυος κεκρατητο· της περιοδου των
μηνων κατεβοα· ως αδικον φυλακην την μητραν ετινασσε, και εβοα τοις σκιρτημασι,
τοιαυτα προς την Ἐλισαβετ φθεγγομενος· Ἀδικεις, ω μητερ, βραδυτοκουσα, της
οικουμενης την χαραν συνεχουσα, και τον προδρομον κωλυουσα· προφητην
εγγαστριον φερεις, βασιλικον στρατιωτην κατεχεις· συμποδιζεις τον ταχυδρομον της
ευσεβειας· αδικεις, ω μητερ· ουκ οιδας το μελλον, αγνοεις τα εσομενα. Το φως
παραγινεται, τον ορθρον απολυσον· ανατελει ο ηλιος, ο εωσφορος προλαμψηι· επι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

θυραις ο λογος, και χρεια της φωνης, εγγυς ο νυμφιος, και δικαιον απλωθηναι τον
θαλαμον εν τωι Ἰορδανηι· αιματος χρεια εξαγοραζοντος τον κοσμον, και χρη με
ποῤρωθεν τον αμνον υποδειξαι. Σπαργανουται το γενος ταις αμαρτιαις, ηλθεν ο
λυων τους πεπεδημενους. Χρεια κλητορος, ινα παντες μαθοντες απαντησωσι τωι
∆εσποτηι· και ιδου κρατεις εν μητραι τον προδρομον. Ουκουν εννοησον, μητερ, τον
Ἀδαμ κρατουμενον εν τωι ᾅδηι, της Ευας τους αιωνιους στεναγμους· ετι γαρ κραζει το
αιμα του Ἄβελ την κατα του Καιν εντυγχανον αναιρεσιν· συστεναζει αυτωι και αυτα
τα στοιχεια. ∆ια τουτο παντως απηλλαγης του παθους της ατεκνιας, ινα μηνυσηι ο εκ
στειρας τον εκ παρθενου· δια τουτο εγω εν τηι μητραι εσκιρτησα, ινα μηκετι
ορχησηται ο διαβολος εν τωι κοσμωι.
Τοιαυτα μεν ουν μηπω τεχθεις ο Ἰωαννης προς την Ἐλισαβετ δια των
σκιρτηματων 50.792 εσημανε· Τηι δε Ἐλισαβετ επλησθη ο χρονος του τεκειν αυτην,
και εγεννησεν υιον, και ηκουσαν οι περιοικοι και οι συγγενεις αυτης οτι εμεγαλυνε
Κυριος το ελεος αυτου μετ' αυτης, και συνεχαιρον αυτηι. Και εγενετο, εν τηι ογδοηι
ημεραι ηλθον περιτεμειν το παιδιον, και εκαλουν αυτο επι τωι ονοματι του πατρος
αυτου Ζαχαριαν. Και αποκριθεισα η μητηρ αυτου ειπεν· Ἰωαννης κληθησεται.
Ἐνενευον δε τωι πατρι αυτου το τι αν θελοι καλεισθαι αυτο· και αιτησας πινακιδιον,
εγραψε, λεγων· Ἰωαννης εστι το ονομα αυτου. Και εθαυμασαν παντες. Ἀνευχθη δε
το στομα αυτου παραχρημα και η γλωσσα αυτου, και ελαλει ευλογων τον Θεον.
Ἀμελει το βρεφος τικτεται, και η φωνη του πατρος επανερχεται· ουτω γαρ δεικνυται
βοωσα η Ἰωαννου φωνη, οτι και αυτο το ονομα φωνης ενεργεια πεφηνεν. Ἐγω γαρ,
φησι, φωνη βοωντος εν τηι ερημωι, ετοιμασατε την οδον Κυριου· ευθειας ποιειτε τας
τριβους αυτου. ∆εξαμενος γαρ την ελλαμψιν του αγιου Πνευματος, υπεδεικνυε τον
ποιητην τοις ποιημασι, και τον πλαστην εδακτυλοδεικτει τοις πασι μεγαλοφωνως
βοων· Ἴδε ο Ἀμνος του Θεου, ο αιρων την αμαρτιαν του κοσμου. Ποιησατε ουν
καρπους αξιους της μετανοιας, και μη αρξησθε λεγειν εν εαυτοις· Πατερα εχομεν τον
Ἀβρααμ· λεγω γαρ υμιν, οτι δυναται ο Θεος εκ των λιθων τουτων εγειραι τεκνα τωι
Ἀβρααμ. Ἀλλα τι τωι θερμωι ζηλωι του βρεφους και ο ημετερος σημερον
συνεκτεινεται λογος; Ἐπισχωμεν, ει δοκει, νυν τεως την γλωσσαν, αρκουντως μετα
του βρεφους σκιρτησασαν.
Καλον γαρ συμμετρειν τωι καιρωι την εξηγησιν, και εντρυφαιν μεν τοις
ειρημενοις, περιμενειν δε και την των καθεξης θεωριαν. Ουτε γαρ τους ορους της
φυσεως ο Βαπτιστης εβιασατο τωι σκιρτηματι, αλλ' εμενε και αυτος τον προσηκοντα
χρονον, ειδως οτι και τουτο δι' ημας μετ' αυτον πληρωσει ο ∆εσποτης, βοων·
Πλησθησεται η γη του γνωναι τον Κυριον, ως υδωρ πολυ, κατακαλυψαι θαλασσας
και απο ανατολων ηλιου μεχρι δυσμων δεδοξασται μου το ονομα, και εν παντι τοπωι
προσφερεται τωι ονοματι μου θυσια καθαρα. Ουκ ετι γαρ κατα τον νομον εις ναος
εστιν ο δεχομενος τας θυσιας, ο σεμνυνομενος επι ταυταις· αλλα κατα πασαν την
οικουμενην Ἐκκλησιαι ειλικρινως τωι Θεωι δοξαν αναπεμπουσιν. Ἐκει ιερευς ην εις
του ενιαυτου, θνητος, και πασης αμαρτιας πεπληρωμενος· νυν ελαβομεν των
ημετερων ψυχων αρχιερεα Ἰησουν Χριστον, Ὃς αμαρτιαν ουκ εποιησε, και ουχ
ευρεθη δολος εν τωι στοματι αυτου. Ἔχομεν γαρ, φησιν, αρχιερεα μεγαν
διεληλυθοτα τους ουρανους, τον Κυριον ημων Ἰησουν Χριστον· ωι πρεπει πασα δοξα,
τιμη και προσκυνησις, συν τωι Πατρι και τωι παναγιωι Πνευματι, νυν και αει, και εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4


