In Christi natalem diem
Εις την Χριστου γεννησιν.
61.737
Ὁ της δικαιοσυνης ανετειλε σημερον ηλιος, και τον πριν ανατελλοντα
εκαλυψεν· ελυτρωθην του σκοτους, και ου φερω τας ακτινας· ετεχθη μοι παλιν το
φως, και αμαυρουμαι τωι φοβωι· τον τοκον αγαλλομαι, και τον τροπον ταραττομαι·
νεαν πηγην προιουσαν ορω, και αρχαιαν πληγην φευγουσαν· βρεφος ειδον
τικτομενον, και ουρανον κλινομενον εις την τουτου προσκυνησιν· μητερα
τικτουσαν, και μητραν μη ανοιγουσαν· παιδιον την ιδιαν σφραγιζον κυησιν·
γεννητορα ανανδρον, και υιον απατορα· σωτηρα τικτομενον, και αστερα κτιζομενον·
σπαργανουμενον νηπιον, και βασταζων την απειρον· φατνην εκτυπουμενην εις
θρονον επουρανιον, και κτηνη απεικαζοντα χερουβικην παραστασιν· φωστηρα
φαινομενον, και το θαυμα φθεγγομενον· αγγελους προαναγγελλοντας, και ποιμενας
προφητευοντας· μαγους θεολογουντας, και ιερεις θεομαχουντας· Ἡρωδην πιπτοντα,
και θανατον θρηνουμενον· τον Ἀδαμ λυομενον, την Ευαν χαιρουσαν, και τον οφιν
πενθουντα· αιχμαλωτους εν αφεσει γενομενους, και τυραννους εν κολασει· βρεφος
γαλουχουμενον, και τρεφοντα την τρεφουσαν· χερσι περιφερομενον, και φεροντα
την φερουσαν· την κτισιν επιγνουσαν, και την φυσιν δειλιωσαν. Ὅθεν καγω
εξισταμαι τωι θαυματι, τρεμων το μυστηριον. Θαῤρησω τωι Γαβριηλ, και φυγαδευω
μου τον φοβον.
Τα προς Μαριαν ρηματα, ερμηνευοντα θαυματα. Ποια ταυτα; Και φησι· Χαιρε,
κεχαριτωμενη, ουρανιου σταχυος αθεριστος αρουρα· χαιρε, κεχαριτωμενη, αληθινης
αμπελου αψευδης μητηρ παρθενος· χαιρε, κεχαριτωμενη, ατρεπτου θεοτητος σαγηνη
αδιαπτωτος· χαιρε, κεχαριτωμενη, της αχωρητου φυσεως χωριον ευρυχωρον· χαιρε,
κεχαριτωμενη, του χηρευοντος κοσμου νυμφιε, τοκε αμιαντε· χαιρε, κεχαριτωμενη,
η τηι κτισει υφανασα αχειροπλοκον στεφανον· χαιρε, κεχαριτωμενη, πυρος αγιον
οικητηριον, χαιρε, κεχαριτωμενη, η της φυγαδος οικουμενης επανοδος· χαιρε,
κεχαριτωμενη, της λιμωττουσης κτισεως ταμιειον αδαπανητον· χαιρε,
κεχαριτωμενη, η χαρις η απεραντος της αγιας παρθενου· χαιρε, κεχαριτωμενη,
πολλων αρετων κεκοσμημενη λαμπαδηφορε, το ασβεστον και του ηλιου
λαμπροτερον φως· χαιρε, κεχαριτωμενη, του νοητου αγκιστρου το δελεαρ· χαιρε,
κεχαριτωμενη, νοερα της δοξης κιβωτε· χαιρε, κεχαριτωμενη, η σταμνος η χρυση, η
το ουρανιον εχουσα μαννα· χαιρε, κεχαριτωμενη, η την γλυκειαν ποσιν της αενναου
πηγης τους διψωντας εμπλησασα· χαιρε, κεχαριτωμενη, η νοερα θαλασσα, και τον
ουρανιον εχουσα μαργαριτην Χριστον· χαιρε, κεχαριτωμενη, ο λαμπρος ουρανος, η
τον αχωρητον εν ουρανοις εν εαυτηι εχουσα Θεον αχωρητον και αστενοχωρητον·
χαιρε κεχαριτωμενη, στυλοειδης νεφελη, η τον Θεον εχουσα τον εν τηι ερημωι
καθοδηγησαντα τον Ἰσραηλ.
Τι ειπω και τι λαλησω; πως μακαριζω την ολοῤριζον δοξαν; Ὅτι, χωρις Θεου
μονου, παντων ανωτερα υπαρχεις. Ἡ δε επι τωι λογωι διεταραχθη, και τωι βλεμματι
φευγουσα, τωι σωματι ισταται, σταυροτυπωι ιστοριαι τυπουσα την θεαν, αμφιβολοις
δε προπαριστατο τωι αγγελωι, μητε φυγειν τολμωσα, μητε ιστασθαι θαῤρουσα. Ὁρωσα
τον ασωματον ισταμενον ως ανθρωπον, παραμενειν ηιδειτο, τιμωσα την παρθενιαν·
ερωταιν ουκ ετολμα τον ανομοιον. Και ην το φοβωι εσοπτρον της παρθενου
προελθουσα το προσωπον, λεγουσα εν εαυτηι, Ποταπος ειη ο ασπασμος ουτος; η τις ο
ασπασαμενος με; Ὑπεραστραπτει ηλιον, και πηλωι διαλεγεται· εξ ουρανου
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

κατεδραμε, και κορην ασπαζεται· ου περιβεβληται σωμα, και γυναικι παρισταται, ως
ποσι ταις πτερυξι περιπατων επι της γης. Τι ζητει προς την εκ γης; αγγελος μοι
φαινεται, και ως ανθρωπος φθεγγεται· εξ ασωματων αγιων φωνη μοι προβαλλεται·
φωστηρος φωτεινοτερον κεκαλλωπισται προσωπον· χιτωνα προβεβληται·
νεανισκον ορω σαρκα μη περικειμενον, πατουντα το εδαφος, και ιχνος μη ζω 61.738
γραφουντα· γλωσσαν μη κεκτημενον, και το Χαιρε μοι κεκραγοτα· χειλη μη
σαλευοντα, και χαιρειν μοι προφητευοντα. Ουκ οιδα τι λογισωμαι την εμφρικτον
οπτασιαν. Ει τον πεμφθεντα ου νοω, πως γνωσομαι τον πεμψαντα; ει ο μηνυων
φοβερος, ο μηνυθεις φοβερωτερος· ει ουτως απαστραπτων εμαυρωσε μου τον νουν,
ποιωι σωματι κρυψω δικαιοσυνης τον ηλιον; ει το κτισμα θροει με, πως ενεγκω τον
κτισαντα; ει τον δουλον επτοημαι, τον ∆εσποτην πως τεξομαι; Ειπε δε αυτηι ο
αγγελος· Μη φοβου, Μαριαμ.
Ου σκελιζηι ωσπερ η Ευα· εξ εκεινης ο θανατος, εκ δε σου ζωη αθανατος· εξ
εκεινης καρπος νεκρωσεως, εκ δε σου καρπος ζωοποιος· εξ εκεινης απατη, εκ δε σου
αγαπη· εξ εκεινης τοις ανθρωποις ο του Θεου χωρισμος, εκ δε σου Θεου και σαρκος
συμπλοκη ανερμηνευτος· εξ εκεινης ο σκοτεινος υπνος του ᾅδου, εκ σου φωτεινος
λυχνος του κοσμου· εξ εκεινης καταρα, εκ δε σου ευλογια· εξ εκεινης η αποφασις, εκ
δε σου η συγχωρησις· εξ εκεινης η θλιψις, εκ δε σου η πιστις· εξ εκεινης τα δακρυα,
εκ δε σου ποταμοι υδατος ζωντος· εξ εκεινης οι ιδρωτες, εκ δε σου η αναπαυσις· εξ
εκεινης η αρχαια πληγη, εκ δε σου Τριαδος ζωη· εξ εκεινης μισαδελφια, εκ δε σου
φιλανθρωπια· εξ εκεινης κατακλυσμος, εκ δε σου λουτρον αθανασιας· εξ εκεινης οι
φονεις, εκ δε σου αναγεννησις· εξ εκεινης ζωντων σφαγαι, εκ δε σου η νεκρων
εγερσις· εξ εκεινης δωδεκαφυλον μισητον, εκ δε σου δωδεκα αποστολοι αγαπηι
συνηνωμενοι· εξ εκεινης ο θανατος τον κοσμον διατρεχων, εις σε δε προσκοψας
πεσειται· εξ εκεινης το πτωμα, εκ δε σου η αναστασις. Μη φοβου, Μαριαμ· ευρες γαρ
χαριν παρα τωι Θεωι. Και ιδου συλληψηι εν γαστρι τον εν Πατρι και εν σαρκι· και τεξηι
υιον του Ἀδαμ αρχαιοτερον, τεξηι υιον εμου παλαιοτερον, τεξηι υιον ουρανου
υψηλοτερον, τεξηι υιον των Χερουβιμ ανωτερον, τεξηι υιον των αιωνων δημιουργον,
τεξηι υιον συναναρχον τωι Πατρι, τεξηι υιον συναΐδιον τωι Πνευματι, τεξηι υιον, ου τα
παντα υπαρχει, τεξηι υιον, ον ημεις μη καθορωμεν, τεξηι υιον, ου η μορφη λανθανει
με, τεξηι υιον ωι παρισταμαι εντρομος. Και επληρωθησαν αι ημεραι του τεκειν αυτην,
και ετεκε τον υιον αυτης τον πρωτοτοκον, ον ουκ εφυτευσεν ανηρ· ετεκε τον υιον
αυτης, ον ουκ εβαστασε πατηρ· ετεκε τον σταχυν, ον ουκ εσπειρε σωμα· ετεκε
δημιουργον γενομενον ανθρωπον· ετεκεν εν σπηλαιωι, και εν Περσιδι εφανη. Του
γαρ Χριστου γεννηθεντος εν Βηθλεεμ της Ἰουδαιας, ιδου, μαγοι απο ανατολων
παρεγενοντο εις Ἱεροσολυμα λεγοντες.
Που εστιν ο τεχθεις βασιλευς των Ἰουδαιων; Που εστιν ο μη σπαρεις και
τεχθεις; ο προ εαυτου τον εαυτου αποστειλας αστερα; που εστιν ο δια ξενης ακτινος
ελκων ημας προς φως αγνοουμενον; που εστιν ο αμετρητωι παλαμηι τειχιζων την
οικουμενην; που εστιν ο πανταχου φαινομενος, και εν σαρκι κρυπτομενος; που εστιν
ο λυσας ημας της πλανης, και οδηγων προς την χαριν; που εστιν ο φανεις υπο την
δρυν εις τριαδα αγγελων; που εστιν ο την βατον μη φλεξας, και την μητερα μη
φθειρας; που εστιν ο εκ Πατρος, μη ορωμενος, και μητρος κατεχομενος; που εστιν ο
ξηρανας την ερυθραν θαλασσαν, και γαλα ποτιζομενος; που εστιν ο παταξας τον
Φαραω, και Ἡρωδην κρυπτομενος; που εστιν ο τον δρακοντα δυσας, και εν
σπαργανοις κειμενος; που εστιν ον ουκ ειδον αρχαγγελοι, και θεωρουσιν ανθρωποι;
Και ιδου ο αστηρ, ον ειδον εν τηι ανατοληι, προηγεν αυτους, εως ελθων εστη επανω,
ου ην το παιδιον· και προσκυνησαντες, προσηνεγκαν αυτωι δωρα, χρυσον και
λιβανον και σμυρναν. Και χρηματισθεντες μη ανακαμψαι προς Ἡρωδην, δι' αλλης
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

οδου ανεχωρησαν εις την χωραν αυτων. Τωι δε γεννηθεντι Χριστωι τωι Θεωι ημων
υμνωμεν, και δοξαζωμεν, αμα τωι αυτου Πατρι συν τωι αγιωι Πνευματι, νυν και αει,
εις τους αιωνας. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


