In sanguinis fluxu laborantem
Εʹ. Του αυτου εις την αιμοῤροουσαν, εκ του κατα Λουκαν Ευαγγελιου.
64.17
Ἄλλοις μεν αλλας ο του βιου σκοπος εμποριας εμερισε, διαιρων εκαστωι την
δοκουσαν ειναι χρειωδη και συμφερουσαν· ημιν δε μιαν απενειμεν ο Θεος την
εμποριαν του Πνευματος, πολλαπλην ουσαν δια πιστεως, και κατορθουσαν τα
μεγιστα κατα το γεγραμμενον· Το δε αυτο Πνευμα διαιρουν ιδιαι εκαστωι καθως
βουλεται. Μονη γαρ πιστις παραμενει τοις εχουσιν· ου ψευδεται τον λαμβανοντα,
ουκ αθετει τον κτησαμενον, ουκ ευλαβειται τους κλεπτας, ουχ υφοραται τους
αρπαγας, ου χρηιζει σφραγιδων, ου ζητει τους φυλαττοντας· Θεον γαρ εχει φυλακα
τον παντα τοις πασι δια ταυτης ετοιμως παρεχοντα. Ταυτην επιθυμουσιν εχειν
βασιλεις, αλλ' ιδιωται κεκτηνται· ζητουσι δυνασται, αυτη δε ταπεινοις προστρεχει,
και τους ευτελεις περιπτυσσεται· ερχεται προς τους αῤρωστους, και τουτους
παρακρατουσα χειραγωγει, αμισθι τας ιασεις δωρουμενη.
Ὅταν ουν ιδηις, αγαπητε, τον Χριστον εξ ορους κατερχομενον, 64.18 και
παλιν εις ορος αναβαινοντα, περωντα λιμνην, διαπλεοντα θαλασσαν, αγροις
επιδημουντα και πολεσι και κωμαις, μετα της κατω πορειας μεμνησο και της ανω·
μη επιλαθηι της των Χερουβιμ καθεδρας, μη παρελθηις τα θεια δια τα ανθρωπινα, μη
ληθηι παραδωις τον ουρανον, μη αμνημονησηις οτι σαρξ ο Λογος γεγονεν, ως
ηθελησεν. Ἡ γαρ σαρξ ο Λογος εγενετο· ως σαρξ περιπατει, ως λογος παραχωρει· ως
σαρξ εις ορος αναβαινει, ως Λογος επανω των Χερουβιμ καθεζεται· ως σαρξ
υπομενει δι' εμε τα εμα, ως Λογος τα του Πατρος ακαματως εργαζεται, εξ υδατος εν
Καναι παραστησας· φωτος ανοιγει θυριδας, πηλωι και δακτυλωι καινουργων τας
ορασεις. Ειπε τωι λεπρωι, Θελω καθαρισθητι, και μετα την φωνην το παθος ουκ ην·
Ἔγειρε, λεγει τωι παραλυτικωι· ο λογος δε αντι ποδων εγινετο, και το προσταγμα
βαδισμα θαττον ο πασχων ελαμβανεν· εφθασε το Ἰαειρου δωματιον, και το 64.19
πενθος αθροον εις χαραν μετεβαλλετο. Ἰδου και τημερον οχλωι περισφιγγομενος
εκλαμπει το κρασπεδον, και τωι ομβρωι της πιστεως την ρυσιν κατεκλυσε. Τι γαρ ημιν
αρτιως ο ευαγγελιστης εισηγησατο, τα κερδη της πιστεως εισφερων πολυτροπα; Ἦν
γαρ τις αρχισυναγωγος, των Μωυσεως νομων θεραπευτης, και του λαου παιδευτης,
την δε κλησιν Ἰαειρος. Τουτωι μιαν χαριν η φυσις δεδωκε, μονογενη θυγατερα, εις
ην οχλος ησχολητο αναγκαιος, ως εθος υπαρχει γενετηι φιλοπαιδι. Ἀλλ', ως εοικεν,
ελανθανεν, ουκ εις διαδοχην, αλλ' εις προωρον ταφην ταυτης επιμελουμενος.
Νοσημα γαρ αυτηι τι χαλεπον επελθον, γειτονα μεν ταυτην του θανατου ποιει, τον δε
πατερα της επ' αυτηι χρηστης εξεκοψεν ελπιδος.
Ἀλλ' ουκ ενικησε την πιστιν το παθος· ευθυς γαρ επι τον Σωτηρα χωρει ο
Ἰαειρος, και παρακαλει φθασαι το δωματιον. Προφθανει δε τον καλουντα τηι
προθυμιαι ο Κυριος· Ἐγερθεις γαρ, ηκολουθησεν αυτωι. Ἀλλ'ορα, πιστε, οια παρα
γυναικος δικαια καινοτομειται βια, οια σοφη οικονομειται κλοπη, οια παρα θηλεος
επινοειται ακινδυνος αρπαγη· δει γαρ αυτωι προς την κινησιν επειγομενωι και την
οδον εκεινην ανυειν συντομως. Γυνη, φησιν, αιμοῤροουσα δεκα δυο ετη,
προσελθουσα οπισθεν ηψατο του κρασπεδου του ιματιου αυτου· ελεγε γαρ εν εαυτηι,
οτι Ἐαν μονον αψωμαι, σωθησομαι. Ουτος γαρ, φησιν, ο ιατρος εξ ουρανου
παραγεγονεν· ουκ επιταττει φαρμακων πολυδαπανων υλην, ου κατατεμνει σιδηρωι,
ουκ επαγει τας οδυνας· οιδε τα του θηλεος· εκ παρθενου γαρ μητρος ως ηθελησεν
επεδημησεν· ου μολυνεται τα λανθανοντα διερευνωμενος παθη· αυτος εστι των
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

κρυφιων εποπτης. Γυνη ειμι, και περιφερω παθος αισχρον και κρυπτον· εχω γαρ
αιματων ακενωτα ρειθρα, και κρηνας ανελλιπεις οχετων ακαθαρτων. Χρηιζω τοινυν
πηγης, ητις εστιν αυτος, ινα μου λαθρα καθαρισηι την ασχημονα ρυσιν· νομος γαρ
την τοιαυτην ου προσιεται νοσον. Ὄχλος με την αθλιαν ως μυσαραν απωθειται· αλλ'
ο παρων ιατρος, της φυσεως ων δημιουργος, ος ανεπλασεν εκ πλευρας, απαλλαξαι
φθορας ουκ αν παραιτησηται· λογωι γαρ μονωι κελευει, και το παθος ου μενει·
ταραττεται τωι Πνευματι, και τον ᾅδην τους νεκρους αναπραττει· εξ ολιγων αρτων
εμπιπλαι χιλιαδας, νιπτεται δακρυσι και πηγαζει την αφεσιν.
Ἀλλ' ουδεις τουτο θαῤρει, ει μη μονη πιστις αδιστακτος· ταυτην ουν
παραλαβουσα χειραγωγον κατα ψυχην προσειμι λαθουσα, και σιγηι ληιστευω την
θεραπειαν αφηι· καν μεν λαθω, κερδος το παν, οιδα γαρ οτι σωθησομαι· ει δε μη
λαθουσα εις μεσον κληθειην, ουκ αν εγκληθειην δια θεραπειαν τολμησασα, ουδε
αναπραχθησομαι απερ η πιστις εσυλησεν· αμεταμελητα γαρ ως Θεου υπαρχει παντα
τα ταυτης χαρισματα· ο γαρ ειπων τηι θαλασσηι. Σιωπα, πεφιμωσο, και την εμην
αφανη αναστομωσει πηγην. ∆ευρο τοινυν, η πιστις, το μελλον κυβερνησον, και τωι
κυματι των οχλων συντομως διακοψον, ινα μου το σαθρον σκαφος του σωματος εις
τον γαληνον εκεινον προσορμισω λιμενα· δυναται γαρ η ρανις της αυτου βοηθειας
τον εν εμοι των αιματων ακαματως αποπνιξαι βυθον· ουτω δε ταυτα βουλευσαμενη
καλως τοις ατολμητοις επιτολμαι, και ουτε χρονον δεδιεν, ου πενιαν λογιζεται, ου
πληθος αριθμει· παντα δε ταυτα δια της πιστεως, μαλλον δε μετα της πιστεως
υπερπηδησασα, λαθρα του ∆εσποτικου χιτωνος αψαμενη, της ιασεως το κερδος
ευκαιρως εσυλησε, την προς αυτον ενωσιν απαλλαγην ειναι του παθους πιστευσασα·
οντως απαλλαγην· ιαθη γαρ Ευθεως απο της μαστιγος.
∆ωδεκα γαρ ετη τηι 64.20 νοσωι πυκτευουσα καθ' ημεραν και κατ' ετος, την
ζωην υπεκλεπτε, σφαττομενη παντοτε, και τεως μη θνησκουσα· πρωτος γαρ
ενιαυτος, και τινων οδυνων και πονων εις αισθησιν ηρχετο· δευτερον ετος ην, και
πολεως της αφανους ταυτης εθορυβει τα κρυφια· τριτος παρην ενιαυτος, και τηι των
νευρων και φλεβων ογκωσει συνειχετο· τεταρτον υπηρχεν ετος, και πηγη τις εξ
αυτης αιματων προηρχετο· πεμπτος ενιαυτος, και πανταχοθεν ιατροι συνετρεχον,
μελη παραγυμνουντες α μη θεμις ορασθαι τοις αῤρεσιν· εκτον ετος ηνυετο, και εις
πλεον το δεινον επετεινετο· εβδομος ενιαυτος, και πλουτου τοσουτου κενουμενου η
των αιματων φθορα ανεξαντλητος εμενεν· ογδοον ετος επεστη, και την ητταν
ωμολογουν οι ιατρευοντες· εννατος ην ενιαυτος, και ταυτην παντελως
απεγνωσμενην καταλειποντες απηιεσαν· δεκατον ετος ηγγισεν, και ην η γυνη ουσιας
και υγειας καθαπαξ απεριστατος· ενδεκατος ενιαυτος, και βοηθος ουδεις τηι
κατωδυνωι παριστατο· δωδεκατον ετος ηριθμειτο, και παρην ο των ψυχων ιατρος εν
τηι εσχατηι ωραι, αφηι και λογωι και πιστει τας νοσους ιωμενος. Τουτωι συντυχουσα,
και το μελλον πιστευσασα, ελαβεν οπερ ηθελεν· αλλ' ετρεμεν ειδυια οτιπερ ουκ
ελαθεν. Τι γαρ φησιν ο Σωτηρ; Τις ο αψαμενος μου; εγω γαρ εγνων δυναμιν
εξελθουσαν απ' εμου. Ουκ ειπε, Τις η αψαμενη μου; ινα μη πως οι παροντες εις
αμφιβολον ζητησιν γυναιου εαυτους απασχολησωσιν· αλλ' ειπε, Τις ο αψαμενος
μου, εν μετεωρωι καταλειπων την φωνην, ινα εκαστος ακουων, ανδρος ειναι νομισηι
την τοιαυτην επιχειρησιν· Τις ο αψαμενος μου; εγω γαρ δυναμιν εγνων εξελθουσαν
απ' εμου. Τι λεγεις, ω ∆εσποτα; εις το συλασθαι τα σα παραγεγονας; εις αρπαγην
θελων τοις πιστοις την βασιλειαν προεθηκας; και πως ερωταις ο οιδας, και ζητεις ο
ουκ αγνοεις; Ει μη θελων εκλαπης την εξελθουσαν δυναμιν, ωφειλες επισχειν· ει δε
βουληθεις εσυληθης, τι δυσχεραινεις διδους απερ η πιστις παρα σου λαμβανειν
βιαζεται;
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

Ἐχαρισω μη αιτηθεις, και μετα το δουναι εγκαλεις; αορατως εθεραπευσας,
και μετα την ιασιν δικαστηριον συγκροτεις; Ναι, φησιν· οιδα την με συλησασαν, ουκ
αγνοω την ευδοκιμως ληιστευσασαν, βουλομαι δε ταυτην εις μεσον ελθειν, ινα
γενηται κηρυξ ης επετυχε χαριτος. Παρ' αυτης γαρ ουτως ηδεως συληθεις, την αυτης
δωρεαν επι παντων κυρωσαι προηιρημαι· Θαρσει, θυγατερ, η πιστις σου σεσωκε σε.
Ἔχε, φησιν, οπερ εκλεψας ευφυως· κρατει, γυναι, οπερ ηρπασας αφανως· κτησαι
κτησιν γνησιαν, ην σοι παρεσχεν η πιστις· αντι γαρ δουλης θυγατηρ, αντι
μεμιαμμενης ηλειμμενη σημερον ωνομασθης· Ἴσθι υγιης απο της μαστιγος σου.
Ὁραις, αγαπητε, ποσα δυναται πιστις, πως εν μιαι ροπηι θαυματα ηνυσεν; σιωπηι την
τρεμουσαν παραθαρσυνουσα, τον ιατρον εκδυσωπησασα.
Ουτως η εξ εθνων Ἐκκλησια, την αιμοῤρουν ζηλωσασα, και πιστει τωι
∆εσποτηι σιωπηι προσπελασασα, την μυσαραν των νομικων αιματων ανεστομωσε
πηγην, και θυγατηρ κληθεισα πολλων υπαρχει μητηρ, μαρτυρα κεκτημενη τον παλαι
βοησαντα· Ὅτι πολλα τα τεκνα της ερημου μαλλον η της εχουσης τον ανδρα· λεγω
δη της συναγωγης, ης ανηρ ο νομος, αρχισυναγωγος, ∆εσποτην σημερον εις την
εγερσιν καλων της τελευτησασης παιδος. Ἀλλα της ωρας ωθουσης του κατ' αυτην
θαυματος χρεωστην επαγγελλομαι, τον πλουτοδοτην Κυριον προσκαθιστων υμιν
εγγυον· ωι η δοξα πρεπει εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


