De corruptoribus virginum
Ταλανισμος προς τους φθειροντας τας του Χριστου παρθενους.
60.741
Τι δε ημιν, αθλιοι και ταλαιπωροι, κακων ηδονων οδηγοι; πως βουλεσθε
εκφυγειν χειρας Θεου ζωντος; τι ποιησετε, οταν ελθηι ο ταυτην μνηστευσαμενος
κριναι ζωντας και νεκρους; τι δε απολογησεσθε, τοιαυτα παρανομα εις τας του
Χριστου νυμφας πραξαντες; ουτω τοσουτον κατεφρονησατε; ουκ ετρομαξατε; ου
δεδοικατε; ουκ εφριξατε; ουκ εφεισασθε των εαυτων ψυχων; ουκ οιδατε, οτι τοιαυτη
παρανομια ετερα ουκ εστιν ως αυτη; ουκ οιδατε, οτι ναος Θεου εισιν αι παρθενοι;
ουκ οιδατε, οτι Πνευμα Θεου ην οικουν εν αυταις; τας καθ' ημεραν μετα Χριστου
περι των ανεκλειπτων και μενοντων εις αιωνας προικων διαλεγομενας, και ας
Παυλος παρθενους αγνας παραστησαι τωι Χριστωι προσηγαγεν, υμεις βορβορωι και
δυσωδιαι συνεφυρατε; Ὢ πως ετολμησατε Χριστου νυμφας φθειραι, κακης επιθυμιας
προξενοι; Κατα παιδισκης συνδουλου εαν τολμησηι τις τοιαυτα διαπραξασθαι, ουκ
ατιμωρητος διεξερχεται· κατα δε της του αμφοτερων αυτων τε και υμων τας του
Χριστου νυμφας ουτως οπλιζεσθαι, εκφευξεσθαι αρα της δικης προσδοκατε; ουκ
ηκουσατε του Ἀποστολου λεγοντος, Ἀνιλεως η κρισις τωι μη ποιησαντι ελεος; Και τι
αρα τουτου ανελεεινοτερον; μιαι γαρ μαχαιρα δυο φονους εργαζεσθε, και εαυτους και
αυτας αποκτεινοντες· θανατος γαρ τουτο παρα τοις ευφρονουσιν.
Ὢ τις ουκ αν στεναξειε; τις ουκ αν πενθησειε; τις ουκ αν κοψηται και
θρηνησειε τον αωρον φονον; τις ου δακρυσειε τον απροθεσμον θανατον, τις ουκ
αλγησειεν επι τηι αδικωι πληγηι; Προιξ και γραμματεια παρα τωι νομιμωι εν αφθοριαι
συναπτομενωι ανδρι τωι επουρανιωι νυμφιωι Χριστωι φυλαττονται· και η παρθενια
προδιδοται τωι μοιχωι; Ἀλλ' ερει τις· Ἀναγκηι τωι Χριστωι συνεζευχθην, ουκ ημην
προθεσεως αυτωι συζευχθηναι, αλλα συνδουλωι. Ὅλως ετολμησας, αθλια, καθ'
εαυτην δημηγορησαι, οτι και μη εχουσης σου προθεσιν εις αυτον η αγαπην, ο
∆εσποτης εποθησε σε; Ἄκουσον, ω ταλαινα, και ερω σοι, και καν εκ των του κοσμου
πραγματων πληροφορηθητι. Λεγω δη τοις βιωτικοις· Ἐαν κορην ετερος ανθ' ετερου
αρπασηι, της ισοτιμιας δοκιμαζομενης, κυρια μεν η αρπαγη τωι ποιησαντι, και νομος
και βασιλευς παραχωρει τηι αρπαγηι. Ου γαρ ηρπαζε και ελαβεν, ινα ενυβρισηι, αλλ'
ινα τιμησηι, και προικωια και δωρα ισχυει. Ει ουν ανθρωποις ουδεμια μεταβολη,
επειδη τωι προλαβοντι σκοπωι ακολουθει· τι απολογησηι, συ η παρ' 60.742 ελπιδα υπο
του ∆εσποτου αρπαγεισα; Ουτε γαρ αναγκην εκεινην λεγω, δι' ην του ∆εσποτου
συζευχθηναι ηξιωθης, αλλ' οικονομιαν και φιλανθρωπιαν ∆εσποτου· ινα τωι της
αναγκης σχηματι συ η αναξια τον υπερ σε αφθαρτον γαμον κερδανηις.
Μη ουν λεγε, οτι Ἀναγκηι παρθενευειν ειλομην· μη αχαριστει τωι ουρανιωι
νυμφιωι, οτι σε απροικον και αγενη και δουλην λαβειν κατηξιωσε· δουλη γαρ αυτου
ει, καν μη θεληις. Ὥστε παρακαλω, ω παρθενε, υπηκοον σε γενεσθαι χωρις πασης
αντιλογιας και διαλογισμων αισχιστων. Και ει μεν ουκ ηθετησας ετι τον
πνευματικον γαμον, φυλαξον ασφαλως τας συνθηκας· ει δε παρεβης και επεσες,
εγειραι, εγειραι, παρακαλω. Παρεστηκε γαρ σοι ο αγαθος και φιλανθρωπος ∆εσποτης
ο ατιμασθεις υπο σου ουκ αποβαλλει σου την συνοικησιν· επιδος αυτωι την χειρα.
Ἐπειδη γαρ την πρωτην δεξιαν ενυβρισας, καν ταυτην μη αθετησηις. Ουχ υπερηφανει
σου τα τραυματα· ιαται γαρ την της ψυχης και του σωματος πληγην· ιατρος γαρ
εστιν ευσπλαγχνος. Ἀποκαλυψον αυτωι δι' εξομολογησεως το παθος, ινα επιθησηι
αορατως το σωτηριον φαρμακον· ουκ ηλθε γαρ καλεσαι δικαιους, αλλ' αμαρτωλους
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

εις μετανοιαν. Προς σε ηλθε την κειμενην· εγειραι ουν, αρον τον κραββατον σου, και
υπαγε εις τον οικον σου, τουτεστιν, εις τον της μετανοιας λιμενα. Μηκετι προσχηις
μητε τοις σαρκικοις οφθαλμοις, μητε τοις της διανοιας επι τον μοιχον εκεινον τον
προξενον της γεεννης και του ακοιμητου σκωληκος. Ἆρον, φησιν, εντευθεν αρον· ου
γαρ βουλομαι σε κεισθαι. ∆ιαῤρηξον το της αμαρτιας συμβολον· λουσαι τοις
δακρυσιν, ουκ εις την κολυμβηθραν, αλλ' εις την εκκλησιαν· δυνατος γαρ εστιν ο
Θεος χαρισασθαι σοι το πρωτον αξιωμα. Μη διδαξηις τον κεραμεα, πως το ιδιον
διορθωσηται πλασμα. Ἥμαρτες; Ἡσυχασον· μη ειπηις· Και πως οιον τε εις το πρωτον
με ελθειν αξιωμα; μη λεγε τουτο, ω παρθενε· Θεος γαρ ο δικαιων, και τις ο
κατακρινων; Ἄκουε του ∆εσποτου πως ονειδιζει την απογνωσιν δια Ἱερεμιου του
προφητου λεγων· Μη ρητινη ουκ εστιν εν Γαλααδ, η ιατρος ουκ εστιν εκει; δια τι ουκ
ανεβη ιασις της θυγατρος του λαου μου;
Ὢ του συμπαθους ιατρου! ουκ εγκαλει επι πταισματι, αλλ' επι τηι αμελειαι·
ουκ ειπε, ∆ια τι επληγης; αλλα, ∆ια τι ουκ εθεραπευθης; ουκ ειπε, ∆ια τι επεσες; αλλα
∆ια τι ουκ ανεστης; Ὅτι δε σε λαμπροτεραν ο Κυριος δια της μετανοιας παραστησαι
βουλεται, ακουε αυτου δια Ἡσαΐου του προφητου λεγοντος· Ἐαν ωσιν αι αμαρ60.743
τιαι υμων ως φοινικουν, ως χιονα λευκανω· εαν δε ωσιν ως κοκκινον, ως εριον
λευκανω. Ουτε αν ο Ἀποστολος ακαιρον ηλγησε πονον, ει μη προτερον της του
∆εσποτου αγαθοτητος τας συνθηκας εδεξατο· ουκ αν ελεγε, Τεκνια μου, ους παλιν
ωδινω αχρις ου μορφωθηι Χριστος εν υμιν. Ἐπειδη γαρ, φησι, την κατ' εικονα Θεου
γενομενην ψυχην τωι ψυχοφθορωι προεδωκας δαιμονι, πορνης μελη τα του Χριστου
μελη ποιησασα· εως τοσουτου ου παυομαι πενθων και θλιβομενος, εως αν παλιν ιδω
μεμορφωμενον εν σοι τον Χριστον, το της σωφροσυνης καλλος ενδεδυμενην. Μη
αποῤριψηις το βραβειον της μετανοιας, παρακαλω, δεομαι και αντιβολω· ανδρισαι,
αγνισαι, αλειψαι πνευματικως· πολυπλασιαζει ο Ἀποστολος την παρακλησιν· ∆ια
τον Χριστον πρεσβευω, καταλλαγητε τωι Θεωι. ∆εεται ο Ἀποστολος, ινα την
μεμνηστευμενην τωι Χριστωι και τας συνθηκας λυσασαν παλιν ανακαλεσηται. Ὁ
φιλανθρωπος ∆εσποτης λεγει· Ου μνησικακω επι τηι υβρει τηι γενομενηι· η εμη
ενυβρισται κοιτη, η εμη ητιμασται συζυγια· αλλ' εις ουδεν των γενομενων εγκαλω,
ων εποιησας.
∆ια τι δε πολεμουντος του υπεναντιου μη αντεστης; πως ουκ ετροπωσω τα
ιοβολα αυτου βελη τωι τυπωι του σταυρου μου; Ουχι εγω δια τουτο εις παρθενικην
γαστερα ενυκησα, ινα η εκπαλαι δια της απατης ατιμασθεισα φυσις τιμηθηι δια της
παρθενιας; Παρθενον γαρ την Ευαν ουσαν ο εχθρος ηιχμαλωτευσε, και δια παρθενιας
παλιν ταυτην εν παραδεισωι εισηγαγον. Ουκ ηκουσας μου λεγοντος, οτι ουδεις εστιν,
ος αφηκε πατερα η μητερα η οικιαν, και απαρνησηται παντα τα του βιου, ος ου μη
εκατονταπλασιονα ληψηται, και ζωην αιωνιον κληρονομησηι; ουκ ηκουσας μου δια
Ἡσαΐου του προφητου λεγοντος· Οι δουλευοντες μοι ευφρανθησονται; ουχι δι'
αυτου του δουλου μου Ἡσαΐου επηγγειλαμην τοις εν αγνειαι τηρουσι το σωμα
κληρονομειν αγαθα πολλα, και καρπους κρεισσονας υιων και θυγατερων; ουχι δια
παρθενιας την κορυφην μου εκρατησεν; ουχι Ἰωαννης ο υιος Ζεβεδαιου δια
παρθενιας παρ' εμου υιος βροντης εκληθη, και υιος της μητρος μου; πως ουκ
ηκουσας του αποστολου μου Παυλου λεγοντος, Της σαρκος προνοιαν μη ποιειτε;
Ναι, φησι, Κυριε· αλλα την δουλην σου την αναξιαν οικτειρησον, και μη τωι θυμωι
σου ελεγξηις με, μηδε εν οργηι σου παιδευσηις με. Ὁ γαρ αρχεκακος και
ανθρωποκτονος εχθρος βελος ηκοντισε προς με ιοβολον, και περιεδραμε μου την
καρδιαν και τους νεφρους και τα λοιπα αισθητηρια, και επελαθομην του φοβου σου,
και της δικαιας σου ανταποδοσεως· ημαυρωσε γαρ μου τους της διανοιας οφθαλμους
το ενδον επιγινομενον πυρ.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

Πλην αναπολογητος ειμι, ∆εσποτα, μη επικαλεσαμενη σε τοτε εις την εμην
βοηθειαν· αλλ' ημαρτηκα, Κυριε, ημαρτηκα, σε εγκαταλειψασα, και δουλευσασα
παθει αισχυνης και ατιμιας. Τοτε και αυτος ερει σοι· Καλον σε ην ενθυμηθηναι, μη το
ταχος αποσταλωσιν οι την ψυχην σου απαιτουντες απο σου· και που τοτε η
εξομολογησις και η μετανοια; ∆ια τουτο γαρ λεγω, οτι Γρηγορειτε, οτι ουκ οιδατε
την ημεραν ουδε την ωραν. Πλην απαρτι μηκετι αμαρτησηις, μηδε εμε καταλιπουσα,
μοιχαλις χρηματισηις. Και ημεις ουν δεομεθα, Καταλλαγητε τωι Θεωι, και ειπε ουτως,
ω παρθενε· Νιψομαι εν αθωοις τας χειρας μου, και κυκλωσω το θυσιαστηριον σου,
Κυριε, οτι την κειμενην ηγειρας, την τεθανατωμενην εζωοποιησας, την
εῤρυπωμενην ελαμπρυνας, την βεβυθισμενην τηι αμαρτιαι τωι αγκιστρωι της
ευσεβειας αν60.744 εσπασας, την πλανηθεισαν ωικειωσω, την αιχμαλωτον ηγορασας,
την υβρισασαν ουκ ημυνου, την δραπετευσασαν ανεκαλεσω, την αιμαχθεισαν
απεπλυνας, την υπο της ηδονης θηρευθεισαν απεσπασας, την ταρταρων αξιαν
ουρανοπολιτιδα απειργασω, της γεεννης ηλευθερωσας, της ρομφαιας ελυτρωσω,
των δεσμων ελυσας, της αιδιου ζωης ηξιωσας, του κινδυνου αφηρπασας, τον
διαβολον ᾔσχυνας, το χειρογραφον διεῤρηξας.
Ὢ δακρυων αγαθων γεωργε, τι τουτων λαμπροτερον των θαυματων;
Συνελθητε ουν, οσαι τωι τοιουτωι κινδυνωι του ναυαγιου περιεπεσετε, γνωτε,
διδαχθητε, παιδευθητε, οτι ο μεν της αμαρτιας καρπος εστι θανατος, ο δε καρπος του
Πνευματος εστι ζωη και ειρηνη και αγιασμος. Ὅσοι νυν τε και παντοτε βουλεσθε
εκφυγειν τον θανατον τουτον, τα λεγομενα απαντα υποθεσιν σωτηριας λαβετε· και
τουτο αει μελετατε παντες, εξαιρετως δε οι μοναζοντες, και παρθενοι αι τα σωματα
υμων αφιερωσασαι τωι Κυριωι· Πνευματι περιπατειτε, και επιθυμιαν σαρκος ου μη
τελεσητε. Ἡ γαρ επιθυμια της σαρκος τον καρπον της αμαρτιας θανατον
εβλαστησεν· ο δε καρπος ο πνευματικος ζωην αιωνιον και αφθαρσιαν και αγιασμον
και ειρηνην ψυχικως τε και σωματικως. ∆ιο πασιν υμιν τουτο γνωστον εστω, ως
ουδεμια αρετη τιμιωτερα παρθενιας πεφυκεν εις παν φυτον αρετης, αλλ' ουδε ομοια
ταυτης ευρισκεται, εαν ο μοναζων εκεινος, η η παρθενος κατα διανοιαν μη
εκπορνευσηι· η γαρ συγκαταθεσις των λογισμων πασαν την πραξιν απετελεσεν.
Ἀψευδης γαρ ο ειπων· Πας ο βλεπων γυναικα προς το επιθυμησαι αυτης, ηδη
εμοιχευσεν αυτην εν τηι καρδιαι αυτου. Ουδεν δε κεχωρισμενον εκ του αῤρενος και
της θηλειας· παντες γαρ του αυτου φυραματος τυγχανομεν, καθως το Ευαγγελιον
φησι· το μεν θελημα ανδρος λεγει. το δε θελημα σαρκος, εν και το αυτο παν ειρηκως.
∆ιο δει και την του Χριστου παρθενον ολην εαυτην αμωμον τηρειν και αφθαρτον,
και την καρδιαν προς τον αυτης νυμφιον και δημιουργον Χριστον, τοις δε
οφθαλμοις της διανοιας ως βλεπουσαν τον ωραιον καλλει παρα τους υιους των
ανθρωπων, παντα λογον αργον και μη οντα προς οικοδομην αποστρεφεσθαι, παντι
αῤρενι αδεως μη συνδιαζειν, και μαλιστα των ατακτως περιπατουντων.
Ει δε πληροφορια τις εστι περι ωφελειας ψυχης, ου δει παραιτεισθαι ανδρας
ευσχημονως περιπατουντας. Μη παῤρησιαζεσθαι δει, μηδε χρονιζειν, γυναιξιν
ασεμνοις μη συγγελοιαζειν· ορκος δε ολως εκ στοματος μη εξερχεσθω· ∆εσποτικον
γαρ το παραγγελμα, οτι ουδε κατα της ιδιας σου κεφαλης ανεχεται σε ομοσαι λεγων,
οτι Παν το πλειον του Ναι και του Ου, εκ του πονηρου εστι· τους δε ρυπαρους και
ασεμνους λογισμους, και παντα τα της σαρκος πειρατηρια τωι φοβωι και τωι ποθωι του
Χριστου και τωι τυπωι του σταυρου αυτου απελαυνειν.
Ἰδου, πατερες και μητερες και αδελφοι και αδελφαι και τεκνα παντα, τα
συμφεροντα παρεθηκα υμιν, λεγω δη τοις μοναζουσι και ταις παρθενοις. Ταυτα
φυλαξατε, και ου μη πταισητε, αλλα αξιωθησεσθε και υμεις κληρονομοι Χριστου
αναδειχθηναι, ων παντων των ητοιμασμενων αγαθων αξιους και κληρονομους
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

αναδειξηι υμας ο Πατηρ των οικτιρμων, και Θεος πασης παρακλησεως, χαριτι και
οικτιρμοις και φιλανθρωπιαι του Κυριου ημων Ἰησου Χριστου, μεθ' ου τωι Πατρι
πρεπει δοξα, τιμη και προσκυνησις, συν τωι παναγιωι Πνευματι, νυν και αει, και εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4


