De paenitentia et in lectionem de Davide et de uxore Uriae
ΤΟΥ ΕΝ ΑΓΙΟΙΣ ΠΑΤΡΟΣ ΗΜΩΝ ΙΩΑΝΝΟΥ, ΑΡΧΙΕΠΙΣΚΟΠΟΥ
ΚΩΝΣΤΑΝΤΙΝΟΥΠΟΛΕΩΣ, ΤΟΥ ΧΡΥΣΟΣΤΟΜΟΥ, Περι μετανοιας, και εις
το αναγνωσμα του ∆αυιδ περι της του Ουριου.
64.11
Ἰδου σημερον ημιν ο μακαριος ∆αυιδ ανεγνωσθη, ο μουσουργος της
σωφροσυνης και διδασκαλος. Ὅταν γαρ την πνευματικην αυτου λυραν κινησηι δια
των Ψαλμων, θελγει μεν την ακοην, σωφρονιζει δε τον λογισμον. ∆ια τουτο του
Πνευματος η χαρις ωικονομησε καθ' εκαστην ημεραν παρα πασης σχεδον ψυχης
Χριστιανικης αυτον μελωιδεισθαι, ινα και την ακοην ευφραινωμεθα, και την ψυχην
ωφελωμεθα. Ἐμοι δε πολλακις επερχεται θαυμασαι, και πολλακις κατ' εμαυτον
εξεστην τηι διανοιαι, οια λογιζομενος και λεγων, Τινος ενεκεν παρα πασας τας
γραφας τας εν τηι Παλαιαι, τας εν τηι Καινηι ∆ιαθηκηι, την του ∆αυιδ βιβλον ουτως
αγαπωσι παντες, και τουτον μονον επι στοματος φερειν παντες εμελετησαν;
Μωυσης ην μεγας νομοθετης, προσωπον προς προσωπον τον Θεον θεασαμενος· ος
πασαν την κτισιν εξ αρχης ανωθεν ημιν γνωριζων, και τον κτιστην ανακηρυττων
ελεγεν· Ἐν αρχηι εποιησεν ο Θεος τον ουρανον και την γην. Και τουτου βιβλιον εστι
μεγιστον και πασης σοφιας πεπληρωμενον, και μολις αυτο καθ' εκαστην εκκλησιαν
απαξ η δευτερον της εβδομαδος αναπτυσσομεν. Ἀλλα λεγεις, Της Παλαιας ∆ιαθηκης
εστι.
Και τι προς την των αγιων Ευαγγελιων αναγνωσιν; οπου τα θαυματα της του
Χριστου παρουσιας ανακηρυττεται· οπου Θεος τοις ανθρωποις συναναμιγνυται, και
θανατος λογωι καταλυεται· οπου δαιμονες εξ επιταγματος φυγαδευονται, και λεπροι
λογωι καθαριζονται· οπου τυφλοι το λειπον της φυσεως πηλωι θεραπευονται, και
πεντακισχιλιοι κατα την ερημον εκ πεντε αρτων διατρεφονται· οπου ληιστης εις
παραδεισον εισοικιζεται, και πορνη καθαρωτερα των αστρων ευρισκεται· οπου τα
του Ἰορδανου ρειθρα προς αγιασμον των ημετερων ψυχων αγιαζεται, και μονογενης
Υιος παρα του Πατρος ουρανοθεν ανακηρυττεται· οπου την ζωην ημων Χριστος
ανακαινιζει, και ανακαινιζων προς σωτηριαν του γενους των ανθρωπων
ανακηρυττων λεγει· Μακαριοι οι 64.12 πτωχοι τωι πνευματι, οτι αυτων εστιν η
βασιλεια των ουρανων. Μακαριοι οι πεινωντες και διψωντες την δικαιοσυνην, οτι
αυτοι χορτασθησονται; Ἀλλ' ορα, και τουτους τους νομους απαξ η δευτερον
αναγινωσκομεν της εβδομαδος. Ἀλλ' ερεις, οτι βασιλικους στεφανους ου χρη καθ'
εκαστην ημεραν δημοσιευσαι. Και τι προς τον μακαριον αποστολον Παυλον, τον
ρητορα του Χριστου, τον της οικουμενης αλιεα, τον δια δεκατεσσαρων επιστολων
ωσπερ δια δικτυων πνευματικων πασαν την οικουμενην εις σωτηριαν
σαγηνευσαντα· τον αρπαγεντα εως του τριτου ουρανου, και παλιν εις τον
παραδεισον· τον πιστευθεντα τα μυστηρια της του Θεου βασιλειας, α ουκ εξον
ανθρωπωι λαλησαι; Ἐπει και τουτον δις της εβδομαδος αναγινωσκομεν, και την
επιστολην αυτου δια στοματος φερομεν· αλλα προς την αναγνωσιν μονον τον νουν
ανατειναντες, ταυτηι μονηι κατα τον καιρον εκεινον στοιχουμεν. Τι ουν ειπειν εχω
προς τον μακαριον ∆αυιδ, οπως η του Πνευματος χαρις ωικονομησε καθ' εκαστην
ημεραν τε και νυκτα αυτον ανακηρυττεσθαι; παντες γαρ αυτον αντι μυρου δια
στοματος φερομεν.
Ἐν εκκλησιαι παννυχιδες, και πρωτος και μεσος και τελευταιος ο ∆αυΐδ· εν
ορθριναις υμνολογιαις και πρωτος και μεσος και τελευταιος ο ∆αυΐδ· εν τοις
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

σκηνωμασι των νεκρων προπομπαι, και πρωτος και τελευταιος ο ∆αυΐδ· εν ταις
οικιαις των παρθενων ιστουργιαι, και πρωτος και μεσος και τελευταιος ο ∆αυΐδ. Ὢ
των παραδοξων πραγματων! πολλοι μητε γραμματων πειραν την αρχην ειληφοτες,
εκμαθοντες, ολον τον ∆αυιδ αποστηθιζουσιν. Ἀλλ' ου μονον εν ταις πολεσι και ταις
εκκλησιαις ουτω κατα παντα καιρον και κατα πασαν ηλικιαν εκλαμπει, αλλα και εν
αγροις και εν ερημιαις και εις την αοικητον γην μετα πλειονος της σπουδης
χοροστασιας ιερας ανεγειρει τωι Θεωι. Ἐν μοναστηριοις χορος αγιος ταγματων
αγγελικων, και πρωτος και μεσος και τελευταιος ο ∆αυΐδ· εν ασκητηριοις παρθενων
αγελαι των την Μαριαμ 64.13 μιμουμενων, και πρωτος, και μεσος και τελευταιος ο
∆αυΐδ· εν ερημιαις ανδρες εσταυρωμενοι προσομιλουντες τωι Θεωι, και πρωτος και
μεσος και τελευταιος ο ∆αυΐδ. Και παντες μεν ανθρωποι τωι φυσικωι της νυκτος υπνωι
τυραννουμενοι, προς βαθος καθελκονται· και ∆αυιδ μονος εφισταται, και τους του
Θεου δουλους εις αγγελικας παννυχιδας διεγειρει, την γην ουρανον εργαζομενος,
και τους ανθρωπους ισαγγελους ποιων, τον ημετερον βιον κατα παντα διακοσμων,
και τοις πασι τα παντα γινομενος, και δια παντων τον ημετερον βιον αγγελικον
εργαζομενος· παιδιοις συναυξανομενος, νεωτερους εις συνεσιν προσκαλουμενος,
παρθενοις σωφροσυνην χαριζομενος, πρεσβυτεροις ασφαλειαν δωρουμενος, τους
αμαρτωλους εις μετανοιαν προσκαλουμενος και λεγων· Ἐξομολογεισθε τωι Θεωι, οτι
αγαθος· τους κατορθωσαντας εκ μετανοιας ασφαλιζομενος και λεγων· Ἁμαρτιας
νεοτητος μου και αγνοιας μου μη μνησθηις· τους τας ευεργεσιας δεξαμενους εις
ευχαριστιαν διεγειρων και λεγων· Τι ανταποδωσω τωι Κυριωι περι παντων ων
ανταπεδωκε μοι; τους πολλακις αμαρτανοντας εις εξομολογησιν ανακαλουμενος
και λεγων· Ἐαν ανομιας παρατηρησηις, Κυριε, Κυριε, τις υποστησεται; τους
επιζητουντας ελεημοσυνην παρα του Θεου διδασκων και λεγων· Ἐλεησον με, ο Θεος,
κατα το μεγα ελεος σου· τους κληθεντας εις ιερωσυνην ασφαλιζομενος και λεγων·
Μη αποῤριψηις με απο του προσωπου σου· τους εις δικαστηριον ελκομενους
διδασκων και λεγων· Λυτρωσαι με απο συκοφαντιας ανθρωπων· τους φοβουμενους
εχθρων επαναστασιν νουθετων και λεγων· Ἐξελου με εκ των εχθρων μου, ο Θεος·
τους υπομενοντας και ευεργετουμενους εις ευχαριστιαν διεγειρων και λεγων·
Ὑπομενων υπεμεινα τον Κυριον, και προσεσχε μοι, και εισηκουσε της δεησεως μου.
Ὢ μεγαλης κιθαρας, τας ψυχας των ανθρωπων της οικουμενης, ωσπερ
νευρας τινας, εις μιαν εξομολογιαν ανακρουομενης! Και πως ο τοιουτος και
τηλικουτος, ο τα ηθη των ανθρωπων διακοσμων, και τους λογους των εγκωμιων
υπερνικων, ο την των αγγελων πολιτειαν επι γης συστησαμενος, και τηι των
αγγελων ευφημιαι κατ' ουρανον στεφανουμενος· πως συνεχωρηθη τα δυο κεφαλαια
των αμαρτηματων εξολισθησαι; Τα γαρ κεφαλαια των αμαρτηματων, Ου φονευσεις,
ου μοιχευσεις· και προς τα δυο ταυτα κεφαλαια των αμαρτηματων συνεχωρηθη
κατενεχθηναι. ∆ια τουτο πολλακις κατ' εμαυτον γενομενος, και ταυτα λογισαμενος
εξεστην τηι διανοιαι· και καθαπερ πλοιον εν πελαγει του κυβερνητου χωρις ωδε κακει
περιφερομενον τοις κυμασι κλυδωνιζεται, ουτως εσαλευθη μου πολλακις ο λογισμος
ταις τρικυμιαις, διανοουμενου και λεγοντος· Πως ο τοσουτοις αγαθοις
κατακεκοσμημενος ανηρ, ο βασιλευς και προφητης, ο του Χριστου δουλος και πατηρ·
δουλος κατα φυσιν, πατηρ κατα σαρκα· Βιβλος γαρ γενεσεως Ἰησου Χριστου υιου
∆αυΐδ· ο ταις αρεταις μαλλον η τωι διαδηματι κατακοσμουμενος· ο την αλουργιδα
περιβεβλημενος, και ταπεινοφροσυνην ημφιεσμενος και λεγων· Κυριε, ουχ υψωθη η
καρδια μου, ουδε εμετεωρισθησαν οι οφθαλμοι μου, ουδε επορευθην εν μεγαλοις,
ουδε εν θαυμασιοις υπερ εμε· ει μη εταπεινοφρονουν, αλλα υψωσα την ψυχην μου
ως το απογεγαλακτισμενον· ο τους της ανεξικακιας ορους στεφανωσας και λεγων·
Κυριε ο Θεος μου, ει εποιησα τουτο, ει εστιν αδικια εν χερσι μου, ει ανταπεδωκα τοις
 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ανταποδιδουσι μοι κακα· ο μη μονον υπερηφανιαν αποσειομενος, αλλα και τους
υπερηφανους αποστρεφομενος και λεγων· Ου κατοικει εν μεσωι της οικιας μου
ποιων υπερηφανιαν, λαλων αδικα ου κατευθυνεν ενωπιον των οφθαλμων μου· ο
λεγων μετα παῤρησιας τωι Θεωι· Ἐπυρωσας με, και ουχ ευρεθη εν εμοι αδικια. Και τι
λεγω; δια τι ταις αυτου μαρτυριαις κεχρημαι; Και πολλακις τινες λεγουσιν· Ουκ
εστιν αξιοπιστος εαυτωι μαρτυρων· ετερος μαρτυρησηι τοις τουτου κατορθωμασιν,
ετερος αυτου τους στεφανους ανακηρυττετω, ετερος τωι βιωι τουτου μαρτυρειτω, ινα
και γενηται μαλλον αξιοπιστος η μαρτυρια. Και τινα εχομεν αξιοπιστοτερον του
Θεου του λεγοντος· Ευρον ∆αυιδ τον του Ἰεσσαι, ανδρα κατα 64.14 την καρδιαν μου.
Τι ταυτης της μαρτυριας ασφαλεστερον; Και πως ο τοσουτοις κομων
κατορθωμασιν, ο κατα την καρδιαν του Θεου μαρτυρουμενος, πως εις τα κεφαλαια
των αμαρτηματων συνεχωρηθη κατενεχθηναι; Ου φονευσεις, ου μοιχευσεις· και
φονευς και μοιχος ο Προφητης του Θεου; Τουτο γαρ υμιν σημερον ανεγνωσθη το
χωριον. Ου διαβαλλω τον Προφητην, μη γενοιτο, αλλα την υμετεραν ζωην
ασφαλιζομαι, ινα οταν πολλα κατορθωσηις, ασφαλισηις σαυτον, ινα μη πεσηις. Ουτω
γαρ και ο Ἀποστολος ελεγεν· Ὁ δοκων εσταναι, βλεπετω μη πεσηι. ∆ια γαρ τουτο και
αυτος ελεγε συνεχεστερον ο ∆αυΐδ· Εις το τελος μη διαφθειρηις· δια τουτο και αυτος
προσευχομενος ελεγε· Και εως γηρως και πρεσβειου ο Θεος μη εγκαταλιπηις με. Τινος
ουν ενεκεν εις τοσαυτην αμαρτιαν συνεχωρηθη κατενεχθηναι; Τριων ενεκεν
πραγματων· ποιων, εγω λεγω· μονον συ προσεχε μετα πασης ακριβειας. Πρωτον δια
το τους δικαιους ασφαλιζεσθαι περι της οικειας ζωης, η τους ασκητας η τους
ερημιτας, και μη λεγειν, Πολλα κατωρθωσα, πολλαις αρεταις κατακεκοσμημαι·
νηστευω, αγρυπνω, ευχομαι, δακρυω, σακκον περιβεβλημαι, το σωμα μου ταις
ασκησεσι κατεμαρανα· ουκ ετι φοβουμαι τας επαναστασεις του διαβολου,
κατωρθωται μοι λοιπον τα των στεφανων. Μη πλανω, ανθρωπε, μη επαρθηις τηι
διανοιαι· ουκ εποιησας πλεον του ∆αυΐδ· ακουσον αυτου λεγοντος· Τα γονατα μου
ησθενησαν απο νηστειας, και η σαρξ μου ηλλοιωθη δι' ελαιον· και παλιν, Ἐν τωι
αυτους παρενοχλειν μοι ενεδυομην σακκον, και εταπεινουν εν νηστειαι την ψυχην
μου. Ἄκουσον αυτου περι της αγρυπνιας λεγοντος· Μεσονυκτιον εξεγειρομην του
εξομολογησασθαι σοι· και παλιν, Ἑπτακις της ημερας ᾔνεσα σε· ακουσον αυτου περι
δακρυων λεγοντος· Ἐκοπιασα εν τωι στεναγμωι μου· λουσω καθ' εκαστην νυκτα την
κλινην μου· εν δακρυσι μου την στρωμνην μου βρεξω· ακουσον αυτου περι
ασκησεως λεγοντος· Ὅτι σποδον ωσει αρτον εφαγον, και το πομα μου μετα
κλαυθμου εκιρνων.
Και τι σοι λεγω τα του προφητου ∆αυΐδ; ακουσον παλιν της μαρτυριας του
Θεου της λεγουσης· Ευρον ∆αυιδ τον του Ἰεσσαι, ανδρα κατα την καρδιαν μου. Και
ομως μετα τοσαυτα κατορθωματα εις τοιαυτα κατηνεχθη σφαλματα. Μη ουν
θαρσησηις, αλλα καθ' εκαστην ημεραν ασφαλιζου, δεχομενος την παραινεσιν του
Ἀποστολου την λεγουσαν· Ὁ δοκων εσταναι βλεπετω μη πεσηι. Ἰδου το πρωτον
αιτιον· λαμβανε και το δευτερον· ινα μη οι αμαρτωλοι απογινωσκωσιν εαυτων, αλλ'
ει τις και καθ' εκαστην ημεραν αμαρτανηι, ινα καθ' εκαστην ημεραν εξομολογηται.
Καν μυριακις αμαρτανηις, μυριακις εξομολογησαι· ουδεν γαρ χειρον απογνωσεως.
Ἐαν τις απογνωι αμαρτιας αμαρτησας, ουκ ετι εις ιασιν επιτρεχει. Ουχ οραις τους
ιατρους; εαν απογνωσι τινος, ουκ ετι προσαγουσι θεραπειαν, αλλα λεγουσι τωι
ασθενει· Ει τι θελεις δουναι ημιν, ου λαμβανομεν· ουκ ετι γαρ επιδεχεται το νοσημα
τουτο θεραπειαν· ενικησεν η κακια του νοσηματος την θεραπειαν της τεχνης. Ταυτα
λεγουσιν απαγορευοντες· αλλ' εαν προσδοκησωσιν υγειαν, παντα ποιουσι, και
προσαγουσι φαρμακα προς σωτηριαν του νοσουντος.
 
 

3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

Ουτως εαν απογνωι τις της αμαρτιας, οτι ουκ εστι τωι μετανοουντι σωτηρια,
εις μειζονα κακα εαυτον ωθει. ∆ια τουτο, εαν εννοησηις οτι και των ακρων
αμαρτηματων, φονου και μοιχειας, γεγονε θεραπεια και ιασις προς τον προφητην,
καν μυριακις αμαρτανηις, εις εξομολογησιν εαυτον παραδωις. Τουτο δε λεγω, ου
προτρεπομενος εις το αμαρτανειν, αλλα τους αμαρτανοντας εις εξομολογησιν
προσκαλουμενος· επειδη ο Θεος φιλανθρωπος ων και τα μεγαλα των αμαρτηματων
εξαλειφει. Τι γαρ μειζον φονου και μοιχειας; και ομως ακουσον του Προφητου
λεγοντος, αυτου του αμαρτησαντος· Ειπα, Ἐξαγορευσω κατ' εμου την ανομιαν μου
τωι Κυριωι, και συ αφηκας την ασεβειαν της καρδιας μου.
∆ια τουτο και τα μεγαλα των αμαρτηματων ο Χριστος επιδημησας
συνεχωρησεν· τον ληιστην εις τον παραδεισον εισηγαγε, τον τελωνην ευαγγελιστην
ειργασατο, τον υβριστην και 64.15 βλασφημον Παυλον αποστολον της οικουμενης
πεποιηκεν, ινα και συ μη απογνωις αμαρτανων, αλλ' εξομολογουμενος την
θεραπειαν υποδεξηι. Ἐξομολογεισθε τωι Κυριωι, οτι αγαθος, οτι εις τον αιωνα το ελεος
αυτου. Ἰδου δευτερον αιτιον· λαβε και το τριτον. Ἔμελλεν ο Σωτηρ ημων επιδημειν
κατα την ενσαρκον αυτου παρουσιαν, και το φυραμα της ημετερας σαρκος
αναλαμβανειν, και μετα των ανθρωπων συναναστρεφεσθαι· αλλ' επειδη Θεος ην και
μονος αναμαρτητος, συνεχωρησε τοις δικαιοις, κατα την οικειαν προαιρεσιν
ανθρωπινοις σφαλμασι περιπεσειν· ουκ αυτος εις αυτην αυτους καλεσας την
αμαρτιαν, αλλα προαιρεσει συγχωρησας οδευειν κατα τον ιδιον σκοπον. Ουτω γουν
και Ἀβρααμ ημαρτεν απιστησας, και δια τουτο τιμωριαν εδεξατο παρα του Θεου· Και
δουλευσει το σπερμα σου ετη τετρακοσια. Και παλιν ο Μωυσης, μη δοξασας τον
Θεον, οτε το υδωρ εκ πετρας τοις αχαριστοις εδωρησατο· και δια τουτο προς αυτον ο
Θεος· Και ιδηις την γην της επαγγελιας, και ουκ εισελευσηι εν αυτηι. Ουτω και τουτωι
συνεχωρησεν εις αμαρτιαν εμπεσειν, ινα μονος αυτος εν ανθρωπινωι σω 64.16 ματι
αναμαρτητος ευρεθηι. ∆ια τουτο και ο προφητης ∆αυιδ, οτε λοιπον εις την
εξομολογησιν ηλθε του αμαρτηματος, τουτο ελεγε τωι Θεωι· Σοι μονωι ημαρτον και το
πονηρον ενωπιον σου εποιησα. ∆ια τι; Ὅπως αν δικαιωθηις εν τοις λογοις σου, και
νικησηις εν τωι κρινεσθαι σε.
Ἐν τωι την ημεραν εκεινην ελθειν φησιν· εκει φανηναι ημετερον φυραμα,
καθημενον εν δεξιαι της μεγαλωσυνης του Θεου· Καθου γαρ εκ δεξιων μου, εως αν
θω τους εχθρους σου υποποδιον των ποδων σου. Ἐν εκεινηι τοινυν τηι ημεραι
φανειται και το σωμα, οπερ ανελαβεν εκ της ημετερας φυσεως, ανθρωπων
εισπραττομενων. Ἄνω σωμα και κατω σωμα· Ὄψονται γαρ, φησιν, εις ον
εξεκεντησαν. Ἀλλα το μεν αμαρτιαις βεβαρημενον, τουτ' εστι το ημετερον· το δε
αμαρτιαν μη πεποιηκος, αλλα τας δικας των αμαρτηματων εισπραττομενον θειον
εστι. ∆ια τουτο Ὅπως αν δικαιωθηις εν τοις λογοις σου, και νικησηις εν τωι κρινεσθαι
σε. Πως; Ἐπειδηπερ, αμαρτιαν ουκ εποιησεν, ουδε ευρεθη δολος εν τωι στοματι
αυτου. Αυτωι η δοξα εις τους αιωνας των αιωνων. Ἀμην.

 
 

4
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


