In Juventinum et Maximum martyres
Του αυτου ομιλια εγκωμιαστικη εις τους αγιους μαρτυρας Ἰουβεντινον
και Μαξιμινον τους μαρτυρησαντας επι Ἰουλιανου του Ἀποστατου.
50.571
αʹ. Ὁ μακαριος Βαβυλας πρωην ημας ενταυθα μετα παιδων τριων συνηγαγε·
σημερον στρατιωτων ξυνωρις αγιων το του Χριστου στρατοπεδον επι της
παραταξεως εστησε· τοτε αρμα μαρτυρων, νυν ξυνωρις μαρτυρων. ∆ιαφορος η
ηλικια, αλλα μια η πιστις· ποικιλα τα παλαισματα, αλλ' η αυτη ανδρεια· εκεινοι
παλαιοι κατα τον χρονον· ουτοι νεοι και προσφατοι. Τοιουτος της Ἐκκλησιας ο
θησαυρος, νεους και παλαιους εχων μαργαριτας· αλλ' εν απαντων το καλλος. Ουκ
αμαυρουται το ανθος αυτων, ου καταῤρει τωι χρονωι· ου δεχεται παλαιοτητος ιον της
λαμπροτητος ταυτης η φυσις· η μεν γαρ σωματικη περιουσια εικει και παραχωρει τωι
μηκει του χρονου· και γαρ ιματια δαπαναται, και οικιαι καταλυονται, και χρυσιον
ιουται, και πασα της αισθητης ταυτης περιουσιας η φυσις διαπιπτει τωι χρονωι και
αφανιζεται. Ἐπι δε των πνευματικων θησαυρων ουχ ουτως· αλλ' αει και διαπαντος
εν ισηι μενουσιν ακμηι 50.572 και νεοτητι λαμποντες και αποστιλβοντες την της
οικειας λαμπροτητος δοξαν οι μαρτυρες.
Ὃ δη και υμεις ειδοτες, ουχ ετερως μεν τους παλαιους, ετερως δε τους νεους
τιματε· αλλα μετα της αυτης προθυμιας, μετα του αυτου φιλτρου, μετα της αυτης
διαθεσεως, απαντας τιματε και αποδεχεσθε. Ου γαρ χρονον εξεταζετε, αλλ' ανδρειαν
επιζητειτε, και ψυχης ευλαβειαν, και πιστιν ακλινη, και ζηλον επτερωμενον και
θερμον, και τοιουτον, οιον οι σημερον ημας συναγαγοντες επεδειξαντο. Ουτω γαρ
εζεον τωι κατα Θεον ποθωι, ως δυνηθηναι χωρις διωγμου μαρτυριου στεφανον
αναδησασθαι, χωρις μαχης στησαι τροπαιον, χωρις πολεμου νικην αρασθαι, χωρις
συμβολης το βραβειον αρπασαι· το δε πως, εγω λεγω· αλλα ανασχεσθε μικρον
ανωθεν διηγουμενωι μοι. 50.573 Ἐγενετο τις βασιλευς επι της γενεας της ημετερας,
ασεβειαι νικησας τους εμπροσθεν απαντας, περι ου και πρωην διελεχθην υμιν· ουτος
ο βασιλευς ορων λαμπρα τα ημετερα απο τουτου γινομενα, του των μαρτυρων
θανατου λεγω, και ουκ ανδρας μονον, αλλα και παιδας απαλους, και παρθενους
απειρογαμους, και πασαν ηλικιαν απλως και φυσιν εκατεραν πηδωσαν επι τας υπερ
της ευσεβειας σφαγας, εδακνετο και ωδυνατο, και φανερως σαλπισαι τον πολεμον
ουκ εβουλετο. Παντες γαρ, φησιν, ως επι κηριον μελιτται ηξουσιν επι το μαρτυριον
πετομενοι· και ταυτα ουκ εξ ετερου, αλλα παρα των προγονων εμανθανε των
εαυτου. Και γαρ και τυραννοι την Ἐκκλησιαν επολεμησαν, και δημοι διηνεκως
επανεστησαν, οτι ετι βραχυς ην ο της ευσεβειας σπινθηρ· αλλ' ομως ουκ εσβεσαν, ου
κατελυσαν, αλλ' αυτοι μεν κατελυοντο· ο δε σπινθηρ εκεινος αυξομενος προς υψος
ᾔρετο, και την οικουμενην κατελαβεν απασαν, σφαττομενων, καιομενων,
κρημνιζομενων, καταποντιζομενων, θηριοις παραδιδομενων των πιστων απαντων.
Και γαρ τους ανθρακας ως πηλον κατεπατησαν, και τα πελαγη και τα κυματα
καθαπερ λειμωνας εωρων, και επι το ξιφος ως επι διαδημα και στεφανον ετρεχον,
και παν ειδος τιμωριας ηλεγξαν ου τωι γενναιως φερειν μονον, αλλα και τωι μεθ'
ηδονης και προθυμιας πολλης.
Καθαπερ γαρ τα φυτα αρδευομενα αυξεσθαι πεφυκεν· ουτω και η πιστις η
ημετερα πολεμουμενη μαλλον ανθει, και ενοχλουμενη πλεοναζει, και ουχ ουτω
τους κηπους ευθαλεις η των υδατων αρδεια ποιειν ειωθεν, ως τας Ἐκκλησιας των
μαρτυρων το αιμα ποτιζειν πεφυκε. Ταυτ' ουν απαντα και πλειονα τουτων ειδως
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

εκεινος εδεδοικει φανερως τον προς ημας κινησαι πολεμον· μη τροπαια, φησιν,
αλλεπαλληλα στησαι, και νικας εργασασθαι συνεχεις, και στεφανους αναδησασθαι
παρασκευασωμεν. Και τι ποιει; Σκοπειτε την κακουργιαν· Ἰατρους, και στρατιωτας,
και σοφιστας, και ρητορας απαντας αφιστασθαι των επιτηδευματων, η την πιστιν
εξομνυσθαι εκελευσεν· ουτω προς ημας τον πολεμον ακροβολιζομενος, ινα αν μεν
ειξωσι, καταγελαστος η ηττα γενηται, οτι χρηματων την ευσεβειαν ου προετιμησαν·
αν δε στωσι γενναιως και περιγενωνται, μη πανυ λαμπρα η νικη, μηδε περιφανες το
τροπαιον γενηται· ουδεν γαρ μεγα τεχνης και επιτηδευματος υπερ ευσεβειας
καταφρονησαι. Και ουδε ενταυθα ισταται μονον· αλλα και ει τις ην εν τοις
εμπροσθεν χρονοις, ηνικα βασιλεις ησαν ευσεβεις, η βωμους καταλυσας, η ναους
κατασκαψας, η αναθηματα λαβων, η αλλ' οτιουν τοιουτον εργασαμενος, εις
δικαστηριον ειλκετο, και εσφαζετο, ουχ ο πεποιηκως τι τοιουτον μονον, αλλα και ο
κατηγορηθεις απλως. Και ετερας δε μυριας και πολυτροπους προφασεις επλαττεν,
ωστε κατακοψαι τους εν ευσεβειαι ζωντας απαντας.
Και ταυτα εποιει παντα, τον του μαρτυριου στεφανον αμαυρωσαι
βουλομενος· ινα ο μεν φονος αυτωι προχωρηι, και σφαγαι γινωνται, μη φαινηται δε
λαμπρα τα των μαρτυρων βραβεια. Ἀλλ' ουδεν αυτωι πλειον εγιγνετο. Ου γαρ απο
της εκεινου ψηφου, ουδε απο της κακουργιας παντως οι ταυτα παθοντες, αλλ' απο
της αδεκαστου κρισεως, της ανωθεν λεγω, τον στεφανον δεχεσθαι μελλουσι. 50.574
βʹ. Τοιγαρουν των πραγματων εν τουτοις οντων, και ωδινοντος εκεινου τον
πολεμον εξενεγκειν, και δεδοικοτος την ητταν, συνεβη γενεσθαι συμποσιον
στρατιωτικον, ου μετεσχον οι σημερον ημας συναγαγοντες μαρτυρες· και οια εικος
εν συμποσιωι, προτεινομενων λογων πολλων, και ετερων ετερα τινα διαλεγομενων,
ουτοι τα παροντα εθρηνουν κακα, και τον εμπροσθεν εμακαριζον χρονον, και προς
εαυτους και προς τους παροντας ελεγον· Ζηιν δε λοιπον ολως αξιον; αναπνειν δε, η
τον ηλιον τουτον οραιν, των ιερων καταπατουμενων νομων, της ευσεβειας
υβριζομενης, του κοινου της κτισεως ατιμαζομενου ∆εσποτου; Παντα κνισσης γεμει
και καπνου, παντα θυσιων ακαθαρτων, ουδε αερα καθαρον αναπνευσαι δυναμεθα.
Συ δε μοι μη απλως παραδραμηις τα ειρημενα· αλλ' εννοησον τον καιρον, καθ' ον
ταυτα ελεγετο· και σκοπει την ευλαβειαν των λεγοντων. Ει γαρ εν συμποσιωι
στρατιωτικωι ενθα ακρατος οινος και μεθη και αμιλλα ασωτιας εσχατης, και
παροινιας αγων και παραπληξιας, ουτως εστενον, ουτως εθρηνουν, τινες ησαν επι
της οικιας οντες, και αλληλοις συγγινομενοι μονοις; τινες ησαν εν ταις ευχαις οι
παρ' αυτον τον καιρον της τρυφης ουτω συνεσταλμενοι, και αποστολικα σπλαγχνα
επιδεικνυμενοι; Ἄλλοι επιπτον, και ουτοι εθρηνουν· ετερος ησεβει, και ουτοι
επυρουντο· ουδε ηισθανοντο της οικειας υγιειας, δια την των αδελφων αῤρωστιαν·
αλλ' ωσπερ κοινοι προσταται της οικουμενης δοθεντες, ουτως ηλγουν και εδακρυον
επι τοις γινομενοις κακοις. Ταυτα ειποντες ουκ ελαθον· αλλ' εις τις των της
τραπεζης κοινωνουντων εκεινης, ειρων και κολαξ, θεραπευσαι τον βασιλεα
βουλομενος, παντα τα ειρημενα τουτωι κατειπεν· ο δε οπερ εζητει παλαι ευρων, και
προφασεως επιλαβομενος δυναμενης αυτους αποστερησαι των του μαρτυριου
μισθων, κελευει δημευθηναι την ουσιαν αυτων απασαν, τυραννιδα εγκαλων υπερ
των ρηματων τουτων, και γυμνους εις το δεσμωτηριον εισαχθηναι προσεταξεν. Οι δε
εχαιρον και ηγαλλοντο.
Τι γαρ ημιν περιουσιας, φασι, και στολης πολυτελους; καν γαρ αυτο το
εσχατον ιματιον την σαρκα αποδυσασθαι δεηι δια τον Χριστον, ουδε ταυτης
ανθεξομεθα, αλλα και αυτην παραχωρησομεν. Και σημαντρα λοιπον ην εν ταις
οικιαις, και παντα ανηρπαζετο τα εκεινων. Και καθαπερ ανθρωποι μελλοντες
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

αποδημειν εις πατριδα μακραν αφεστηκυιαν, την οικιαν εξαργυρισαντες πολλακις
προπεμπουσιν· ουτω δη και επ' εκεινων συνεβαινεν. Ἐπειδη προς τον ουρανον
εμελλον αποδημειν, προεπεμπετο αυτων η ουσια, αυτων των εχθρων προς την
παραπομπην διακονουμενων. Ουδε γαρ μονον τα κατα λογον ελεημοσυνης διδομενα
χρηματα προς ουρανον μετατιθενται· αλλα και απερ αν αρπαζωσιν οι την πιστιν
πολεμουντες και διωκοντες τους εν ευσεβειαι ζωντας, και ταυτα εκει θησαυριζεται.
Ὅτι γαρ τουτο ουκ ελαττον εκεινου, ακουσον τι φησιν ο Παυλος· Και την αρπαγην
των υπαρχοντων υμων μετα χαρας προσεδεξασθε, προσδοκωντες εχειν κρειττονα
υπαρξιν εν ουρανοις και μενουσαν. Ἦσαν τοινυν οι μαρτυρες εν τωι δεσμωτηριωι, και
πασα η πολις εκει συνεῤρει· καιτοι γε φοβων και απειλων και κινδυνων
επικρεμαμενων μεγαλων, ει τις προσελθοι, και διαλεχθειη και κοινωνησειεν αυτοις
λογων. Ἀλλ' ο του Θεου φοβος παντα εκεινα παρωσατο, και δι' εκεινους πολλοι τοτε
εγιγνοντο μαρτυρες υπερ της προς αυτους συνουσιας της παρουσης καταφρονουντες
ζωης, και συντρεχοντων πολλων ψαλμωιδιαι συνεχεις 50.575 τελουντο, παννυχιδες
ιεραι, συνουσιαι διδασκαλιας γεμουσαι πνευματικης, και της εκκλησιας
αποκλεισθεισης το δεσμωτηριον εκκλησια λοιπον εγινετο. Ου γαρ δη μονον οι
εξωθεν εισιοντες, αλλα και οι ενδον διατριβοντες, μεγιστην διδασκαλιαν αρετης και
σωφροσυνης παρα της υπομονης και της πιστεως των αγιων τουτων εδεχοντο.
Ταυτα ακουων ο βασιλευς ωδυνατο πλεον, και βουλομενος αυτους υποσκελισαι, και
της προθυμιας εκλυσαι εκεινης, καθηκεν ανθρωπους μιαρους τινας και γοητας προς
την επιβουλην· οι συγκαθημενοι πολλακις, ει ποτε αυτων επιλαβοιντο μονων, ως
οικοθεν συμβουλευοντες, αλλ' ουχ ως παρα του βασιλεως πεμφθεντες παρηινουν
αποστηναι μεν της ευσεβειας, αυτομολησαι δε προς την ασεβειαν. Ου γαρ δη μονον
τον επικειμενον ουτω διακρουσεσθε κινδυνον· αλλα και τιμης πλειονος και
κρειττονος επιληψεσθε της αρχης, του βασιλεως την οργην ουτω καταλυσαντες. Ουχ
ορατε και ετερους των συντεταγμενων υμιν το αυτο τουτο πεποιηκοτας; Οι δε, και
δι' αυτο μεν ουν τουτο ημεις, φασι, στησομεθα γενναιως, ινα ωσπερ θυματα εαυτους
υπερ των πτωματων εκεινων προσαγαγωμεν. Φιλανθρωπον εχομεν ∆εσποτην· οιδε
και μιαν θυσιαν δεξαμενος, πασηι καταλλαγηναι τηι οικουμενηι. Και καθαπερ οι τρεις
παιδες ελεγον· οτι Ουκ εστιν εν τωι καιρωι τουτωι αρχων, και προφητης, και
ηγουμενος, ουτε ολοκαυτωσις, ουτε θυσια, ουτε τοπος του καρπωσαι ενωπιον σου,
και ευρειν ελεος, αλλ' εν ψυχηι συντετριμμενηι και πνευματι ταπεινωσεως
προσδεχθειημεν· ουτω δη και οι μαρτυρες τα θυσιαστηρια κατασκαπτομενα
βλεποντες, τας εκκλησιας αποκλειομενας, τους ιερεις ελαυνομενους, παντας τους
πιστους φυγαδευομενους, εσπουδαζον εαυτους αντι παντων τωι ∆εσποτηι
προσαγαγειν· και καταλιποντες ταγματα στρατιωτικα, εσπευδον εαυτους αναμιξαι
χοροις αγγελικοις. Καν γαρ μη νυν αποθανωμεν, φησιν, αποθανουμεθα παντως γουν
μικρον υστερον, και τουτο αυτο πεισομεθα· βελτιον υπερ του βασιλεως των αγγελων
αποθανειν, η υπερ ανθρωπου τοιαυτα ασεβουντος· βελτιον υπερ της ανω πατριδος
θεσθαι τα οπλα, η υπερ της κατω και πατουμενης.
Ἐνταυθα καν αποθανηι τις, ουδεν παρα βασιλεως ληψεται της προθυμιας
επαξιον. Τι γαρ τωι τελευτησαντι χαριειται λοιπον ανθρωπος; Πολλακις μεν ουν
ουδε ταφης αξιωθεις, τοις των κυνων προκεισεται στομασιν. Ἂν δε υπερ του
βασιλεως αποθανωμεν των αγγελων, μετα πλειονος της δοξης τα σωματα
αποληψομεθα, μετα πολλης της λαμπροτητος επανηξομεν, και πολλωι μειζους των
πονων τας αμοιβας και τους στεφανους κομιουμεθα. Λαβωμεν τοινυν οπλα
πνευματικα· ου χρεια βελων και τοξων, ου χρεια αλλου τινος αισθητου οπλου· αρκει
προς παντα ημιν η γλωττα, φησι. Και γαρ εστι βελοθηκη των αγιων τα στοματα,
συνεχεις και επαλληλους φεροντα τηι του διαβολου κεφαληι τας πληγας.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

γʹ. Ταυτα και τα τουτοις εοικοτα απηγγελλετο τωι βασιλει· ο δε ουκ αφιστατο,
αλλ' επεχειρει παλιν τα δελεατα δι' εκεινων τιθεις. Ταυτα γουν κατεσκευαζεν ο
υπουλος και πανουργος και σοφος εις το κακοποιησαι, ινα αν μεν
καταμαλακισθεντες ενδωσιν, υπο τοις απαντων οφθαλμοις αυτους εξαγαγοιεν, και
ουτω λοιπον παρασκευασηι θυσαι αν δε επιμεινωσι σφοδραν την ανδρειαν
επιδεικνυμενοι, και προς την παλην γενναιως ισταμε 50.576 νοι, μη φανερα γενηται
τα της νικης αυτοις, αλλ' ως επι προσχηματι τυραννιδος αυτους απαγαγων αποτεμηι.
Ἀλλ' ο αποκαλυπτων βαθεα και αποκρυφα, ουκ αφηκε λαθειν την ενεδραν, ουδε την
επιβουλην αφανη γενεσθαι· αλλ' ωσπερ η Αιγυπτια τοτε γυνη του Ἰωσηφ
επιλαβομενη εν θαλαμωι και ερημιαι πολληι προσεδοκησε λησεσθαι παντας
ανθρωπους, ουκ ελαθε δε τον ακοιμητον οφθαλμον, και ου μονον εκεινον, αλλ' ουδε
ανθρωπους τους μετα ταυτα, αλλ' οπερ εκεινη προς τον Ἰωσηφ ειπεν, ουδενος
παροντος, τουτο πανταχου της οικουμενης αιδεται· ουτω δη και ουτος ηλπισε μεν
λησειν εν δεσμωτηριωι διαλεγομενος δια των εσχηματισμενων συμβουλων εκεινων,
ουκ ελαθε δε· αλλ' απαντες μετα ταυτα εμαθον την ενεδραν, την επιβουλην, την
νικην, το τροπαιον.
Ὡς γαρ χρονος ετριβετο και παρεῤρει πολυς, και το πληθος των ημερων ουκ
εξελυε την προθυμιαν, αλλ' επετεινεν αυτων μαλλον την σπουδην, και πλειονας
κατεσκευαζε ζηλωτας, κελευει λοιπον μεσων νυκτων επι το βαραθρον αυτους
απαχθηναι. Και εν μεσωι σκοτει οι φωστηρες εξηγοντο, και απετεμνοντο. Τοτε και
φοβερωτεραι λοιπον ησαν αι κεφαλαι τωι διαβολωι μαλλον η οτε φωνην ηφιεσαν·
επει και η Ἰωαννου κεφαλη ουχ ουτω φοβερα ην φθεγγομενη, ως αφωνος επι του
πινακος κειμενη. Ἔχει γαρ και φωνην των αγιων το αιμα, ου δι' ωτων ακουομενην,
αλλα του συνειδοτος των αναιρουντων επιλαμβανομενην. Μετα δε την μακαριαν
εκεινην σφαγην, οι τα τοιαυτα θηρευοντες λειψανα, την εαυτων υποθεντες
σωτηριαν, ανειλοντο τους αριστεας τουτους· και ησαν κακεινοι μαρτυρες ζωντες.
Και γαρ ει και μη απετμηθησαν, αλλ' ελομενοι προτερον τουτο παθειν, ουτως επι
την αγραν των σωματων ωρμησαν. Λεγουσι τοινυν οι τοτε παραγενομενοι και ταυτα
τα σωματα νεοσφαγη καταξιωθεντες ιδειν, οτι κειμενων αυτων παρ' αλληλων προ
της ταφης, τοσαυτη τις επηνθησεν αυτων ταις οψεσι χαρις, οιαν επι Στεφανου φησιν
ο Λουκας γεγενησθαι μελλοντος απολογεισθαι τοις Ἰουδαιοις, και ουκ εστιν ουδεις
ος χωρις φρικης παρεστη τοτε αυτοις. Ουτω και αυτη η οψις παντας τους ορωντας
εξεπληττε, και παντες επεβοων εκεινο το παρα του ∆αυιδ ειρημενον· Ἐν τηι ζωηι
αυτων ου κεχωρισμενοι, και εν τωι θανατωι αυτων ου διεχωρισθησαν. Κοινηι γαρ και
ωμολογησαν και το δεσμωτηριον ᾤκησαν, και εις το βαραθρον απηνεχθησαν, και
τας κεφαλας απεθεντο, και μια λαρναξ αμφοτερων εχει τα σωματα· ωσπερ ουν και
μια σκηνη δεξεται αυτα παλιν εν τοις ουρανοις, οταν αυτα μετα πλειονος δοξης
ανελεσθαι μελλωσι. Τουτους αξιον και στυλους, και σκοπελους, και πυργους, και
φωστηρας, και ταυρους ομου προσειπειν.
Και γαρ ως στυλοι την Ἐκκλησιαν ανεχουσι, και ως πυργοι τειχιζουσι, και ως
σκοπελοι πασαν επιβουλην αποκρουομενοι, πολλην τοις ενδον ποιουσι γαληνην· και
ως φωστηρες το σκοτος απηλασαν της ασεβειας και ως ταυροι ψυχηι και σωματι, ισηι
τηι προθυμιαι, τον χρηστον ειλκυσαν του Χριστου ζυγον. Συνεχως τοινυν αυτοις
επιχωριαζωμεν, και της λαρνακος απτωμεθα, και μετα πιστεως τοις λειψανοις
αυτων περιπλεκωμεθα, ινα ευλογιαν τινα επισπασωμεθα εκειθεν. Καθαπερ γαρ οι
στρατιωται τραυματα επιδειξαντες, απερ εκ των πολεμιων ελαβον, μετα παῤρησιας
τωι βασιλει διαλεγονται· ουτω και ουτοι τας κεφαλας ας απετμηθησαν επι των
χειρων βασταζοντες, και εις μεσον παραγοντες, ευκολως απαντα, οσα αν θελωσι,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

παρα τωι βασιλει των ουρανων ανυειν δυνανται. Μετα πολλης τοινυν της πιστεως,
μετα πολλης της προθυμιας εκει 50.577 βαδιζωμεν, ινα και απο της οψεως των
αγιων τουτων μνηματων, και απο της εννοιας των αθλων, και πανταχοθεν πολλους
και μεγαλους λαβοντες θησαυρους, και τον παροντα βιον δυνηθωμεν κατα το τωι
Θεωι δοκουν διανυσαι, και μετα πολλης της εμποριας εις εκεινον 50.578 καταπλευσαι
τον λιμενα, και της βασιλειας των ουρανων επιτυχειν, χαριτι και φιλανθρωπιαι του
Κυριου ημων Ἰησου Χριστου, μεθ' ου τωι Πατρι, αμα τωι αγιωι Πνευματι, δοξα, κρατος,
τιμη και προσκυνησις, εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


