In mediam pentecosten
Εις την μεσοπεντηκοστην.
61.741
Ὅπου δ' αν ο ∆εσποτης ως πηγη ζωης σωματικως παραγινεται, πολλους και
διαφορους αποῤρει τους της φιλανθρωπιας κρουνους. Ἀνηλθεν εις ορος μετα των
μαθητων, και τα των μακαρισμων τοις ακροωμενοις προβαλλεται ρειθρα· κατηλθεν
εκειθεν, και τοις ποικιλαις νοσοις ενεχομενοις οχετους ιαματων κατεχεεν· επεστη τηι
προβατικηι κολυμβηθραι, και τον παραλυτον την ρωσιν εποτισεν· εισηλθεν εις τον
οικον του Πετρου, και την τουτου πενθεραν πυρετωι φλεγομενην εδροσισε· κατελαβε
την Βηθανιαν, και ζωης ποτηριον τον τετραημερον Λαζαρον εποτισεν· υπηντησε τωι
λεπρωι, και τας του παθους φολιδας τωι σπογγωι της φιλανθρωπιας απεσμηξεν;
επεστη τηι συναγωγηι, και τον ξηρον της χειρος βλαστον προς κινησιν ενεργον
ενοτισε· παρεβαλε τοις γαμοις, και παραδοξοποιιας οινον τοις κληθεισιν εκερασε·
και αλλα μυρια, απερ αριθμειν δυσχερες.
Ἀνεβη και σημερον εις το ιερον, και τους της διδασκαλιας τοις ακροωμενοις
ποταμους προεβαλετο. Ἠκουσατε γαρ της ευαγγελικης αναγνωσεως, ην προσφορως
ημιν και κατα την μεσην της εορτης εφ' υψηλου βηματος εστως ο ευαγγελιστης
μεγαλοφωνως ανεκραξε, καθαπερ τινι σαλπιγγι τηι φωνηι του Λευΐτου χρησαμενος.
Ἤδη δε, φησι, της εορτης μεσουσης ανεβη ο Ἰησους εις το ιερον, και εδιδασκε γεμον
και αυτο φιλανθρωπιας το γραμμα. Ου γαρ ειπε, διωγμων ενεστωτων, η, λυπης
παρουσης, η, αθυμιας τους μαθητας κατεχουσης, και τοιουτων αλλων τινων
υφηγησιν, περι ων συνεχως η των αποστολων εκωμυδησε πραξις· αλλα τι φησιν;
Ἤδη της εορτης μεσουσης. Τι μεσουσης της εορτης, ειπε, Ἰωαννη; Ἡρωδης τας
χειρας επεβαλε; συμβουλιον πονηρον ο των Ἰουδαιων συνεκροτησε δημος; παλιν
προς προδοσιαν Ἰουδας; Ουχι, φησιν· αλλα τι; Ἀνεβη ο Ἰησους εις το ιερον, και
εδιδασκε. Τα πρεποντα τωι Χριστωι παρατεθεικας τωι Χριστωι, την αρμοζουσαν αυτωι
πραξιν προσηνωσας.
Ἔργον γαρ λογου το λαλειν, και διδασκαλου το διδασκειν, και Χριστου τα
της ωφελειας τοις ακροωμενοις προΐεσθαι ρηματα. Ἀνεβη ο Ἰησους εις το ιερον, και
εδιδασκεν. Ὢ της ανυπερβλητου φιλανθρωπιας! Ὅπου κατα μικρον ελιθαζετο, εκει
ταις των λογων διδασκαλιαις τους λιθαζοντας επλουτιζεν. Ἀνεβη ο Ἰησους εις το
ιερον, και εδιδασκεν. Ὅπου τα Μωυσεως ανεγινωσκετο νομιμα, εκει τα της χαριτος
παρετιθη διδαγματα, ου καταργων τον νομον, αλλα πληρωτης του νομου γινομενος.
Αυτος γαρ και εν τοις Ευαγγελιοις ανεκραξεν, Ουκ ηλθον καταλυσαι τον νομον,
αλλα πληρωσαι· και Παυλος δια στοματος εχων τον ∆εσποτην φθεγγομενον, Τελος
γαρ νομου, φησι, Χριστος εις δικαιο 61.742 συνην. Ἤδη δε της εορτης μεσουσης,
ανεβη ο Ἰησους εις το ιερον, και εδιδασκε, παντας της προσευχης ενδιδασκων τον
τοπον, εκεισε τον της κατηχησεως ποιουμενος λογον ως Λογος, ενθα και το
πονηρευομενον συνεδριον ηθροισται. Ὁ κατα την ταξιν Μελχισεδεκ ιερευς ανεβη εις
το ιερον, και εδιδασκε, πολλων μεν ακουοντων, ουδενος δε των Ἰουδαιων
μανθανοντος.
Περι αυτων γαρ ο προαγορευων εβοα, Ὀφθαλμους εχουσι, και ου βλεπουσιν·
ωτα εχουσι, και ουκ ακουουσιν. Ἀνεβη ο Ἰησους εις το ιερον, και εδιδασκε, την των
θεομαχων ανοιαν στηλιτευων· ανεβη εις το ιερον, ινα της ουρανιου διδασκαλιας
αναπετασας τα δικτυα, λογικην εξ ανθρωπων ποιησηται θηραν· ανεβη εις το ιερον ο
Ἰησους, ανηλθεν· αλλ' Ἰουδαιοι κατηλθον της πιστεως. Ἤδη δε της εορτης
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

μεσουσης, ανεβη ο Ἰησους εις το ιερον, και εδιδασκεν. Ἐθαυμαζον ουν οι Ἰουδαιοι
λεγοντες· Πως ουτος οιδε γραμματα, μη μεμαθηκως; Ἐθαυμαζον, αλλ' ουκ
επιστευον· κατεπληττοντο την της σοφιας υπερβολην, αλλ' ου μετεγινωσκον, τηι της
κακιας πεπληρωμενοι δεινοτητι. Ἐθεωρουν τον ιατρον προτιθεντα τα φαρμακα, και
νοσουντες την θεραπειαν ου προσεδεχοντο· εβλεπον τον ρυομενον, και την
αιχμαλωσιαν εφιλουν· εχοντες εν μεσωι των αγαθων τον λειμωνα· τας ακανθας
συνελεγον· του λιμενος παροντος, εναυαγουν οι δεινοι· σοφιας προχεουσης τα θεια
διδαγματα, των φονων αποπλυνασθαι τον βρομον ουκ ηθελον· Χριστου τας
πτερυγας της φιλανθρωπιας απλουντος, σκεπεσθαι ουκ ηνειχοντο των εχιδνων τα
γεννηματα. Ποσακις γαρ, φησιν, εν τοις Ευαγγελιοις, ηθελησα επισυναγαγειν τα
τεκνα υμων, ως ορνις τα νοσσια εαυτης· και ουκ εθελησατε; Ἐθαυμαζον ουν οι
Ἰουδαιοι λεγοντες, Πως ουτος οιδε γραμματα, μη μεμαθηκως; Ὢ των πραγματων!
Νομον αγνοεις, Ἰουδαιε, και αγνοεις τα του νομου παιδευματα; λεγεις, Πως ουτος
οιδε γραμματα, μη μεμαθηκως;
Ειπε μοι, ω της αληθειας εχθρε, πως ο Ἀδαμ, γραμματα μη μεμαθηκως, τοις
θηριοις προσφορους τας ονομασιας επεθηκε; Τον δουλον ουκ ερωταις, και τον
∆εσποτην λογοθετεις λεγων, Πως ουτος οιδε γραμματα; Ἀπεκριθη ο Ἰησους, και
ειπεν· Ἡ εμη διδαχη ουκ εστιν εμη, αλλα του πεμψαντος με Πατρος. Και ποτε Θεος
κατα μεταβασιν αποστελλεται τοπου; ποτε δε ο τα παντα πληρων ενθα παρεστιν
ερχεται; Προς τους Ἰουδαιους ο λογος, ου προς τους ευσεβως μανθανειν ειδοτας η
ρησις. Ἡ εμη διδαχη ουκ εστιν εμη, αλλα του πεμψαντος με Πατρος, ος μοι και την εξ
ουρανου μαρτυριαν επι παντων υμων προ 61.743 εβαλετο λεγων· Ουτος εστιν ο Υιος
μου ο αγαπητος. Περι εμου και Ἰωαννης ανεκραξεν· Ἴδε ο αμνος του Θεου, ο αιρων
την αμαρτιαν του κοσμου. Ἀμνος γαρ αληθως ο Χριστος, ο σημερον ανελθων εις το
ιερον, και την της αληθειας φωνην ο Ἰωαννης επ' αυτωι προεβαλετο. Φωνη γαρ ων,
δεοντως τον λογον ενεκωμιασε· λυχνος ων, του ηλιου τας λαμπαδας εγνωρισεν· ως
προδρομος, εμηνυσε τον ερχομενον· ως αυγη, τον ορθρον εκηρυξεν· ως στρατιωτης,
το του βασιλεως εδημοσιευσεν ονομα.
Ἴδε ο αμνος του Θεου, ο αιρων 61.744 την αμαρτιαν του κοσμου· αμνος, ον
αμνας μεν παρθενος ασπορως συλλαβουσα, αφθορως εγεννησεν, η φατνη δε, ως
χλοηφορον, παιδιον αυτον υπεδεξατο, ελουσε δε ο Ἰορδανης, ο Ἰωαννης εβαπτισεν,
Ἰουδας τοις Ἰουδαιοις επωλησεν, εσφαξε Πιλατος, ο ταφος προεθηκεν, και ημεις
ωψωνησαμεν, και τωι ποκωι γυμνους οντας εκ της παραβασεως του Ἀδαμ τους
παντας ημφιασεν. Αυτωι η δοξα εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


