In synaxim incorporalium
Ὁμιλια εις την συναξιν των ασωματων
1 Ουκ εικηι τοις αγγελοις πανηγυριζομεν, γερας αυτοις και μισθον των εις
ημας ευεργεσιων καταβαλλομενοι· ου διαλιμ πανουσι γαρ υμνοις και αρρητοις
φωναις τον εν ουρανοις δεσποτην επι ταις ημετεραις αμαρτιαις εξευμενιζοντες. Ὅτι
δε ταυτα ουτως εχει πραγματος και ου λογος εστι κενος, μαρτυριας ενδεης, διδασκει
το θειον ευαγγελιον· θεασαμενοι γαρ επι γης τον ουρανιον, εν σπαργανοις τον
απεριγραπτον ουκ εκρυψαν ανθρωποις το μυστηριον, αλλ' ευθυς προς τους ποιμενας
εξηγγειλαν, κοινωνειν της ευεργεσιας υπελαβον, ενι λογωι την εν ουρανοις δοξαν
και την επι γης ειρηνην ευφημησαν· ∆οξα εν υψιστοις θεωι και επι γης ειρηνη, εν
ανθρωποις ευδοκια. Φιλανθρωπου θεου φιλανθρωπος στρατος ουχ ως ασωματος ων
των εν σαρκι και νευροις και οστεοις συμπεπλεγμενων υπερφρονει, ουχ υπομενει
παθος οπερ ημεις κατ' αλληλων υπομενομεν· βδελυττονται γαρ των ανθρωπων τους
ασθενουντας οι υγιεις, τους τραυματιας οι ασινεις, τους κραιπαλουντας οι νηφοντες,
τους ακολαστους οι σωφρονες, τους ακρατεις οι εγκρατεις, δεον συμπασχειν και δια
της συμπαθειας φαρμακον προσφερειν τωι πασχοντι· ουχ οι συμπαθουντες γαρ της
αλλοτριας νοσου μεταλαμβανουσιν, αλλ' αυτοι της οικειας ευεξιας μεταδιδωσιν.
2 Ὁ δε των αγγελων νους ουκ εις το σκηνος αφορων, αλλα το συγγενες
πτερον της ψυχης ασπαζομενος χαιρει θεωρων την εν αυτωι χαριν και εν ανθρωποις
χορευουσαν. Και που τις εφη των αγγελων επι ταις παρθενικαις ωδισιν
εκπληττομενος· Ὁ μονογενης υιος ο ων εις τον κολπον του πατρος, ο πηγαζων ημιν
το πνευμα το αγιον, ο της αγγελικης δημιουργος χορειας, ο τας ουρανιας κυρτωσας
αψιδας και τον μεν ηλιον προσταξας ημεροδρομειν, την δε σεληνην νυκτοπορειν
ψηφισαμενος, ο την γην ιδρυσας αθεμελιωτον και θαλατταν χαλιναγωγων εν φατνηι
κειται σπαργανουμενος. Ἐξ ανυμφευτου μητρας τεχθεις μεγα τι μελεταν εοικε· θεου
δε μελετη σωτηριος. Ἐκ μερους γινωσκω το μελετωμενον· ταις διαβολικαις τεχναις
αντιτεχναζεται, ανακαλεσασθαι βουλεται τον εξοριστον, λυσαι τον δεσμιον,
ανακαινισαι τον φθειρομενον. Ταις ανθρωπιναις ευπραγιαις συνηδομαι· ευρισκω
παλιν τον εν παραδεισωι συνομιλον του θεου. Τουτο ην το δακνον τον διαβολον· αει
γαρ αλαζονευομενος και μεγαλα φυσων νυν ταπεινα και σκυθρωπα και ου
μεγαλορρημονα φθεγγεται· αγνοει μεν γαρ το πραττομενον, νυττει δ' αυτον η
συνειδησις και της αρχαιας απατης η αναμνησις ην τοις πρωτοπλαστοις ανθρωποις
εσκαιωρησε, θανατον ζωης αντεισαγαγων και θεοσεβειας ειδωλολατριαν
ανταλλαξαμενος.
3 Τοιαυτα μεν ο των αγγελων χορος την ημετεραν ευζωΐαν προσορωμενος.
Εικοτως δε και ημεις τους αγαπωντας γεραιρομεν και τους υπερ ημων προς τον
δεσποτην πρεσβευοντας. Ἢ ουκ ακηκοας του προφητου ∆ανιηλ πως εισφερει τον
αρχαγγελον Μιχαηλ τωι των Περσων εφορωι διαπληκτιζομενον υπερ της ελευθεριας
των Ἰσραηλιτων; Ὁ μεν γαρ δουλευειν τοις Περσαις τον λαον ηναγκαζεν, ο δε λυσαι
της αιχμαλωσιας εσπουδαζε. Και νικαι Μιχαηλ τον αντιπαλον· και τον Ευφρατην
Ἰουδαιοι διαβαντες την πατρυαν παλιν εστιαν κατελαβον και τον εμπρησθεντα
Σολομωντος ναον ανενεωσαν, εν ετεσιν εξ και τεσσαρακοντα του εργου
παρατειναντος· ποτε μεν γαρ υπο των πλησιοχωρων ειργομενοι, ποτε δε τους
ειργοντας ανακοπτοντες τελος της επιθυμιας εκρατησαν, Νεεμιου το περας αυτοις
της οικοδομης ανυσαντος. Ἔνθεν ορμωμενοι προς τον κυριον ελεγον·
Τεσσαρακοντα και εξ ετεσιν ωικοδομηθη ο ναος ουτος· και συ εν τρισιν ημεραις
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

εγερεις αυτον; Ταυτα μεν τα επι της παλαιας· τα δε της νεας διαθηκης μειζονα. Τωι
γαρ παντι χρονωι της οικονομιας ελειτουργησαν αγγελοι· συλληφθεντα και τεχθεντα
τον Χριστον κατεμηνυσαν αγγελοι, βαπτισθεντι και θαυματουργησαντι διηκονησαν
αγγελοι, ταφεντι και ανασταντι προσεμαρτυρησαν αγγελοι, προς ουρανους τον
λυτρωτην ανεκομισαν και παλιν εξ ουρανων τον κριτην δορυφορησουσιν. Ει τοινυν
και ημεις αγγελοις συνδιαιτηθηναι σπευδομεν και νοεροις εντρυφησαι θεωρημασι,
συν πολλωι φοβωι και τρομωι τωι βασιλει των αγγελων δουλευσωμεν. Μη λαθωμεν
εαυτοις κωμοις και μεθαις και κροτοις και χοροις τον βιον καταδαπανησαντες· και
καθαπερ εν νυκτι ζητουντες την θυραν της μετανοιας ουχ ευρησομεν· μαλλον δε
ευρησομεν, καλουντος ημας του δεσποτου και λεγοντος· Ἐγω ειμι η θυρα των
προβατων.
4 Και γαρ αγγελους εγκωμιαζειν χρη· αυτοι τον δημιουργον υμνουντες ιλεων
αυτον και ευμενη τοις ανθρωποις παρεχουσιν· αγγελους δε φημι τους ημετερους
συμμαχους, τους κατα των αντικειμενων δυναμεων εκστρατευοντας· ων εστιν ο
αρχαγγελος Μιχαηλ προς μεν τον διαβολον υπερ του Μωσεως σωματος
αντιτασσομενος, προς δε τον αρχοντα των Περσων υπερ του λαου της ελευθεριας
ανθισταμενος· ων εστιν εκεινος ο την ονον αποστρεφων και Βαλααμ της ατοπου
μαντειας ειργων, και επειπερ ο μαντις ουκ ενοει το πραττομενον, αλογου φωνηι το
λογικον εσωφρονιζεν· ων εστιν ο την μαχαιραν εσπασμενος και τον Ἰησουν του
Ναυη συμπλεκεσθαι τοις πολεμιοις προτρεπομενος· ων εστιν ο τας πεντε και
ογδοηκοντα χιλιαδας των Ἀσσυριων εν μιαι νυκτι παταξας και τωι υπνωι των
βαρβαρων συναψας τον θανατον· ων εστιν ο τον προφη την Ἀμβακουμ αεριωι
μετακομισας πηδηματι, ινα τον προφητην ∆ανιηλ εν μεσωι των αγευστων λεοντων
γευσηι τροφης. Ουτοι μεν ουν και οι τοιουτοι κατα των εχθρων· εισι δε οι και κατα
των παθων αριστευουσι· οποιος ην ο θεσπεσιος Ῥαφαηλ δι' ενος ιχθυος ανατομης
δαιμονιωσαν κορην ιασαμενος και γεροντι τυφλωι τον ηλιον θεωρειν τεχνασαμενος.
Ἀλλ' ουδε εκεινοι σιωπης αξιοι οι τηι νεαι διαθηκηι διακονησαντες· ων μεγα μερος
εστιν ο αρχαγγελος Γαβριηλ ο τωι Ζαχαριαι χρηματισας και σιωπηι την απιστιαν
εισπραξαμενος οτι μη κυειν την στειραν δια την μελλουσαν οικονομιαν επιστευσεν,
ο τηι σεμνηι Μαριαι τας ανυμφευτους ωδινας ευαγγελισαμενος· ουτος ποιμενας επι το
σπηλαιον οδηγων κατεμηνυεν εν φατνηι τον αχωρητον, εν σπαργανοις τον
απεριγραπτον. Ἐκεινοι συμφωνον ωιδην δοξολογιας ανεπεμπον· ∆οξα εν υψιστοις
θεωι και επι γης ειρηνη· εν ανθρωποις ευδοκια. Ἄλλος τον μνηστηρα της παρθενου
νουθετει μη απολυειν ως διεφθαρμενην την αφθορον· αλλος αυτωι δια την Ἡρυδου
βρεφοκτονιαν φυγην και επανοδον υποτιθεται· αλλος τους μαγους κωλυει της επι
τον τυραννον αναζευξεως· οι δε διηκονουν επι γης τωι κτισαντι καιπερ εν σαρκι
θεωρουντες τον ακτιστον· εθαυμασαν γαρ την ισχυν αυτου δι' ης ο πειραζων
κατεπεσεν· και κατα την φωνην του ∆αυιδ επι χειρων αραντες αυτον εξω της βολης
των λιθων εκομιζον· ηραν γαρ, φησιν, οι Ἰουδαιοι λιθους ινα βαλωσιν επ' αυτον.
Ἄλλοι τωι παθει συνετρεχον· αλλοι μετα την αναστασιν τωι κενωι ταφωι
προσεδρευοντες ταις πισταις γυναιξιν ελεγον· Τι ζητειτε τον ζωντα μετα των
νεκρων; Μετα δε την αναληψιν εδορυφορουν τους μαθητας τα Πετρου λυοντες
δεσμα, Παυλου τους επι γης και θαλασσης κινδυνους κουφιζοντες, τηι πιστει
Κορνηλιου μεσιτευοντες, τον δικαιοκτονον Ἡρυδην μεγαληγορουντα πατασσοντες.
5 Ἆρα γουν ου μεγιστης τιμης αξιοι οι την ημετεραν ζωην στρατευομενοι; Ου
γαρ μονον εθνων φρουροι εταχθησαν αγγελοι· Ὅτε διεμεριζεν εθνη, φησιν, ο
υψιστος, ους διεσπειρεν υιους Ἀδαμ, εστησεν ορια εθνων κατα αριθμον αγγελων
θεου. Ἀλλα γαρ των ανθρωπων εκαστον ελαχεν αγγελος· ο λογος ουκ εμος, αλλα
της θειας γραφης· της γαρ παιδισκης Ῥοδης απαγγελλουσης τοις αποστολοις προ
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

θυρων εσταναι Πετρον το Ἡρυδου διαδραντα δεσμωτηριον, απιστουντες ελεγον
εκεινοι· Ἄγγελος αυτου εστιν. Ἐπιμαρτυρει δε τουτοις και ο σωτηρ περι των παιδιων
λεγων· Ὁρατε μη καταφρονησητε ενος των μικρων τουτων· λεγω γαρ υμιν οτι οι
αγγελοι αυτων εν τωι ουρανωι διαπαντος βλεπουσι το προσωπον του πατρος μου του
εν ουρανοις. Καθ' εκαστην δε εκκλησιαν φυλακας αγγελους επεστησεν ο Χριστος, ως
αποκαλυπτων Ἰωαννηι φησιν· Ειπε τωι αγγελωι της εκκλησιας Σμυρνης· Οιδα σου την
πενιαν και την θλιψιν, αλλα πλουσιος ει. Τι λεγεις, δεσποτα; Πλουσιος ειμι ο πενης;
Τι με κενωι πλουτιζεις ονοματι; Ει μεν γαρ πλουσιος, ου πενης· ει δε πενης, ου
πλουσιος· πολλη γαρ πλουτου και πενιας διαστασις, ως αυτος μαρτυρεις χασμα μεγα
μεταξυ πλουσιου και πενητος ορισαμενος. Ὕπουλα τα προσωπα· ο πλουσιος τον
πτωχον αποστρεφεται, ο πτωχος τον πλουσιον υποβλεπεται· εναντια τα πραγματα, ο
βιος ανωμαλος· ο μεν γαρ επιστενει τοις παθεσιν, ο δε επικαγχαζει ταις ηδοναις·
ουτος αρτου τυχειν επευχεται, εκεινος ταις αδηφαγιαις υπερμαζαι· ουτος οινου
κοτυλης ουκ ευπορει, εκεινος κραιπαλων την μεθην εξερευγεται· ουτος ρακος
περιβεβληται, εκεινος εν ποικιλαις εσθησεσι περιτερπεται· ουτος επι εδαφους
αγρυπνων ερριπται, εκεινος επι στρωμνης ρεγχει την τρυφην ονειροπολων· ουτος
κερματιον αιτει, εκεινος χρυσωι κατακεχωσται· ο γαρ θησαυριζων, μη διανεμων δε
εοικε πτωχωι πλουσιαν ταφην αναμενοντι. Ἀλλ' ουδε τοις καιροις ισως χαιρουσι· τωι
πτωχωι μεν γαρ ο χειμων χαλεπος το θαλπον ουκ εχοντι, τωι πλουσιωι δε το θερος
μοχθηρον υπο πλησμονης το θαλπος ου στεγοντι. Πως ουν ο αυτος πενης και
πλουσιος; Ἀληθης ο λογος· αληθεια γαρ ο φθεγγομενος. Πενητες εσμεν δια την
ενδειαν των χρηματων, πλουσιοι δε δια τους θησαυρους της πιστεως. Ἄμεινον δε
πενεσθαι τα βιωτικα, πλουτειν δε τα πνευματικα· των μεν γαρ το τελος φθορα, των
δε το κερδος αναφαιρετον. ∆ια τουτο φησιν ο σωτηρ· Μη θησαυριζετε υμιν
θησαυρους επι της γης, οπου σης και βρωσις αφανιζει, οπου κλεπται διορυσσουσι και
τα εξης. Καλον ουν ημας θησαυριζειν τα επουρανια πτωχους τρεφοντας, αστεγους
ξενιζοντας, ασκεπους περιβαλλοντας, χρεωφειλεταις απολυοντας και το δανειον εις
θεον μεταφεροντας· Ὁ ελεων πτωχον, φησιν, δανειζει θεωι. Ταυτα γαρ αγγελοι
θεωρουντες επι τον κριτην των ολων αναφερουσιν· ο δε προσταττει λεγειν αυτους
τωι εργαζο μενωι το αγαθον· Αι ευχαι σου και αι ελεημοσυναι σου ανεβησαν εις
μνημοσυνον εμπροσθεν του θεου.
6 Και ο σοφωτατος ∆ανιηλ ο νεος τον χρονον, γερων δε τον νουν, ο δια τας
αλλων κακιας αιχμαλωτος, δια δε τας οικειας αρετας και τοις αισχιστοις των
γεροντων τα πρωτεια καρπουμενος και της ανευθυνου Σωσαννης συνηγορος, ο των
λεοντων χαλιναγωγος και τωι βηλαιωι δρακοντι μαζοποιησας ολεθρον, ο των
αλλοτριων ονειρων θεατης και των μυστικων θεωρηματων εραστης· ∆ανιηλ γαρ,
φησιν, ανηρ επιθυμιων, επιθυμιων ου σαρκος ουδε ψυχης παθων, αλλα σοφιας
ενθεου και συνεσεως· οθεν αυτωι ο θεος τα μελλοντα προεμηνυσε, τας ηγεμονιας της
γης, τα Μηδων και Περσων και Μακεδονων και Ῥωμαιων αυτων, επι πασιν δε
τουτοις τον κυριον ημων Ἰησουν ως λιθον εξ ορους ατομου τεμνομενον, τουτ' εστιν
ενσαρκως εξ αγαμου παρθενου τικτομενον, των νεκρων την αναβιωσιν, των
ζωντων την μεταλλαγην, την δια πυρος κρισιν, των ευσεβων τον στεφανον και των
ασεβων την βασανον. Ὁ τοιουτος ανηρ μεγα τι χρημα τους αγγελους φησι· προσταξει
γαρ θεου του κτισαντος την πασαν κτισιν διαλαχειν και των εθνων τοις κρατιστοις
επικρατειν, τον μεν τινα τους Περσας εφοραν, τον δε Μιχαηλ αρχαγγελον τον εκ
περιτομης λαον φρουρειν· συστηναι δε τοις εφοροις αμφω διαπληκτισμον ου κατα
παθος οργης, αλλα κατα θειον τινα και απορρητον λογον, του μεν δουλευειν
Ἰουδαιους Περσαις αναγκαζοντος, του δε προς την ελευθεριαν ανθελκοντος.
Ὑποθοιτο δη αν τις τον των Περσων εφορον τοιαυτα λεγειν· Ἔασον, Μιχαηλ· τι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

παλαια παρασαλευεις δικαια, του Περσων ζυγου θελων Ἰουδαιους εξαγαγειν; Ου
νεον το πραγμα· παρα Χαλδαιων αυτους και Μηδων παρελαβον. Ἡ δουλεια της
ασεβειας επιτιμιον. Και γαρ αυτοι θεοις οθνειοις εδουλευσαν τον ευεργετην θεον
αθετησαντες τον ποικιλαις πληγαις Αιγυπτιους αικισαμενον, τον δια θαλασσης
πεζους οδηγησαντα, τον στυλωι πυρος την νυκτα φωτισαντα, τον σκιαι νεφελης την
ημεραν δροσισαντα, τον αεριαις τροφαις εστιασαντα, τον αυτοματοις κρουνοις
ποτισαντα. Και τι γαρ των ατοπωτατων ουκ εδρασαν ξενηλατουντες,
αθεμιτογαμουντες, πλεονεκτουντες, ορφανους και χηρας και προσηλυτους
αρπαζοντες, μοσχοποιουντες, τεκνοκτονουντες; Ουχ Ἡσαΐαν επρισαν; Ουχ Ἱερε μιαν
εβαραθρωσαν; Ου Ζαχαριαν παρα τοις αγιοις θυσιαστηριοις εσφαγιασαν; Ου τον
προφητην Ουριαν κατηκοντισαν; Ου τον Ναβουθαι δια το κερδος κατελευσαν; Τα
δεινα παντα κατα ανθρωπων τολμησαντες κατα του θεου λοιπον τας χειρας
φυλαττουσιν. Ἔασον αυτους τηι δουλειαι δαμαζεσθαι, μη τι σπαταλωντες δρασωσι
χαλεπωτερον. Ἀντι θεου δαιμονιοις ελατρευσαν· αντι δαιμονων βαρβαροις
δουλευσουσι και την μελι και γαλα ρεουσαν γην καταλειψαντες τας αλλοτριας
χωρας εργασονται αροτριωντες ετεροις, θεριζοντες αλλοις καρπους, τοις αλωφητοις
ιδρωσι των εθνων τας γαστερας πιαινοντες, ορωντες τεκνα ουκ εκ περιτομης
θηλυνομενα· Ποιησουσι γαρ, φησι, σπαδοντας εν τωι οικωι των βασιλεων των
Βαβυλωνιων, ορωντες τα γυναια προς μεν ανδρων ακρατων μολυνομενα, προς δε
χαλεπων γυναικων δεσποζομενα υδροφορειν, φρυγανιζεσθαι προσταττομενα, τα
θυγατρια ταις ηλακαταις και τοις ιστοις εκτρυχομενα. Αιγυπτιων ρυσθεντες
ηγνωμονησαν· μαθωσι σωφρονειν Περσαις δουλευοντες· την Ἐρυθραν θαλασσαν
διεπερασαν, τον Ευφρατην αυθις ου διαβησονται προς την πατρυαν εστιαν
αναστρεφοντες· καν γαρ ποτε Περσας δραπετευσωσι, ου λειψει ταις γνωμαις αυτων
δεσποτης βαρυτερος· της πλινθουργιας απαλλαγεντες, της πανουργιας ουκ
επελαθοντο.
7 Προς ταυτα ο Μιχαηλ· Ου παυσηι τοις αδυνατοις επιχειρων; Τον Ἰσραηλ
προσδοκαις διαμειναι δουλευοντα; Ἑβδομηκοντα χρονους τα στυγνα περιγεγραπται.
Ὡς πατηρ ο θεος αυτους επαιδευσεν· επληξεν αμαρτανοντας, επιστρεφομενους ουκ
αποστρεφεται. Καν γαρ αυτοι συμφορων ωσιν αξιοι, αλλ' ουν ο θεος των προς
Ἀβρααμ επαγγελιων ουκ επιλελησται, τας προς τον ∆αυιδ συνθηκας ουκ αθετει·
φυλαττει του γενους το ζωπυρον, θαλπει τον σπινθηρα του σπερματος· ουκ ελεγχει
των πνευματοφορων τα στοματα. Παραγενεσθαι δει τον προσδοκωμενον· πασα
φυσις κεχηνε δια την Ἡσαΐου φωνην το ξενον καραδοκουσα μυστηριον, ιδειν
αναμενει παρθενον ωδινουσαν· Ἰδου γαρ, φησιν, η παρθενος εν γαστρι εξει και
τεξεται υιον. Ἐκεινης τωι βρεφει και Περσαι προσκυνησουσιν· αι νοεραι δυναμεις
γονυ καμψουσι, καθαπερ ειπεν ο ∆αυιδ· Και προσκυνησατωσαν αυτωι παντες αγγελοι
θεου. Τι δει πλειω λεγειν; Ὁ αρχιστρατηγος νικαι, φυγαδευει τον αντιπαλον.
Ἰουδαιοι κατα τον ωρισμενον χρονον της αιχμαλωσιας απηλλαγησαν, ο Ζοροβαβελ
αυτους επανηγαγεν απογονος ων του ∆αυιδ· την Παλαιστινην απελαβον,
ανωικοδομησαν τον ναον, τας θυσιας ανεκαινισαν. Ὀκτω και τεσσαρακοντα και
πεντακοσιων παραδραμοντων ενιαυτων τικτει παρθενος ανυμφευτος· τικτεται
βασιλευς αδιαδοχος· αυτωι μαγοι προσεκυνησαν Περσων οντες ουκ αλλοτριοι.
Ἄγγελοι τον τοκον εδοξασαν· ∆οξα εν υψιστοις θεωι και επι γης ειρηνη, εν
ανθρωποις ευδοκια. Βαπτιζεται Χριστος <εις> την ημετεραν απολυτρωσιν· και
προσελθοντες αγγελοι διηκονησαν. Ὑφισταται παθος θανατου καταλυσιμον· και
παλιν αγγελοι την νεκρεγερσιαν μαρτυρονται τον ζωντα μη ζητειν εν νεκροις
αποτρεποντες. Ἀναλαμβανεται προς ουρανους· και την δευτεραν αυτου παρουσιαν
αγγελοι παλιν χρηματιζουσιν· Ἰδου γαρ, φησιν, δυο ανδρες παρειστηκεισαν αυτοις
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

εν εσθησεσι λευκαις και τα εξης. Αυτον και ημεις αναμενοντες τα λυχνα των ψυχων
ημων αναζωπυρησωμεν το πνευματικον ελαιον επισταζοντες, ανυστακτοις καρδιαις
τον βιον διημερευοντες, απαυστοις στομασι το κρατος της τριαδος δοξαζοντες· οτι το
κρατος του θεου εις τους αιωνας των αιωνων, αμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


