In ascensionem Sermo 2
ΕΙΣ ΤΗΝ ΑΝΑΛΗΨΙΝ Του Κυριου ημων Ἰησου Χριστου. Λογος βʹ.
52.793
Ευλογητος ο Θεος. Ευκαιρον σημερον απαντας ημας αναβοησαι το
προφητικον εκεινο λογιον, και κοινηι τον απαντων ημων ∆εσποτην ανυμνησαι, και
λεγειν· Τις λαλησει τας δυναστειας του Κυριου, ακουστας ποιησει πασας τας αινεσεις
αυτου; Σημερον γαρ η απαρχη ημετερα εις ουρανον ανεληλυθεν, και ο την εξ ημων
σαρκα αναλαβων, τον θρονον κατειληφε τον πατρικον, ινα καταλλαγην προς τους
δουλους εργαζηται, και την παλαιαν εχθραν ανεληι, και την ειρηνην των ανω
δυναμεων τοις επιγειοις ανθρωποις χαριζηται. Κοινα γαρ ημων σημερον κατα του
διαβολου τα νικητηρια, κοινα τα βραβεια, κοινα τα επαθλα, κοινοι και οι στεφανοι,
κοινη και η δοξα. ∆ιο σκιρτησωμεν απαντες ορωντες ημων την απαρχην ανω
καθημενην, και την ημετεραν φυσιν τον εκ δεξιων του Θεου καταλαμβανουσαν
θρονον. Ει γαρ ο θαυμασιος προφητης μακαριζει τους εχοντας σπερμα εκ Σιων, και
οικειους εν Ἱερουσαλημ, πολλωι μαλλον ημας χαιρειν δει, και αγαλλεσθαι ορωντας
την ημετεραν απαρχην εις αυτην του ουρανου την κορυφην ανελθουσαν, και τον
θρονον επειλημμενην τον βασιλικον.
Ἐννοει γαρ, αγαπητε, οση του Θεου ημων η αγαθοτης και αποῤρητος
οικονομια γεγονε περι το γενος το ημετερον, του παραδεισου εκπεπτωκος δια την
απατην του διαβολου, και τοσαυτηι αραι καταδικασθεν αθροον εις οσον υψος
ανηγαγεν, και πως ημεις οι της γης αναξιοι φανεντες, τημερον εις τον ουρανον
ανηχθημεν, και ημετερα φυσις η και του παραδεισου αναξια το προτερον νομισθεισα.
Αυτη γαρ του ουρανου την προεδριαν ανειληφε, και η των δαιμονων γενομενη
παιγνιον, σημερον υπο αγγελων και των ανω δυναμεων προσκυνειται. Ὢ μακαριου
φθονου! ω καλης επιβουλης! ω φθονε καλων, προξενε 52.794 μυριων ημιν αγαθων,
θεσμον απετεκες αθανασιας. Φθονησας γαρ τηι φυσει τηι ημετεραι ο πονηρος εκεινος
δαιμων επι γης την διαγωγην εχουσηι, νυν οραι εν ουρανωι προσκυνουμενην· και
παρακλεψας, ως ᾤετο, μεγαλα και ανεικαστα, νυν μειζονων και λαμπροτερων ημας
απολαυοντας οραι. ∆ιο δη σκιρτω και αγαλλομαι σημερον, και υμας συνεφαψασθαι
μοι της χορειας παρακαλω. Οι γαρ μητε της κατω αρχης οντες αξιοι, προς την
βασιλειαν ανεβημεν την ανωτατω, υπερεβημεν τους ουρανους, επελαβομεθα του
θρονου του βασιλικου, και η φυσις, δι' ην εφυλασσε τον παραδεισον τα Χερουβιμ,
εποχειται προσκυνουμενη. Ἐκπλαγηθι τοινυν, αγαπητε, του ∆εσποτου σου το
ευμηχανον, και δοξασον τον τοσαυτα σοι χαρισαμενον.
Ὑπερεβη γαρ η φιλοτιμια της δωρεας της ζημιας το μεγεθος. Ὅρα γαρ,
παραδεισου ημεν εκπεσοντες, και εις αυτον τον ουρανον ανηχθημεν· θανατωι
κατεδικασθημεν, και η αθανασια ημιν δεδωρηται· προσκεκρουκοτες ημεν και
απεῤριμμενοι, και υιους ημας καλεσαι κατηξιωσεν, και ουχ υιους μονον, αλλα και
κληρονομους, και ου κληρονομους μονον, αλλα και συγκληρονομους Χριστου. Ἴδε
πως μειζονα των αφαιρεθεντων τα παρα του Κυριου δεδωρημενα ημιν. Ἀλλ' οταν
ακουσηις, οτι ανηλθε και ανεληφθη, μη καταβασιν τοπικην επι Θεου υπολαβοις· η
γαρ Θεοτης απαντα πληροι, και πανταχου παρεστιν, και ουδαμου απολιμπανεται, ως
παντων εφορος, και παντων δημιουργος. Το δε ομογενες ημιν σωμα, ο αναλαβων
οφθηναι κατηξιωσεν επι της γης, ομοιον ημιν κατα παντα, αυτο εστι το ημετερον
αναλαμβανομενον. Και δια τουτο κοινηι παντες σημερον αναβοησωμεν το
προφητικον εκεινο λογιον· Ἀνεβη ο Θεος εν αλαλαγμωι, Κυριος εν φωνηι σαλπιγγος,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

52.795 και την περιφανη ταυτην και λαμπραν εορταζωμεν πανηγυριν, επειδη και
κοινηι παντες της υπ' αυτου δωρεας απηλαυσαμεν.
Καθαπερ δε δεσποτης φιλανθρωπος αγαπησας τον ιδιον οικετην, δια το περι
αυτον φιλτρον ου παραιτειται το ιματιον αυτου περιβαλλεσθαι· ουτω και ο ∆εσποτης
ημων Χριστος αγαπησας την φυσιν την ημετεραν, και θεασαμενος εις βυθον κακιας
κατενεχθεισαν, και ουδεμιαν ελπιδα σωτηριας εχουσαν, και πολλης δεομενην της
συγκαταβασεως, κατηξιωσε το σωμα το ημετερον αναλαβειν. Και δια τουτο φανεις
τωι κοσμωι, παντας ανθρωπους απο της πλανης ηλευθερωσε, και προς την αληθειαν
επανηγαγε· και βοαι εν Ευαγγελιωι, λεγων· Ουκ ηλθον καλεσαι δικαιους, αλλα
αμαρτωλους, εις μετανοιαν. Ὃ τοινυν εβουλετο, κατωρθωσε, και την ανθρωπινην
φυσιν κατω που κειμενην ανεστησε, και τοσαυτην φιλανθρωπιαν επεδειξατο, ως μη
χωρειν ανθρωπινον λογισμον τον λογον των γενομενων.
Πως γαρ, ειπε μοι, ημεις οι προσκεκρουκοτες, οι της γης αναξιοι φανεντες,
και της αρχης κατωθεν εκπεσοντες, προς τοσουτον υψος αθροον ανηχθημεν; πως ο
πολεμος κατελυθη; πως η οργη ανηιρεθη; Το γαρ θαυμαστον και πολλης εκπληξεως
γεμον τουτο εστιν, οτι ουχ ημων προσδραμοντων, αλλ' αυτου του δικαιως προς ημας
αγανακτουντος, παρακαλεσαντος υπερ ημων, και ουτως η ειρηνη γεγονεν. Και βοαι
Παυλος λεγων· Ὑπερ Χριστου πρεσβευομεν, ως του Θεου παρακαλουντος δι' ημων.
Ειδες ευμηχανον σοφιαν; ειδες αφατον φιλανθρωπιαν ∆εσποτου; ειδες κηδεμονιαν
υπερβαλλουσαν; Νυν το κεντρον του θανατου διελυθη· νυν του ᾅδου το νικος
διεῤραγη· νυν του θανατου η δυναστεια κατηργηται· νυν η εχθρα καταλελυται· νυν
ο χρονιος εσβεσται πολεμος· ανθρωποι τοτε αγγελοις ωμοιωθησαν, ανθρωποι τοις
αγγελοις ανεμιγησαν, και πολυς παρ' εκατερας της ομωνυμιας ο συνδεσμος
πεπολιτευται. Ἀνηλθε γαρ ο κοινος ∆εσποτης καταλλαξας τον εαυτου Πατερα τωι
των ανθρωπων γενει. Και οτι δια τουτο ανηλθεν, ακουσον αυτου λεγοντος·
Συμφερει υμιν, ινα εγω απελθω· εαν γαρ μη εγω απελθω, ο Παρακλητος ουκ
ελευσεται προς υμας. Και σημειον της καταλλαγης επαγγελλεται δωσειν ημιν την
του Παρακλητου παρουσιαν. Ὅρα γαρ και το επαγομενον πως ακριβως προσεθηκεν·
Και αυτος, φησιν, οδηγησει υμας εις πασαν την αληθειαν· δηλονοτι πλανωμενους,
και ωδε κακεισε περιαγομενους, και το Πνευμα το αγιον καταπεμφθεν απαντας ημας
προς την αληθειαν οδηγησει. Ἐπειδη γαρ αυτος ωργιζετο, ημεις δε και ουτως
απεστρεφομεθα τον φιλανθρωπον ∆εσποτην, μεσον εαυτον εμβαλων ο ∆εσποτης
ημων Χριστος, την καταλλαγην ειργασατο. Ἔλυσε γαρ αληθως το μεσοτοιχον του
φραγμου. ∆ιο χρηστας εχομεν λοιπον τας ελπιδας προς τον της ημετερας απαρχης
αφορωντες Κυριον.
Ὅπερ αν γαρ λοιπον ειποις, ουκ ετι δεδοικα, καν σκωληκα ειποις, καν κονιν,
καν πυρ, καν κολασιν, καν βρυγμον οδοντων, καν τεφραν, καν οτιουν μοι ειποις,
παντα μοι ευκαταφρονητα επι απαρχην την εμην ορωντι ανω καθημενην, και
μονονουχι πασιν ανθρωποις διαλεγομενην και βοωσαν· Ἀποστητε της ραιθυμιας
λοιπον, και επιγνωτε την εαυτων ευγενειαν, εννοησαντες, το μετρον των δωρεων,
ων μετ' ου πολυ την μετουσιαν υποδεχεσθαι μελλετε. Συναυλιζομενος γαρ αυτοις
παρηγγειλεν απο Ἱεροσολυμων μη χωριζεσθαι, αλλα περιμενειν την επαγγελιαν του
Πατρος. Ὅρα και εν τουτωι κηδεμονιαν ∆εσποτου· ιδων γαρ της ανθρωπινης φυσεως
την ασθενειαν, και οτι πολλης δειται συμμαχιας, εχαρισατο την του αγιου
Πνευματος βοηθειαν, ινα ακαταγωνιστος γενηται ο ανθρωπος προς τας του
διαβολου μηχανας. Και ταυτον γεγονεν, ωσπερ αν ει τις στρατηγος αριστος ιδων
τους υπ' αυτον ταττομενους στρατιωτας, ου φεροντας τας των εναντιων απειλας,
αλλα καταπεπληγμενους υπο της αγωνιας, απαντας αυτους επιῤρωσειεν,
περιφραξας πανταχοθεν θωρακι και ασπιδι και περικεφαλαιαι, και τηι λοιπηι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

παντευχιαι· 52.796 ουτω δη και ο Κυριος ημων Ἰησους Χριστος θεασαμενος πολλην
ουσαν την των εναντιων δυναμεων δυναστειαν, και δια τουτο πολλης δεομενην
βοηθειας την ανθρωπινην φυσιν, εδωρησατο του αγιου Πνευματος την χαριν, ινα ο
προτερον δεδιως των δαιμονων τας φαλαγγας, νυν ταυταις φοβερος οφθηι, και
καταπληττηι, και μονον οφθεις απελασηι τον δολιον οφιν. Τοιαυτη γαρ η του αγιου
Πνευματος χαρις· οπου γαρ αν φανειη, δραπετευειν ποιει των δαιμονων τας
φαλαγγας, και πασας τας αντικειμενας δυναμεις.
Ληψεσθε γαρ, φησι, δυναμιν επελθοντος του αγιου Πνευματος εφ' υμας, και
εσεσθε μοι μαρτυρες εν τε Ἱερουσαλημ, και εν πασηι τηι Ἰουδαιαι, και Σαμαρειαι, και
εως εσχατου της γης. Τις δε ην αυτη η δυναμις; Ὅπερ και πρωην προς αυτους ελεγεν·
Ἀσθενουντας θεραπευετε, λεπρους καθαριζετε, δαιμονια εκβαλλετε, και οσα
τοιαυτα· ουδεν γαρ εσται νοσημα, φησιν, ουτως ισχυρον, ο μη ειξηι τηι του αγιου
Πνευματος δυναμει. Τοσουτων ημιν αγαθων αιτια γεγονεν η σημερον ημερα.
Σημερον γαρ απελαβον αγγελοι, α παλαι επεθυμουν, την φυσιν την ημετεραν
ορωντες απο του θρονου αστραπτουσαν του βασιλικου. Και ινα μαθηις το διαφορον
δουλου και δεσποτου, ηνικα μεν Ἠλιας ανελαμβανετο, εν αρματι πυρινωι τουτο
υπεμεινεν· ηνικα δε ο ∆εσποτης ο ημετερος μετα σαρκος, νεφελη προς την ανοδον
υπηρετει. Βλεποντων γαρ αυτων, φησιν, επηρθη, και η νεφελη υπελαβεν αυτον απο
των οφθαλμων αυτων. Και εκεινος μεν ως εις τον ουρανον ανηιει, δουλος γαρ ην· ο
δε εις αυτον τον ουρανον, ∆εσποτης γαρ ην. Ἰδου δυο ανδρες εν εσθητι λευκηι, και
φασι προς αυτους· Ουτος ο Ἰησους ο αναληφθεις αφ' υμων εις τον ουρανον, ουτος
ελευσεται ον τροπον εθεασασθε αυτον.
Και οτε μεν τον δουλον εδει κληθηναι, αρμα κατεπεμπετο· οτε δε τον Υιον,
θρονος βασιλικος, και ουχ απλως θρονος, αλλ' αυτος ο πατρικος. Ἄκουε γαρ Ἡσαΐου
του μεγαλοφωνου περι του Πατρος λεγοντος· Ἰδου Κυριος καθηται επι νεφελης
κουφης. ∆ια τουτο και τωι Υιωι την νεφελην κατεπεμψεν. Και ο μεν Ἠλιας ανελθων
αφηκε μηλωτην επι τον Ἐλισσαιον, ο δε Ἰησους αναβας αφηκε χαρισματα επι τους
μαθητας, ουχ ενα προφητην ποιουντα, αλλα μυριους Ἐλισσαιους, μαλλον δε εκεινου
πολλωι μειζους και λαμπροτερους. Ἅπερ απαντα εννοουντες, αγαπητοι, αμειψωμεθα
και ημεις τον ημετερον ∆εσποτην δια της αριστης πολιτειας, ινα ως αυτος ημας
εδοξασε δια των οικειων χαρισματων, ουτω και ημεις δια των κατορθωματων και
της αριστης πολιτειας τον Θεον ιλεων εργαζωμεθα. ∆οξασωμεν τοινυν τον ημετερον
∆εσποτην, και της υπεροψιας των παροντων καταφρονησωμεν. Αυτη γαρ αριστη
μαλιστα διδασκαλια δυναμενη τους απιστους προς την αληθειαν χειραγωγησαι.
Ουδε γαρ ουτω τοις παρ' ημων λεγομενοις προσεχουσιν, ως τοις υφ' ημων
πραττομενοις. ∆ια τουτο και ο Χριστος ελεγεν· Μακαριος ο ποιησας και διδαξας·
δεικνυς οτι της δια λογων διδασκαλιας η δια των εργων εστιν ακριβεστερα, και
μαλλον εναγαγειν δυναμενη τους αγνωμονας. Γενωμεθα τοινυν ευαρεστοι Θεωι, και
μετα ακριβειας τον εαυτων βιον ρυθμισωμεν, ινα και του Πνευματος την χαριν
επισπασωμεθα, και προς την της αρετης κατορθωσιν πλειονα την ευκολιαν εξωμεν
υπο της του Πνευματος δυναμεως συνεργουμενοι.
Ἔνθα γαρ αν ιδηι ψυχην νηφουσαν η χαρις, εκει μετα δαψιλειας εφιπταται.
Ευτρεπισωμεν τοινυν εαυτους, παρακαλω, ινα παρα της του Πνευματος ενεργειας
δυναμουμενοι, και τον παροντα βιον αλυπον διανυσωμεν, και των μελλοντων
επιτυχωμεν αγαθων, και της βασιλειας των ουρανων αξιωθηναι· ων γενοιτο παντας
ημας επιτυχειν χαριτι και φιλανθρωπιαι του εξαγορασαντος ημας τωι τιμιωι της
ζωοδωρου πλευρας αυτου αιματι, και εκ πλανης και εκ δουλειας ημας απαλλαξαντι,
Ἰησου Χριστου του Κυριου ημων· μεθ' ου πρεπει τιμη και κρατος, πασα δοξα και
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

μεγαλοπρεπεια τωι Πατρι και τωι αγιωι και ζωοποιωι Πνευματι, νυν και αει, και εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4


