Thesaurus de sancta et consubstantiali trinitate
SANCTUS CYRILLUS ALEXANDRINUS. Ex Thesauro de sancta et
consubstantiali Trinitate.
Κεφαλαιον ΚΖʹ. Εις το· Ἵνα γιγνωσκωσι σε τον μονον αληθινον Θεον, και ον
απεστειλας Ἰησουν Χριστον; Ἄλλο. Ει παντα δια του ιδιου Λογου πεποιηκεν ο Πατηρ
, και αληθευει λεγων ο μακαριος ευαγγελιστης· Παντα δι' αυτου εγενετο, και χωρις
αυτου εγενετο ουδεν· και παλιν ει παντα δια των προφητων ειρημενα δια του Λογου
λελεκται, και ου δι' ετερου τινος, πως ουκ ατοπον εννοειν αυτον καθ' εαυτου τον
του Θεου Λογον τοιαυτας αφειναι φωνας; Ουκουν προς αναιρεσιν των ψευδωνυμων
θεων τα τοιαυτα φησιν ο Θεος και Πατηρ δι' Υιου;
Ἄλλο εις αναιρεσιν του των Ἀρειανων δογματος, περιτρεπον του ποιηματος
την δυναμιν. Λεγων εαυτον ο Πατηρ ενα και μονον αληθινον ειναι Θεον, ουκ
ανατρεπει το εξ 39 αυτου γεγενησθαι τον Υιον, και ειναι Θεον αληθινον, ωσπερ και
αυτος, αλλα μαλλον εκεινον της θεοτητος εκβαλλει ον αν υμεις εξωθεν της ουσιας
αυτου Θεον η υιον εαυτοις επινοησητε· ουτος γαρ οντως ουκ εστιν αληθινος, αλλα
της προσουσης υμιν αμαθιας ευρημα. Ἄλλο Ἐαν αληθινος και μονος λεγεται Θεος ο
Πατηρ, ουκ ευλογως ο Υιος της προς αυτον ομοιοτητος εξοικισθησεται, ουδε του
ειναι Θεος αληθινος εκβληθησεται. Ει γαρ ου ψευδεται λεγων· Ἐγω ειμι η αληθεια,
και εστι νοητως τουτο οπερ εαυτον ειναι φησι, πως ουκ αναγκαιως τωι αληθινωι
Πατρι συγκαταταχθησεται; και αυτος ων αληθεια, ουκουν εις αναιρεσιν των μη κατα
φυσιν, μηδε κατα αληθειαν οντων η καλουμενων θεων· ειρηται, ινα γιγνωσκωσι σε
τον μονον αληθινον Θεον;
Ἄλλο. Ει μονος εστιν αληθινος Θεος ο Πατηρ, ο δε εξ αυτου Λογος ου
τοιαυτην εχει την φυσιν οποιαν ο γεννησας αυτον, αλλ' εστι γενητης ουσιας, καν το
υπερκεισθαι τα αλλα παντα ποιηματα δεχηται παρ' ημων, πως ετερουσιος ων, και
ουκ αληθινος, ως υμεις φατε, εαυτον συναπτει τωι κατα αληθειαν οντι Θεωι και συν
αυτωι γνωριζεσθαι θελει λεγων· Ἵνα γινωσκωσι σε τον μονον αληθινον Θεον, και ον
απεστειλας Ἰησουν Χριστον; ποιον γαρ εχει λογον το κτισμα, ον καθ' υμας συν τωι
ακτιστωι γνωριζεσθαι, και το πεποιημενον, τωι μη ποιηθεντι, μηδε γεγονοτι
συγκαταριθμεισθαι; Ει γαρ δοιητε τουτο κρατειν, και ουτως εχειν δυνασθαι, 40 τι
κωλυσει και ετερον τι των λογικων κτισματων τηι τοιαυτηι χρησασθαι φωνηι; ει δε
ουδενος ετερου φερεται τι τοιουτον, μονον δε εστιν Υιου το ρημα, δηλον εστιν οτι
περ ουχ ενα των παντων εαυτον ειδως, αλλ' αυτο της του Πατρος ουσιας το ιδιον και
τωι γεννησαντι συγκατεταξε, και συν αυτωι νοουμενος, και ημιν δεδωκεν ειδεναι, οτι
περ ειη Πατρος αληθινου γεννημα αληθινον· οτι γαρ αληθινος εστιν ο Υιος, ακουε
λεγοντος Ἰωαννου· Και εσμεν εν τωι αληθινωι Υιωι αυτου Ἰησου Χριστου. Κεφαλαιον
ΛΒ. Ἐκλογαι ρητων μετα συλλογισμων εκ της καινης διαθηκης, οτι Θεος κατα φυσιν
ο Υιος, ει δε τουτο, ου ποιημα, ουδε κτισμα.
Ἄλλο. Ὅτι εκ του πληρωματος αυτου παντες ημεις ελαβομεν ει μονηι το
παντελειον τηι θειαι τετηρηται φυσει, ατε δη και δεομενηι των παρ' ετερου μηδενος,
πληρουν δε μαλλον εχουσηι τε και ισχυουσηι, τα οσα περ αν αυτης υπαρχοι δεκτικα·
τουτο δε εστιν εν Χριστωι, πως αν ειη της θειας ουσιας αλλοτριος, ο τα εκεινης
ενεργων, και τουτο υπαρχον, οπερ αν εκεινην ορισαιμεθα, κατα γε τον της
τελειοτητος λογον; πως αν ουν δεχοιτο την ουτως εχουσαν του Υιου φυσιν ειναι
γενητην, ακουσεται γαρ μεθ' ημων· Τι γαρ εχεις ο ουκ ελαβες! οπερ εστιν
ασεβεστατον.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

41 Scholium. Καλως ο μεγας εφησε Κυριλλος, αποδιδοσθαι Θεωι τα Θεωι
χρεωστουμενα· δηλον γαρ οτι το αρχειν και βασιλευειν και ηγημονευειν του ιδιου
νου, ως ο μεγας εφησεν Ἀθανασιος. Και μην και το αγειν δι' αυτου την σαρκα και τας
σαρκικας κινησεις θεικως αμα και αναμαρτητως, κατα τον θαυματουργον
Γρηγοριον, αλλα και τηι σαρκι, φησι, τα αυτηι πρεποντα.
Πρεπει δε τηι σαρκι του Λογου, καθως ο μεγας ηρμηνευσεν Ευσταθιος, ο
γενομενος επισκοπος Κυρυκου, το αγεσθαι και εν πασιν οις πεφυκε κινεισθαι τωι
πνευματι και τηι βουληι και τηι δυναμει και εξουσιαι της ιδιας υποστασεως, ταυτην δε
ειπειν του Λογου, και μηδεν εξ οικειας ορμης και καθ' εαυτην ενεργειν, οτι μηδε
υφεστηκε καθ' εαυτην ολως το συνολον.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


