In assumptionem domini nostri Jesu Christi
Εις την αναληψιν του Κυριου ημων Ἰησου Χριστου.
61.711
Το της αμαρτιας κατα της αμαρτιας αντεστραπται τεχνημα. Τεχνη μεν γαρ
της αμαρτιας σταυρος, και το σωμα θανατωι περιβαλειν αναμαρτητον· γεγονε δε ο
σταυρος τηι σταυρωθεισηι σαρκι της εις ουρανον ανοδου μηχανημα, και το περι της
αμαρτιας ρηθεν μεταβεβληται. Προτερον μεν γαρ ο Παυλος εκηρυττεν, Ἡ αμαρτια
αφορμην λαβουσα δια της εντολης, εξηπατησε με, και δι' αυτης απεκτεινε· νυν δε
της δικαιοσυνης το ρημα μηχανηματι πρεπον· η γαρ δικαιοσυνη αφορμην λαβουσα
δια της αμαρτιας, εξηπατησεν αυτην και απεκτεινε. Τουτο τον Παυλον εκπληξαν, εις
εκεινην την φωνην ενεκινησε, Μεγα εστι το της ευσεβειας μυστηριον. Ἀναστασις
γαρ εν τωι σταυρωι κεκρυμμενη, γεννησις δε αθανατου ζωης· αθανασιαν ανθησασαν
τικτομενος εξ ᾅδου τοις ανθρωποις ο βασιλευς. Ἀληθως μυστηριον παμμεγα. Πως
ουν γνωστον το μυστηριον; Ἐφανερωθη, φησιν, εν σαρκι. Και τις η φανερωσις;
Ἐδικαιωθη εν πνευματι. Ποιον το της δικαιοσυνης τεκμηριον; Ὤφθη αγγελοις.
Ἔγνωσαν αγγελοι, φησι, την του φανεντος αξιαν· προσηλθον και διηκονουν αυτωι.
Ἀξιοπιστοι μεν, Παυλε, της δικαιοσυνης οι θεσπισται, και την του Χριστου
σεμνυνουσι δυναμιν· δειξον μεντοι ανθρωποις της ισχυος της εκεινου σημειον.
Ἐκηρυχθη, φησιν, εν εθνεσιν. Ἔδραμε λογος περι αυτου θεολογος, και ταυτα παρα
παντων εμποδιζομενος· επλατυνθη κωλυομενον κηρυγμα. Τι ουν ει μεχρις ακοης το
κηρυττομενον εστι, και κηρυχθεν εθνεσι γεγονε τοις ακουσασι ληρος; Ἐκηρυχθη,
φησι, και επιστευθη εν κοσμωι. Ειτα και τουτου πιστευθεντος δεικνυς ακωλυτον,
Ἀνεληφθη, φησιν, εν δοξηι. Ἐκηρυχθη η της Ἐκκλησιας ισχυς, μαλλον δε πασης ομου
της οικουμενης επιστασις. Κοινη γαρ της των ανθρωπων φυσεως βοηθεια, η σημερον
ανθρωποτης αναληφθεισα· τα γαρ των κολασεων μετ' αυτην μετριωτερα. Και μοι
σκοπει τας παλαιας των ανθρωπων εκ Θεου τιμωριας, και το της αναληψεως
ευρησεις δημωφελες. Ἐξ ενος αμαρτηματος εῤριπτο προσκρουσας Ἀδαμ· μακρωι
σωματος τρομωι κατεκεκριτο Καιν· εβρεξε πυρ ουρανος, ως σηπεδονα της γης,
καυστηριαζων τα Σοδομα· μετεπλαττετο προς στηλην γυνη δρομου παραχαραξασα
νομον. Αι δε εις δημους οποιαι διαφοραι, ακουσον της Γραφης, ως θρηνωιδιαι
διηγουμενης· Ἐπειρασαν, φησι, τον Θεον, και υπο των οφεων απωλοντο.
Ἐγογγυσαν, φησι, και απωλοντο απο του ολοθρευτου. Ἐπορνευσαν, φησι, και
επεσαν εν μιαι ημεραι εικοσι τρεις χιλιαδες. Ἔδωκε, φησι, Κυριος θανατον επι Ἰσραηλ
απο πρωΐθεν, και εως ωρας αριστου, και απεθανον εβδομηκοντα χιλιαδες ανδρων. Τι
αν σοι τας του Θεου προς βασιλεα τοτε διηγοιμην προτασεις; Ταδε λεγει Κυριος,
φησιν· Αιτησαι σεαυτωι τρια ετη λιμον επι την γην, η τρεις μηνας τους εχθρους σου
καταδιωκειν σε, η τρεις ημερας θανατον εν τηι γηι σου. Τραγωιδουσι και γραφεις
Ἑλληνων την των παλαιων χρονων κακοπραγιαν, κατακλυσμων αμετριαν,
υπερβολην εκπυρωσεως, πολυετιαν λιμων, σεισμων ολεθρον πανδημον, αιματων
εμφυλιους εκχυσεις, κυματα πολεμων επαλληλων. Ουκ ην τοτε των εξ ουρανου και
61.712 γης παραταξεων, ουχ Ἕλλησιν, ου βαρβαροις, ουκ Ἰουδαιοις ειρηνη. Ἔμενε
γαρ τον ειρηνοποιουντα τα ανω και τα κατω μεσιτην· περι ου Παυλος φησιν· Αυτος
εστιν ειρηνη ημων, ο κωλυσας την εχθραν εν τηι σαρκι αυτου. Ποσοι νυν Σοδομιτων
ασελγεστεροι; και πυρ επ' αυτους ο αηρ, ως το πριν, ουκ εκχεει.
Ἐδεξατο γαρ τον της ειρηνης περιοντα μεσιτην και τωι των ανθρωπων
προημερωσε γενει. Ποσοι της επι του Νωε γενεας μοχθηροτεροι; και κατακλυσμωι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

τουτους ουκ εκπλυνει ουρανος. Ποσοι της Καιν θηριωδεστεροι γνωμης; και τοις του
Καιν αυτους ου τιμωρειται ο Θεος. Ὅταν γαρ παροξυνθηι παρ' ημων, προς την
συνθρονον ιδων απαρχην, διαλλαττεται· οταν τοις κατω θυμωθηι παροινουσι, την
αμωμον ανθρωποτητα βλεπων εκ δεξιων, δυσωπειται· οταν κινησηι την οργην το
κατω πονηρευομενον γενος, ανω πραΰνει τον θυμον ο του γενους συγγενης
συγκαθημενος. Τουτο σοι Παυλος γυμνων, Χριστος, φησιν, εστιν εν δεξιαι του Θεου,
και εντυγχανει υπερ ημων, ουχ ως χρωμενος δικαζομενου φωναις· εις βασιλειαν γαρ
ανηλθεν ο Χριστος· ουκ ιδικην, αλλ' αυτην της απαρχης την αναληψιν εις εντυχιαν
εσχηματισε Παυλος τας διαλλαγας εκδικουσαν. Ὢ της φρικτης σημερον θεωριας τοις
δαιμοσι! φρικτην γαρ αυτοις θεωριαν εωρων, ανθρωπου κατα το φαινομενον φυσιν,
οδοιπορον αερος, υψηλοτεραν αυτων αναβαινουσαν, ανωτεραν ουρανου γενομενην.
Ἀλλ' εκεινοι μεν εστενον, αγγελοι δε τοις μαθηταις παρισταντες περιχαρως
επεβοων· Ουτος ο Ἰησους ο αναληφθεις αφ' υμων εις τον ουρανον, ουτως ελευσεται,
ον τροπον εθεασασθε αυτον πορευομενον εις ουρανον. Το της αναληψεως πιστουται
μυστηριον.
Ἔμενον γαρ οι μαθηται προς ουρανον κεχηνοτες και συντεταγμενοι τωι
βλεμματι· της σαρκος δε κατα μικρον υψηλοτερας των οφθαλμων γενομενης,
εσειοντο λογισμοις αποριας. Ουδαμου, φησι, το θεωρουμενον σωμα· ταχα σχηματος
απλως η αναληψις· ταχα φαντασιας θεα· ταχα πλανην υπεμειναμεν βλεμματος· η
πλανην μεν ημεις ουχ υπεστημεν, εις αερα δε διελυθη ταχα το σωμα, και φυσιν ουκ
εχει λοιπον τοις επι γης ορατην. Μετα τοιαυτης ορωντες εις ουρανον αποριας
ηκουον των αγγελων εξαιφνης· Ἄνδρες Γαλιλαιοι, τι εστηκατε βλεποντες εις τον
ουρανον; Τι βουλεται, φησιν, υμιν η περιεργος οψις; τι το βλεμμα τοις ουρανοις
επικεχηνε; ζητειτε παντως εν τοις ουρανοις; Εισφερει τον Ἰησουν η νεφελη. Ἦ παλιν
τις αυτον ενσωματον οψεται· ως περι βεβαιων αμφοτερων θαῤρειτε. Καν γαρ νυν εις
ουρανον αναληφθηι, και παλιν ελευσεται, Ὃν τροπον εθεασασθε αυτον πορευομενον
εις τον ουρανον.
Ἀλλ' επι πολυ της γλωσσης η νευρα μη τεινεσθω· χαυνωσωμεν την των
λογων αυτην κεκμηκυιαν κιθαρωιδιαν· δωμεν και ταις λοιπαις κιθαραις ακροασιν·
κροτειτω την αναληψιν ευφημια πολυστομος· ᾀδετω σημερον κοινηι παντων
ανθρωπων το γενος, Μεγα εστι το της ευσεβειας μυστηριον· ωφθη αγγελοις,
επιστευθη εν κοσμωι, ανεληφθη εν δοξηι. Αυτωι η δοξα εις τους αιωνας των αιωνων.
Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


