De patientia et de consummatione huius saeculι
Περι υπομονης, και περι συντελειας του αιωνος τουτου, και δευτερας
παρουσιας, αδιαδοχου τε των δικαιων βασιλειας, και ατελευτητου των
αμαρτωλων κολασεως· υποθεσις τε εξομολογησεως, και προς την των
θειων Γραφων μελετην προτροπη, τινες τε αι μεθοδειαι του Ἐχθρου, και
τι το της ησυχιας ωφελιμον.
63.937
Λαμπρος ο βιος των δικαιων· πως δε λαμπρυνεται, αλλ' η δια της υπομονης;
Ταυτην κτησαμενος αγαπησον, ω αδελφε, ως της ανδρειας μητερα· ο μεν γαρ
ψαλμος παραινει λεγων· Ὑπομεινον τον Κυριον, και φυλαξον την οδον αυτου. Ὁ δε
Παυλος οπως κτησηι την αρετην, λεγει· Ἡ θλιψις υπομονην κατεργαζεται. Ταυτην
μετερχομενος, ευρησεις την πηγην των αγαθων, την ελπιδα· Ἡ δε ελπις ου
καταισχυνεται. Ὑποταγηθι τοινυν τωι Κυριωι, και ικετευσον αυτωι, και ευρησεις εκ
τουτου το, Και δυη σοι τα αιτηματα 63.938 της καρδιας σου. Τι τουτου
μακαριωτερον, του κεκτησθαι βασιλεως τοιουτου ακοην ευμενη; τις ου θελησει
ανεωιγμενην εχειν και υπακουουσαν του κριτου την ακοην; Ἐργατης τυγχανεις της
αρετης, αδελφε· εμισθωσατο σε Χριστος εις τον αμπελωνα αυτου· ως καιρον εχεις,
εργαζου το αγαθον.
Ἄκουσον του Παυλου λεγοντος· Ὃ δ' αν σπειρηι ανθρωπος, τουτο και
θερισει. Σπειρον εις το πνευμα, ινα θερισηις ζωην αιωνιον· Ὁ γαρ σπειρων εις το
σωμα, φησιν, εκ του σωματος θερισει φθοραν. Ἄκουε του καλου παραινετου λεγον
63.939 τος· Σπειρατε εαυτοις δικαιοσυνην, τρυγησατε καρπον ζωης· μη ολιγωρει εν
τωι καμνειν, εμπροσθεν ορων την ελπιδα. Ὅπου γαρ αγωνες, εκει και βραβεια· οπου
πολεμοι, εκει και τιμαι· οπου η παλη, εκει και ο στεφανος. Εις ταυτα αφορων,
επαλειφε σεαυτον δι' υπομονης· υποφωνει σεαυτωι παντοτε μετα των αγιων βοων·
Ἀνδριζου, και κραταιουσθω η καρδια σου, και υπομεινον τον Κυριον· Ἑτοιμαζε εις
την εξοδον τα εργα σου, και παρασκευαζου εις τον αγρον· αγρος γαρ εστιν ουτος ο
βιος. Λαβε την Παλαιαν ∆ιαθηκην. Περισφιγξον το κτημα σου ακανθαις. Ποιαις; Τηι
νηστειαι, τηι προσευχηι, τηι διδασκαλιαι. Ἐαν εχηις τον φραγμον, ουκ εμβησεται το
θηριον, τον διαβολον λεγω. Ὡς αμπελον καλην γεωργει σου την ψυχην. Και ωσπερ
οι τους αμπελωνας φυλασσοντες κροτουσι τηι χειρι, βοωσι τηι φωνηι, και δια των
κτυπων ιστωσι τους επιβουλευοντας· ουτω και συ βοησον τηι προσευχηι, αλαλαξον τηι
ψαλμωιδιαι, και αποδιωξεις το δολερον θηριον, την αλωπεκα, ητις εστιν ο διαβολος·
περι ου ελεγεν η Γραφη· Πιασατε ημιν μικρους αλωπεκας, και τα εξης. Τηρει παντοτε
τον Ἐχθρον· εαν ελθηι κατατοξευσαι σου την καρδιαν εις επιθυμιαν ατοπον, και εαν
κατασφενδοναιν την ψυχην σου ελθηι, προσβαλλων ρυπαρους λογισμους, αντιστησον
τον θυρεον της πιστεως, περιβαλου την περικεφαλαιαν της ελπιδος, σπασαι την
μαχαιραν του Πνευματος, ητις εστι ρημα Θεου· και ουτως οπλιζομενος κατα του
Ἐχθρου, υπομεινον, και μη ολιγωρει εν τωι πολεμωι, αλλα νηφε εν πασιν. Ἐπιφερει ο
Ἐχθρος ποτε μεν ευρυχωριας, ποτε δε θλιψεις. Προς ο γαρ δοκιμαζει την διαθεσιν
του ανθρωπου εγκειμενην, προς αυτο και αυτος στρατευεται δια πανουργιας
παρατασσεσθαι.
∆ιο, αδελφε μου, νηψον ασφαλως, και σπουδασον αει τηι αναγνωσει
προσκολλασθαι, ινα σε διδαξηι πως δει εκφυγειν τας παγιδας του Ἐχθρου, και
καταλαμβανειν την αιωνιον ζωην. Συστελλει γαρ η αναγνωσις των θειων Γραφων
τον νουν πλανωμενον, και δωρειται γνωσιν εις Θεον· γεγραπται γαρ· Σχολασατε, και
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

γνωτε, οτι εγω ειμι ο Θεος· ακουεις, αδελφε, οτι γνωσιν Θεου λαμβανει ο σχολαζων
ταις θειαις Γραφαις εν αληθινηι καρδιαι. ∆ιο, αδελφε μου, μη αμελησηις της ψυχης
σου, αλλα σχολαζε τηι αναγνωσει και ταις προσευχαις· οπως φωτισθηι σου η διανοια,
και οπως γενηι τελειος και ολοκληρος, εν μηδενι λειπομενος. Ἄλλοι καυχωνται επι
συνομιλιαι μεγιστανων, αρχοντων τε και βασιλεων· συ δε καυχησαι εμπροσθεν των
αγγελων του Θεου, συνομιλων τωι αγιωι Πνευματι δια των θειων Γραφων· το γαρ
αγιον Πνευμα εστι το λαλουν δι' αυτων. Σπουδαζε ουν εντυγχανειν ταις θειαις
Γραφαις, και προσκαρτερειν ταις αγιαις ευχαις. Ὁσακις γαρ αν εντυγχανηις τωι Θεωι
δι' αυτων, τοσαυτακις αγιαζεται σου το σωμα, και η ψυχη και το πνευμα. Τουτο ουν
γινωσκων, αδελφε μου, οτι, ηνικα αν εντυγχανηις αυταις, αγιαζηι, σπουδασον
πυκνοτερως εντυγχανειν αυταις· καν μη σχολαζωσιν αι χειρες, ευχου τηι διανοιαι.
Και γαρ η μακαρια Ἄννα, η μητηρ του προφητου Σαμουηλ, ηυχετο, και τα χειλη
αυτης εσαλευεν· η δε προσευχη αυτης εις τα ωτα Κυριου σαββαωθ εισεληλυθει. Και
γαρ εδοθη αυτηι η αιτησις αυτης. ∆ιο, αδελφε μου, ει και σχολαζουσιν αι χειρες, αλλα
τηι διανοιαι ευχου· και γαρ σιωπωντων ο Θεος ακουει. Ἐαν δε ουκ επιστασαι το
αναγινωσκειν, προσκολλω οπου εστιν ακουσαι και ωφεληθηναι· γεγραπται γαρ· Ἐαν
ιδηις ανδρα συνετον, ορθριζε προς αυτον, και βαθμους θυρων αυτου εκτριβετω ο
πους σου. Τουτο γαρ συμβαλλεται, αδελφε μου, ου μονον τοις μη επισταμενοις το
αναγνωναι, αλλα και τοις επισταμενοις. Πολλοι γαρ εισιν αναγινωσκοντες, και ουκ
επιγινωσκουσιν α αναγινωσκουσι.
Βλεπε ουν, αδελφε, μη αμελησηις του εν σοι χαρισματος του δοθεντος σοι τηι
δωρεαι του Χριστου· αλλα φροντισον και εκζητησον το πως ευαρεστησαι τωι Θεωι
δυνησηι, ινα τυχηις του μακαρισμου· γεγραπται γαρ· Μακαριοι οι εξερευνωντες τα
μαρτυρια αυτου, εν οληι καρδιαι εκζητησουσι αυτον. Βλεπε μη σε ανακοψηι ο Ἐχθρος,
οταν βουληι αναγνωναι, προσφερων σοι την αδικιαν, και βαλλων σε εις πειρασμους,
και λεγων· Ποιησον πρωτον τοδε το πραγμα, εφ' οσον ολιγον εστι, και ουτως
αμεριμνως αναγινωσκηις. Ἡνικα γαρ υποβαλληι ταυτα, και προθυμιαν παρεχηι εις το
εργοχειρον, ταυτα παντα εμβαλλει, ινα σε απασχολησηι του ανα 63.940 γνωναι και
ωφεληθηναι. Ὅταν γαρ ιδηι ανθρωπον ο διαβολος εμπονως αναγινωσκοντα και
ωφελουμενον, ταυταις ταις αφορμαις και αλλαις πολλαις παρατασσεται αυτωι,
εμποδιζειν αυτον ζητων. Συ ουν μη πεισθηις αυτωι, αλλα γενου ωσει ελαφος διψωσα,
και επιποθων ελθειν επι τας πηγας των υδατων, τουτεστιν επι τας θειας Γραφας,
οπως πιηι εξ αυτων, και καταψυξωσι σου την διψαν την συμφλεγουσαν σε δια των
παθων. Συμπινε δε και την εξ αυτων ωφελειαν σοι γινομενην· οιον τι λεγω, ινα,
οταν ο Κυριος δωρηται σοι του επιγνωναι εξ αυτων λογον, μη παρελθηις, αλλα
μελετησηις αυτον εν τηι διανοιαι σου, και εγγραψηις αυτον εν τηι καρδιαι σου, και τηι
μνημηι διαφυλαξηις αυτον ανεξαλειπτον. Γεγραπται γαρ· Ἐν τοις δικαιωμασι σου
μελετησω, ουκ επιλησομαι των λογων σου· και παλιν, Ἐν τηι καρδιαι μου εκρυψα τα
λογια σου, οπως αν μη αμαρτω σοι· και παλιν, Ἐν τινι κατορθωσει νεωτερος την
οδον αυτου; εν τωι φυλαξασθαι τους λογους σου. Βλεπεις, αδελφε, οτι εν τωι
μνημονευειν των λογων του Θεου κατορθοι ανθρωπος την οδον αυτου. Τις γαρ
εστιν ο μνημονευων των λογων του Θεου και μη κατορθων, ει μη αρα εκεινος
υπαρχει αδοκιμος και ταλαιπωρος, ο ουδεν ολως μνημονευων, αλλα και ων δοκει
μνημονευειν επιλανθανομενος;
Τωι γαρ τοιουτωι ανθρωπωι λεγει ο Θεος· Ἱνατι συ εκδιηγηι τα δικαιωματα μου,
και αναλαμβανεις την διαθηκην μου δια στοματος σου; Κελευει ουν απαρθηναι απ'
αυτου και ο δοκει εχειν· οτι ουτος δοκει εχειν πιστιν και γαρ Χριστιανον εαυτον
αποκαλει , τοις δε εργοις αρνειται, και εστιν απιστου χειρων. ∆ιο κελευει απαρθηναι
απ' αυτου το Πνευμα το αγιον, ο ελαβεν εν ημεραι απολυτρωσεως, ο δοκει εχειν. Και
 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

γινεται ο τοιουτος ανθρωπος ωσπερ κεραμιον οινου ρηγμα πεποιηκος, και δι' αυτου
απολωλεκος τον οινον· οπερ παντες μεν οι ορωντες, μη ιδοντες το γεγονος, δοκουσι
μεστον ειναι· οταν δε ερευνηθηι, τοτε φανερουται πασιν, οτι κενον εστι κειμενον.
Ουτως ουν και ο τοιουτος ανθρωπος κατα την ημεραν εκεινην της κρισεως
ερευνωμενος, ευρισκεται· και τοτε φανερα πασι τα κατ' αυτον γινεται. Τοιουτοι εισι
και ει ερουντες τωι βασιλει εν εκεινηι τηι ημεραι· Κυριε, ου τωι σωι ονοματι δυναμεις
πολλας εποιησαμεν; Και αποκριθεις ο βασιλευς ερει αυτοις· Ἀμην λεγω υμιν, ουκ
οιδα υμας. Βλεπεις, αδελφε, οτι ουδεν ελεος εχει ο τοιουτος. Συ ουν μνημονευε των
λογων ων ακουεις, και κατορθωσον την οδον σου. Βλεπε μη εασηις την ληθην
κατελθειν, και αρπασαι αυτον εκ της καρδιας σου· βλεπε μη εασηις τα πετεινα
κατελθειν, και καταφαγειν το σπερμα του Θεου· αυτος γαρ ειπεν, οτι το σπερμα εστιν
ο λογος, ον ηκουσατε. Κρυψον το σπερμα εις τας λαγονας της γης· τουτεστι, κρυψον
τον λογον εν μεσωι της καρδιας σου, οπως καρποφορησηι τωι Κυριωι εν φοβωι. Ὅταν
δε αναγινωσκηις, επιμελως και εμπονως αναγινωσκε, εν πολληι καταστασει
διερχομενος τον στιχον, και μη σπουδαζε τα φυλλα μονον διερχεσθαι, αλλα εαν
χρεια, μη οκνησηις δις και τρις και πλειστακις διελθειν τον στιχον, οπως νοησηις την
δυναμιν αυτου. Ὅταν δε μελληις καθεσθηναι και αναγνωναι, η και παλιν αλλου
αναγινωσκοντος ακουσαι, δεηθητι πρωτον του Θεου λεγων· Κυριε Ἰησου Χριστε,
ανοιξον τα ωτα και τους οφθαλμους της καρδιας μου, του ακουσαι με τον λογον σου,
και συνιεναι, και ποιησαι το θελημα σου, Κυριε, οτι παροικος εγω ειμι εν τηι γηι. Μη
αποκρυψηις απ' εμου τας εντολας σου, αλλ' Ἀποκαλυψον τους οφθαλμους μου, και
κατανοησω τα θαυμασια εκ του νομου σου· επι σοι γαρ ηλπισα, ο Θεος μου, ινα συ
μου φωτισηις την καρδιαν. Ναι, αδελφε μου, παρακαλω, ουτω παντοτε ευχου τωι
Θεωι, οπως φωτισηι σου τον νουν, και δηλωσηι σοι την δυναμιν των λογων αυτου.
Πολλοι γαρ επλανηθησαν θαῤρησαντες τηι συνεσει αυτων, και Φασκοντες ειναι
σοφοι εμωρανθησαν, μη νοουντες τα γεγραμμενα, και περιεπεσαν εις βλασφημιαν,
και απωλοντο.
Ἐαν ουν εν τωι αναγινωσκειν σε ευρηις λογον δυσνοητον, βλεπε μη σε διδαξηι
ο Πονηρος λεγειν εν εαυτωι, οτι Ουχ ουτως εστιν, ως λεγει ο λογος ουτος· πως γαρ
δυναται ουτως ειναι; και τα τοιαυτα· αλλ', ει πιστευεις τωι Θεωι, πιστευε και τοις
λογοις αυτου, και λεγε προς τον Πονηρον, Πορευου εις τα οπισω μου, Σατανα. Ἐγω
γαρ οιδα, Τα λογια του Θεου, λογια αγνα εστιν, 63.941 αργυριον πεπυρωμενον
επταπλασιως· και ουδεν εν αυτοις σκολιον, ουδε στραγγαλιωδες, αλλα παντα τα
αγαθα ενωπιον τοις συνιουσιν· εγω δε ασυνετος ειμι, και ου γινωσκω· οιδα ουν οτι
πνευματικως γεγραμμενα εισι· λεγει γαρ και ο Ἀποστολος, οτι Ὁ νομος πνευματικος
εστιν. Ειθ' ουτως αναβλεψον εις τον ουρανον, και ειπε· Κυριε, πιστευω τοις λογοις
σου· ουκ αντιλεγω, αλλα θαῤρω τοις λογοις του αγιου Πνευματος. Συ ουν, Κυριε,
σωσον με, οπως ευρω χαριν ενωπιον σου. Ἐγω γαρ αλλο τι ου ζητω, ει μη μονον του
σωθηναι, οπως τυχω του ελεους σου, ευσπλαγχνε· οτι σου εστιν η βασιλεια και το
κρατος εις τους αιωνας, αμην. Κτησαι δε και ησυχιαν, αδελφε, ωσπερ τειχος οχυρον·
η γαρ ησυχια υψηλοτερον σε ποιει των παθων· συ γαρ ανωθεν πολεμεις, αυτα δε
κατωθεν. Κτησαι ουν την εν φοβωι Θεου ησυχιαν, και ου μη σε βλαψηι παντα τα βελη
του Ἐχθρου· ησυχια γαρ φοβωι Θεου συνεζευγμενη αρμα πυρινον εστι.
Και πειθετω σε Ἠλιας ο προφητης αγαπησας την ησυχιαν, και τον φοβον του
Θεου, αναληφθεις ως εις τον ουρανον. Ὦ ησυχια, προκοπη μοναζοντων· ω ησυχια,
κλιμαξ ουρανιος· ω ησυχια, οδος βασιλειας ουρανων· ω ησυχια, κατανυξεως μητηρ·
ω ησυχια, εσοπτρον αμαρτηματων, η δεικνυουσα ανθρωπωι τα πλημμεληματα αυτου·
ω ησυχια, η δακρυα μη εμποδιζουσα· ω ησυχια, πραοτητος γεννητρια· ω ησυχια,
ταπεινοφροσυνης συσκηνε· ω ησυχια, φοβωι Θεου συνεζευγμενη, διανοιας
 
 

3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

φωταγωγε· ω ησυχια, λογισμων κατασκοπε, και διακρισεως συμπονε· ω ησυχια,
γεννητρια παντος αγαθου, νηστειας εδραιωμα, και γαστριμαργιας εμποδιον· ω
ησυχια, σχολασις προσευχης και αναγνωσεως· ω ησυχια, γαληνη λογισμων, και
λιμην ευδιος· ω ησυχια, αμεριμνια ψυχης· ω ησυχια, ζυγος χρηστος και φορτιον
ελαφρον, αναπαυουσα και βασταζουσα τον βασταζοντα σε· ω ησυχια, ευφροσυνη
ψυχης και καρδιας· ω ησυχια, οφθαλμων και ακοης και γλωσσης χαλινος· ω ησυχια
περπεροτητος αναιρεσις, και αναιδειας εχθρα· ω ησυχια, δεσμωτηριον παθων· ω
ησυχια, πασης αρετης συνεργε, ακτημοσυνης προξενε, χωριον Θεου καρποφορουν
καρπους αγαθους· ω ησυχια, τειχος και οχυρωμα των βουλομενων αγωνισασθαι την
βασιλειαν των ουρανων. Ναι, αδελφε, ταυτην κτησαι την καλην μεριδα, ην Μαρια
εξελεξατο.
Αυτη γαρ η Μαρια εγενετο υποδειγμα της ησυχιας, παρακαθισασα παρα τοις
ποσι του Κυριου, και αυτωι μονωι προσκολληθεισα. ∆ιο και επηινεσεν αυτην ο Κυριος
λεγων· Μαρια την αγαθην μεριδα εξελεξατο, ητις ουκ αφαιρεθησεται απ' αυτης.
Βλεπεις, αδελφε, οια εστιν η ησυχια· οτι αυτος εστι, και επαινει τον κτωμενον αυτην
ο ∆εσποτης ημων Θεος. Ταυτην κτησαι, αδελφε μου, και κατατρυφησεις του Κυριου
σου, παρακαθεζομενος τοις ποσιν αυτου και αυτωι μονωι προσκολλωμενος, ινα λεγηις
63.942 και συ μετα παῤρησιας· Ἐκολληθη η ψυχη μου οπισω σου, εμου δε αντελαβετο
η δεξια σου. ∆ια τουτο ως εκ στεατος και πιοτητος εμπλησθειη η ψυχη μου. Ναι,
αδελφε μου, ταυτην κτησαι την μελιτος γλυκυτεραν. Κρεισσων γαρ ψωμος εν αλατι
ησυχιας και αμεριμνιας, η παραθεσις εδεσματων πολυτελων εν πειρασμοις και
μεριμναις. Ἄκουε του λεγοντος ∆εσποτου Θεου· ∆ευτε προς με παντες οι κοπιωντες
και πεφορτισμενοι, καγω αναπαυσω υμας.
Ἀναπαυσαι γαρ σε θελει ο Κυριος απο μεριμνων, απο θυμου, απο πειρασμου
και θλιψεως του αιωνος τουτου· αμεριμνον σε θελει ειναι απο της πλινθουργιας της
Αιγυπτου· αγαγειν σε βουλεται εις την ερημον, τουτεστιν, εις την ησυχιαν, οπως
φωτισηι τας οδους σου τωι στυλωι της νεφελης, οπως ψωμιει σε το μαννα, λεγω δη
τον αρτον της ησυχιας και αμεριμνιας· οπως κληρονομησηις την γην την αγαθην,
λεγω δη την ανω Ἱερουσαλημ. Ναι, αγαπητε, ταυτην αγαπησον, ταυτην κτησαι,
οπως τερφθηις εν τηι οδωι των μαρτυριων του Θεου, ως επι παντι πλουτωι. Ναι,
αδελφε, κτησαι την ησυχιαν μετα φοβου Θεου, και ο Θεος της ειρηνης εσται μετα
σου, ωι πρεπει δοξα εις τους αιωνας. Ἀμην. Παρακαλω ουν, αδελφοι ηγαπημενοι υπο
Κυριου, σπουδαζειν ημας καθ' εκαστην ημεραν την τουτων μνημην ποιεισθαι, λεγω
δη της ελπιδος, της πιστεως, της αγαπης, της ταπεινοφροσυνης, του σφραγιζεσθαι
παντοτε εν ταις ευχαις του Θεου, και ταις μελεταις των θειων Γραφων, και τηι
ησυχιαι. Ταυτα γαρ υμιν παροντα και πλεοναζοντα, ουκ αργους, ουδε ακαρπους
καθιστησιν εις την του Κυριου ημων Ἰησου Χριστου επιγνωσιν. Χριστιανος γαρ, ος
ου κεκτηται ταυτα, τυφλος εστι, μυωπαζων, ληθην λαβων των παλαι αυτου
αμαρτηματων· και συμβεβηκεν αυτωι το της αληθους παροιμιας, Κυων επιστρεψας
επι τον ιδιον εμετον· και, Ὗς λουσαμενη εν κυλισμωι βορβορου. ∆ιοτι αποφυγοντες
τα μιασματα του κοσμου, ως γεγραπται, και ταυτα εν τωι αγιωι λουτρωι
απαρνησαμενοι, και εν επιγνωσει του Κυριου ημων Ἰησου Χριστου γενομενοι, ειτα
παλιν τουτοις εμπεπλεγμενοι· γεγονεν αυτοις τα εσχατα χειρονα των πρωτων.
Κρειττον ην αυτοις μη επιγνωναι την οδον της αληθειας, η επιγινωσκουσιν
εις τα οπισω παλιν ανακαμψαι. Ουκουν, αγαπητοι, πιστοι δουλοι και εκλεκτοι
στρατιωται Θεου, Χριστιανοι, αναλαβωμεν την πανοπλιαν των προειρημενων εν τηι
καρδιαι ημων, και καθ' εκαστην ανυπερθετως μνειαν αυτων ποιουμενοι· οπως
δυνηθωμεν αγωνισασθαι τον καλον αγωνα, και καταπατησαι πασαν την δυναμιν
του Ἐχθρου· ινα ρυσθωμεν απο της οργης της επερχομενης επι τους υιους της
 
 

4
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

απειθειας, και ευρωμεν ελεος και χαριν εν τηι ημεραι τηι φρικτηι ενωπιον του δικαιου
κριτου, του αποδιδοντος εκαστωι κατα τα εργα αυτου· ωι πρεπει δοξα, συν τωι
παντοκρατορι Πατρι, και τωι παναγιωι Πνευματι, νυν και αει, και εις τους αιωνας των
αιωνων. Ἀμην.

 
 

5
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


