In parabolam de ficu
Εις την παραβολην περι συκης, ομιλια.
59.585
αʹ. Ὀφθαλμος μεν ορων η δενδρον ανθοφορον, η πηγην υδροτοκον, υπ'
αυτης της θεας ελκεται, και τον της καρδιας νουν μεταστρεφει εκει. Ὁμοιως δε και ο
ακουων δια λογων πραξεις και ιστοριας, προς εκεινας την διανοιαν ανατεινει, ως
ειναι τον τοιουτον τωι μεν σωματι εν τωιδε τωι τοπωι, τηι δε διανοιαι εν εκεινωι τωι
τοπωι, ενθα ο λογος της ιστοριας διαστρεφει το πραγμα. Τοιουτον τι και εμοι
συμβεβηκεν, αγαπητοι. Ἀκουσας γαρ του ευαγγελιστου διηγουμενου τα εν Βηθανιαι
κατα την συκην γεγονοτα πραγματα, ωδε μεν ειμι τωι σωματι· τηι δε διανοιαι εμαυτον
ειναι εκει φανταζομαι· και οιομαι νυν ακολουθειν τωι ∆εσποτηι Ἰησου, και οραιν την
συκην προ μεν του ∆εσποτικου προσταγματος ανθηραν και κατακομον, μετα δε το
Κυριακον προσταγμα στυγεραν και καταξηρον. Πρωΐας γαρ, φησιν, επαναγων ο
Ἰησους εις την πολιν, επεινασε. Και ιδων συκην, ηλθεν επ' αυτην, και ουδεν ευρεν εν
αυτηι ει μη φυλλα μονον· και λεγει αυτηι· Μηκετι εκ σου καρπος γενηται εις τον
αιωνα· και ευθεως 59.586 εξηρανθη. Τουτο γαρ αρτιως ημιν υπανεγνωσθη.
Ἐκπληττει με το θαυμα· μεμερισται μου η διανοια.
Ὅταν γαρ βουληθω το πραγμα της ιστοριας διηγησασθαι, ευθεως μετα της
ιστοριας τα θαυματα προς αυτα επισπαται. Και ωσπερ οποταν ιδηι τις σταμνον
χρυσην εχουσαν ενδοθεν λιθους τιμιους, φεροντας εν εαυτοις γεγραμμενα μυστηρια,
θελει μεν οραιν την σταμνον δια την του ειδους στιλβοτητα, ανθελκεται δε υπο των
ενδοθεν λιθων· σπευδει γαρ και το των λιθων περιαθρησαι καλλος, και τα εν αυτηι
γεγραμμενα μυστηρια γνωναι· ωσαυτως καγω ορων μεν την του γραμματος ιστοριαν
λαμπραν και περικαλλη τυγχανουσαν, εκει κατεχομαι τον νουν· ανθελκομαι δε
παλιν υπο της του πνευματος θεωριας, μειζονα μοι της ιστοριας επαγγελλομενης
δεικνυειν τα θαυματα. Πρωΐας γαρ, φησιν, επαναγων ο Ἰησους εις την πολιν,
επεινασεν. Ὢ ανεκφραστου και ανεκδιηγητου μυστηριου! Ἐπεινασεν ο τρεφων
πασαν την οικουμενην· επεινασεν ο εκ πεντε αρτων πεντακις χιλιους εις κορον
εκθρεψας· επεινασεν ο εκ πηλου 59.587 ζωντας οφθαλμους εργασαμενος· επεινασεν
ο επι των κυματων της θαλασσης περιπατησας, και τους ποδας εις το υδωρ μη
βαψας· επεινασεν ο εννοιαι μονηι το υδωρ εις οινον μετατρεψας· επεινασεν ο ψυχας
εκ των σκηνωματων εκσπασας, και παλιν αυτας εισοικισας λογωι. Και πως λεγει ο
Ἡσαΐας, Ὁ Θεος ο αιωνιος ου πεινασει, ουδε κοπιασει; Χριστος δε οτι Θεος παντι που
δηλον τωι πιστευοντι τηι Γραφηι λεγουσηι· Ἐν αρχηι ην ο Λογος, και ο Λογος ην προς
τον Θεον, και Θεος ην ο Λογος. Πως ουν επεινασεν ο Θεος; Ἐπεινασεν η του δουλου
μορφη· διεθρεψε δε πεντακισχιλιους η εν αυτωι του ∆εσποτου βουλη. Ἦλθεν επι την
συκην ο ορωμενος ανθρωπος· ην δε πανταχου η εν αυτωι νοουμενη θεοτης. Ειδε την
συκην ακαρπον ως ανθρωπος, εξηρανε ταυτην λογωι ως Θεος. Ειπε, Μηκετι εκ σου
καρπος γενηται εις τον αιωνα· και το εργον ηκολουθησε τωι ρηματι· και ευθυς η
συκη εξηρανθη. Το ρημα ανθρωπινον, το δε εργον θεικον. Ἀλλα πολυζητητος ημιν,
αγαπητοι, η θεωρια η κατα την συκην, παρα πολλοις μεν ερμηνευθεισα, ως εμοιγε
δοκει, ουκ ηκριβωμενως· πλην τας των προλαβοντων υμιν λεξω λυσεις, και τας ημιν
πεπονημενας προσκομισομεν αριστειας. ∆υσληπτος γαρ ο εν τηι ιστοριαι του
γραμματος κειμενος νους, πολλωι τωι βαθει κεκρυμμενην εχων την του μυστηριου
στιλβοτητα.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

Τι γαρ το αναγκαιον ην τωι λογωι ξηραινεσθαι την συκην, και μη λογωι
ταυτην καρποφορειν; Ὁ γαρ ρηματι ξηρανας αυτην ηδυνατο και ρηματι ευκαρπον
αυτην ποιησαι. Τι δε και ημαρτεν η συκη, ειποι τις αν, οποτε ουκ ην αυτης ο καιρος,
Μαρκου του ευαγγελιστου λεγοντος χειμωνα ειναι κατ' εκεινον τον καιρον; Και ει
μη τι εστι μυστηριον υπερ ανθρωπον εν αυτηι τελουμενον, ευρεθησεται ο Κυριος
κατα μεν ενα τροπον επαινετος, κατα δε ετερον μεμπτεος· επαινετος μεν γαρ, οτι
λογωι αυτην εξηρανε· μεμπτεος δε, οτι αδικως αυτην κατηρασατο. Ἀλλα δει νοειν
του λοιπου, αγαπητοι, τινος εφερεν εικονα η συκη· ου γαρ ην τι υπο Χριστου
γενομενον πραγμα, ο ουκ ειχε μυστηριον. Ὅλως ουδεν ην παρ' αυτου γινομενον
εργον, ο μη σφοδρα ωφελιμον· ουδεν ο μη εβοα την αληθειαν· ουδεν ο μη προς την
των ουρανιων παραδοχην εκινει τον νουν. Ταυτην την συκην οι πολλοι των
ερμηνεων ειρηκασι τηι των Ἰουδαιων συναγωγηι παρεικασμενην ειναι, εφ' ην ηλθε,
φησιν, ο Κυριος, ζητων εν αυτηι καρπον πιστεως· και ουχ ευρεν, ει μη μονον λογοις
προφητων και νομου καθαπερ φυλλοις κομωσαν· διο και εξηρανε, λεγων· Μηκετι εκ
σου καρπος γενηται εις τον αιωνα.
Ἐγω δε τηι ερμηνειαι ταυτηι πειρωμαι αντιλεγειν, αγαπητοι· ου γαρ ουτως
εχει η ακριβεια του νοηματος. Πως γαρ αν κατηρασατο ο Κυριος, λεγων, Ευλογειτε,
και μη καταρασθε; πως δε και την συναγωγην κατηρασατο αν και εξηρανεν ο λεγων,
Ουκ ηλθεν ο Υιος του ανθρωπου απολεσαι, αλλα ζητησαι και σωσαι το απολωλος; Ει
δε τις ετι αντιλεγει και φιλονεικει, λεγων, τηι των Ἰουδαιων συναγωγηι
παρεικασμενην ειναι την συκην ακριβως, λεγετω πως η απο ριζων ξηρανθεισα
συναγωγη τοιουτον εγκαρπον κλαδον εβλαστησε, τον γλυκυτατον Παυλον. Πολλους
δε και αλλους επιστρεψαντας εγνωμεν εκ της των Ἰουδαιων συναγωγης· και γαρ και
Στεφανος ο λιθασθεις υπο των Ἰουδαιων εξ εκεινης της συναγωγης ετυγχανε, και
Ἀκυλας και Πρισκιλλα και πολλοι αλλοι, ων τον καταλογον νυν των ονοματων δια
το πληθος των λεξεων παραιτουμεθα λεγειν. Ὅτι δε ου παντελως απωσατο ο Θεος
τον λαον των Ἰουδαιων, μαρτυρειτω μοι Παυλος λεγων· Λεγω ουν, Μη παντελως
απωσατο Κυριος τον λαον αυτου; Μη γενοιτο· και γαρ εγω Ἰσραηλιτης ειμι, εκ
σπερματος Ἀβρααμ, φυλης Βενιαμιν. Ουκ απωσατο Κυριος τον λαον αυτου. Ἀλλα
γαρ και σωτηριαν τωι λαωι εκεινωι επ' εσχατων των ημερων επαγγελλεται εν τωι
λεγειν· Ὅταν δε το πληρωμα των εθνων εισελθηι, τοτε πας Ἰσραηλ σωθησεται. Ει γαρ
και εχθρον γεγονασιν Ἰουδαιοι του Θεου, δι' ημας γεγονασιν, ινα τηι εκεινων
απειθειαι ημεις ελεηθωμεν, ως 59.588 μαρτυρει μοι Παυλος λεγων, Κατα μεν το
Ευαγγελιον, εχθροι δι' ημας· κατα δε την εκλογην αγαπητοι, δια τους πατερας·
αμεταμελητα γαρ τα χαρισματα και η κλησις αγια. Ζητητεος τοινυν, αγαπητοι, ο περι
της συκης λογος, τινος εφερεν εικονα. Ἀλλ' εαν συ, ο Ἀδαμ, μνησθηις, οτε εν τωι
παραδεισωι εγυμνωθης, ποιου δενδρου φυλλα λαβων και συῤραψας εαυτωι
περιβολαιον υφανας, οψει πως δικαιως ταυτην εξηρανεν· η γαρ ουχι φυλλα συκης
λαβων την σεαυτου αισχυνην εκαλυπτες; Ἦλθεν ουν ο Χριστος, και την ετι εν σοι
ανθουσαν συκην το της αισχυνης καλυμμα τωι λογωι εξηρανεν· ηρε σου την πενιαν,
και δεδωκε σοι τον πλουτον· ηρε σου τα της αισχυνης καλυμματα, και δεδωκε σοι
χιονοφεγγη στολην, εξ υδατος και Πνευματος υφανθεισαν· εξηρανε τα φυλλα της
συκης, και απεδωκε σοι τα συλα της ψυχης. Ποια συλα; α οφις εσυλαγωγησεν εν σοι
εν τωι παραδεισωι, την ισαγγελον ζωην, την του παραδεισου τρυφην, την της
αφθαρσιας στολην.
βʹ. Ἀλλ' επανελθωμεν επι το κεφαλαιον. Πρωι γαρ, φησιν, επανελθων ο
Ἰησους εις την πολιν, επεινασε. Πρωι, μετα το την νυκτα της πλανης παραδραμειν,
και τον ορθρον Χριστον το της αναστασεως φεγγος αυγασαι τωι κοσμωι· ορθρος γαρ ο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

Χριστος, καθαπερ φησιν ο προφητης· Ὡς ορθρον ετοιμον ευρησομεν αυτον. Πρωι
επαναγων ο Ἰησους. Πρωι, μετα το τον σκοτεινομορφον θανατον τωι φωτι της δοξης
Χριστου αφανισθηναι, και τας χρυσους ακτινας τον της δικαιοσυνης ηλιον εν ταις
των εσκοτισμενων ανθρωπων καρδιαις ελλαμψαι· πρωι, μετα το τας θερμας ακτινας
της θεοτητος εκπετασαι, και τας νενεκρωμενας υπο του διαβολου ψυχας
εκθερμαναι· Ουκ εστι γαρ ος αποκρυβησεται της θερμης αυτου. Τηι γαρ ψυχροτατηι
αμαρτιαι ο διαβολος τας των ανθρωπων καρδιας ενεκρωσεν. Ὅθεν ο προφητης
επευχεται λεγων· Πυρωσον τους νεφρους μου, και την καρδιαν μου. Κρυμωι γαρ
ασεβειας πασα η ανθρωποτης εδεδετο. ∆ιο παντες οι προφηται ομοθυμαδον ηυχοντο
προς τον Θεον λεγοντες· Ἐπιστρεψον, Κυριε, την αιχμαλωσιαν ημων, ως χειμαῤρους
εν τωι νοτωι· τουτεστιν, ωσπερ νοτος θερμος επιπνευσας τα παγωθεντα υδατα εις την
προτεραν φυσιν του υδατος επαναγει, ωσαυτως και ημας τους τηι αμαρτιαι του
διαβολου νεκρωθεντας, ως νοτος θερμος επιπνευσας, επι την αρχαιαν φυσιν της
αφθαρσιας ανακαινιζει.
Ταυτην την θερμην επιπνευσιν του νοτου και η νυμφη Χριστου Ἐκκλησια εν
τοις Ἄσμασι των ᾀσματων επικαλειται λεγουσα· Ἐξεγειρου, βοῤρα, και εξερχου,
νοτε· διαπνευσον κηπον μου, και ρευσατωσαν αρωματα. Πρωι, φησιν, επαναγων.
Καλον το, Ἐπαναγων, ινα σημανηι, οτι τον εκ του παραδεισου εκπεσοντα Ἀδαμ παλιν
ελθων ο Κυριος ημων εις τον αυτον τοπον επαναγει. Πρωι επαναγων ο Ἰησους επι
την πολιν, επεινασε. Πολιν νυν ακουσας, μη κατω περιβλεπου, αλλα προς την ανω
Ἱερουσαλημ αναβλεπε, προς τον ουρανιον χωρον· και γαρ Το πολιτευμα ημων εν
ουρανοις υπαρχει. Πρωι ο Ἰησους επαναγων επι την πολιν, επεινασεν, ου την
τροφην των ανθρωπων, αλλα την ζωην των ανθρωπων· Ἐμον γαρ εστι βρωμα, ινα
ποιω το θελημα του Πατρος μου· ινα πιστευσωσιν εις ον απεστειλεν εκεινος· Ὁ γαρ
πιστευων εις αυτον, καθως ειπεν αυτος, ου μη αποθανηι εις τον αιωνα. Πρωι ο
Ἰησους επαναγων επι την πολιν, επεινασεν, και ιδων συκην, ηλθεν επ' αυτην. Ει γαρ
παρεδραμε την συκην, ειχεν αν εν τηι συκηι την καλιαν αυτου ο οφις αθανατον· αλλ'
ηλθεν επι την συκην, και ταυτην εξηρανεν. Ὑπο τοιαυτην συκην τον Ναθαναηλ
οντα ειδεν ο Κυριος· Προ του γαρ σε Φιλιππον φωνησαι οντα υπο την συκην, ειδον
σε. Ταυτην την συκην προορων ο προφητης μελλουσαν ακαρπον γενεσθαι, ελεγεν·
Ἀναβησομαι εις λαον παροικιας μου, διοτι συκη ου καρποφορησει. Ἐπι τοιαυτην
συκην ανεβη ο Ζακχαιος ιδειν τον Ἰησουν· προς ον ελεγε· Σπευσας καταβηθι. [Ἐκει ο
οφις καμπυλα περιπλεκεται, εκει ενοσσευσεν, εκει κεκρυπται. Σπευσας καταβηθι.]
Χαριεντως δε ο ευαγγε 59.589 λιστης ειπε συκομορεαν επι του Ζακχαιου, ινα σημανηι
οτι η πλατεια και ευρυχωρος οδος συμπεπλεκται τηι μωριαι, οθεν τικτεται ο κακιστος
μορος. Ἦλθεν επι την συκην ο Κυριος.
Αυτη η συκη εικονα εφερε της πλατειας και ευρυχωρου οδου· πλατυφυλλον
γαρ εστι το φυτον της συκης, και κνησμωδης εστιν η αμαρτια, δια της πλατειας και
ευρυχωρου οδου απαγουσα εις την απωλειαν. Γλυκυτατος εστιν ο καρπος της συκης·
γλυκεια εστιν η ηδονη, εις ολισθον αμαρτιας τους προσεγγιζοντας αυτηι
καταῤρηγνυσα. Φευγε αυτης την γευσιν, ω αγαπητε· γλυκεια γαρ εστιν εν τηι γευσει,
πικρα δε μετα την πραξιν. Μελι γαρ αποσταζει απο χειλεων γυναικος πορνης, και
προς καιρον λιπαινει τον φαρυγγα· υστερον δε πικροτερον χολης ευρησεις, και
ηκονημενον μαλλον διστομου μαχαιρας. Πορνη εστιν η ηδονη, γλυκεα σοι
προσομιλει τας αρχας, λαθραιως παρεμβαλλουσα εν τηι ομιλιαι το πικρον του
θανατου. Τοιουτος ην και ο οφις, γλυκυς εν τωι λογωι, και πικρος εν τωι δολωι· γλυκυ
μεν το βρωμα, πικρον δε το πτωμα. Φευγε ουν, αγαπητε, την πορνην, την γλυκειαν
σοι ομιλουσαν, και πικρα τραυματα εμφερουσαν· φευγε την ηδονην ως Ἠλιας την
Ἰεζαβελ. Ἦλθε τοινυν ο Κυριοςαπο ουρανων· επεινασεν την ζωην των ανθρωπων
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

ευρασθαι· ευρε την πλατειαν και ευρυχωρον οδον του βιου τουτου εστωσαν· ηλθεν
επ' αυτην, και ευρισκει αυτην φυλλοις κομωσαν, τουτεστι, δογμασιν αμαρτιας
ανθουσαν, μη εχουσαν δε αυτην καρπον ετι θανατου. ∆ια τι; Ἐπειδη ουκ ην καιρος·
τουτο γαρ προσεθηκεν ο ευαγγελιστης· Ουκ ειχε, φησι, καρπον· ου γαρ ην καιρος.
Πως γαρ ηδυνατο ετι θανατον καρποφορησαι. Ἰησου παραγενομενου, και αναστασιν
τωι κοσμωι κηρυττοντος; Ουκ ετι ην αυτης καιρος καρποφορειν θανατον· Ἐβασιλευσε
γαρ ο θανατος απο Ἀδαμ μεχρι Μωυσεως. τουτεστι, του νομου. Οιδε γαρ, φησιν, η
Γραφη τον νομον λεγειν Μωυσεα, ως εν τωι Ευαγγελιωι· Ἔχουσιν Μωυσεα και τους
προφητας. Ειπε Κυριος προς αυτην, Ου περαιτερω και Μηκετι εκ σου καρπος γενηται
εις τον αιωνα· τουτεστι, Προ της εμης παρουσιας εκαρποφορησας θανατον· ιδου εγω
παραγεγονα, αυτη η αναστασις. Ἐμου παραγενομενου Μηκετι εκ σου καρπος γενηται
εις τον αιωνα. Και ευθεως εξηρανθη η συκη· και επληρωθη το γεγραμμενον,
Κατεποθη ο θανατος εις νικος. Που σου, θανατε, το κεντρον; που σου, ᾅδη, το νικος;
Ειπων γαρ ο ευαγγελιστης χειμωνα ειναι κατ' εκεινον τον καιρον εν ωι η συκη τοις
φυλλοις εκομα, ηινιξατο οτι η αμαρτια εκομα, δια το ειναι τον διαβολον χειμωνα
επικειμενον πασηι τηι ανθρωποτητι. Προ γαρ της του ειρηναρχου παρουσιας,
ποικιλοις πνευμασιν εκλονειτο το των ανθρωπων γενος, προς ειδωλολατρειας και
αιμοχυσιας και κωμους και λαγνειας ελαυνομενον· ελθων δε ο Κυριος ημων Ἰησους
59.590 Χριστος, η ειρηνη του κοσμου, κατεστειλε τας των εναντιων πνευματων
σπιλαδας ταραττουσας την του βιου τουτου των παθων αλμυροφορον θαλασσαν, και
τα αφροφορα των ηδονων κατεσβεσε κυματα. Και ξηρανας την συκην, εφυτευσε την
του σταυρου πιστιν ανθουσαν, και ζωην πασιν αστραπτουσαν· ου σταυρου αι μεν
ριζαι εις την γην ετεθησαν, οι δε κλαδοι εις ουρανους ανεταθησαν· ου τα φυλλα
αγηρατα, και το ανθος αμαραντον, και ο καρπος αθανατος· ου και ο ∆αυιδ μεμνηται
ξυλου, λεγων· Και εσται ως το ξυλον το πεφυτευμενον παρα τας διεξοδους των
υδατων, ο τον καρπον αυτου δωσει εν καιρωι αυτου, και το φυλλον αυτου ουκ
αποῤρυησεται. Τουτου του ξυλου μεμνηται και η Σοφια, λεγουσα· Ξυλον ζωης εστι
πασι τοις αντεχομενοις αυτης. Τουτο το ξυλον προφητικωι οφθαλμωι θεωρησας
Ἱερεμιας, υπο των Ἰουδαιων μελλον κατα Χριστου πελεκασθαι, εις προσωπον των
Ἰουδαιων απεφθεγξατο, λεγων αυτοις· ∆ευτε, και εμβαλωμεν ξυλον εις τον αρτον
αυτου, και εκτριψωμεν αυτον εκ γης ζωντων. Ξυλον ο σταυρος, αρτος το σωμα
Χριστου. Λαβων γαρ ο Κυριος αρτον, ειπε· Τουτο εστι το σωμα μου, το υπερ υμων
κλωμενον εις αφεσιν αμαρτιων.
Ἐπι τουτο το ικριον του σταυρου αναβας ο Κυριος ημων Ἰησους Χριστος, και
τας χειρας αυτου εκπετασας, και τας εν τωι αερι πετομενας δυναμεις εξελασας,
ανεμποδιστον ημιν την εις ουρανον πορειαν ηυτρεπιζε, και κλιμακα μακραν ημιν
την πιστιν απο γης εις ουρανον ανατεινας· και το παραδοξον, εαν ακουσητε,
αγαπητοι, εστη το δενδρον του σταυρου, εφηπλωθη εν αυτωι η αληθινη αμπελος, η
λεγουσα, Ἐγω ειμι η αμπελος η αληθινη· και εγενετο τωι μεν διαβολωι αναδενδρας
θανατηφορος, ημιν δε αναδενδρας ζωηφορος, τον καυσωνα των αμαρτιων ημων
αναστελλουσα, και σκιαν αναπαυσεως ημιν δωρουμενη. Ὑπο την σκιαν αυτου ο
καθημενος λεγει το υπο του Σολομωντος ειρημενον· Ἐν τηι σκιαι αυτου επεθυμησα
και εκαθισα, και γλυκυς αυτου ο καρπος εν τωι λαρυγγι μου. Ἐν ταυτηι τηι σκιαι
θαῤρησας ο μακαριος ∆αυιδ ελεγε· Και εν τηι σκιαι των πτερυγων σου ελπιω. Ἕως
ποτε; Ἕως ου παρελθηι η ανομια μου. Ὢ θαυμαστου πραγματος και μυστηριου
καινου! Ἡ πηγη επι δενδρον εκειτο, και ο σταυρος υπ' αυτης εποτιζετο· νυγεις γαρ
λογχηι την πλευραν αυτου, αιμα και υδωρ εξεπεμψε· τωι μεν αιματι τον σταυρον
πορφυριζων, τωι δε υδατι αρδων αυτου τας ριζας, ινα αθανατους καρπους τοις
πιστευουσιν εις αει αναθαλληι.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

Ὢ δενδρον μακαριστον, ο βασιλεις τιμωσιν, και υπαρχοι σεβονται, ανδρες τε
και γυναικες και πασα φυσις και κτισις ανθρωπων φυλακτηριον κεκτηνται· ο
δαιμονες φριττουσι, και ο διαβολος τρεμει· ο αγγελοι υμνουσι, και ουρανοι
ευλογουσιν· Ἐκκλησιαι δε σεμνυνουσι τον εν αυτωι σταυρωθεντα Χριστον! ωι η δοξα
και το κρατος, νυν και αει, και εις τους αιωνα, των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


