In ascensionem Sermo 1
ΕΙΣ ΤΗΝ ΑΝΑΛΗΨΙΝ Του Κυριου ημων Ἰησου Χριστου. Ὁμιλια αʹ.
52.791
Τρια παραδοξα θαυματα εξ αρχης χρονου ου γνωριμα, την φυσιν αυτην
υπερακοντιζοντα την ημετεραν συνεπλεξαν, αῤραγη και ασαλευτα μενοντα·
τριπλοκον γαρ σχοινιον ταχυ ου διαῤρησσεται. Ταυτα δε εστιν ανυμφευτου μητρος
ωδις, τριημερου παθους αναστασις, σαρκος εις ουρανους αναληψις. Οιδεν ο χρονος
στειρας τικτουσας, αλλ' ου γαμικης συναφειας εκτος· οιδε νεκρους αναβιωσαντας,
αλλ' ουχι εις ζωην ατελευτητον· οιδε προφητην αναλαμβανομενον, αλλ' ως εις
ουρανον· το, ως, της αληθειας δευτερον. Ὁ μεν γαρ Ἠλιας τοπον εκ τοπου ημειψεν,
ο δε Σωτηρ ανηλθεν, οθεν κατηλθεν, πολλων θεωμενων ανδρων και γυναικων,
αχρις ου το βλεμμα προς υψος ατενιζον ητονησεν, αγγελων επιμαρτυρουντων τηι
52.792 θεαι, και την δευτεραν καταμηνυοντων ελευσιν, Και ιδου, φησιν, ανδρες δυο
παρειστηκεισαν αυτοις εν εσθητι λευκηι, οι και ειπον· Ἄνδρες Γαλιλαιοι, τι εστηκατε
εμβλεποντες εις τον ουρανον; και τα εξης. Ὢ ποσα ο αγαθος δια δουλων πονηρων
εις σωτηριαν επραγματευσατο! κατηλθεν εξ ουρανων, ανηλθεν εις ουρανους, εξ
ουρανων παλιν ελευσεται· ελευσεται δε πως; Ουκ εις ετεραν αναλυθεις υποστασιν,
αλλ' εν τωι ειδει της σαρκος, εν τωι ανθρωπινωι σχηματι· ου μεντοι ταπεινα πραττων,
ως το προτερον, ουκ επι σκαφους υπνων, ουκ επι φρεατι κοπωι διψης κρατουμενος,
ουκ επι πωλον ονου καθημενος, αλλ' επι πωλου νεφελοειδους οχουμενος· ουχ
αλιεας επαγομενος, αλλ' υπο αγγελων δορυφορουμενος· ου δικαστου παρισταμενος
βηματι, αλλ' αυτος κρινων της οικουμενης τα περατα, και τοις αλιευσιν αυτοις
εξουσιαν δικαστικην 52.793 χαρισαμενος· ως και αυτος διδασκει, προς μεν τους
μαθητας λεγων· Ὅταν καθισηι ο Υιος του ανθρωπου επι θρονου δοξης αυτου,
καθισεσθε και υμεις επι δωδεκα θρονους, κρινοντες τας δωδεκα φυλας του Ἰσραηλ·
προς δε τους Ἰουδαιους· Ει δε εγω εν Βεελζεβουλ εκβαλλω τα δαιμονια, οι υιοι υμων
εν τινι εκβαλλουσιν; δια τουτο αυτοι κριται υμων εσονται· οτιπερ εξ Ἰουδαιων οντες
τα των Ἰουδαιων ουκ εφρονησαν, αλλα τα παθη του Χριστου και τα στιγματα των
συγγενων Κυριοκτονων προετιμησαν.
Μεγα θαυμα, ξενον κριτηριον, ιδειν αλιεα δικαζοντα, και Φαρισαιον
κρινομενον, σκηνοποιον μετα παῤρησιας καθημενον, και αρχιερεα μετα στεναγμων
ευθυνομενον. Τι γαρ τον ∆εσποτην κατα κοῤρης εῤραπιζον, κατα κεφαλης
εκονδυλιζον, το δε τελος τον κληρονομον εξω του αμπελωνος εφονευον; τι δε τον
Πετρον εφυλακιζον; τι δε τον Παυλον πεντακις τεσσαρακοντα παρα μιαν πληγας
εβασανιζον; Ἀλλ' ο θαυμαστος αρχιερευς Ἀνανιας το στομα παιειν του Παυλου τοις
υπηρεταις εκελευσε, το στομα του Παυλου, το στομα της χαριτος, το στομα της
αληθειας, το πληκτρον της ζωης, το πασης σαλπιγγος γενναιοτερον, το πασης
αρμονιας εμμελεστερον, το οργανον του Χριστου, τον αυλον του Πνευματος· τα γαρ
δοκουντα τωι αγιωι Πνευματι ο Παυλος δια της γλωσσης εδημοσιευσεν· οθεν οιμαι
τον ∆αυιδ εκ προσωπου Παυλου λεγειν· Ἡ γλωσσα μου καλαμος γραμματεως
οξυγραφου. Τι ουν προς τον Ἀνανιαν ο Παυλος, την επερχομενην αυτωι δικην
προθεωρων; Τυπτειν σε μελλει ο Θεος, τοιχε κεκονιαμενε. Τοιχος γαρ κεκονιαμενος,
ταφος κεκαλλωπισμενος, εξωθεν εχθρος, εσωθεν νεκρος.
Ἐπει ουν προκειται των βεβιωμενων λογοθεσιον, και παγκοσμιον
δικαστηριον, των ταλαντων την εργασιαν απαιτουν, του μυστικου γαμου την
αθετησιν, την λαμπαδουχιαν του νυμφωνος, του σπορου την αυξησιν, του
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

αμπελωνος τον 52.794 καρπον, και οσα δια των παραβολων ημιν απεκαλυψε, τον
βιον ταλαντευσωμεν, τα του βιου συναλλαξωμεν, ουκ αργυραμοιβουντες, ουδε
χρυσορυχουντες, ου βαρεως δανειζοντες· ταυτα γαρ και ο κριτης αποστρεφεται·
αλλα πτωχοτροφουντες, φιλοξενουντες, θεοκλητουντες, και οσα του κριτου την
οργην μαλαττειν επισταται. Μαθε της φιλοξενιας το κερδος, αποβλεψας εις τον
Ἀβρααμ, της ικεσιας το οφελος των Νινευιτων λογισαμενος, της ελεημοσυνης τον
θησαυρον θεωρησας την Ταβιθαν επι κλινης κατακειμενην αψυχον, εν ταφωι
μελλουσαν κατορυττεσθαι· αλλ' αι χηραι τον Πετρον κυκλωσασαι, και τα δωρα της
νεκρας επιδεικνυμεναι, εξ ᾅδου την τεθνεωσαν ανεσπασαν.
Ει δε νεκρον το σωμα δακρυα χηρων εψυχωσε, προδηλον οτι και αυθις
τεθνηξομενον, οποια τινα παρεξειν οιει εν ταις των αγαθων αποδοσεσι τον κριτην
τοις αφειδει δεξιαι την πτωχοτροφιαν ασκησασι, και μαρτυριας πτωχων ουκ
αποῤρηξασι; Τοτε γαρ το δωρον αναφαιρετον, ουκ ετι θανατου μεσιτευοντος, αλλα
διηνεκους εκτεταμενης ζωης. Σαλπισει γαρ, φησι, και οι νεκροι εν Χριστωι
αναστησονται αφθαρτοι και ατρεπτοι, κατα την του ∆εσποτου μιμησιν. Και καθαπερ
αυτον νεφελη τις υπελαβεν, ουτω και ημεις, κατα την του Παυλου φωνην, Ἐν
νεφελαις αρπαγησομεθα. Και ως αυτος ανεβη εν αλαλαγμωι και φωνηι σαλπιγγος,
τον αυτον τροπον και ημεις δια της αρχαγγελικης σαλπιγγος, του θανατου το νεφος
ωσπερ υπνον αποσεισαμενοι, τωι αρχηγωι της ζωης συνεσομεθα· Και ουτω, φησι,
παντοτε συν Κυριωι εσομεθα, τα του Κυριου φρονουντες, τας εντολας αυτου
φυλαξαντες. Γενοιτο δε παντας ημας της μακαριας εκεινης αξιωθηναι φωνης· Ευ,
δουλε αγαθε και πιστε, επι ολιγα πιστος, επι πολλων σε καταστησω, εισελθε εις την
χαραν του Κυριου. Αυτου η δοξα και το κρατος, εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


