Fragmenta homiliae de uno filio
Του αυτου εκ της ομιλιας της περι ενος υιου.
ΕΙ γαρ εις εστιν ιδικως Υιος ο εκ του Θεου Πατρος Λογος, εις δε ομοιως ιδικως
και ετερος παρ' αυτον ο εκ σπερματος ∆αυειδ, τηι προς τον φυσει και αληθως Υιον
κοινωνιαι τιμωμενος, πως ουχ απασιν εναργες οτι ο μεν διδωσιν, ο δε λαμβανει· ο
μεν στεφανοι, ο δε στεφανουται· και ο μεν εστι φυσει Κυριος, ο δε ουκ εστι; τινες ουν
οι ταυτα λεγοντες και φρονουντες, η ποιον αυτων το κριμα, τους αγιους
ερωτησωμεν μαθητας. ακουε λεγοντος εναργως "Παρεισεδυσαν "γαρ τινες
ανθρωποι, οι και παλαι προγεγραμμενοι εις τουτο "το κριμα, ασεβεις, την του Θεου
χαριν μετατιθεντες και τον "μονον ∆εσποτην και Κυριον ημων Ἰησουν Χριστον
αρνου"μενοι." πως ουν μονος εστι δεσποτης Ἰησους Χριστος ο κοινωνος της ετερου
δεσποτειας γεγονως, ει κατα χαριν εχει τουτο, ει δοτον αυτωι και αυτο το της
υιοθεσιας αξιωμα, ει μηδεν ολως αυτου, παντα δε μαλλον ετερου του δοντος αυτωι;
μονον εφη δεσποτην και Κυριον ημων Ἰησουν Χριστον τον εκ Θεου Λογον· πως ουν
συναπτεις αυτωι κοινωνον τον εκ σπερματος ∆αυειδ; ουκ εαις γαρ μονον ειναι
δεσποτην, 453 μεριζων αυτου την κυριοτητα και προσνεμων ετερωι. ουκουν λεγομεν
τοις ουτω φρονειν ελομενοις, το δια φωνης Ἡλιου "Εως ποτε χωλανειτε επ'
αμφοτεραις ταις ιγνυαις υμων;" ουδεν παρ' υμιν ορθον, χωλευει δε παντα και πολλη
σαθροτης εννοιων· αλλ' ου ταις τινων εικαιοβουλιας εψομεθα, Χριστον δε μαλλον
ομολογουμεν ενα τηι φυσει και αληθως εκ Πατρος Λογον, και εν προσληψει
γεγονοτα σαρκος και αιματος.
Ἐκ του αυτου λογου. Ὑπο καταραν εσμεν οι εις Χριστον πιστευσαντες, ει μη
φυσει τε και αληθως εστι Θεος ο εκ παρθενου σαρκωθεις· εφη γαρ που περι αυτου ο
προφητης Ἡσαΐας "Και εσται η "ριζα του Ἰεσσαι και ο ανισταμενος αρχειν εθνων, επ'
αυτωι "εθνη ελπιουσι." πως ουν επ' αυτωι τας ελπιδας εχοντες, ουκ εσμεν επαρατοι
ειπερ εστιν αληθης ο προφητης Ἱερεμιας λεγων "Ἐπικαταρατος ος την ελπιδα εχει
επ' ανθρωπον;" αλλ' ουκ επ' ανθρωπωι τας ελπιδας εσχηκαμεν οι εις Χριστον
πιστευσαντες· Θεος αρα εστιν εις και μονος και κατα αληθειαν Υιος και προ σαρκος
και μετα σαρκος, ος εποχος ων τωι πωλωι κατα την των ευαγγελιστων πιστιν
ανεβαινεν εις Ἱεροσολυμα, ειτα προυπηντων ευφημουντα μειρακια και δη και
εφασκον "Ὡσαννα τωι υιωι ∆αυειδ, ευλογημενος ο "ερχομενος εν ονοματι Κυριου."
προς ταυτην των παιδων την φωνην, ηγανακτουν οι φαρισαιοι· επειδη γαρ
ορωμενος ανθρωπος την Θεωι πρεπουσαν υμνολογιαν εδεχετο· και δη 454 και
προσηιεσαν οι θρασεις διαμαρτυρομενοι τε και λεγοντες "Ουκ ακουεις τι ουτοι
λεγουσιν;" μονονουχι γαρ φασιν Ἄνθρωπος ων ανεχηι δοξολογουμενος και ως Θεος
υμνουμενος και τας Θεωι πρεπουσας ευφημιας δεχηι παρα των παιδων; και τι προς
ταυτα Χριστος; ηγανακτησεν αρα κατα των παιδων; απεσεισατο την δοξολογιαν;
επετιμησε τοις ευφημουσιν αυτον ως Θεον; ουδαμως· εφη γαρ μαλλον προς τους
φιλεγκλημονας "Ουκ ανεγνωτε οτι εκ στοματος νηπιων και "θηλαζοντων
κατηρτισω αινον; αμην λεγω υμιν εαν ουτοι "σιωπησωσιν, οι λιθοι κεκραξονται."
ορας οπως προσμεμαρτυρηκεν εαυτωι την της θεοτητος δοξαν ο εποχουμενος τωι
πωλωι και κατα σαρκα υιος ∆αυειδ; αλλ' ουκ ην δοξης αλλοτριας κοινωνος ως αυτοι
φασιν αλλ' ουδε ετερος παρα τον εκ Θεου Πατρος Λογον ως Υιος κατα μονας. δια
τουτο και Θεος και Κυριος και Ὕψιστος ονομαζεται και δια της των αγγελων φωνης.
και γουν ο μακαριος Γαβριηλ την Ἰωαννου γεννησιν ευαγγελιζομενος και την
εσομενην αυτου διακονιαν εναργη καθιστας τωι Ζαχαριαι φησιν οτι "πολλοι επι τηι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

"γεννησει αυτου χαρησονται και πολλους των υιων Ἰσραηλ "επιστρεψει επι Κυριον
τον Θεον αυτων."
Πως ουν επεστρεφεν επι Κυριον τον Θεον αυτων τους υιους Ἰσραηλ;
ευηγγελιζετο γαρ αυτοις λεγων "Ὀπισω μου ερχεται ανηρ "ος εμπροσθεν μου
γεγονεν, οτι πρωτος μου ην, καγω ουκ "ᾔδειν αυτον αλλ' ο πεμψας με βαπτιζειν εν
υδατι, εκεινος "μοι ειπεν Ἐφ' ον αν ιδηις το Πνευμα καταβαινον εξ ου"ρανου και
μενον επ' αυτον, ουτος εστιν ο βαπτιζων εν "Πνευματι Ἁγιωι, καγω εωρακα και
μεμαρτυρηκα οτι ουτος "εστιν ο υιος του Θεου." και ουκ ειπε μετα τουτου εστιν ο
υιος του Θεου αλλ' ουδ' εν τουτωι εστιν, αλλ' οτι ουτος εστιν.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


