De occursu domini, de deipara et Symeone
ΕΙΣ ΤΗΝ ΥΠΑΠΑΝΤΗΝ Του Κυριου ημων Ἰησου Χριστου, και εις την
Θεοτοκον και εις τον Συμεωνα, λογος.
50.807
Ου μονον φορει σαρκα ο Κυριος ημων Ἰησους Χριστος, αλλα και κατα νομον
περιτεμνεται, ινα περιεληι της Ἰουδαικης απιστιας την προφασιν. Ἔρχεται γαρ προς
νομον υπερ νομου, ινα τους μαθητας ελευθερωσηι δια της πιστεως του νομου· και
λαμβανει σαρκα, και περιτεμνεται μετα Ἰουδαιων. Ἐκοινωνησε σαρκος, εκοινωνησε
και περιτομης· εβεβαιωσε την συγγενειαν, ινα μη αρνησωνται τον ερχομενον εκ
σπερματος ∆αυιδ Χριστον, ον και προσεδοκων· εδειξε το τεκμηριον των συγγενειας.
Ει γαρ και περιτεμνομενου αυτου ελεγον· Ουκ οιδαμεν ποθεν εστιν· ει μη περιετμηθη
κατα σαρκα, εσχεν αν προφασιν ευλογον αυτων η αρνησις. Ὅτε τοινυν
επληρωθησαν αι ημεραι οκτω του περιτεμειν το παιδιον, ην Ἰησους εκδεχομενος την
αυξησιν του οργανου.
Ὅτε επληρωθησαν αι ημεραι οκτω· κελευει γαρ ο νομος, τηι ογδοηι
περιτεμνειν, και εαν απαντησηι η ογδοη, παρερχεται εις μεσον ο ιατρος και
μεταχειριζεται το σιδηριον, και εργαζεται την τεχνην· και αργει το σαββατον δια την
περιτομην. Ἐρωτησωμεν τοινυν Ἰουδαιους· Ἄνεσις το σαββατον·αργια τελεια η
ημερα· τινος ενεκεν εκβαλλει η ογδοη την εβδομην; δια τι η ογδοη γινεται επανω
της εβδομης; Ἀλλα Ἰουδαιοι μεν τα Ἰουδαικα ουκ οιδασιν·η δε Ἐκκλησια του
Χριστου τον Χριστον οιδε και τα Ἰουδαικα μαθηματα. Περιτεμνεται γαρ το παιδιον
50.808 τηι ογδοηι, επειδη εμελλε τηι ογδοηι η αναστασις, ηγουν η Κυριακη περιτομη
ειναι παντος του κοσμου. ∆ια τι γαρ μη προσεταξε Μωυσης περιτεμνειν τηι εκτηι; δια
τι μη τηι εννατηι η τηι δεκατηι; Φανερα τοινυν η ογδοη καθ' ην ανισταται ο Κυριος. Ει
τις ουν μη πιστευει τηι αναστασει, απεριτμητος εστι τηι καρδιαι, δια της απιστιας
αλλοτριουμενος του Θεου. Ἡ δε περιτομη, της πιστεως αληθης εστι γνωσις και
αισθησις. ∆ια τουτο, αγαπητε, η περιτομη τοις πιστοις λογωι αγιου βαπτισματος
παραδιδοται· το δε αγιον βαπτισμα τυπος εστι της Χριστου αναστασεως.
Μεταβα τοινυν απο σαρκος εις το πνευμα, και απο του σωματικου εις την
αναγωγην του πνευματος, και ευρησεις εκει μεν σαρκικην περιτομην, ενταυθα δε
πνευματικην, και των αμαρτηματων καθαρσιν. Ὀγδοη δε εστιν η περιτομη· η δε
ογδοη εστι και η αναστασις· της δε αναστασεως τυπος το βαπτισμα· απο των μικρων
εις τα μειζονα, απο των σωματικων εις τα πνευματικωτερα. Ἔλθωσι τοιγαρουν οι
Ἰουδαιοι και προκοψωσιν· δει γαρ προκοψαι απο των σαρκικων, και μη εν αυτοις
εναπομειναι. Ὁ μεν ουν Κυριος ημων Ἰησους Χριστος, ο μη ελθων καταλυσαι τον
νομον, αλλα πληρωσαι, μετα Ἰουδαιων περιετμηθη, Φησιν ουν ο ευαγγελιστης·
Ἐπληρωθησαν αυτωι ημεραι οκτω του περιτεμειν, και εκληθη το ονομα αυτου
Ἰησους, το κληθεν υπο του αγγελου προ του συλληφθηναι αυτον εν τηι κοιλιαι.
Ἡμεις μεν γαρ καλουμεθα μετα το τεχθηναι, Ἰησους δε καλειται προ του τεχθηναι·
ην γαρ προ του συλληφθηναι. Ἰησους δε εκληθη, επειδη σωτηρος ειχε 50.809 το
εργον. Και οτε επληρωθησαν. φησιν, αι ημεραι του καθαρισμου αυτων, κατα τον
νομον Μωυσεως.
Τινος καθαρισμου; Της Μαριας και του Ἰωσηφ· εκελευσε γαρ ο νομος την
νεοτοκον γυναικα καθαριζεσθαι, και τηρειν τας ημερας, και απροιτον ειναι. Ὅτε
τοινυν επληρωθησαν αι ημεραι του καθαρισμου κατα τον νομον Μωυσεως καιτοι
ουκ αναγκην ειχεν η Παρθενος, αλλ' ομως ο νομος επληρουτο, ανηγαγον αυτον εις
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

Ἱεροσολυμα, παραστησαι τωι Κυριωι, καθως γεγραπται εν νομωι Κυριου. Ὅπου
καθαρισμος σωματικος, Κατα τον νομον, φησιν, Μωυσεως· οπου παραστασις του
αγιου, Καθως γεγραπται, φησιν, εν νομωι Κυριου· ουχ οτι και ο νομος Μωυσεως ουκ
ην νομος Κυριου· οσα γαρ λαλει προφητης Πνευματι αγιωι διαλεγομενος, ουκ αυτος
λαλει αλλ' ο Κυριος υποβαλλει· ομως δε και ο καθαρισμος επειδη τυπον ειχε
σωματικον, λεγει, Μωυσεως νομον· επειδη δε το πρωτοτοκον παριστατο, λεγει, κατα
τον νομον Κυριου, τιμων το γεννωμενον· Καθως γεγραπται εν νομωι Κυριου· παν
αρσεν διανοιγον μητραν αγιον τωι Κυριωι κληθησεται. Ὁ λογος ουν ουτος και ο
νομος ολος και η αιτια του νομου δια τον μελλοντα διανοιγειν μητραν ετιθετο. Ὅλα
γαρ τα πρωτοτοκα των ζωων και των ανθρωπων ουδεποτε διηνοιξαν μητραν, αλλ'
ην πρωτοτοκα μονον· ον δε Παρθενος εγεννησεν, αυτος μονος διηνοιξε μητραν. Ὅρα
μοι τοινυν ολου του νομου την διατυπωσιν δια τον μελλοντα μονον εκ παρθενου
γεννασθαι.
Ποθεν δε Ἰουδαιοις ταυτην νοησαι δυνατον ην; σαρκικοι γαρ υπαρχοντες, τα
νοηματα της πνευματικης παρακολουθησεως πλειστον οσον απεχουσι νοησαι. Ειτα
ανερχονται του δουναι θυσιαν, Κατα το ειρημενον εν νομωι Κυριου, ζευγος
τρυγονων η δυο νεοσσους περιστερων. Ἐγενετο δε και ταυτα τυπικως κατα τον
νομον, ινα μηδεν ελλειψηι εις συμπληρωσιν του νομου. Ταυτα αινιγματα εισι νομικα·
ελθωμεν δε εις την ευαγγελικην εξηγησιν· Και ιδου ανθρωπος εν Ἱερουσαλημ, ωι
ονομα Συμεων· και ο ανθρωπος εκεινος δικαιος και ευλαβης· και ην Πνευμα Θεου
επ' αυτον. Ουτος ην κεχρηματισμενος υπο του αγιου Πνευματος μη προτερον
τελεσαι τον βιον, εως αν ιδηι τον Χριστον Κυριου. Πρεσβυτης ην ο Συμεων, και
εξεδεχετο την ευαγγελιαν· εμενεν εν τωι ναωι, εσω εκεινο λεγων παρ' εαυτωι· Ὅπου
εαν γεννηθηι, παντως ενταυθα απανται. Ουτος ηλθεν εν τωι Πνευματι εις το ιερον
κατ' εκεινην την ωραν, οτε οι γονεις τον παιδα προσηγον. Πολλακις μεν γαρ ηρχετο,
αλλα κατ' ιδιαν προφασιν· τοτε δε υπο του αγιου Πνευματος χειραγωγηθεις
ευκαιρως ερχεται προς την αποπληρωσιν της επαγγελιας. Ουτος εδεξατο εν ταις
αγκαλαις αυτου τον Ἰησουν, και ευλογησε τον Θεον, και ειπε· Νυν απολυεις τον
δουλον σου, ∆εσποτα, κατα το ρημα σου, εν ειρηνηι. Ποθεν απολυεις; Ἐκ του
βιωτικου σκαμματος· λυπηρα γαρ τα πραγματα, δεσμωτηριον ο βιος. Ἐκεινος μεν
ουν απολυθηναι ηθελεν· ει τις δε ζημιαν ηγειται την εντευθεν αναχωρησιν, ουτος
ουδεπω τελειος εστιν την πιστιν. Ὅμως ελεγε· Νυν απολυεις τον δουλον σου,
∆εσποτα, κατα το ρημα σου, εν ειρηνηι. Ὁ γαρ μελλων ποιειν ειρηνην τωι κοσμωι
παρεγενετο· ο ειρηνοποιος εληλυθεν, ο συναπτων τον ουρανον τηι γηι, και
κατασκευαζων την γην ουρανον δια της ευαγγελικης διδασκαλιας, παραγεγονε.
Συμεων βοαι· Νυν απολυεις τον δουλον σου, ∆εσποτα, κατα το ρημα σου, εν ειρηνηι·
οτι ειδον οι οφθαλμοι μου το σωτηριον σου, φησι. Τι εστιν ο λεγει;
Προτερον μεν γαρ επιστευον τηι διανοιαι, και τωι λογισμωι εγινωσκον· νυν δε
ειδον και οι οφθαλμοι μου· και ο τηι καρδιαι προσεδοκησα, ιδου ειδον οι οφθαλμοι
μου τετελειωμενον. Τι δε; Ειδον, φησι, το σωτηριον σου. Ποιον; Ὃ ητοιμασας κατα
προσωπον παντων των λαων, ου του λαου του ενος, ουδε του Ἰσραηλ μονον, αλλα
κατα προσωπον παντων των λαων· καθολικως γαρ ο τεχθεις διδασκαλος. Φως εις
αποκαλυψιν εθνων, και δοξαν λαου σου Ἰσραηλ. ∆ια τι φως; Ἐπειδηπερ τα εθνη εν
σκοτει υπηρχον· επειδη τα εσκοτισμενα εθνη εφωτι 50.810 ζετο. Φως εις αποκαλυψιν
εθνων, και δοξαν λαου σου Ἰσραηλ. Ὧδε δοξα, κακει αποκαλυψις· εκει διδασκαλιας
αρχη, ενταυθα δε ακολουθος μαθησις. ∆οξαν λαου σου Ἰσραηλ. Ἀλλα παντως ερει
τις· Και που εισιν οι Ἰσραηλιται; Ἔχεις Πετρον, εχεις Παυλον, εχεις Ἰωαννην, εχεις
τους τρισχιλιους, εχεις τους πεντακισχιλιους, εχεις την της Ἱερουσαλημ Ἐκκλησιαν,
εχεις τους εξ Ἰουδαιων πεπιστευκοτας· εν γαρ τοις πεπιστευκοσιν ην το εθνος. Ει μη
 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

γαρ ο Κυριος σαβαωθ εγκατελιπεν ημιν σπερμα, ως Σοδομα αν εγεννηθημεν, και ως
Γομοῤρα αν ωμοιωθημεν. Και γαρ λεγει ο Θεος· Ειτα κατελιπον εμαυτωι
επτακισχιλιους ανδρας, οιτινες ουκ εκαμψαν γονυ τηι Βααλ. Ουτως εν τωι λαωι
εφυλαττετο το σπερμα της πιστεως, και ουκ απωλετο ολος ο λαος· μη γενοιτο! ουδε
διεφθαρησαν παντες οι Ἰουδαιοι· επειδη και νυν εν ταυτηι τηι μακαριαι καταστασει
και κλησει πολλοι μεν κλητοι, ολιγοι δε εκλεκτοι. Ἐκαλεσε γαρ ο Χριστος πασαν την
οικουμενην, και παρεσκευασε την αγιαν του Ευαγγελιου εστιασιν. Ἀλλ' οταν ελθηι εν
τηι δευτεραι παρουσιαι, εισερχεται και ποιει εκλογην, και περιεργαζεται τους
ανακειμενους· καν ευρηι των ανακειμενων τινα μη εχοντα ενδυμα γαμου, λεγει
αυτωι· Ἑταιρε, πως εισηλθες ωδε, μη εχων ενδυμα γαμου, Και αποβαλει αυτον,
καθως ηκουσαμεν εν τοις Ευαγγελιοις. Ὥστε κακει γεγονεν εκλογη, και ενταυθα
γενησεται εκλογη.
Μη γαρ επειδη εκληθημεν, οφειλομεν απεντευθεν ηδη αυθαδιαζεσθαι, ως δη
το τελειον κατεσχηκοτες; των γαρ πρωτων το πτωμα, ημων ασφαλεια γενεσθω.
Ουτως, αγαπητε, και ο λαος ουχ απας απωλετο, ουδ' ολος διεφθαρη, ουδ' ολος
ηπιστησεν, ουδ' ολος εδιωξε τους αποστολους, αλλ' επιστευσαν δια των αποστολων
αμα τρισχιλιοι χωρις γυναικων και παιδιων· και εγενετο εν Ἱερουσαλημ μυριανδρος
Ἐκκλησια μηδεπω του ναου καταστραφεντος, μηδεπω των Ἰουδαιων εκβληθεντων,
μηδεπω της Ἱερουσαλημ κατενεχθεισης. Ὠκοδομηθη Ἐκκλησια, και εγενετο του
Ἰωαννου τα ρηματα αληθεια εναργης· Ἐκεινον δει αυξανειν, εμε δε ελαττουσθαι. Ὁ
τοινυν Συμεων προφητης. υπαρχων λεγει· ∆οξαν λαου σου Ἰσραηλ. ∆οξα γαρ ην των
προσδοκωντων η απαντησις του προσδοκωμενου· και δοξαζουσιν ο τε Ἰωσηφ και η
Μαρια τα λεγομενα· αγγελος ευηγγελισατο, μαγοι επεγνωσαν, ποιμενες ηκουον,
στρατιαι αγγελων εχορευον, αστηρ εμηνυσεν ανωθεν, Συμεων προφητευει, Ἄννα
θυγατηρ Φανουηλ προφητευει, η γη ηγαλλετο, ο ουρανος δι' αστερος εφθεγξατο,
μαγοι τον τυραννον ηρνησαντο, οι ποιμενες τον αρχιποιμενα προσεκυνησαν, τα
παντα επεγνω, η μητηρ ᾔδει, ο Ἰωσηφ ηκουσεν, ετρεμον επι τοις πραγμασι, συνηκαν
δε και των πραγματων την εκβασιν. Και ευλογησεν αυτους Συμεων, και ειπε προς
Μαριαμ την μητερα αυτου· Ἰδου ουτος κειται εις πτωσιν και αναστασιν πολλων εν
τωι Ἰσραηλ, και εις σημειον αντιλεγομενον. Τινων εις πτωσιν; ∆ηλονοτι των
απιστουντων, των αντιλεγοντων, των σταυρουντων. Τινων εις αναστασιν; Των
επιγινωσκοντων και ευγνωμονως ομολογουντων. Και εις σημειον αντιλεγομενον.
Ποιον σημειον αντιλεγομενον; Το σημειον του σταυρου, ο οιδεν η Ἐκκλησια
σωτηριον του κοσμου, ωι εχθραινουσιν οι Ἰουδαιοι, οπερ πολλακις και ο ουρανος
εκηρυξεν. Ἀντιλεγεται δε το σημειον, ινα νικησηι η αληθεια· ανευ γαρ αντιλογιας
ολοκληρος ου γινεται νικη. Ἔδει τοινυν την αντιλογιαν εισαχθηναι, ινα ο δικαστης
μακροθυμιαι την ψηφον δι' ολου του αιωνος προσενεγκηι. ∆ιο φησι· Και εις σημειον
αντιλεγομενον· αντιλεγουσι δε οι απιστουντες. Και συ δε, φησι, δοκεις ειναι μητηρ·
αρα ουν συ απειραστος γενησηι, επειδη ωμολογησας ειναι μητηρ, επειδη ετεκες
αυτον, επειδη εδοξας αυτωι κιχραιν σου την μητραν; εγενετο γαρ σου η κοιλια αγγος
της ενεργειας του Πνευματος.
Ἆρα ουν απειραστος γε 50.811 νησηι, επειδη γεγονας Θεοτοκος, επειδη
απειρογαμος ουσα συνελαβες, επειδη κατεσκευασθης μητηρ του σου δημιουργου;
αρα συ απειραστος γενησηι; Ουδε συ απειραστος εσηι, αλλα Και σου αυτης την ψυχην
διελευσεται ρομφαια. ∆ια τι, ω Κυριε; τι γαρ εγω ημαρτον; Ἥμαρτες μεν ουδεν· οταν
δε ιδηις αυτον εν σταυρωι κρεμαμενον, οταν ιδηις αυτον πασχοντα υπερ του κοσμου,
οταν ιδηις αυτου τας χειρας ηπλωμενας εν τωι σταυρωι, και εν τωι ξυλωι
προσηλωμενας, τοτε αρχηι αμφιβαλλειν και λεγειν· Ουτος εστι περι ου αγγελος μοι
διελεχθη; ουτος εστιν εφ' ου γεγονε της εμης συλληψεως το θαυμα; Παρθενος ημην
 
 

3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

και τετοκα και εμεινα παρθενος. ∆ια τι ουτος σταυρουται; Και σου δε αυτης την
ψυχην διελευσεται ρομφαια. Ὥστε ουδεις απειραστος γεγονε, κατα την προφητειαν
του δικαιου Συμεων. Πετρος ο κορυφαιος των μαθητων τρις ηρνησατο· οι αλλοι
μαθηται καταλιποντες αυτον εφυγον. Ουδε γαρ χρειαν ειχεν ο ποιμην προστασιας
προβατων, λυκους εκδιωκων· ουδε ο αγωνιστης ειχε χρειαν των βοηθουντων, αλλα
παντες ανεχωρησαν· Χριστος δε μονος ην ωσει κριος κρεμαμενος. ∆ιηλθε τοινυν και
αυτης την ψυχην ρομφαια· το πειρατηριον, και η αμφιβολια· Και σου δε αυτης την
ψυχην διελευσεται ρομφαια, οπως αν αποκαλυφθωσιν εκ πολλων καρδιων
διαλογισμοι. Ὥστε πασχει ο Ἰησους εις ελεγχον της απιστιας, εις συστασιν της των
πιστευοντων ευγνωμοσυνης. Ἀντιλεγεται δε το σημειον, ινα ελεγχθωσιν οι δια
πονηριαν αντιλεγοντες. Ει γαρ παντα τροπον αναντιῤρητος ην παρα ανθρωποις η
αληθεια, αδοκιμος εμελλεν ειναι και η ευσεβεια· η δε συγχωρησις της αντιλογιας
δοκιμην ποιει τηι αιρεσει της αληθειας. Ἀντιλεγεται το σημειον· επει πως αν
εδοκιμασθησαν μαρτυρες εν διωγμοις; πως αν ηγωνισαντο, νικηται δια της
καρτεριας αναδεικνυμενοι; Ὅρα οσον ωφελησεν η αντιλογια, οτι κατεσκευασεν ου
πιστους απλως, ως αν τις ειποι, αλλα και μαρτυρας εως βασανων και 50.812 θανατου
προελθοντας, και δειγμα της του Χριστου χαριτος δια της αυτων καρτεριας
παρασχοντας.
Ὅταν ουν Συμεων λεγηι· Ουτος κειται εις πτωσιν και αναστασιν πολλων εν
τωι Ἰσραηλ, και εις σημειον αντιλεγομενον, νοητεον, οτι ουτε την πτωσιν εργαζεται,
ουτε την αναστασιν βιαι προσαγει· αλλα κειται μεν εις πτωσιν τοις προσκοπτουσι τωι
λιθωι του προσκομματος· εις αναστασιν δε τοις εκ προαιρεσεως πιστευουσι· κειται
γαρ· ωσπερ αν τις ειποι· Το φως ανατελλει, ινα οι υγιαινοντες βλεπωσιν· οι δε τους
οφθαλμους αλγουντες, επι πλειον φυγωσι του φεγγους τας αυγας. Πως δ' αν οι μεν
επεσον αξιοι οντες του διελεγχθηναι, οι δε ανεστησαν ελπιδας αγαθας εχοντες εκ
προαιρεσεως, ει μη το σημειον αντελεγετο; Πως λεγει Συμεων, Και εις σημειον
αντιλεγομενον; Ἵνα μη ξενισηι τους πιστευοντας η αντιλογια. Ὅτι δε και η κατα
Θεον αληθεια αντιλεγεται, δηλον οτι του Θεου συγχωρουντος· ουδεις γαρ αν
ηδυνατο αντειπειν, ει μη Θεος συνεχωρει· αναγκαια δε η συγχωρησις, ινα οι δοκιμοι
φανεροι γενωνται. Ἔσται γαρ καιρος οτε ουκ ετι αντιῤρησις· οταν γαρ το σημειον
προλαμψηι απ' ουρανων, τοτε παν γονυ καμψει επουρανιων και επιγειων και
καταχθονιων, και πασα γλωσσα εξομολογησεται, οτι Χριστος Κυριος εις δοξαν Θεου
Πατρος. Ἕως μεν γαρ το σημειον αυτο μονον υποφαινεται, και σημειον αυτο μονον
εστιν, και του σημαινομενου ορωμενου ουδαμου, αντιλεγεται το σημειον· επειδαν δε
αυτος ο σημαινομενος αποκαλυφθηι εν τηι δευτεραι αυτου παρουσιαι, ουκ ετι τολμαι τις
αντειπειν τωι σημειωι, του σημαινομενου τρανει τηι θεοτητι παραγενομενου κατα των
αντειποντων.
Τοτε οι μεν δεξαμενοι το σημειον δοξασθησονται υπο του σημανθεντος. οι δε
αντειποντες τωι σημειωι κατακριθησονται υπο του δηλωθεντος· και εσται τοτε το
τελος της αντιλογιας, τελος της πλανης, τελος της αμφιβολιας, τελος της απιστιας,
αρχη δε βραβειων και στεφανων· ων γενοιτο παντας ημας επιτυχειν εν Χριστωι
Ἰησου τωι Κυριωι ημων, ωι η δοξα και το κρατος εις τους αιωνας των αιωνων. Ἀμην.

 
 

4
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


