In assumptionem domini
Του εν αγιοις πατρος ημων Ἰωαννου αρχιεπισκοπου
Κωνσταντινουπολεως του Χρυσοστομου εις την αναληψιν του Κυριου
ημων Ἰησου Χριστου.
Θεια τις, ως εοικεν, η παρουσα πανηγυρις την του ∆εσποτου κατα του
θανατου νικην ανακηρυττουσα· και προς αυτην ηκομεν την πασων κορωνιδα των
εορτων. Νυν γαρ τελος ειληφε πασης της οικονομιας ημιν το κατορθωμα· και της
των επινικιων εορτης ο παρων καιρος ηκει φερων τα συμβολα. Νυνι γαρ εις
ουρανον ανηγαγεν ο ∆εσποτης «των ημετερων σωματων την απαρχην». Ἐπανοδον
τοινυν δεσποτικην εορταζομεν, καθ' ην προς τα ουρανια την ημετεραν φυσιν
μετεστησεν. Ἀνεστησε μεν γαρ τον εαυτου ναον ο ενοικησας Θεος και συνηγαγεν
εαυτωι το οικειον ενδυμα ο το αιθεριον πελαγος περαιωσαμενος, τηι μεν θειαι φυσει
διηνεκως τα παντα πληρων, τηι δε κατα σαρκα οικονομιαι προτερον μεν υπο γην
ελθων, υστερον δε μετα την κατα του θανατου νικην τωι οικειωι σωματι το ουρανιον
αποπληρωσας οικητηριον. «Τις λαλησει τας δυναστειας του Κυριου, ακουστας
ποιησει πασας τας αινεσεις αυτου;» Τις της τοσαυτης οικονομιας εξηγησασθαι
δυνηθειη λογος το μεγεθος; τις της αῤρητου φιλοτιμιας του ∆εσποτου δια γλωσσης
ανακηρυξει τον απειρον πλουτον;
Ὃν γαρ εξεβαλε της εν παραδεισωι διαιτης η αμαρτια, τουτον εις ουρανον
ανηγαγεν η θεια χαρις. Ἐβοων οι του θανατου πυλωροι την ξενην καθοδον του
παραδοξως αυτοις επιφοιτησαντος θεωμενοι· «Τις ουτος ο βασιλευς της δοξης»;
Ταυτην αφηκαν την φωνην και αι δυναμεις αι υπερουρανιοι, το ξενον θεαμα
καταπλαγεντες του μετα σωματος ανεληλυθοτος. «Ἄρατε, γαρ φησι, πυλας οι
αρχοντες υμων και επαρθητε πυλαι αιωνιοι και εισελευσεται ο βασιλευς της δοξης».
Ἀνηγαγε γαρ την ανθρωπειαν φυσιν ο το ημιν ομογενες εαυτωι συμμεταστησας.
Παραδοξος η ανοδος του ανθρωπινως πεφηνοτος· θεια γαρ και η καθοδος του παρα
φυσιν εκ παρθενου αποτεχθεντος. Ἄνθρωπος το ορωμενον, αλλα Θεος το
νοουμενον. παρακαλυμμα πεποιηται την ημετεραν φυσιν της αθεατου θεοτητος·
«Θεον, γαρ φησιν, ουδεις εωρακε πωποτε. Ὁ μονογενης υιος, ο ων εις τον κολπον
του Πατρος, εκεινος εξηγησατο»· Ἧκεν ημιν ο της του Πατρος φυσεως
απαραλλακτον φερων την εικονα· πεφηνεν ο της πατρικης υποστασεως
χαρακτηριζων την απεριγραφον θεοτητα. Μορφη γαρ ην εμφερης του γεννησαντος·
«Ὁ εν μορφηι, γαρ φησι, Θεου υπαρχων μορφην δουλου ελαβεν.» Ου διαψευδεται
την ημετεραν φυσιν η του δουλου μορφη. Ἐπαληθευει τοινυν και την προς τον
πατερα ομοιοτητα η θεοτης του γνησιου γεννηματος. Ουτος τοινυν τηι ημετεραι φυσει
δια της οικειας ενανθρωπησεως την σωτηριαν πραγματευσαμενος νυν πεπληρωκεν
τον της οικονομιας σκοπον· νυν της εις ημας ευεργεσιας ειληφε το κατορθωμα και
τηι θεοτητι συνανειληφε το συγγενες τηι ημετεραι φυσει ο τωι σωματικωι νεφει
καλυπτομενος και παραπετασματι της οικειας θεοτητος το ανθρωπινον ενδυμα
περιθεμενος· νυν ο επιγειος οφθεις ουρανιος αυθις γεγενηται ουκ εν τοπωι
περιγραφομενος κατα το απεραντον της θεοτητος, αλλα τηι μεν θειαι φυσει τα παντα
πληρων, ανθρωπος δε πεφηνως οικονομικως. «Ἐν σχηματι, γαρ φησιν, ευρεθεις ως
ανθρωπος» εκαλυπτε την θεοτητα ανθρωπινηι περιβοληι.
Ταυτην τοινυν ανηγαγεν εις ουρανους ο συμπασαν την δημιουργιαν παρα
φυσιν υποστησαμενος. Ουκ εχω της προ αιωνων γεννησεως αυτου διηγησασθαι τον
τροπον· ουκ εφικνειται μοι η γλωσσα ουδε της εκ παρθενου προοδου ερμηνευσαι τον
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

τοκον. Ἀνθρωπινα τα ορωμενα, αλλα θεια τα πιστευομενα. «Τις εστιν ουτος φησιν ο
βασιλευς της δοξης»; Ταυτα εβοων αι υπερκοσμιοι δυναμεις. Ξενος ο ορμωμενος·
παρα φυσιν γαρ ο ανεληλυθως· φωτοειδης μεν γαρ εωρατο και η του σωματος θεα.
Των γαρ θειων ακτινων εδεξατο τας λαμπηδονας. Ἀνηγαγε δε αυτην εις ουρανους ο
την ημετεραν φυσιν υπελθων, ινα τοις επι γης βατον ποιησηι τον ουρανον. Νεφελη
οχημα πεποιηται της ανθρωπινης αυτου περιβολης· κακεινης εποχουμενος προς
ουρανον μετεστησε το οικειον ενδυμα. Ὥσπερ τοινυν της εκ παρθενου γεννησεως
παρα φυσιν η κυησις, ουτω και της εις ουρανους ανοδου παραδοξον το θαυμα. Πως
γαρ οιον τε ανθρωπινωι σωματι υπερπτηναι τας ουρανιας αψιδας; Ἀλλ' οπερ ουκ
επεδε<χ>ετο η φυσις, τουτο δεδωρηται η χαρις. «Ἀνεληλυθε» και ο δουλος ουκ εις
ουρανον, αλλ' «ως εις τον ουρανον». Πολυ γαρ το μεσον της του δουλου υπαρξασης
κατα χαριν υποστασεως και της του ∆εσποτου θεοπρεπους εξουσιας. Ὁ μεν γαρ
θαυμασιος Ἡλιας ο του πυρινου αρματος ηνιοχος ουχ υπερεπτη τας ουρανιας
αψιδας· ο δε γε προς τα ουρανια μεταστησας την ημετεραν φυσιν βατον πεποιηκε
τοις ανθρωποις τον ουρανον.
Νυν περας ειληφασιν αι προς τον ουρανιον βασιλεα καταλλαγαι και την
παλαι τωι Πατρι εκπεπολεμωμενην φυσιν απεκατηλλαξε τωι οικειωι γεννητορι ο τηι
θεοτητι μεν αυτωι συνημμενος, τηι δε γε ανθρωπειαι φυσει την σωτηριαν
οικονομησας δια της εις ημας επιφοιτησεως. Νυν ανηγαγε το ημιν ομογενες ο
μεσιτευσας εκατεραι φυσει. «Εις γαρ φησιν Θεος, εις και μεσιτης Θεου και
ανθρωπων». Ἄνθρωπος το ορωμενον, Θεος δε το πιστευομενον. Τις την θαυμασιαν
ταυτην ανοδον του παραδοξως αναληφθεντος λογωι παραστησαι δυνησεται; Ἀλλ'
οπερ ουκ εφικνειται η γλωσσα, τουτο διδασκει η πιστις. Ἀνηγαγε γαρ της ημετερας
φυσεως την απαρχην ο τωι σωματι καλυπτομενος, ωσπερ απο τινος ληΐου ευθαλους
δραγμα τωι Πατρι προσαγαγων.
Ταυτην τοινυν την σωτηριον αναληψιν νυν εορταζομεν· ταυτην την
δεσποτικην ανοδον πανηγυριζομεν ανυμνουντες της αῤρητου δωρεας του ∆εσποτου
το μεγεθος και της εφ' ημιν οικονομιας ανακηρυττοντες το κατορθωμα, ινα και
ημεις λαμψαντες δια των κατορθωματων και τους της δικαιοσυνης επιδειξαμενοι
καρπους· προς το ημιν ομογενες αναδραμειν σπουδασωμεν και προς αυτον
φθασωμεν τον θρονον τον βασιλικον, οπου υπερ ημων ανηγαγε το συγγενες ο
ενδυσαμενος, ινα και τωι ∆εσποτηι συμβασιλευσωμεν και των παρ' αυτου δωρεων
απολαυσωμεν, της γης τον ουρανον ανταλλαξαμενοι και των επιγειων τα ουρανια
προτιμησαντες, τον ουρανιον πλουτον εμπορευσωμεθα, οπως τας παρα του
∆εσποτου αμοιβας κομισωμεθα και των του Κυριου δωρεων απολαυσωμεν χαριτι
του μονογενους Υιου του Θεου· αυτωι η δοξα εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


