In mediam hebdomadam jejuniorum
Εις την μεσην εβδομαδα των νηστειων.
59.701
Ευλογητος ο Θεος ο χαρισαμενος τοις αγωνισταις της νηστειας και το μεσον
αθλον της εγκρατειας θεασασθαι. Ἰδου γαρ επι ταις θυραις εστηκαμεν των μεσων
της νηστειας σκαμματων· ιδου το μεσον του αγωνος ημιν προκειται. ∆ευρο γουν
θαῤρουντες τωι αγωνοθετηι Χριστωι, κατατολμησωμεν και των δευτερων της
νηστειας παλαισματων. Ἐμεσασαμεν χαριτι Κυριου ηδη την εις ουρανους αναγουσαν
κλιμακα· αναλωσωμεν και των αμαρτηματων μη το ημισυ μονον, αλλα το ολον.
Πλησιον γεγοναμεν λοιπον των επαθλων· επιμεινωμεν τοινυν τοις σκαμμασι.
Λαμπουσι γαρ ηδη των της εγκρατειας σκαμματων τα χαρισματα, στιλβουσι των
αθλητικων ιδρωτων οι στεφανοι, ουρανοθεν προκεινται των αγωνων τα βραδεια, α
βραβευει ο αγωνοθετης Χριστος τηι νικηι 59.702.50 των σκαμματιζοντων. Ουρανοθεν
ημας νευροι προς την της νηστειας ευτονιαν, και ουρανοθεν επαγγελλεται διδοναι
χαρισματα τοις αθληταις της νηστειας. Μη τοινυν ολιγωρησωμεν προς τους αγωνας,
ινα καταλαβωμεν των της νηστειας στεφανιτων την πολιν. Ουρανον γαρ
περιπολουσιν οι της νηστειας τροφιμοι, ουρανος αγκαλιζεται τους μιμητας των
αγγελων, επειδη ουρανιον των νηστευοντων το πολιτευμα. Νηστεια γαρ τους
ανθρωπους απο γης εις ουρανους μεθιστησιν, εις την των αγγελων αναγει ταξιν,
ευκολον την απο γης εις ουρανους πορειαν καθιστησι, και παρ' αυτον τον
επουρανιον βασιλεα παριστησι, των αθανατων αγαθων την απολαυσιν χορηγουσα.
Ξενον γαρ, αδελφοι, του παρ' ημων αγωνος το θαυμα. Παιδες γαρ μετα ανδρων
αλειφονται, γυναικες 59.703 ανδρασιν αμιλλωνται, η ασθενης των θηλειων προς τον
αγωνα ανδριζεται φυσις.
Ἐλευθερον τοις εθελουσι το σκαμμα της νηστειας. Χριστος γαρ αφθονος
αγωνοθετης καθηται. Σπευσωμεν και προς τον μεσον αγωνα της νηστειας· μηδεις
καταισχυνηι τον πνευματικον τουτον αγωνα· μηδεις λειποτακτησηι των πνευματικων
αγωνων τουτων. Λελειπται γαρ ο εχθρος του θρασους, αφηιρηται το πλεον της
μαχης, νενικηται τηι του Θεου κρισει, δεδουλωται ηττηθεις, εληλαται δια νηστειας,
επ' εδαφους υπο νηπιων γελωμενος εῤριπται, επιταφιον αισχυνης υπ' αυτων
δεχομενος ονειδος. Μηδεις τοινυν οκλασηι, αγαπητοι, περι το μεσον της νηστειας
γενομενος· μηδεις ολιγωρησηι των μεσων σκαμματων· η γαρ ημετερα γενναιοτης
εκεινου καταπτωσις. Ει τις αθλει νωθρως, εκεινον ρωννυσιν· ει τις υμων ασθενως
αγωνιζεται, εκεινον νευροι. Στωμεν τοιγαρουν προς τον αγωνα γενναιως, ινα ο
αντιπαλος πεσηι μειζονως. Βρωματων φυγωμεν ποθον· καρτερησωμεν προς ολιγον,
ινα αθανατον λαβωμεν χαριν. Ἔφαγε γαρ Ἀδαμ, και θανατωι κατεδικασθη·
ενηστευσεν Ἠλιας, και του ουρανου τας κλεις επιστευθη· επιε Νωε, και τον νουν
μετεβληθη· ησκησεν Ἐνωχ, και υπ' αγγελων μετετεθη· εχορτασθη Φαραω, και εν
θαλασσηι συν αρμασι κατεποντισθη· ενηστευσε Μωυσης, και θαλατταν κατεπεβη,
καινοτερων τειχων εκ της υγρας των υδατων ουσιας γενομενος οικοδομος, και
ξενην γην τον λαον οδοιπορειν παρασκευασας, κεκονιαμενωι ποδι την θαλασσαν
παρηγαγε.
Μετελαβεν Ευα παρανομου βρωσεως, και παντες εξ εκεινης θανατωι
παραδιδονται· απεσχετο ο εκ Μαριας τεχθεις ∆εσποτης εννομου βρωσεως, και
παντας της καταδικης του θανατου ηλευθερωσε. Γευσις θανατου το εν παραδεισωι
δενδρον. Ἧ δε αν ημεραι γαρ, φησιν ο Θεος, φαγησθε απ' αυτου, θανατωι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

αποθανεισθε. Φυγη θανατου, σταυρου το δενδρον· εκειθεν γαρ επηγα 59.704 ζεν η
ζωη η αθανατος. Ἀπο σταυρου προς παραδεισον ο ληιστης μεταβεβηκεν, αντι
θανατου ζωην ανταλλαξαμενος. Καρπος του φθονου του εν παραδεισωι φυτου η
βρωσις· και αναιρεσις του φθονου η εκ του καρπου του σταυρου μεταληψις. Ει
ενηστευσεν ο Ἀδαμ, ουκ αν θανατωι κατεδικασθη, ουκ αν της ακαματου τρυφης
εξοριστος γεγονεν, ουκ αν τηι φθοραι υπεβληθη. Φησι γαρ η θεια Γραφη, οτι Ὁ Θεος
τον ανθρωπον εκτισεν επ' αφθαρσιαι· φθονωι δε διαβολου θανατος εις τον κοσμον
εισηλθεν. Ἀλλ' ηλθε Χριστος, Ἡ ειρηνη ημων, και το μεσοτοιχον του φραγμου
λυσας, την εχθραν εν τηι σαρκι αυτου, προσηλωσε το γραμματειον της αμαρτιας τωι
σταυρωι, ακυρωσας το καθ' ημων χειρογραφον του θανατου. Και βοαι Παυλος·
Χριστος ημας εξηγορασεν εκ της καταρας του νομου, γενομενος υπερ ημων καταρα.
Ἀμειψωμεθα τοινυν κατα δυναμιν τον ευεργετην, αγαπητοι· μικροις οβολοις
θεραπευσωμεν τον πλουσιον εν ελεει.
Ὁ ∆εσποτης ημων υπερ ημων εσταυρωθη· ημεις δε θρεψωμεν τον κατ'
εικονα αυτου κτισθεντα πενητα· εκεινος θανατωι προσωμιλησεν, ινα ημας θανατου
ελευθερωσηι· ημεις δι' αυτον μικροις οβολοις του θανατικου λιμου τους ομογενεις
εξαρπασωμεν. Αυτος γαρ, αυτος εστιν, ο δια των πενητων δεχομενος το
παρεχομενον. Μη τοινυν παραδραμηις, ανθρωπε, εκτεινοντος την χειρα του πενητος,
αφορων εις τον δι' εκεινου δεχομενον ∆εσποτην· αλλα γενεσθω σοι η χειρ του
πενητος θυμιατηριον εν αγοραι προκειμενον. Ἔχει γαρ αντι πυρος, του λιμου τους
ανθρακας κατατηκοντας. Ἐπιβαλλωμεν ουν αντι θυμιαματος οβολους δυο, και της
ευωδιας πληρωσωμεν τον ουρανον, ινα εξ ουρανων ακουσωμεν· Ἐφ' οσον
εποιησατε ενι τουτων των μικρων, εμοι εποιησατε, βοωντος του Χριστου· αυτωι η
δοξα και το κρατος εις τους αιωνας των αιωνων.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


