Contra ludos et theatra
ΤΟΥ ΕΝ ΑΓΙΟΙΣ ΠΑΤΡΟΣ ΗΜΩΝ ΙΩΑΝΝΟΥ ΤΟΥ ΧΡΥΣΟΣΤΟΜΟΥ,
ΑΡΧΙΕΠΙΣΚΟΠΟΥ ΚΩΝΣΤΑΝΤΙΝΟΥΠΟΛΕΩΣ, ΟΜΙΛΙΑ Προς τους
καταλειψαντας την εκκλησιαν και αυτομολησαντας προς τας
ιπποδρομιας και τα θεατρα.
56.263
αʹ. Ταυτα ανεκτα; ταυτα φορητα; Ὑμιν γαρ αυτοις καθ' υμων εντυχειν
βουλομαι. Ουτω και ο Θεος εποιησε τοις Ἑβραιοις· αυτοις γαρ κατ' αυτων
εντυγχανων ελεγε· Λαος μου, τι εποιησα σοι, και τι ελυπησα σε, η τι παρηνωχλησα
σοι; αποκριθητι μοι. Και παλιν· Τι ευροσαν οι πατερες υμων εν εμοι πλημμελημα;
Τουτον δη και εγω μιμησομαι, και ερω προς υμας παλιν· Ταυτα ανεκτα; ταυτα
φορητα; Μετα μακρους διαυλους λογων, και τοσαυτην διδασκαλιαν, καταλιποντες
ημας τινες, προς την θεωριαν των αμιλλητηριων ιππων ηυτομολησαν, και ουτως
εξεβακχευθησαν, ωστε πασαν την πολιν εμπλησαι βοης και κραυγης ατακτου, και
πολυν γελωτα, μαλλον δε θρηνον φερουσης. Ἐγω ουν οικοι καθημενος, και της
φωνης ακουων εκρηγνυμενης, των κλυδωνιζομενων χαλεπωτερον επασχον. Ὥσπερ
γαρ εκεινοι, των κυματων τοις τοιχοις της νηος προσρηγνυμενων, περι των εσχατων
κινδυνευοντες δεδοικασιν· ουτω και εμοι χαλεπωτεραι αι κραυγαι προσεῤρηγνυντο
εκειναι, και εις την γην εκυπτον και ενεκαλυπτομην· των μεν ανω τοιαυτα
ασχημονουντων, των δε κατω εν μεσηι τηι αγοραι ηνιοχους κροτουντων, και
χαλεπωτερα εκεινων βοωντων. Τι 56.264 δε ερουμεν; η τι απολογησομεθα, ει ξενος
τις ποθεν επιστας εγκαλοιη και λεγοι· Ταυτα η πολις των αποστολων; ταυτα η
τοιουτον λαβουσα υποφητην; ταυτα ο δημος ο φιλοχριστος, το θεατρον το
απλαστον, το πνευματικον; Ουδε την ημεραν αυτην ηιδεσθητε, εν ηι τα συμβολα της
σωτηριας του γενους ημων ετελειτο· αλλ' εν παρασκευηι, οτε ο ∆εσποτης σου υπερ
της οικουμενης εσταυρουτο, και θυσια τοιαυτη προσεφερετο, και παραδεισος
ηνοιγετο, και ληιστης εις την αρχαιαν επανηγετο πατριδα, καταρα ελυετο, και
αμαρτια ηφανιζετο, και ο χρονιος ανηιρειτο πολεμος, και Θεου καταλλαγη προς
ανθρωπους εγινετο, και παντα μετεῤρυθμιζετο· εν εκεινηι τηι ημεραι, ηνικα νηστευειν
και δοξολογειν εδει, και ευχαριστηριους ευχας υπερ των της οικουμενης αγαθων
αναπεμπειν τωι ταυτα ποιησαντι· τοτε συ καταλιπων εκκλησιαν και θυσιαν
πνευματικην, και αδελφων συλλογον, και νηστειας το σεμνον, αιχμαλωτος υπο του
διαβολου προς την θεωριαν απηνεχθης εκεινην; Ταυτα ανεκτα; ταυτα φορητα; Ου
γαρ παυσομαι ταυτα συνεχως λεγων, και την οδυνην εμαυτου ταυτηι
παραμυθουμενος, το [φ. τωι] μη πιεζειν αυτην τηι σιγηι, αλλ' εις μεσον εκφερειν,
56.265 και προ των οφθαλμων των υμετερων τιθεναι. Πως δυνησομεθα τον Θεον
λοιπον ιλεω ποιησαι; πως καταλλαξαι οργιζομενον; Προ τριων ημερων επομβρια και
υετος κατεῤρηγνυτο παντα παρασυρων, απ' αυτου του στοματος, ως ειπειν, την
τραπεζαν των γηπονων αφαρπαζων, σταχυας κομωντας κατακλινων, τα αλλα
απαντα τηι πλεονεξιαι της υγρας κατασηπων ουσιας· λιτανειαι και ικετηριαι, και πασα
ημων η πολις ωσπερ χειμαῤρος επι τους τοπους των αποστολων ετρεχε, και
συνηγορους ελαμβανομεν τον αγιον Πετρον και τον μακαριον Ἀνδρεαν, την
ξυνωριδα των αποστολων, Παυλον και Τιμοθεον. Μετ' εκεινα, της οργης λυθεισης,
και πελαγος περασαντες, και κυματων κατατολμησαντες, επι τους κορυφαιους
ετρεχομεν, τον Πετρον την κρηπιδα της πιστεως, τον Παυλον το σκευος της εκλογης,
πανηγυριν επιτελουντες πνευματικην, και τους αθλους αυτων ανακηρυττοντες, τα
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

τροπαια και τας νικας τας κατα των δαιμονων. Και ουτε τωι φοβωι των γινομενων
καταπλαγεντες, ουτε τωι μεγεθει των κατορθωματων των αποστολικων
παιδευθεντες, αθροον ουτω μιας μεταξυ γενομενης ημερας, σκιρταις και βοαις, την
εαυτου ψυχην αιχμαλωτον υπο των παθων παρασυρομενην περιορων; Ει δε εβουλου
δρομον αλογων οραιν, τινος ενεκεν ουκ εζευξας τα αλογα εν σοι παθη, θυμον και
επιθυμιαν, και επεθηκας αυτοις τον της φιλοσοφιας ζυγον, τον χρηστον και κουφον,
και επεστησας αυτοις λογισμον ορθον, και προς το βραβειον ηλασας της ανω
κλησεως, ουκ απο μυσους εις μυσος, αλλ' απο γης εις ουρανον τρεχων; Τουτο γαρ
της ιπποδρομιας το ειδος μετα της ηδονης πολλην εχει την ωφελειαν. Ἀλλ' αφεις τα
κατα σαυτον απλως και ως ετυχε φερεσθαι, υπερ της ετερων νικης εκαθου, ημεραν
τοσαυτην εικη και ματην και επι κακωι δαπανων.
βʹ. Ἦ ουκ οισθα οτι καθαπερ ημεις αργυριον τοις οικεταις τοις ημετεροις
εγχειριζοντες, ευθυνας αυτους και μεχρι ενος απαιτουμεν οβολου· ουτω και ο Θεος
των ημερων της ζωης της ημετερας απαιτησει λογον ημας, πως εκαστην ημεραν
εδαπανησαμεν; Τι ουν ερουμεν; τι δε απολογησομεθα, οταν της ημερας εκεινης
απαιτωμεθα ευθυνας; Ἥλιος ανετειλε δια σε, και σεληνη την νυκτα εφωτισε, και
ποικιλος αστερων ανελαμψε χορος· επνευσαν ανεμοι δια σε, εδραμον ποταμοι·
σπερματα εβλαστησαν δια σε, και φυτα ανεδοθη, και της φυσεως ο δρομος την
οικειαν ετηρησε ταξιν, και ημερα εφανη και 56.266 νυξ παρηλθε· και ταυτα παντα
γεγονε δια σε· συ δε των κτισματων σοι διακονουμενων, του διαβολου την
επιθυμιαν πληροις; Και τοσουτον παρα του Θεου μισθωσαμενος οικον, τον κοσμον
λεγω τουτον, ουκ απεδωκας τον μισθον. Και ουκ ηρκεσε τηι προτεραι ημεραι, αλλα και
την δευτεραν, οτε αναπαυσαι μικρον εχρην απο της εγγινομενης κακιας, επι θεατρα
παλιν ανεβαινες, απο καπνου εις πυρ τρεχων, εις ετερον βαραθρον καθεις εαυτον
χαλεπωτερον. Γεροντες πολιας κατηισχυνον, και νεοι την νεοτητα κατεκρημνιζον,
και πατερες παιδας ανηγον, εκ προοιμιων την απειροκακον ηλικιαν εις τα της
πονηριας εμβιβαζοντες βαραθρα, ωστε ουκ αν τις αμαρτοι παιδοκτονους αντι
πατερων τους τοιουτους αποκαλων, και τηι κακιαι την ψυχην απολλυντας των
τεχθεντων. Και ποια κακια; φησι. ∆ια γαρ τουτο οδυνωμαι, οτι και νοσων, ουκ οιδας
οτι νοσεις, ινα και τον ιατρον επιζητησηις. Μοιχειας εγενου πεπληρωμενος, και
ερωταις, ποια κακια; η ουκ ηκουσας του Χριστου λεγοντος· Ὁ εμβλεψας γυναικι προς
το επιθυμησαι, ηδη εμοιχευσεν αυτην; Τι ουν εαν μη εμβλεψω, φησι, προς το
επιθυμησαι; Και πως δυνησηι με πεισαι; Ὁ γαρ του θεωρησαι μη κρατων, αλλα
τοσαυτην σπουδην υπερ του τοιουτου τιθεμενος, πως μετα το θεωρησαι δυνησηι
μενειν ακηλιδωτος; Μη γαρ λιθος σοι το σωμα; μη γαρ σιδηρος; Σαρκα περικεισαι,
σαρκα ανθρωπινην, ητις χορτου χαλεπωτερον υπο της επιθυμιας αναπτεται. Και τι
λεγω το θεατρον; Ἐν αγοραι πολλακις εαν απαντησωμεν γυναικι, θορυβουμεθα· συ
δε ανω καθημενος, οπου τοσαυτη προς ασχημοσυνην παρακλησις, ορων γυναικα
πορνην γυμνηι τηι κεφαληι μετα πολλης της αναισχυντιας εισιουσαν, χρυσα
περιβεβλημενην ιματια, μαλακιζομενην, θρυπτομενην, αισματα αιδουσαν πορνικα,
κατακεκλασμενα μελη, αισχρα προιεμενην ρηματα, ασχημονουσαν τοιαυτα, απερ ο
θεωρησας αν εις εννοιαν λαβηις, κατω κυπτεις· τολμαις ειπειν ως ουδεν πασχηις
ανθρωπινον; Μη γαρ λιθος σοι το σωμα; μη γαρ σιδηρος; Ου γαρ παραιτησομαι παλιν
τα αυτα ειπειν. Μη γαρ των μεγαλων και γενναιων ανδρων εκεινων, οι απο ψιλης
οψεως κατηνεχθησαν, φιλοσοφωτερος συ ει; Ουκ ηκουσας τι φησιν ο Σολομων·
Περιπατησει τις επ' ανθρακων πυρος, τους δε ποδας ου κατακαυσει; Ἀποδησει τις πυρ
εν κολπωι, τα δε ιματια ου κατακαυσει; Ουτως ο εισιων εις γυναικα αλλοτριαν. Ει γαρ
και μη συνεπλακης τηι πορνηι, αλλα τηι επιθυμιαι 56.267 συνεγενου, και τηι γνωμηι την
αμαρτιαν ειργασω. Και ουδε κατα τον καιρον εκεινον μονον, αλλα και του θεατρου
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

λυθεντος, απελθουσης αυτης, το ειδωλον εκεινης εναποκειται σου τηι ψυχηι, τα
ρηματα, τα σχηματα, τα βλεμματα, η βαδισις, ο ρυθμος, η διακρισις, τα μελη τα
πορνικα, και μυρια τραυματα λαβων αναχωρεις. Ουκ εντευθεν οικων ανατροπαι;
ουκ εντευθεν σωφροσυνης απωλεια; ουκ εντευθεν γαμων διαιρεσεις; ουκ εντευθεν
πολεμοι και μαχαι; ουκ εντευθεν αηδιαι λογον ουκ εχουσαι; Ἐπειδαν γαρ εμπλησθεις
ταυτης ανελθηις γενομενος αιχμαλωτος, και η γυνη σου αηδεστερα φαινεται, και τα
παιδια φορτικωτερα, και οι οικεται επαχθεις, και η οικια περιττη, και αι συνηθεις
φροντιδες ενοχλειν δοκουσι προς την οικονομιαν των δεοντων πραγματων, και
εκαστος προσιων φορτικος και επαχθης.
γʹ. Το δε αιτιον, ουκ ανερχηι μονος εις την οικιαν, αλλα την πορνην εχων
μετα σεαυτου, ου φανερως και δηλως ανιουσαν· οπερ ην κουφοτερον· ταχεως γαρ αν
εξηλασεν η γυνη· αλλα τηι γνωμηι, και τωι συνειδοτι εγκαθημενην, και αναπτουσαν
ενδον την Βαβυλωνιαν καμινον, μαλλον δε πολλωι χαλεπωτεραν· ου γαρ στυππιον
και ναφθα και πισσα, αλλα τα ειρημενα τροφη τωι πυρι γινεται, και παντα ανω και
κατω. Και καθαπερ οι πυρεττοντες, ουδεν εχοντες εγκαλειν τοις διακονουμενοις, δια
την του νοσηματος κακιαν δυσαρεστοι προς παντας εισι, σιτια διακρουομενοι, και
ιατρους κακιζοντες, και προς τους οικειους αγανακτουντες, και κατα των
διακονουντων λυττωντες· ουτω δη και οι την χαλεπην νοσον ταυτην νοσουντες,
αλλοιουσι, δυσχεραινουσι, παντοτε εκεινην βλεποντες. Ὢ χαλεπων πραγματων.
Λυκος μεν και λεων, και τα λοιπα θηρια τοξευομενα φευγει τον κυνηγετην·
ανθρωπος δε ο λογιωτατος τρωθεις, περιδιωκει την τρωσασαν, ωστε πολλωι
χαλεπωτερον βελος λαβειν, και ενηδυπαθειν τωι τραυματι· οπερ δη παντων εστι
πικροτατον, και την νοσον ανιατον εργαζεται. Ὁ γαρ μη μισων το ελκος, μηδε
απαλλαγηναι βουλομενος, πως αν επιζητησειε τον ιατρον; ∆ια ταυτα οδυνωμαι και
διακοπτομαι, οτι τοσαυτην λυμην λαμβανοντες, εκειθεν κατερχεσθε, και δια μικραν
ηδονην διηνεκη την οδυνην υπομενετε. Και γαρ και προ της γεεννης και της
κολασεως ενταυθα την εσχατην εαυτους απαιτειτε δικην. Ἢ ουκ εσχατης τιμωριας,
ειπε μοι, επιθυμιαν τοιαυτην τρεφειν, και διηνεκως εμπιπρασθαι, και καμινον
ερωτος ατοπου πανταχου περιφερειν, και συνειδοτος κατηγοριαν; Πως γαρ επιβησηι
των προθυρων εκεινων των ιερων; πως αψηι της ουρανιου τραπεζης; πως δε
ακουσεις τον περι σωφροσυνης λογον, ελκων γεμων και τραυμα 56.268 των
τοσουτων, και την διανοιαν εχων τωι παθει δουλευουσαν; Και τι δει τα αλλα λεγειν;
Ἀπο των νυν παρ' ημων γινομενων εξεστι της διανοιας ιδειν την οδυνην. Νυν γουν
ορω μεταξυ των λογων τουτων τα μετωπα τυπτοντας, και πολλην υμιν εχω χαριν,
οτι δημος ουτως εστε ευσπλαγχνος. Ταχα δε οιμαι πολλους των μηδεν ημαρτηκοτων
ταυτα ποιειν, αλγουντας υπερ των αδελφικων τραυματων. ∆ια τουτο οδυνωμαι και
κοπτομαι, οτι τοιαυτην αγελην ο διαβολος λυμαινεται. Ἀλλ' ει βουληθειητε, ταχεως
αυτου την εισοδον αποφραξομεν. Πως και τινι τροπωι; Ει τους νοσουντας
υγιαινοντας ιδοιμεν· ει τα δικτυα της διδασκαλιας απλωσαντες περιελθοιμεν τους
θηριαλωτους ζητουντες, και εξ αυτης του λεοντος της φαρυγγος αυτους
εξαρπασοιμεν. Μη γαρ μοι λεγε· Ὀλιγοι εισιν οι αποβουκολισθεντες. Καν δεκα μονον
ωσιν, ουχ η τυχουσα ζημια· καν πεντε, καν δυο, καν εις. Ἐπει και ο ποιμην εκεινος
τα ενενηκοντα εννεα δια τουτο καταλιπων προβατα, επι το εν ετρεχε, και ουκ
επανηλθεν εως παλιν αυτο επανηγαγε, και τον των εκατον αριθμον χωλευοντα δι'
εκεινου την αποκαταστασιν του πλανηθεντος επληρωσε. Μη λεγε, οτι εις εστιν· αλλ'
εννοησον, οτι ψυχη εστι, δι' ην τα ορωμενα παντα γεγονεν· δι' ην νομοι, και
τιμωριαι, και κολασεις, και τα μυρια θαυματα, και αι ποικιλαι του Θεου πραγματειαι·
δι' ην ουδε του Μονογενους εφεισατο. Ἐννοησον οση τιμη καταβεβληται και υπερ
του ενος, και μη καταφρονει της σωτηριας αυτου, αλλ' απελθων ημιν επαναγαγε,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

και πεισον μηκετι τοις αυτοις περιπεσειν, και αρκουσαν εχομεν απολογιαν. Ει δε μη
ανεχοιτο, μηδε ημων συμβουλευοντων, μηδε υμων παραινουντων, τηι εξουσιαι
χρησομαι λοιπον, ηι ο Θεος ημιν εδωκεν ουκ εις καθαιρεσιν, αλλ' εις οικοδομην.
δʹ. ∆ια δε τουτο προλεγω, και λαμπραι βοω τηι φωνηι, οτι ει τις μετα την
παραινεσιν ταυτην και διδασκαλιαν επι την παρανομον των θεατρων αυτομολησειε
λυμην, ου δεξομαι αυτον εισω τουτωνι των περιβολων, ου μεταδωσω μυστηριων,
ουκ αφησω της ιερας αψασθαι τραπεζης· αλλ' ωσπερ οι ποιμενες τα ψωρας
εμπεπλησμενα προβατα των υγιαινοντων απειργουσιν, ωστε μη μεταδουναι τοις
λοιποις της νοσου· ουτω δη εργασομαι καγω. Ει γαρ το παλαιον ο λεπρος εξω της
παρεμβολης εκελευετο καθηναι, καν βασιλευς ην, εξεβαλλετο μετα του διαδηματος,
πολλωι μαλλον ημεις τον την ψυχην λεπρουντα ταυτης εκβαλουμεν της ιερας
παρεμβολης. Ὥσπερ γαρ την αρχην παραινεσει και συμβοληι εχρησαμην, ουτω και
νυν μετα τοσαυτην παραινεσιν και διδασκαλιαν αναγκη λοιπον και τομην
επαγαγειν. Και γαρ ενιαυτον εχω λοιπον της πολεως επιβας της υμετερας, και ου
διελιπον πολλακις και συνεχως ταυτα υμιν παραινων. Ἐπει ουν εναπεμειναν τινες
τηι σηπεδονι, 56.269 φερε λοιπον την τομην επαγαγωμεν. Ει γαρ μη σιδηριον εχω,
αλλ' εχω λογον σιδηρου τομωτερον· ει και μη πυρ βασταζω, αλλ' εστι μοι
διδασκαλια πυρος θερμοτερα, ευτονωτερον δυναμενη καιειν. Μη ουν καταφρονει
της αποφασεως της ημετερας. Ει γαρ ευτελεις ημεις και σφοδρα οικτροι, αλλ' ομως
ενεχειρισθημεν αξιαν παρα της του Θεου χαριτος την δυναμενην ταυτα εργαζεσθαι.
Ἐκβαλλεσθωσαν τοινυν οι τοιουτοι, ινα οι τε υγιαινοντες ημιν υγιεινοτεροι
γενωνται, οι τε νοσουντες ανακτησωνται εαυτους εκ της χαλεπης αῤρωστιας. Ει δε
εφριξατε ταυτην ακουσαντες την αποφασιν (και γαρ ορω παντας στυγναζοντας και
συνεσταλμενους οντας), μεταβαλλεσθωσαν, και λελυται τα της αποφασεως. Ὥσπερ
γαρ εξουσιαν ελαβομεν δησαι, ουτως και λυσαι, και παλιν επαγαγειν. Ου γαρ τους
αδελφους ημων αποκοψαι βουλομεθα, αλλα το ονειδος της Ἐκκλησιας
αποκρουσασθαι. Νυν μεν γαρ και Ἕλληνες ημων καταγελασονται, και Ἰουδαιοι
κωμωιδησουσιν, οταν αμαρτανοντας εαυτους ουτως περιορωμεν. Τοτε δε και εκεινοι
σφοδρα ημας επαινεσουσι, και θαυμασονται την Ἐκκλησιαν, των παρ' ημιν
αιδεσθεντες νομων. Μηδεις τοινυν των επιμενοντων τηι αυτηι πορνειαι της εκκλησιας
επιβαινετω, αλλα και αφ' υμων επιτιμασθω, και κοινος εστω πολεμιος. Ει τις γαρ,
φησιν, ουχ υπακουσηι τωι λογωι ημων δια της επιστολης, τουτον σημειουσθε, και μη
συναναμιγνυσθε αυτωι. Τουτο δε ποιησατε· μητε λογου μεταδοτε, μητε εις οικιαν
δεξησθε, μητε τραπεζης κοινωνησητε, μητε εισοδου, μητε εξοδου, μητε αγορας· και
ουτω ραιδιως αυτους ανακτησομεθα. Και καθαπερ οι κυνηγοι τα δυσαλωτα των
θηριων ουκ εξ ενος μερους, αλλα παντοθεν ελαυνοντες, εις την σαγηνην
εμβαλλουσιν· ουτω δη και ημεις τους εκθηριωθεντας συνελασωμεν, και ταχεως εις
τα δικτυα της σωτηριας εμβαλουμεν, ημεις εντευθεν, υμεις εκειθεν. Ἵν' ουν τουτο
γενηται, και υμεις ημιν συναγανακτησατε, 56.270 μαλλον δε υπερ των του Θεου
νομων αλγησατε, και μικρον αποστραφητε τουτους τα τοιαυτα νοσουντας και
παρανομουντας των αδελφων, ινα διηνεκως αυτους εχητε. Ουδε γαρ το τυχον υμιν
εστι κριμα, ει παριδητε τοσαυτην απωλειαν, αλλα μεγιστην εξετε τιμωριαν. Ει γαρ εν
ταις των ανθρωπων οικιαις αν αλωι τις των οικετων αργυριον η χρυσιον
υφελομενος, ουκ αυτος κολαζεται μονον ο αλους, αλλα και οι συνειδοτες και μη
καταγγειλαντες, πολλωι μαλλον επι της Ἐκκλησιας. Ἐρει γαρ σοι τηνικαυτα ο Θεος·
Ὁρων απο του οικου του εμου ουκ αργυριον, ουδε χρυσουν σκευος κλαπεν, αλλα
σωφροσυνην συληθεισαν, και τον λαβοντα το σωμα το τιμιον, και τοιαυτης
μετασχοντα θυσιας, απελθοντα εις το του διαβολου χωριον, και τοιαυτα
παρανομησαντα, πως εσιγησας; πως ηνεγκας; πως ουκ απηγγειλας τωι ιερει; και ου
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

τας τυχουσας απαιτηθησηι ευθυνας. ∆ια τοι τουτο και εγω, καιτοι γε μελλων λυπειν,
ουδενος φεισομαι των επαχθεστερων. Πολλωι γαρ βελτιον ενταυθα λυπηθεντας
ημας εξελεσθαι της μελλουσης κρισεως, η ρημασι χαρισαμενον μεθ' υμων
κολασθηναι τοτε. Ουδε γαρ ασφαλες ημιν, ουδε ακινδυνον, σιγηι τα τοιαυτα φερειν
Ὑμων γαρ εκαστος υπερ εαυτου δωσει τας ευθυνας· εγω δε της απαντων σωτηριας
υπευθυνος. ∆ια δη τουτο ου παυσομαι παντα ποιων και λεγων, καν λυπησαι δεηι, καν
επαχθη φανηναι, καν φορτικον, ωστε δυνηθηναι παραστηναι τωι βηματι εκεινωι τωι
φοβερωι, μη εχων σπιλον η ρυτιδα, η τι των τοιουτων. Γενοιτο δε ευχαις των αγιων
τους τε διαφθαρεντας ηδη ταχεως επανελθειν, τους τε μειναντας ασινεις επι μειζον
προκοψαι κοσμιοτητος και σωφροσυνης· ινα και υμεις σωζοισθε, και ημεις
ευφραινωμεθα, και ο Θεος δοξαζηται νυν και αει, και εις τους ατελευτητους αιωνας
των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


