Precatio
64.1061
Ευχη ετερα του αυτου.
Του Κυριου δεηθωμεν. Ὁ πασιν ακαθαρτοις πνευμασιν επιτιμησας, και
δυναμει ρηματος εκδιωξας την λεγεωνα, επιφανηθητι και νυν δια του μονογενους
σου Υιου, επι το πλασμα ο και εικονα σου, εποιησας, και εξελου αυτο
καταδυναστευομενον υπο του αντικειμενου· ινα ελεηθεν και καθαρισθεν ενταγηι τηι
αγιαι σου ποιμνηι, και φυλαχθηι ναος εμψυχος του αγιου Πνευματος και των θειων
και αχραντων αγιασματων, χαριτι και οικτιρμοις και φιλανθρωπιαι του μονογενους
σου Υιου, μεθ' ου ευλογητος ει, συν τωι παν 64.1064 αγιωι, και αγαθωι, και ζωοποιωι
σου Πνευματι· νυν και αει, και εις τους αιωνας των αιωνων. Ἀμην.

Ευχη ετερα του αυτου.
Του Κυριου δεηθωμεν. Ἐπικαλουμεθα σε, ∆εσποτα Θεε παντοκρατορ, υψιστε,
απειρατε, ειρηνικε βασιλευ, επικαλουμεθα σε τον ποιησαντα τον ουρανον και την
γην. Ἐκ σου γαρ ανεφυη, και το Α και το Ω, η αρχη και το τελος, δους τοις ανθρωποις
υπακουειν τετραποδα και αλογα ζωα· οτι συ υπεταξας αυτα, Κυριε. Ἔκτεινον την
χειρα σου την κραταιαν, και τον βραχιονα σου τον υψηλον και τον αγιον, και
επισκοπων επισκοπησον το πλασμα σου τουτο. Καταπεμψον αυτωι αγγελον
ειρηνικον, αγγελον κραταιον, ψυχης και σωματος φυλακα, ος επιτιμησει και
απελασει απ' αυτου παν πονηρον και ακαθαρτον δαιμονιον. Ὅτι συ Κυριος μονος
υψιστος, παντοκρατωρ, ευλογητος, εις τους αιωνας των αιωνων. Ἀμην.

Ευχη ετερα του αυτου.
Του Κυριου δεηθωμεν. Την θειαν τε και την αγιαν και μεγαλην, και φρικτην,
και αστεκτον ονομασιαν και επικλησιν ποιουμεν προς την σην εξελασιν, αποστατα,
ωσαυτως και επιτιμησιν εις την σην εξολοθρευσιν, διαβολε. Ὁ Θεος ο αγιος, ο
αναρχος, ο φοβερος, ο αορατος τηι ουσιαι, ο ανεικαστος τηι δυναμει, και ακαταληπτος
τηι θεοτητι, ο βασιλευς της δοξης, και παντοκρατωρ ∆εσποτης, επιτιμησει σου,
διαβολε, ο εκ του μη οντος εις το ειναι τα παντα ευπραγως λογωι συστησαμενος, ο
περιπατων επι πτερυγων ανεμων. Ἐπιτιμαι σοι, διαβολε, ο προσκαλουμενος το υδωρ
της θαλασσης και εκχεων αυτο επι προσωπον πασης της γης, Κυριος των δυναμεων
ονομα αυτου. Ἐπιτιμαι σοι Κυριος, διαβολε, ο υπο των αναριθμητων ουρανιων
ταγματων πυρινων φοβωι λειτουργουμενος και υμνουμενος, και απο πληθους χορων
αγγελικων και αρχαγγελικων τρομωι προσκυνουμενος, και δοξαζομενος. Ἐπιτιμαι σοι
Κυριος, διαβολε, ο τιμωμενος υπο των κυκλωθεν παρεστωσων δυναμεων, και
φρικωδεστατων εξαπτερυγων και πολυομματων Χερουβιμ και Σεραφιμ, των τα
προσωπα εαυτων ταις δυσι πτερυξι σκεποντων δια την αθεωρητον αυτου και
ανεξιχνιαστον Θεοτητα, και ταις δυσι πτερυξι τους εαυτων ποδας καλυπτοντων, εις
το μη κατακαυθηναι εκ της αῤρητου δοξης και ακατανοητου μεγαλειοτητος αυτου
και ταις δυσι πτερυξι πετομενων και τον ουρανον πληρουντων εκ της βοης αυτων,
το, Ἅγιος, Ἅγιος, Ἅγιος Κυριος Σαβαωθ, πληρης ο ουρανος και η γη της δοξης
αυτου.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

Ἐπιτιμαι σοι Κυριος, διαβολε, ο εκ του κολπου του πατρικου καταβας εξ
ουρανου Θεος Λογος, και δια της εκ Παρθενου αγιας προσκυνητης, αφραστου και
αχραντου σαρκωσεως ανεκλαλητως φανεις εν τωι 64.1065 κοσμωι του σωσαι αυτον,
και τηι αυθεντικηι αυτου δυναμει ριψας σε ουρανοθεν, και απολυτον παντι δειξας.
Ἐπιτιμαι σοι Κυριος, διαβολε, ο ειπων τηι θαλασσηι· Σιωπα, πεφιμωσο· και τωι
κελευσματι ευθεως εκοπασεν. Ἐπιτιμαι σοι Κυριος, διαβολε, ο τωι αχραντωι πτυελωι
πηλον ποιησας, και το ελλειπον μελος τωι εκ γενετης τυφλωι διαπλασας, και το φως
χαρισαμενος. Ἐπιτιμαι σοι Κυριος, διαβολε, ο την θυγατερα του αρχισυναγωγου λογωι
ζωοποιησας, και της χηρας τον υιον εκ στοματος του θανατου αφαρπασας και τηι ιδιαι
μητρι ολοκληρον, και υγιη αυτον χαρισαμενος. Ἐπιτιμαι σοι Κυριος, διαβολε, ο τον
Λαζαρον εκ νεκρων τετραημερον ασηπτον ως μη θανοντα, και ασπιλον, εις εκπληξιν
των πολλων παραστησας. Ἐπιτιμαι σοι Κυριος, διαβολε, ο δια του ραπισματος την
καταραν καταργησας, και δια της λογχης της αχραντου πλευρας αυτου την τον
παραδεισον φυλαττουσαν φλογινην ρομφαιαν αναστειλας. Ἐπιτιμαι σοι Κυριος,
διαβολε, ο δια του εμπτυσματος του τιμιου αυτου χαρακτηρος παν δακρυον εκ
παντος προσωπου εκμαξας. Ἐπιτιμαι σοι Κυριος, διαβολε, ο πηξας τον σταυρον εις
στηριγμα εν και σωτηριαν κοσμου, εις πτωσιν δε σην και παντων των υπο σε
αγγελων. Ἐπιτιμαι σοι Κυριος, διαβολε, ο δους φωνην εν τωι σταυρωι αυτου, και το
καταπετασμα του ναου εσχισθη, και αι πετραι διεῤραγησαν, και τα μνημεια
ηνευχθησαν, και οι απ' αιωνος θανοντες ανεστησαν. Ἐπιτιμαι σοι Κυριος, διαβολε, ο
θανατωι θανατον θανατωσας, και ζωην τηι εγερσει αυτου τοις ανθρωποις
χαρισαμενος. Ἐπιτιμησαι σοι Κυριος, διαβολε, ο καταβας εις τον ᾅδην, και τα
μνημεια αυτου εκτιναξας, και παντας τους εν αυτωι κατεχομενους δεσμιους
ελευθερωσας, και προς εαυτον ανακαλεσαμενος· ον οι πυλωροι ιδοντες, εφριξαν, και
αγωνιαι του ᾅδου κρυβεντες εξελιπον. Ἐπιτιμησαι σοι Κυριος, διαβολε, ο εκ νεκρων
αναστας Χριστος ο Θεος ημων και πασι την αναστασιν αυτου χαρισαμενος.
Ἐπιτιμησαι σοι Κυριος, διαβολε, ο εις ουρανους εν δοξηι αναληφθεις προς τον
Πατερα αυτου, και εκ δεξιων της μεγαλωσυνης επι θρονου δοξης καθημενος.
Ἐπιτιμησαι σοι Κυριος, διαβολε, ο παλιν ερχομενος μετα δοξης επι των νεφελων του
ουρανου, μετα των αγιων αγγελων αυτου, κριναι ζωντας και νεκρους. Ἐπιτιμησαι
σοι Κυριος, διαβολε, ο το πυρ το ασβεστον, και σκωληκα τον ακοιμητον, και σκοτος
το εξωτερον ετοιμασας σοι εις αιωνιον κολασιν. Ἐπιτιμησαι σοι Κυριος, διαβολε, ον
παντα φρισσει και τρεμει απο προσωπου δυναμεως αυτου, οτι αστεκτος η οργη της
επι σε απειλης αυτου.
Αυτος επιτιμαι σοι Κυριος, διαβολε, δια του φοβερου αυτου ονοματος· φριξον,
τρομαξον, φοβηθητι, αναχωρησον, εξολοθρευθητι, φυγαδευθητι ο πεσων
ουρανοθεν, και συν σοι παντα τα πονηρα πνευματα, παν πνευμα πονηρον, πνευμα
ασελγειας, πνευμα πονηριας, πνευμα νυκτερινον και ημερινον, μεσημβρινον τε και
εσπερινον· πνευμα μεσονυκτικον, πνευμα φανταστικον, πνευμα συναντικον, ειτε
χερσαιον, ειτε ενυδρον, ειτε εν αλσοις, ειτε εν καλαμοις, ειτε εν φαραγξιν, ειτε εν
64.1068 διοδοις και τριοδοις, εν λιμναις, και εν ποταμοις, εν οικοις, εν αυλαις, και εν
βαλανειοις παρατρεχον και βλαπτον, και αλλοιουν τον νουν του ανθρωπου.
Συντομως αναχωρησατε απο του πλασματος του δημιουργου Χριστου του
Θεου ημων, και απαλλαχθητε απο του δουλου του Θεου τουδε, απο νοος, απο της
ψυχης, απο της καρδιας, απο των νεφρων, απο των αισθησεων, απο παντων των
μελων, προς το ειναι αυτον υγιη και ολοκληρον, και ελευθερον, επιγινωσκοντα τον
ιδιον ∆εσποτην, και δημιουργον τον απαντων Θεον, τον επισυναγοντα τους
πεπλανημενους, και διδοντα αυτοις σφραγιδα σωτηριας δια της γεννησεως και
ανακαινισεως του θειου βαπτισματος, εις το καταξιωθηναι αυτον των αχραντων,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

και επουρανιων, και φρικτων αυτου μυστηριων, και ενωθηναι τηι αυτου ποιμνηι τηι
αληθινηι εις τοπον χλοης κατασκηνουντα, και επι υδατος αναπαυσεως
εκτρεφομενον, και υπο βακτηριας του σταυρου ποιμαντικως και ασφαλως
οδηγουμενον, εις αφεσιν αμαρτιων και εις ζωην αιωνιον. Ὅτι αυτωι πρεπει πασα
δοξα, τιμη, και προσκυνησις, και μεγαλοπρεπεια, συν τωι αναρχωι αυτου Πατρι, και
τωι παναγιωι, και αγαθωι, και ζωοποιωι αυτου Πνευματι· νυν και αει, και εις τους
αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


