In illud: Collegerunt Judaei
Εις το, Συνηγαγον οι Ἰουδαιοι συνεδριον, και ελεγον· "Τι ποιησωμεν;"Τηι
αγιαι και μεγαληι βʹ.
59.525
Ἐοικασιν οι της Ἐκκλησιας φιλτατοι παιδες νηπιοις θηλαζουσι, τοις του
γαλακτος τροφην καθ' εκαστην ημεραν εκ της μητρικης θηλης υφελκουσι, και καθ'
εκαστην ζητουσιν. Ἐοικαμεν και ημεις μητρι πενιχραι υπο ασιτιας συσταλθεισηι τας
του γαλακτος πηγας. Και ωσπερ, οποταν τις ιδηι μητερα φιλοτεκνον αφορον
γαλακτος, και υπο ιδιου τεκνου κατακλαυθμυριζομενην, και προστιθεισαν την
θηλην, ουχ ινα θρεψηι το παιδιον, αλλ' ινα του κλαυθμυρισμου καταπαυσηι· ουτω και
ημας δει σκοπειν τε πασχοντας τα αυτα, και ποιουντας τα ομοια. Και γαρ ημεις
ορωντες το νεον τουτο συστημα των της Ἐκκλησιας παιδων περιεστωτων κυκλοθεν,
και απεκδεχομενων το λογικον γαλα του λογου, την θηλην της διανοιας ημων
χαλωμεν· ουχ ινα θρεψωμεν αυτους (απειροι γαρ και πενητες τωι λογωι τυγχανομεν),
αλλ' ινα τον ποθον και τον καυσωνα παυσωμεν. Ἀλλα δευτε, αγαπητοι, επι τον του
ηλιου κηρυκα καταδραμωμεν, ινα ιδωμεν την κατα του Κυριου παρα των Ἰουδαιων
πραττομενην επιβουλον ενεδραν.
Συνηγαγον γαρ, φησιν, οι Ἰουδαιοι συνεδριον, και ελεγον· Τι ποιησωμεν;
Ταυτα δε ημιν ο ευαγγελιστης Ἰωαννης αρτιως εφθεγγετο. Ει γαρ και τωι στοματι
ημιν νυν ου διαλεγεται, αλλ' ουν γε τωι πνευματι ταις των εστωτων ακοαις εβοα.
Συνηγαγον γαρ, φησι, το συνεδριον, και ελεγον· Τι ποιησωμεν; Καλον το,
Συνηγαγον· αλλα κακον το, Συνεδριον· ου προς αγαπην, αλλα προς μαχην· ου προς
ειρηνην καλουντες, αλλα προς πολεμον παροξυναντες. Συνηγαγον το συνεδριον,
ουχ ινα Θεον δοξασωσιν, αλλ' ινα Χριστον ατιμασωσι. Συνηγαγον το συνεδριον, ουχ
ινα πιστιν οικοδομησωσιν, αλλ' ινα τον ακρογωνιαιον λιθον αποῤριψωσι.
Συνηγαγον το συνεδριον, ουχ ινα τα πεπλανημενα προβατα μανδρευσωσιν, αλλ' ινα
τον ποιμενα φονευσαντες, το ποιμνιον διαλυσωσι. Συνηγαγον το συνεδριον, ουχ ινα
τον χιονοφεγγον μαργαριτην πιστει υποδεξωνται, αλλ' ινα τον φεγγιτην λιθον, ως
ενομιζον, τηι απιστιαι σκοτισωσι. Συνηγαγον το συνεδριον, ουχ ινα τον εν τωι αγρωι
κεκρυμμενον θη 59.526 σαυρον ευγνωμονως υποδεξωνται, αλλ' ινα τον ναον του
Θεου αγνωμονως διαλυσωσι. Συνηγαγον το συνεδριον, ουχ ινα της αμπελου τους
μελισταγεις βοτρυας τρυγησωσιν, αλλ' ινα την αληθινην αμπελον επι το δενδρον
του σταυρου εφαπλωσαντες, εαυτους αναδενδραδας απωλειας ποιησωσιν, ημας δε
αναδενδραδας σωτηριας ποιησωσιν. Ὢ συνεδριον υπο διαβολου κατα Χριστου
συνηγμενον· ω βουλευτηριον κακιας μεμεστωμενον· ω συνεδριον, μαλλον λυκων
αιμοβορων, η ανθρωπων θεοφορων.
Τι δε λεγω, λυκων ανημερων; Ἀλλα γαρ και λεοντων ανημερων χειρους. Οι
γαρ λεοντες επι του ∆ανιηλ μηδεν θεωρησαντες σημειον, αλλα τον ανδρα
σκοπησαντες, και την ευλαβειαν τιμησαντες, τα ατιθασσα αυτων στοματα
εχαλινωσαν. Ἰουδαιοι δε τοιουτων και τοσουτων σημειων θεαται γενομενοι,
μειζονως εκ του φθονου προς τον φονον ωπλιζοντο, και ελεγον· Τι ποιησωμεν; Ὢ
κακιας ερευνα επιμελης· ω στεναγμος και θρηνος υπο φθονου γενομενος· ω οδυρμος
και κοπετος επι κακοις γενομενος. Ουτε η Ῥαχηλ κλαιουσα τα τεκνα αυτης ουτως
ανεστεναξε. Τι ποιησωμεν; Ἀνθ' ων εδει χαιρειν τους ταλανας, ανθ' ων εδει
ευφροσυνης ημεραν πανδημον επιτελειν, οτι νεκροι ανεβιωσαν, οτι ζωη
πεφανερωται, οτι θανατος λελυται, οτι ο διαβολος κατηισχυνθη, οτι δαιμονων
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

στιφος κατηργηται, οτι η ανθρωποτης ηλευθερωται, οτι νεκρων αναστασις πασι
κεκηρυκται· νυν δε επι τοιουτοις αγαθοις ου χαιρουσιν, αλλα θρηνουσι, και τον
τοσουτων αγαθων αιτιον αναλισκειν βουλευονται. Και τι λεγουσι; Τι ποιησωμεν;
Ουδεν ετερον ην ειπειν, η οτι μετανοησαντες επιστρεψωμεν, και αυτωι προσπεσοντες
πιστευσωμεν. Τι γαρ αλλο μετανοουντες ειχον λεγειν, η τουτο; Τι ποιησωμεν, οτι
την εντολην του Θεου παρεβημεν, οτι τον νομον τον δοθεντα ημιν ουκ εφυλαξαμεν,
τον λεγοντα ημιν, οτι Προφητην ημιν αναστησει Κυριος ο Θεος εκ των αδελφων
υμων, ως εμε· αυτου ακουσεσθε κατα παντα, οσα αν εντελειται υμιν. Νυν δε ου προς
μετανοιαν λεγουσι, Τι ποιησωμεν; αλλα, Τι ποιησωμεν; πως αποκτεινωμεν τον
δικαιον; Ὡς ο Ἰσραηλ φρενολυ 59.527 πειται. Ουδε τουτο ουκ ηκουσας, οτι Ἀθωιον
και δικαιον ουκ αποκτενεις; Ουκ ηρκεσε σοι τα αρχαια των προφητων αιματα; Και
γαρ μεχρι του νυν κραζουσι προς τον Θεον, την παρ' αυτου εκδικησιν εκδεχομενα.
Ἀλλ' ακμην εκεινοις τοις αιμασι προστιθεις, αθωιον και δικαιον αιμα κατακρινεις,
και λεγεις, Τι ποιησωμεν; Ὢ γνωμης αγνωμονος, και βουλης αβουλιας
μεμεστωμενης.
Ὁ τετραημερος αυτων ανεβιωσε· τα δεσμα των αμαρτηματων διεῤρηγνυντο·
κακεινοι προς δολοφονιαν κατ' αυτου ωπλιζοντο. Ἀνθ' ων εδει το ρημα
μεταστρεψαντας ειπειν, Τι ποιησωμεν, οτι αγιον ενυβρισαμεν, οτι εις τον του Θεου
παιδα ουκ επιστευσαμεν; Τι ποιησωμεν; λεπρων χαλαζωματα δικην πλοιου τωι λογωι
απεξεσε, και τουτωι ουκ επιστευσαμεν. Τι ποιησωμεν; τυφλους εκ γενετης υπ' αυτου
ομματωθεντας εγνωμεν, και τουτωι ουκ επιστευσαμεν. Τι ποιησωμεν; εκ πεντε
αρτων πεντε χιλιαδας εις κορον εν ερημωι υπ' αυτου διατραφεντας εγνωμεν, και
τουτωι ουκ επιστευσαμεν. Τι ποιησωμεν; πηγας αιματων κρασπεδοις ιματιων
εξηρανε, και τουτωι ουκ επιστευσαμεν. Τι ποιησωμεν; παραλυτικον επι κλινης
βεβλημενον, εν τριακοντα και οκτω ετεσι συγχρονον της εαυτου ζωης την νοσον
εχοντα, ρηματι εξηγειρε, και τουτωι ουκ επιστευσαμεν. Τι ποιησωμεν; επι θαλαττης
αυτον περιπατουντα, καθαπερ επι εδαφους, εθεασαμεθα, και των παλιστροφων
πνευματων βιας και ταραχας ανηκεστους νευματι χειρος κατασιγησαντα εγνωμεν,
και τουτωι ουκ επιστευσαμεν. Ἀλλ' ελεγον, Τι ποιησωμεν; ουκ εν τωι μετανοειν, αλλ'
εν τωι κακοπραγειν. Ἡ χωρα αυτων τους νεκρους ζωντας, καθαπερ σταχυας
λευχειμονας και πεπειρους, απονως εβλαστησε, κακεινοι εστεναζον. Μη α εσπειρατε,
Ἰουδαιοι, ουκ εθερισατε; μη γαρ τις υμων υποδεξαμενος τον Κυριον εβαρυνθη; τι
ζημιωθεντες εβαρυνθητε; τι ηδικηθητε παρα του Θεου; τι τους νεκρους ζωης
κωλυετε υπο φθονου ελαυνομενοι; τι τους αενναους οχετους της μελιῤρυτου πηγης
διαλυσαι βουλεσθε, ην οι 59.528 πιοντες μη διψωσι; τι τους αῤρωστους υμων
αποκτεινετε, τον ιατρον αυτων αναλισκειν βουλομενοι; Ἀλλα τουτων παντων
αιτιος ο κακιστος φθονος. Ὦ φθονε, φονου γεννητωρ, διαβολου ευρημα, θανατου
αρχηγε· ω φθονε, ο μητε τους υπο σου βασκαινομενους ζηιν εθελων, και τους
εχοντας σε μειζονως κολαζων· ω φθονε, διαβολου συνοικε· ω φθονε, φιλιας εχθρε,
ειρηνης αντιπαλε, αγαπης αντιδικε, διαβολου βλαστημα, σκοτεινοχροον ανθος· οι σε
νεμομενοι, χριστοκτονιαν εργαζονται· συ δε τον Ἀδαμ εν παραδεισωι εξ αρχης
εβασκανας, και γλυκειας ηδονης απογευσαμενον πικροτατωι θανατωι παρεδωκας·
θανατος γαρ ουκ ην εν τωι κοσμωι, ει μη συ αυτον, φθονε, εκυησας. Και μαρτυρει μοι
το θειον λογιον, λεγον· Ουκ εποιησεν ο Θεος θανατον, ουδε τερπεται επ' απωλειαι
ζωντων. Φθονωι δε διαβολου θανατος εις τον κοσμον εισηλθε. Συ και τον Καιν της
φιλαδελφιας την λευχειμονα στολην απεδυσας, και της δολοφονιας την μαχαιραν
ωπλισας, και τουτον φονευειν εδιδαξας, και ευθυς τον αθλιον τρεμειν εδιδαξας. Συ
τωι Φαραω ενοικησας, τα αρτιγενη βρεφη των Ἑβραιων δικην χλοης απεμαρανας.
Συ, ω φθονε, ευεργετουμενος, πλειω κατα των ευεργετουντων κινησαι· ωσπερ ο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

Σαουλ υπο του ∆αυιδ βοηθουμενος, και υπο σου ενεργουμενος, μειζονως προς τον
φονον ωπλιζετο.
Σε εσχηκοτες οι υιοι του Ἰακωβ, τον περικαλλη και λαμπρον Ἰωσηφ εις την
σκοτοδινιωσαν Αιγυπτον επεμπον, και τον ελευθερον ως δουλον επιπρασκον· και
ουτε τα ενυπνια αυτους εφοβησε· θειον γαρ οραμα εμηνυσε Χριστου εικονα αυτον
υπαρχειν· υπο γαρ ενδεκα αστερων εν οραμασι προσεκυνειτο· επειδη και ο προδοτης
Ἰουδας τωι φθονωι κινουμενος, απηγξατο. Ἡμεις δε φυγοντες τον του θανατου
γεννητορα φθονον, ανασταντες τωι εν Τριαδι προσκυνουμενωι Θεωι δοξασωμεν· οτι
αυτωι πρεπει το κρατος, η τιμη, και η δοξα, και η μεγαλοπρεπεια, νυν και αει, και εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


