Epistula ii ad Corinthios
Του αγιου Κλημεντος
των Ῥωμαιων επισκοπου
Ἐπιστολη προς Κορινθιους Β’.
ΚΕΦΑΛΑΙΟΝ Α’.
Ἀδελφοι, ουτως δει ημας φρονειν περι Ἰησου Χριστου, ως περι θεου, ως περι
κριτου ζωντων και νεκρων· και ου δει ημας μικρα φρονειν περι της σωτηριας ημων.
εν τωι γαρ φρονειν ημας μικρα περι αυτου μικρα και ελπιζομεν λαβειν· και οι
ακουοντες ως περι μικρων αμαρτανουσιν, και ημεις αμαρτανομεν ουκ ειδοτες, ποθεν
εκληθημεν και υπο τινος και εις ον τοπον, και οσα υπεμεινεν Ἰησους Χριστος παθειν
ενεκα ημων. τινα ουν ημεις αυτωι δωσομεν αντμισθιαν, η τινα καρπον αξιον ου ημιν
αυτος εδωκεν; ποσα δε αυτωι οφειλομεν οσια; το φως γαρ ημιν εχαρισατο, ως πατηρ
υιους ημας προσηγορευσεν, απολλυμενους ημας εσωσεν. ποιον ουν αινον αυτωι
δωσομεν η μισθον αντιμισθιας ων ελαβομεν; πηροι οντες τηι διανοιαι, προσκυνουντες
λιθους και ξυλα και χρυσον και αργυρον και χαλκον, εργα ανθρωπων· και ο βιος
ημων ολος αλλο ουδεν ην ει μη θανατος. αμαυρωσιν ουν περικειμενοι και τοιαυτης
αχλυος γεμοντες εν τηι ορασει ανεβλεψαμεν αποθεμενοι εκεινο ο περικειμεθα νεφος
τηι αυτου θελησει. ηλεησεν γαρ ημας και σπλαγχνισθεις εσωσεν, θεασαμενος εν ημιν
πολλην πλανην και απωλειαν, και μηδεμιαν ελπιδα εχοντας σωτηριας, ει μη την
παρ' αυτου. εκαλεσεν γαρ ημας ουκ οντας και ηθελησεν εκ μη οντος ειναι ημας.
ΚΕΦΑΛΑΙΟΝ Β’.
Eυφρανθητι, στειρα η ου τικτουσα, ·ηξον και βοησον η ουκ ωδινουσα, οτι
πολλα τα τεκνα της ερημου μαλλον η της εχουσης τον ανδρα. ο ειπεν· Eυφρανθητι,
στειρα η ου τικτουσα, ημας ειπεν· στειρα γαρ ην η εκκλησια ημων προ του δοθηναι
αυτηι τεκνα.
ο δε ειπεν· Βοησον, η ουκ ωδινουσα, τουτο λεγει· τας προσευχας ημων απλως
αναφερειν προς τον θεον, μη ως αι ωδινουσαι εγκακωμεν. ο δε ειπεν· Ὅτι πολλα τα
τεκνα της ερημου μαλλον η της εχουσης τον ανδρα· επει ερημος εδοκει ειναι απο του
θεου ο λαος ημων, νυνι δε πιστευσαντες πλειονες εγενομεθα των δοκουντων εχειν
θεον. και ετερα δε γραφη λεγει, οτι ουκ ηλθον καλεσαι δικαιους, αλλα αμαρτωλους. τουτο λεγει, οτι δει τους απολλυμενους σωζειν. εκεινο γαρ εστιν μεγα και
θαυμαστον, ου τα εστωτα στηριζειν, αλλα τα πιπτοντα. ουτως και ο Χριστος
ηθελησεν σωσαι τα απολλυμενα, και εσωσεν πολλους, ελθων και καλεσας ημας ηδη
απολλυμενους.
ΚΕΦΑΛΑΙΟΝ Γ’.
Τοσουτον ουν ελεος ποιησαντος αυτου εις ημας, πρωτον μεν, οτι ημεις οι
ζωντες τοις νεκροις θεοις ου θυομεν και ου προσκυνουμεν αυτοις, αλλα εγνωμεν δι'
 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

αυτου τον πατερα της αληθειας· τις η γνωσις η προς αυτον, η το μη αρνεισθαι δι' ου
εγνωμεν αυτον;
λεγει δε και αυτος· Τον ομολογησαντα με ενωπιον των ανθρωπων,
ομολογησω αυτον ενωπιον του πατρος μου. ουτος ουν εστιν ο μισθος ημων, εαν ουν
ομολογησωμεν δι' ου εσωθημεν. εν τινι δε αυτον ομολογουμεν; εν τωι ποιειν α λεγει
και μη παρακουειν αυτου των εντολων, και μη μονον χειλεσιν αυτον τιμαν, αλλα εξ
ολης καρδιας και εξ ολης της διανοιας. λεγει δε και εν τωι Ἡσαιαι· Ὁ λαος ουτος τοις
χειλεσιν με τιμαι, η δε καρδια αυτων πορρω απεστιν απ' εμου.
ΚΕΦΑΛΑΙΟΝ ∆’.
Μη μονον ουν αυτον καλωμεν κυριον· ου γαρ τουτο σωσει ημας.
λεγει γαρ· Oυ πας ο λεγων μοι· Κυριε κυριε, σωθησεται, αλλ' ο ποιων την
δικαιοσυνην. ωστε ουν, αδελφοι, εν τοις εργοις αυτον ομολογωμεν, εν τωι αγαπαν
εαυτους, εν τωι μη μοιχασθαι μηδε καταλαλειν αλληλων μηδε ζηλουν, αλλ'
εγκρατεις ειναι, ελεημονας, αγαθους· και συμπασχειν αλληλοις οφειλομεν, και μη
φιλαργυρειν. εν τουτοις τοις εργοις ομολογωμεν αυτον και μη εν τοις εναντιοις·
και ου δει ημας φοβεισθαι τους ανθρωπους μαλλον, αλλα τον θεον.
δια τουτο, ταυτα υμων πρασσοντων, ειπεν ο κυριος· Ἐαν ητε μετ' εμου συνηγμενοι
εν τωι κολπωι μου και μη ποιητε τας εντολας μου, αποβαλω υμας και ερω υμιν·
Ὑπαγετε απ' εμου, ουκ οιδα υμας, ποθεν εστε, εργαται ανομιας.
ΚΕΦΑΛΑΙΟΝ Ε’.
Ὅθεν, αδελφοι, καταλειψαντες την παροικιαν του κοσμου τουτου ποιησωμεν
το θελημα του καλεσαντος ημας, και μη φοβηθωμεν εξελθειν εκ του κοσμου τουτου.
λεγει γαρ ο κυριος· Ἔσεσθε ως αρνια εν μεσωι λυκων. αποκριθεις δε ο Πετρος αυτωι
λεγει· Ἐαν ουν διασπαραξωσιν οι λυκοι τα αρνια; ειπεν ο Ἰησους τωι Πετρωι· Μη
φοβεισθωσαν τα αρνια τους λυκους μετα το αποθανειν αυτα· και υμεις μη φοβεισθε
τους αποκτεννοντας υμας και μηδεν υμιν δυναμενους ποιειν, αλλα φοβεισθε τον
μετα το αποθανειν υμας εχοντα εξουσιαν ψυχης και σωματος του βαλειν εις γεενναν
πυρος. και γινωσκετε, αδελφοι, οτι η επιδημια η εν τωι κοσμωι τουτωι της σαρκος
ταυτης μικρα εστιν και ολιγοχρονιος, η δε επαγγελια του Χριστου μεγαλη και
θαυμαστη εστιν, και αναπαυσις της μελλουσης βασιλειας και ζωης αιωνιου. τι ουν
εστιν ποιησαντας επιτυχειν αυτων,
ει μη το οσιως και δικαιως αναστρεφεσθαι και τα κοσμικα ταυτα ως αλλοτρια
ηγεισθαι και μη επιθυμειν αυτων; εν γαρ τωι επιθυμειν ημας κτησασθαι ταυτα
αποπιπτομεν της οδου της δικαιας.

ΚΕΦΑΛΑΙΟΝ Ϛ’.
Λεγει δε ο κυριος· Oυδεις οικετης δυναται δυσι κυριοις δουλευειν. εαν ημεις
θελωμεν και θεωι δουλευειν και μαμωναι, ασυμφορον ημιν εστιν. τι γαρ το οφελος,
εαν τις τον κοσμον ολον κερδησηι, την δε ψυχην ζημιωθηι; εστιν δε ουτος ο αιων και
ο μελλων δυο εχθροι. ουτος λεγει μοιχειαν και φθοραν και φιλαργυριαν και απατην,
εκεινος δε τουτοις αποτασσεται. ου δυναμεθα ουν των δυο φιλοι ειναι· δει δε ημας
 
 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

τουτωι αποταξαμενους εκεινωι χρασθαι. οιομεθα, οτι βελτιον εστιν τα ενθαδε
μισησαι, οτι μικρα και ολιγοχρονια και φθαρτα, εκεινα δε αγαπησαι, τα αγαθα τα
αφθαρτα. ποιουντες γαρ το θελημα του Χριστου ευρησομεν αναπαυσιν· ει δε μηγε,
ουδεν ημας ρυσεται εκ της αιωνιου κολασεως, εαν παρακουσωμεν των εντολων
αυτου. λεγει δε και η γραφη εν τωι Ἰεζεκιηλ, οτι εαν αναστηι Νωε και Ἰωβ και
∆ανιηλ, ου ρυσονται τα τεκνα αυτων εν τηι αιχμαλωσιαι.
ει δε και οι τοιουτοι δικαιοι ου δυνανται ταις εαυτων δικαιοσυναις ρυσασθαι τα
τεκνα αυτων, ημεις, εαν μη τηρησωμεν το βαπτισμα αγνον και αμιαντον, ποιαι
πεποιθησει εισελευσομεθα εις το βασιλειον του θεου; η τις ημων παρακλητος εσται,
εαν μη ευρεθωμεν εργα εχοντες οσια και δικαια;
ΚΕΦΑΛΑΙΟΝ Ζ’.
Ὥστε ουν, αδελφοι μου, αγωνισωμεθα ειδοτες, οτι εν χερσιν ο αγων και οτι
εις τους φθαρτους αγωνας καταπλεουσιν πολλοι, αλλ' ου παντες στεφανουνται, ει
μη οι πολλα κοπιασαντες και καλως αγωνισαμενοι. ημεις ουν αγωνισωμεθα, ινα
παντες στεφανωθωμεν. ωστε θεωμεν την οδον την ευθειαν, αγωνα τον αφθαρτον,
και πολλοι εις αυτον καταπλευσωμεν και αγωνισωμεθα, ινα και στεφανωθωμεν· και
ει μη δυναμεθα παντες στεφανωθηναι, καν εγγυς του στεφανου γενωμεθα. ειδεναι
ημας δει, οτι ο τον φθαρτον αγωνα αγωνιζομενος, εαν ευρεθηι φθειρων, μαστιγωθεις
αιρεται και εξω βαλλεται του σταδιου.
τι δοκειτε; ο τον της αφθαρσιας αγωνα φθειρας τι παθειται; των γαρ μη
τηρησαντων, φησιν, την σφραγιδα ο σκωληξ αυτων ου τελευτησει και το πυρ αυτων
ου σβεσθησεται, και εσονται εις ορασιν πασηι σαρκι.
ΚΕΦΑΛΑΙΟΝ Η’.
Ὡς ουν εσμεν επι γης, μετανοησωμεν. πηλος γαρ εσμεν εις την χειρα του
τεχνιτου· ον τροπον γαρ ο κεραμευς, εαν ποιηι σκευος και εν ταις χερσιν αυτου
διαστραφηι η συντριβηι, παλιν αυτο αναπλασσει, εαν δε προφθασηι εις την καμινον
του πυρος αυτο βαλειν, ουκετι βοηθησει αυτωι· ουτως και ημεις, εως εσμεν εν τουτωι
τωι κοσμωι, εν τηι σαρκι α επραξαμεν πονηρα μετανοησωμεν εξ ολης της καρδιας, ινα
σωθωμεν υπο του κυριου, εως εχομεν καιρον μετανοιας.
μετα γαρ το εξελθειν ημας εκ του κοσμου ουκετι δυναμεθα εκει εξομολογησασθαι η
μετανοειν ετι.
ωστε, αδελφοι, ποιησαντες το θελημα του πατρος και την σαρκα αγνην
τηρησαντες και τας εντολας του κυριου φυλαξαντες ληψομεθα ζωην αιωνιον.
λεγει γαρ ο κυριος εν τωι ευαγγελιωι· Eι το μικρον ουκ ετηρησατε, το μεγα τις υμιν
δωσει; λεγω γαρ υμιν, οτι ο πιστος εν ελαχιστωι και εν πολλωι πιστος εστιν. αρα ουν
τουτο λεγει· τηρησατε την σαρκα αγνην και την σφραγιδα ασπιλον, ινα την αιωνιον
ζωην απολαβωμεν.
ΚΕΦΑΛΑΙΟΝ Θ’.
Και μη λεγετω τις υμων, οτι αυτη η σαρξ ου κρινεται ουδε ανισταται. γνωτε·
εν τινι εσωθητε, εν τινι ανεβλεψατε, ει μη εν τηι σαρκι ταυτηι οντες; δει ουν ημας ως
 
 
 

3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ναον θεου φυλασσειν την σαρκα. ον τροπον γαρ εν τηι σαρκι εκληθητε, και εν τηι
σαρκι ελευσεσθε.
ει Χριστος ο κυριος ο σωσας ημας, ων μεν το πρωτον πνευμα, εγενετο σαρξ
και ουτως ημας εκαλεσεν· ουτως και ημεις εν ταυτηι τηι σαρκι αποληψομεθα τον
μισθον.
αγαπωμεν ουν αλληλους, οπως ελθωμεν παντες εις την βασιλειαν του θεου.
ως εχομεν καιρον του ιαθηναι, επιδωμεν εαυτους τωι θεραπευοντι θεωι, αντιμισθιαν
αυτωι διδοντες.
ποιαν; το μετανοησαι εξ ειλικρινους καρδιας. προγνωστης γαρ εστιν των παντων
και ειδως ημων τα εν καρδιαι. δωμεν ουν αυτωι αινον, μη απο στοματος μονον, αλλα
και απο καρδιας, ινα ημας προσδεξηται ως υιους. και γαρ ειπεν ο κυριος· Ἀδελφοι
μου ουτοι εισιν οι ποιουντες το θελημα του πατρος μου.
ΚΕΦΑΛΑΙΟΝ Ι’.
Ὥστε, αδελφοι μου, ποιησωμεν το θελημα του πατρος του καλεσαντος ημας,
ινα ζησωμεν, και διωξωμεν μαλλον την αρετην· την δε κακιαν καταλειψωμεν ως
προοδοιπορον των αμαρτιων ημων, και φυγωμεν την ασεβειαν, μη ημας καταλαβηι
κακα. εαν γαρ σπουδασωμεν αγαθοποιειν, διωξεται ημας ειρηνη.
δια ταυτην γαρ την αιτιαν ουκ εστιν ευρειν ανθρωπον, οιτινες παραγουσι
φοβους ανθρωπινους, προηιρημενοι μαλλον την ενθαδε απολαυσιν η την μελλουσαν
επαγγελιαν.
αγνοουσιν γαρ, ηλικην εχει βασανον η ενθαδε απολαυσις, και οιαν
τρυφην εχει η μελλουσα επαγγελια.
αι ει μεν αυτοι μονοι ταυτα επρασσον, ανεκτον ην· νυν δε επιμενουσιν
κακοδιδασκαλουντες τας αναιτιους ψυχας, ουκ ειδοτες, οτι δισσην εξουσιν την
κρισιν, αυτοι τε και οι ακουοντες αυτων.
ΚΕΦΑΛΑΙΟΝ ΙΑ’.
Ἡμεις ουν εν καθαραι καρδιαι δουλευσωμεν τωι θεωι, και εσομεθα δικαιοι· εαν
δε μη δουλευσωμεν δια το μη πιστευειν ημας τηι επαγγελιαι του θεου, ταλαιπωροι
εσομεθα. λεγει γαρ και ο προφητικος λογος· Ταλαιπωροι εισιν οι διψυχοι, οι
δισταζοντες τηι καρδιαι,
οι λεγοντες· Ταυτα παλαι ηκουσαμεν και επι των πατερων ημων, ημεις δε
ημεραν εξ ημερας προσδεχομενοι ουδεν τουτων εωρακαμεν. ανοητοι, συμβαλετε
εαυτους ξυλωι· λαβετε αμπελον· πρωτον μεν φυλλοροει, ειτα βλαστος γινεται, μετα
ταυτα ομφαξ, ειτα σταφυλη παρεστηκυια· ουτως και ο λαος μου ακαταστασιας και
θλιψεις εσχεν· επειτα αποληψεται τα αγαθα.
ωστε, αδελφοι μου, μη διψυχωμεν, αλλα ελπισαντες υπομεινωμεν, ινα και
τον μισθον κομισωμεθα. πιστος γαρ εστιν ο επαγγειλαμενος τας αντιμισθιας
αποδιδοναι εκαστωι των εργων αυτου. εαν ουν ποιησωμεν την δικαιοσυνην εναντιον
του θεου, εισηξομεν εις την βασιλειαν αυτου και ληψομεθα τας επαγγελιας, ας ους
ουκ ηκουσεν ουδε οφθαλμος ειδεν, ουδε επι καρδιαν ανθρωπου ανεβη.

 
 
 

4
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ΚΕΦΑΛΑΙΟΝ ΙΒ’.
Ἐκδεχωμεθα ουν καθ' ωραν την βασιλειαν του θεου εν αγαπηι και
δικαιοσυνηι, επειδη ουκ οιδαμεν την ημεραν της επιφανειας του θεου.
επερωτηθεις γαρ αυτος ο κυριος υπο τινος, ποτε ηξει αυτου η βασιλεια, ειπεν· Ὅταν
εσται τα δυο εν, και το εξω ως το εσω, και το αρσεν μετα της θηλειας, ουτε αρσεν
ουτε θηλυ. τα δυο δε εν εστιν, οταν λαλωμεν εαυτοις αληθειαν και εν δυσι σωμασιν
ανυποκριτως ειη μια ψυχη. και το εξω ως το εσω, τουτο λεγει· την ψυχην λεγει το
εσω, το δε εξω το σωμα λεγει. ον τροπον ουν σου το σωμα φαινεται, ουτως και η
ψυχη σου δηλος εστω εν τοις καλοις εργοις.
και το αρσεν μετα της θηλειας, ουτε αρσεν ουτε θηλυ, τουτο λεγει· ινα αδελφος ιδων
αδελφην ουδεν φρονηι περι αυτης θηλυκον, μηδε φρονηι τι περι αυτου αρσενικον.
ταυτα υμων ποιουντων, φησιν, ελευσεται η βασιλεια του πατρος μου.
Ἀδελφοι ουν, ηδη ποτε μετανοησωμεν, νηψωμεν επι το αγαθον· μεστοι γαρ
εσμεν πολλης ανοιας και πονηριας. εξαλειψωμεν αφ' ημων τα προτερα αμαρτηματα
και μετανοησαντες εκ ψυχης σωθωμεν, και μη γινωμεθα ανθρωπαρεσκοι μηδε
θελωμεν μονον εαυτοις αρεσκειν, αλλα και τοις εξω ανθρωποις επι τηι δικαιοσυνηι,
ινα το ονομα δι' ημας μη βλασφημηται.
Λεγει γαρ ο κυριος· ∆ια παντος το ονομα μου βλασφημειται εν πασιν τοις
εθνεσιν, και παλιν· Oυαι δι' ον βλασφημειται το ονομα μου. εν τινι βλασφημειται; εν
τωι μη ποιειν υμας α βουλομαι. τα εθνη γαρ ακουοντα εκ του στοματος ημων τα
λογια του θεου ως καλα και μεγαλα θαυμαζει· επειτα καταμαθοντα τα εργα ημων οτι
ουκ εστιν αξια των ρηματων ων λεγομεν, ενθεν εις βλασφημιαν τρεπονται,
λεγοντες ειναι μυθον τινα και πλανην. οταν γαρ ακουσωσιν παρ' ημων, οτι λεγει ο
θεος· Oυ χαρις υμιν, ει αγαπατε τους αγαπωντας υμας, αλλα χαρις υμιν, ει αγαπατε
τους εχθρους και τους μισουντας υμας· ταυτα οταν ακουσωσιν, θαυμαζουσιν την
υπερβολην της αγαθοτητος· οταν δε ιδωσιν, οτι ου μονον ους μισουντας ουκ
αγαπωμεν, αλλ' οτι ουδε τους αγαπωντας, καταγελωσιν ημων, και βλασφημειται το
ονομα.
Ὥστε, αδελφοι, ποιουντες το θελημα του πατρος ημων θεου εσομεθα εκ της
εκκλησιας της πρωτης, της πνευματικης, της προ ηλιου και σεληνης εκτισμενης· εαν
δε μη ποιησωμεν το θελημα κυριου, εσομεθα εκ της γραφης της λεγουσης· Ἐγενηθη
ο οικος μου σπηλαιον ληιστων. ωστε ουν αιρετισωμεθα απο της εκκλησιας της ζωης
ειναι, ινα σωθωμεν.
ουκ οιομαι δε υμας αγνοειν, οτι εκκλησια ζωσα σωμα εστιν Χριστου· λεγει
γαρ η γραφη· Ἐποιησεν ο θεος τον ανθρωπον αρσεν και θηλυ· το αρσεν εστιν ο
Χριστος, το θηλυ η εκκλησια· και ετι τα βιβλια και οι αποστολοι την εκκλησιαν ου
νυν ειναι, αλλα ανωθεν. ην γαρ πνευματικη, ως και ο Ἰησους ημων, εφανερωθη δε
επ' εσχατων των ημερων, ινα ημας σωσηι.
η εκκλησια δε πνευματικη ουσα εφανερωθη εν τηι σαρκι Χριστου, δηλουσα
ημιν, οτι εαν τις ημων τηρησηι αυτην εν τηι σαρκι και μη φθειρηι, αποληψεται αυτην
εν τωι πνευματι τωι αγιωι· η γαρ σαρξ αυτη αντι τυπος εστιν του πνευματος· ουδεις
ουν το αντιτυπον φθειρας το αυθεντικον μεταληψεται. αρα ουν τουτο λεγει,
αδελφοι· τηρησατε την σαρκα, ινα του πνευματος μεταλαβητε.
ει δε λεγομεν ειναι την σαρκα την εκκλησιαν και το πνευμα Χριστον, αρα ουν
ο υβρισας την σαρκα υβρισεν την εκκλησιαν. ο τοιουτος ουν ου μεταληψεται του
πνευματος, ο εστιν ο Χριστος.
 
 
 

5
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

τοσαυτην δυναται η σαρξ αυτη μεταλαβειν ζωην και αφθαρσιαν κολληθεντος αυτηι
του πνευματος του αγιου, ουτε εξειπειν τις δυναται ουτε λαλησαι, α ητοιμασεν ο
κυριος τοις εκλεκτοις αυτου.
Oυκ οιομαι δε, οτι μικραν συμβουλιαν εποιησαμην περι εγκρατειας, ην
ποιησας τις ου μετανοησει, αλλα και εαυτον σωσει καμε τον συμβουλευσαντα.
μισθος γαρ ουκ εστιν μικρος πλανωμενην ψυχην και απολλυμενην αποστρεψαι εις
το σωθηναι. ταυτην γαρ εχομεν την αντιμισθιαν αποδουναι τωι θεωι τωι κτισαντι
ημας, εαν ο λεγων και ακουων μετα πιστεως και αγαπης και λεγηι και ακουηι.
εμμεινωμεν ουν εφ' οις επιστευσαμεν δικαιοι και οσιοι, ινα μετα παρρησιας αιτωμεν
τον θεον τον λεγοντα· Ἔτι λαλουντος σου ερω· ιδου παρειμι. τουτο γαρ το ρημα
μεγαλης εστιν επαγγελιας σημειον· ετοιμοτερον γαρ εαυτον λεγει ο κυριος εις το
διδοναι του αιτουντος.
τοσαυτης ουν χρηστοτητος μεταλαμβανοντες μη φθονησωμεν εαυτοις τυχειν
τοσουτων αγαθων. οσην γαρ ηδονην εχει τα ·ηματα ταυτα τοις ποιησασιν αυτα,
τοσαυτην κατακρισιν εχει τοις παρακουσασιν.
Ὥστε, αδελφοι, αφορμην λαβοντες ου μικραν εις το μετανοησαι, καιρον εχοντες
επιστρεψωμεν επι τον καλεσαντα ημας θεον, εως ετι εχομεν τον παραδεχομενον
ημας.
εαν γαρ ταις ηδυπαθειαις ταυταις αποταξωμεθα και την ψυχην ημων
νικησωμεν εν τωι μη ποιειν τας επιθυμιας αυτης τας πονηρας, μεταληψομεθα του
ελεους Ἰησου. γινωσκετε δε, οτι ερχεται ηδη η ημερα της κρισεως ως κλιβανος
καιομενος, και τακησονται τινες των ουρανων και πασα η γη ως μολιβος επι πυρι
τηκομενος· και τοτε φανησεται τα κρυφια και φανερα εργα των ανθρωπων. καλον
ουν ελεημοσυνη ως μετανοια αμαρτιας· κρεισσων νηστεια προσευχης, ελεημοσυνη
δε αμφοτερων· αγαπη δε καλυπτει πληθος αμαρτιων, προσευχη δε εκ καλης
συνειδησεως εκ θανατου ·υεται. μακαριος πας ο ευρεθεις εν τουτοις πληρης·
ελεημοσυνη γαρ κουφισμα αμαρτιας γινεται.
Μετανοησωμεν ουν εξ ολης καρδιας, ινα μη τις ημων παραποληται. ει γαρ
εντολας εχομεν, ινα και τουτο πρασσωμεν, απο των ειδωλων αποσπαν και κατηχειν,
ποσωι μαλλον ψυχην ηδη γινωσκουσαν τον θεον ου δει απολλυσθαι; συλλαβωμεν
ουν εαυτοις και τους ασθενουντας αναγειν περι το αγαθον, οπως σωθωμεν απαντες
και επιστρεψωμεν αλληλους και νουθετησωμεν. και μη μονον αρτι δοκωμεν
πιστευειν και προσεχειν εν τωι νουθετεισθαι ημας υπο των πρεσβυτερων, αλλα και
οταν εις οικον απαλλαγωμεν, μνημονευωμεν των του κυριου ενταλματων και μη
αντιπαρελκωμεθα απο των κοσμικων επιθυμιων, αλλα πυκνοτερον προσερχομενοι
πειρωμεθα προκοπτειν εν ταις εντολαις του κυριου, ινα παντες το αυτο φρονουντες
συνηγμενοι ωμεν επι την ζωην.
ειπεν γαρ ο κυριος· Ἔρχομαι συναγαγειν παντα τα εθνη, φυλας και γλωσσας.
τουτο δε λεγει την ημεραν της επιφανειας αυτου, οτε ελθων λυτρωσεται ημας,
εκαστον κατα τα εργα αυτου. και οψονται την δοξαν αυτου και το κρατος οι απιστοι,
και ξενισθησονται ιδοντες το βασιλειον του κοσμου εν τωι Ἰησου, λεγοντες· Oυαι
ημιν, οτι συ ης, και ουκ ᾔδειμεν και ουκ επιστευομεν και ουκ επειθομεθα τοις
πρεσβυτεροις τοις αναγγελλουσιν ημιν περι της σωτηριας ημων· και ο σκωληξ
αυτων ου τελευτησει και το πυρ αυτων ου σβεσθησεται, και εσονται εις ορασιν πασηι
σαρκι. την ημεραν εκεινην λεγει της κρισεως, οταν οψονται τους εν ημιν
ασεβησαντας και παραλογισαμενους τας εντολας Ἰησου Χριστου.
οι δε δικαιοι ευπραγησαντες και υπομειναντες τας βασανους και μισησαντες
τας ηδυπαθειας της ψυχης, οταν θεασωνται τους αστοχησαντας και αρνησαμενους
 
 
 

6
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

δια των λογων η δια των εργων τον Ἰησουν, οπως κολαζονται δειναις βασανοις πυρι
ασβεστωι, εσονται δοξαν διδοντες τωι θεωι αυτων λεγοντες, οτι εσται ελπις τωι
δεδουλευκοτι θεωι εξ ολης καρδιας.
Και ημεις ουν γενωμεθα εκ των ευχαριστουντων, των δεδουλευκοτων τωι θεωι, και
μη εκ των κρινομενων ασεβων. και γαρ αυτος πανθαμαρτωλος ων και μηπω φυγων
τον πειρασμον, αλλ' ετι ων εν μεσοις τοις οργανοις του διαβολου σπουδαζω την
δικαιοσυνην διωκειν, οπως ισχυσω καν εγγυς αυτης γενεσθαι, φοβουμενος την
κρισιν την μελλουσαν.
Ὥστε, αδελφοι και αδελφαι, μετα τον θεον της αληθειας αναγινωσκω υμιν
εντευξιν εις το προσεχειν τοις γεγραμμενοις, ινα και εαυτους σωσητε και τον
αναγινωσκοντα εν υμιν· μισθον γαρ αιτω υμας το μετανοησαι εξ ολης καρδιας,
σωτηριαν εαυτοις και ζωην διδοντας. τουτο γαρ ποιησαντες σκοπον πασιν τοις νεοις
θησομεν, τοις βουλομενοις περι την ευσεβειαν και την χρηστοτητα του θεου
φιλοπονειν.
και μη αηδως εχωμεν και αγανακτωμεν οι ασοφοι, οταν τις ημας νουθετηι και
επιστρεφηι απο της αδικιας εις την δικαιοσυνην. ενιοτε γαρ πονηρα πρασσοντες ου
γινωσκομεν δια την διψυχιαν και απιστιαν την ενουσαν εν τοις στηθεσιν ημων, και
εσκοτισμεθα την διανοιαν υπο των επιθυμιων των ματαιων.
πραξωμεν ουν την δικαιοσυνην, ινα εις τελος σωθωμεν. μακαριοι οι τουτοις
υπακουοντες τοις προσταγμασιν· καν ολιγον χρονον κακοπαθησωσιν εν τωι κοσμωι
τουτωι, τον αθανατον της αναστασεως καρπον τρυγησουσιν. μη ουν λυπεισθω ο
ευσεβης, εαν επι τοις νυν χρονοις ταλαιπωρηι· μακαριος αυτον αναμενει χρονος·
εκεινος ανω μετα των πατερων αναβιωσας ευφρανθησεται εις τον αλυπητον αιωνα.
Ἀλλα μηδε εκεινο την διανοιαν υμων ταρασσετω, οτι βλεπομεν τους αδικους
πλουτουντας και στενοχωρουμενους τους του θεου δουλους. πιστευωμεν ουν,
αδελφοι και αδελφαι· θεου ζωντος πειραν αθλουμεν και γυμναζομεθα τωι νυν βιωι,
ινα τωι μελλοντι στεφανωθωμεν.
ουδεις των δικαιων ταχυν καρπον ελαβεν, αλλ' εκδεχεται αυτον. ει γαρ τον
μισθον των δικαιων ο θεος συντομως απεδιδου, ευθεως εμποριαν ησκουμεν και ου
θεοσεβειαν· εδοκουμεν γαρ ειναι δικαιοι, ου το ευσεβες, αλλα το κερδαλεον
διωκοντες. και δια τουτο θεια κρισις εβλαψεν πνευμα μη ον δικαιον, και εβαρυνεν
δεσμοις.
Τωι μονωι θεωι αορατωι, πατρι της αληθειας, τωι εξαποστειλαντι ημιν τον
σωτηρα και αρχηγον της αφθαρσιας, δι' ου και εφανερωσεν ημιν την αληθειαν και
την επουρανιον ζωην, αυτωι η δοξα εις τους αιωνας των αιωνων. αμην.

 
 
 

7
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


