In venerabilem crucem sermo
ΕΙΣ ΤΟΝ ΤΙΜΙΟΝ και ζωοποιον σταυρον, και περι της των πρωτων
ανθρωπων παραβασεως.
50.815
Τι ειπω, η τι λαλησω; η τινας υμας καλεσω; προβατα, η ποιμενας; ναυτας, η
κυβερνητας; 50.816 μαθητας, η διδασκαλους; πως υμων θαυμασω τον ζηλον τον
πυρος λαβροτερον; Προβατα υμας καλεσω, και γαρ εστε πραεις και ησυχιοι. Ποιμενας
υμας 50.817 καλεσω; και γαρ εστε μιμουμενοι τον εαυτων ∆εσποτην. Ναυτας υμας
καλεσω; και γαρ εστε τηι πειραι των κλυδωνιων χειμωνα υπομειναντες. Κυβερνητας
υμας καλεσω; και γαρ εστε Καθαπερ γαρ τις αριστος κυβερνητης καθημενος επι των
οιακων, τηι τεχνηι τας τρικυμιας διαφευγων, και σωον αποσωζων το σκαφος, επ'
ευδιον λιμενα χειραγωγει· ουτω δη και υμεις. Ἀλλα μαθητας υμας καλεσω; και γαρ
εστε ετοιμοι προς την υπακοην. Ἀλλα διδασκαλους υμας καλεσω; Παλιν ερω, Ἐστε,
απασης γαρ της οικουμενης διδασκαλοι Ἐγενεσθε. Τι ουν ερουμεν; Βουλομαι
σημερον υμιν τραπεζαν παραθειναι πνευματικην, ου σωμα τρεφουσαν, αλλα πνευμα
τειχιζουσαν, μαλλον δε και σωμα τρεφουσαν, και ψυχην αποσμηχουσαν. Τοιαυτη
γαρ εστιν η τραπεζα πνευματικη, ου καθως η τραπεζα των γαστριμαργων κορον
εμποιουσα. Λογος γαρ εστι πνευματικος ευωδιας πνεων· υπομιμνησκομενος γαρ
αυτον ανθρωπος, καθαπερ μυρον μασσωμενος, ευωδιαν τινα εκπεμπει, ου μονον
εαυτον τηι ευωδιαι παραμυθουμενος, αλλα και τους παρεστωτας αυτωι πληρουσθαι
της ευωδιας εκεινης παρασκευαζων.
Συντεινατε δη εαυτους· λογον γαρ εξαγαγειν βουλομαι. Και γαρ τινες εισι
των κολυμβητων ριπτοντες εαυτους απο του σκαφους επι την θαλασσαν,
περιερχομενοι τον βυθον, βουλομενοι μαργαριτην ανιμησασθαι· ημεις δε εχοντες
αντι σκαφους την Παλαιαν και Καινην ∆ιαθηκην, αντι πηδαλιου τον σταυρον, αντι
κυβερνητου τον Χριστον, αντι πρωρεως τον Πατερα, αντι ζεφυρου το Πνευμα το
αγιον, αντι ιστιου την χαριν, αντι ναυτων τους μαθητας, αντι επιβατων τους
προφητας, ουκουν και ημεις ριψωμεν εαυτους απο του σκαφους επι το πελαγος των
νοηματων, ουχ ινα μαργαριτην ανιμησωμεθα, αλλα μαργαριτου τιμιωτερον.
Συντεινατε μοι εαυτους, παρακαλω, παρεχοντες μοι την υπακοην· καθως γαρ
προλαβων ειπον, οτι μαργαριτου τιμιωτερον μελλω ανιμασθαι εκ του βαθους των
νοηματων. Μη ουν παραπεμψησθε, και ως αλογιστοις χρησησθε εαυτοις. Γεγραπται
γαρ· Μη βαλητε τον μαργαριτην υμων εμπροσθεν των χοιρων, και μη ριπτητε τα
αγια τοις κυσι. Χοιρους δε οταν ακουσηις, μη τα αλογα ζωα ταυτα νομισηις· και κυνας
οταν ακουσηις, μη τους κυνας τουτους νομισηις. Χοιρους γαρ λεγει τους εν ασωτιαι
ζωντας· κυνας δε λεγει τους εικη λυσσωντας κατα του ∆εσποτου. Ποιησατε ουν
αξιους εαυτους ειναι του μαργαριτου ου μελλω υμιν σημερον παρατιθεναι. Και γαρ
οι γηπονοι ουχ απλως τα σπερματα καταβαλλονται, εαν μη πρωτον βους ζευξωσι,
και αροτρον ελκυσωσι, και ακανθας ανασπασωσι, και αυλακας ανατεμωσι, και τοτε
τα σπερματα καταβαλλονται επι την γην, ινα ευρων αυτα ο υετος κατενεγκηι εις τας
λαγονας της γης· και τοτε λαβουσα η γη, τικτει τον ασταχυν. Ἀλλα εκεινα μεν
εκδεχονται και χειμωνα, και θερος, και ομβρον ουρανιον, και ηλιου ακτινας, και
καιρον θερισμου, και τοτε συναγουσιν αυτα εις τας αποθηκας· εγω δε ου χειμωνα
εκδεχομαι, ουδε θερος, ουδε ηλιου ακτινας, ουδε ομβρον, ουδε βοας ζευγνυω, ουδε
αροτρον ελκυω, ουδε αυλακας ανατεμνω, ουτε ακανθας ανασπω· σημερον γαρ
σπειρω, σημερον και θεριζω. Ουκ εργαζομαι γαρ γην αλογον, αλλα γην λογικην, ουκ
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

αναισθητον, αλλ' αισθητην, ουκ αψυχον, αλλα ψυχικην. Και μακαριος εγω ποταπης
γης γεωργος εκληρωθην· τοτε γαρ μακαριος ειμι, οταν λαλω εις ωτα ακουοντων.
Και παλιν λεγει· Παρακοη θανατον κατεργαζεται. Μακαριος ουν εγω· μακαριοι και
υμεις. Και γαρ Ἰησους εν τωι Ευαγγελιωι λεγει τοις μαθηταις· Μακαριοι εστε, εαν τον
εμον λογον τηρησετε.
Συντειναντες ουν εαυτους προσεχετε τοις λεγομενοις. Βουλομαι δε υμιν εν
υποδειγμασι δειξαι τι εστι Θεος· λογωι χρησαμενος λεγω· Ἔοικεν ο Θεος ανδρι
καθημενωι επι σκοπελωι, και θεωρουντι πασαν την θαλασσαν, πλοια δε βαδιζοντα εν
αυτηι, την δε επισαλον ουσαν, τρικυμιαις δε εγειρουσαν εαυτην, δια το σφοδρους εν
αυτηι πνειν ανε 50.818 μους· αριστος δε τις κυβερνητης φιλονεικων τοις κυμασιν επ'
ευδιον λιμενα το σκαφος ορμισαι, δια το οψιαν αυτους καταλαμβανειν, δεδοικως
μηποτε υποβρυχιον γενηται το πλοιον, αλλων πλοιων την ορθην οδον βαδιζοντων,
ετερων δε τηι ρυμηι των ανεμων υποβρυχιων γενομενων και διαλυθεντων,
τεθνηκοτων δε τινων, τινων δε περιγενομενων, και επιλαβομενων οικτρου τινος
πηδαλιου, και ταις τρικυμιαις επι την στερεαν εξελκομενων, και των ηδη
τεθνηκοτων τα σωματα εξεῤριμμενα. Ταυτα δε παντα θεωρει ο καθημενος επι τωι
σκοπελωι· ουτος εστιν ο Θεος· και καθως προλαβων ειπον, οτι λογωι χρησαμενος
λεγω. Ὅταν δε ειπω Θεον καθημενον εν υψηλοις, μη νομιζε αυτον εν τοις υψηλοις
ειναι μονον, αλλα και πανταχου. Ου γαρ τοπου διαστασιν εχει, αυτος εαυτου τοπος
ων, αυτος τα παντα χωρων, χωρει δε αυτον ουδεν. Τι γαρ δυναται χωρησαι την
ασωματον φυσιν και αυλον και απεραντον και ανεξιχνιαστον, και ανωλεθρον και
αφθαρτον και ακαταληπτον; παρα γαρ τοις ευσεβουσιν ουτω δει νοειν Θεον. Αυτη
γαρ ημων η ελπις, καθως γεγραπται· Αυτη εστιν η αιωνιος ζωη, ινα γινωσκωσι σε
τον μονον αληθινον Θεον, και ον απεστειλας Ἰησουν Χριστον.
Ἐντευθεν ημων επιλαμβανονται οι αιρετικοι, οι οντες αγνωμονες, οι
αναγινωσκοντες, και μη επιγινωσκοντες· Χριστον δε συ οταν ακουσηις, μη τον Θεον
λογιζου μονον, μητε την ενσαρκον οικονομιαν μονην, αλλα το συναμφοτερον, και
τον Θεον Λογον και την ενσαρκον οικονομιαν. Ἐπει οιδα Χριστον πεινασαντα, και
οιδα Χριστον εκ πεντε αρτων και δυο ιχθυων θρεψαντα πεντακισχιλιους χωρις
γυναικων και παιδιων· οιδα Χριστον διψησαντα, και οιδα Χριστον το υδωρ εις οινον
μεταβαλοντα· οιδα Χριστον πλευσαντα, και οιδα Χριστον επι των υδατων
περιπατησαντα· οιδα Χριστον αποθανοντα, και οιδα Χριστον νεκρους εγειραντα·
οιδα Χριστον Πιλατωι παρεστωτα, και οιδα Χριστον τωι Πατρι συγκαθεζομενον· οιδα
Χριστον υπο Ἰουδαιων εμπτυομενον, και οιδα Χριστον υπο αγγελων
προσκυνουμενον· και το μεν επαγω τηι θεοτητι, το δε τηι ανθρωποτητι. ∆ια γαρ τουτο
συναμφοτερον ειρηται, επει οιδα Χριστον εκ Μαριας γεννηθεντα, και οιδα Χριστον
προ των αιωνων οντα.
∆οξασωμεν μεν ουν Ἰησουν τον Χριστον, το τειχος το αῤρηκτον, τον
θεμελιον τον επι την πετραν τεθεμελιωμενον. Αυτος λεγει τωι Πετρωι· Συ ει Πετρος,
και επι ταυτηι τηι πετραι οικοδομησω μου την Ἐκκλησιαν, και πυλαι ᾅδου ου
κατισχυσουσιν αυτης. Ὁμοιως δε και Παυλος λεγει· Θεμελιον αλλον ουδεις δυναται
θειναι παρα τον κειμενον, ος εστιν Ἰησους Χριστος. Παρακαλω ουν υμας ινα πασηι
πραοτητι προσεχωμεν αλληλοις, Ἐν μεν γαρ τωι παροντι βιωι βρωσει και ποσει και
ποικιλαις ηδοναις δελεαζομεθα, εν δε τωι μελλοντι, κρισις και δικη. Μη δωσωμεν
ουν τοπον τωι διαβολωι. Ου γαρ ημιν εστιν η παλη προς αιμα και σαρκα, αλλα προς
τας αρχας, προς τας εξουσιας, προς τους κοσμοκρατορας του σκοτους του αιωνος
τουτου. Σπευσωμεν ουν φυγειν την αιωνιον κολασιν. Ου γαρ εποιησεν ο Θεος την
κολασιν, ινα ημας εμβαληι, αλλ' ινα εμπεσοντα σε εκβαληι· τοιουτον γαρ εχομεν
φιλανθρωπον Θεον και ελεημονα. Μαρτυρει γαρ ∆αυιδ λεγων· Ὁ Θεος κριτης
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

δικαιος, και ισχυρος, και μακροθυμος, και μη οργην επαγων καθ' εκαστην ημεραν.
Ἐαν μη επιστραφητε, την ρομφαιαν αυτου στιλβωσει· το τοξον αυτου ενετεινε, και
ητοιμασεν αυτο, και εν αυτωι ητοιμασε σκευη θανατου. Ταυτα λεγει ο Θεος, ουχ ινα
ημας κρινηι, αλλ' ινα μη ραιθυμοτεροι γενωμεθα. Ει γαρ εβουλετο ημας απολεσαι, ουκ
αν το αιμα αυτου εξεχεεν υπερ ημων. Ἀπεθανεν ουν, ινα σοι αθανασιαν χαρισηται·
επεινασεν, ινα σε την εαυτου σαρκα χορτασηι· εδιψησεν, ινα σε το εαυτου αιμα
ποτισηι· εν πλοιωι εκαθισεν, ινα σε υπερανω των Χερουβιμ καθισηι· εβαπτισθη, ινα σε
φωτισηι· εῤραπισθη, ινα σε ελευθερωσηι· ωδοιπορησεν, ινα σε ακαματον ποιησηι·
επλευσε, ινα σε αφοβον καταστησηι· εκοιμηθη, ινα σε αμεριμνον ποιησηι· εκ γυναικος
προσηλθεν, ινα την παραβασιν την εν τωι παραδεισωι οικτειρησηι· εκληθη ανθρωπος,
ινα σε θεον 50.819 καλεσηι· εκληθη Υιος ανθρωπου, ινα σε υιον Θεου καλεσηι· ελαβε
τα ημετερα, και εδωκεν ημιν τα εαυτου· ηυξατο, ινα σε πιστον ποιησηι, καθως λεγει
επι του Λαζαρου· Πατερ, δοξασον σου τον Υιον, ινα και ο Υιος σου δοξασηι σε. Και
ηλθε φωνη εκ των ουρανων, λεγουσα· Και εδοξασα, και παλιν δοξασω. Οιδα οτι
παντοτε μου ακουεις, αλλα δια τον παρεστωτα οχλον ειπον, ινα παντες πιστευσωσιν
οτι συ με απεστειλας. Ει τι ουν υπεστη, ου δι' εαυτον υπεστη, ουδε δια τον Πατερα
τον εαυτου, αλλ' ινα σωσηι το ανθρωπινον γενος δια του σταυρου. Και ει θελεις
γνωναι, αγαπητε, την δυναμιν του σταυρου, και οσα δη εγκωμια περι του σταυρου,
ακουε.
Σταυρος Χριστιανων ελπις, σταυρος νεκρων αναστασις, σταυρος τυφλων
οδηγος, σταυρος απηλπισμενων ελπις, σταυρος πεπλανημενων οδος, σταυρος
αδικουμενων εκδικος, σταυρος χωλων βακτηρια, σταυρος πενητων παραμυθια,
σταυρος πλουσιων χαλινος, σταυρος υπερηφανων καθαιρεσις, σταυρος ακολαστων
μετανοια, σταυρος τροπαιον κατα δαιμονων, σταυρος διαβολου νικος, σταυρος
νηπιων παιδαγωγος, σταυρος απορων ευπορια, σταυρος πλεοντων κυβερνητης,
σταυρος χειμαζοντων λιμην, σταυρος πολεμουμενων τειχος, σταυρος πατηρ
ορφανων, σταυρος προστατης χηρων, σταυρος αδικων κριτης, σταυρος δικαιων
στυλος, σταυρος θλιβομενων ανεσις, σταυρος νηπιων φυλαξ, σταυρος ανδρων
κεφαλη, σταυρος πρεσβυτερων τελος, σταυρος φως τοις εν σκοτει καθημενοις,
σταυρος βασιλεων μεγαλοπρεπεια, σταυρος βαρβαρων φιλανθρωπια, σταυρος
δουλων ελευθερια, σταυρος απαιδευτων σοφια, σταυρος ανομων νομος, σταυρος
προφητων κηρυγμα, σταυρος αποστολων καταγγελμα, σταυρος μαρτυρων καυχημα,
σταυρος μοναζοντων ασκησις, σταυρος παρθενων σωφροσυνη, σταυρος ιερεων χαρα,
σταυρος Ἐκκλησιας θεμελιος, σταυρος οικουμενης ασφαλεια, σταυρος ναων
καθαιρεσις, σταυρος βωμων ανατροπη, σταυρος κνισσης αφανισμος, σταυρος
Ἰουδαιων σκανδαλον, σταυρος ασεβων απωλεια, σταυρος αδυναμων δυναμις,
σταυρος νοσουντων ιατρος, σταυρος λεπρων καθαρισμος, σταυρος παραλυτικων
σφιγξις, σταυρος πεινωντων αρτος, σταυρος διψωντων πηγη, σταυρος γυμνων
σκεπη· γυμνοτητα δε οταν ειπω, ου την του σωματος λεγω, αλλα την της πιστεως.
Ὅταν δε πιστευσας βαπτισθηις, τοτε ακουσεις ενδεδυμενος. Και ακουε Παυλου
λεγοντος· Ὅσοι εις Χριστον εβαπτισθητε, Χριστον ενεδυσασθε. Χριστον δε οταν
ακουσηις, μη τον Θεον λογισηι μονον, μηδε την ενσαρκον οικονομιαν μονην, αλλα το
συναμφοτερον. Πολλακις γαρ ειπον, και νυν λεγων ου παυσομαι· Ἐμοι μεν γαρ το
λεγειν ουκ οκνηρον, υμιν δε ασφαλες· βουλομαι γαρ παντας διδασκαλους ειναι.
Χριστος ουν ειρηται, επειδη σαρκα ενεδυσατο· Ἰησους Χριστος ειρηται, το ονομα της
σαρκος αυτου· Λογος ειρηται, επειδη εκ τινος Υιος· Υιος, επειδη εκ Πατρος·
Μονογενης, επειδη μονος εκ μονου Θεου· Θεος, επειδη ποιητης. Και ακουε Ἰωαννου
λεγοντος· Ἐν αρχηι ην ο Λογος, και ο Λογος ην προς τον Θεον, και Θεος ην ο Λογος·
ουτος ην εν αρχηι προς τον Θεον· παντα δι' αυτου εγενετο και χωρις αυτου εγενετο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

ουδε εν, ο γεγονεν. Ὁραις οτι ουτος εστιν ο λογωι τον ουρανον εκτεινας, και τον
ποικιλον χορον των αστρων κοσμησας, και δειξας καθαπερ λειμωνα τον ουρανον;
Ουτος εστιν ο τον ηλιον αναψας, και τους αυτωι ταξας δρομους· ουτος εστιν ο την
σεληνην ορισας εις δυσμας· ουτος εστιν ο την γην θεμελιωσας επι των υδατων·
ουτος εστιν, ο τηι γηι επιταξας ανατειλαι βοτανην χορτου, και ταις πηγαις βρυειν
υδατα, και ποταμοις ρεειν, και λιμναις συναχθηναι· και τηι θαλασσηι ορια θεις δια
ψαμμου, και τοις υδασιν επι 50.820 ταξας εκβαλειν ψυχας ζωσας, και τοις ανεμοις
πνεειν, και τα ορη σταθμησας ζυγωι, νεφελαις κινεισθαι, κτηνεσι, τετραποσιν,
ερπετοις, πετεινοις διατρεχειν επι της γης.
Τι δε λεγω αγγελους, αρχαγγελους, θρονους, τα Χερουβιμ, τα Σεραφιμ,
Ἀρχας, Ἐξουσιας, ταξεις, χρονους, και ενιαυτους, και μηνας, και εβδομαδας, και
ημερας, και ωρας, και νυκτας, και φως, και σκοτος, και τας των πραγματων ουσιας;
Ἔσχατον δε ποιησας τον ανθρωπον κατ' εικονα και καθ' ομοιωσιν εαυτου, εν τωι
παραδεισωι εθετο αυτον. Ἰδων δε το ανθρωπινον γενος νικωμενον υπο της του
διαβολου κακιας, εβουληθη την απαρχην την ημετεραν ενδυσασθαι, και προσηλωσαι
αυτην εν τωι ξυλωι, ιν', ωσπερ δια του ξυλου η παραβασις, ουτω παλιν δια του ξυλου
η σωτηρια. Ζηλωσας ουν ο διαβολος οτι αυτος μεν εκ του ουρανου εῤριφη, ο δε Ἀδαμ
εν τωι παραδεισωι ην, καθαπερ οπλωι χρησαμενος τωι οφει ενηργησεν εις αυτον· και
ουτω προδιελεχθη αυτοις ουσιν εν τωι παραδεισωι· ασωματος γαρ σωματικοις
διαλεχθηναι ουκ ηδυνατο· και φησι προς την Ευαν, οτι Καλον το ξυλον τουτο και
ωραιον εις βρωσιν· και, Ἐν ηι αν ημεραι φαγησθε απ' αυτου, εσεσθε ως θεοι παντα
γινωσκοντες. Πεισας ουν την Ευαν, ηπατησεν· ειτα εκεινη συνεπεισε τον εαυτης
ανδρα, και εφαγον απο του ξυλου. Φαγοντων δε αυτων ωφθησαν γυμνοι· και φησιν
ο Θεος προς τον Ἀδαμ· Που ει; Ὅταν ακουσηις, Που ει, μη αγνοιαν λογισηι. τωι Θεωι·
ελεγε δε, Που ει, επειδη ελεγεν αυτοις ο διαβολος, οτι Ἐν ηι ημεραι φαγητε, εσεσθε ως
θεοι· ως υπολαμβανοντων αυτων, οτι μελλουσι γενεσθαι ως θεοι, δια τουτο ελεγεν ο
Θεος αυτωι· Ἀδαμ, που ει; ανθ' ων, οτι εφαγες και εμεινας ανθρωπος· ου παρηγγειλα
σοι εκ του ξυλου τουτου μη φαγειν; εφαγες δε, και παρεβης· τουτο εστι το, Που ει;
Φυλλα δε συκης ησαν περιβεβλημενοι, σκεποντες το ειδος της αμαρτιας. Και τι φησιν
ο Ἀδαμ; Ἤκουσα σου της φωνης περιπατουντος εν τωι παραδεισωι, και εκρυβην. Και
φησι· Τι τουτο εποιησας; Και φησι προς τον Θεον· Ἡ γυνη, ην εδωκας μοι, αυτη με
ηπατησεν. Ειτα προς την Ευαν, Τις σε; Και τι φησιν εκεινη; Ὁ οφις ηπατησε με. Ὦ
Ευα, εστω, σε τωι ανδρι σου εδωκα, μη και τωι οφει σε εδωκα;
Ταυτα δε προεφασιζοντο, ως βουλομενοι εαυτους υπεξαιρειν της τιμωριας.
Και φησιν ο Θεος προς τον Ἀδαμ· Ἐπικαταρατος η γη εν τοις εργοις σου, ακανθας και
τριβολους ανατελει σοι· εν ιδρωτι του προσωπου σου φαγηι τον αρτον σου. Ειτα προς
την γυναικα· Ἐν λυπαις τεξηι τεκνα, και πληθυνων πληθυνω τας λυπας σου· και
προς τον ανδρα σου η αποστροφη σου, και αυτος σου κυριευσει. Ειτα προς τον οφιν·
Ἐν τωι στηθει και τηι κοιλιαι σου πορευσηι, και γην φαγηι πασας τας ημερας της ζωης
σου· και ο ανθρωπος σου κυριευσει· αυτος σου τηρησει κεφαλην, και συ αυτου
πτερναν. ∆ια τι δε τωι οφει επικατηρασατο επι τωι στηθει και τηι κοιλιαι πορευεσθαι,
και γην τρωγειν πασας τας ημερας της ζωης αυτου; Το στηθος κατηρασατο, επειδη εν
αυτωι εγκαθηται η καρδια η ενθυμηθεισα το κακον· την κοιλιαν, επειδη δια βρωσεως
ηπατησε· γην δε εκελευσε φαγειν πασας τας ημερας της ζωης αυτου, επειδη ο Ἀδαμ
εκ γης χοικος ην. Ἔλαβον ουν οι τρεις την αποφασιν, επειδη και οι τρεις την
παραβασιν εποιησαντο. Ἐπειδη απο ξυλου η παραβασις εγενετο, καθως προλαβων
ειπον, δια τουτο εις ξυλον ηβουληθη την απαρχην ταυτην προσηλωσαι, ιν' ωσπερ
δια ξυλου η παραβασις, ουτω δια ξυλου η σωτηρια. Ὑπερ δε τουτων απαντων δοξαν
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

αναπεμψωμεν τωι Πατρι, και τωι Υιωι, και τωι αγιωι Πνευματι, νυν και αει, και εις τους
αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


