In proditionem Judae
ΤΟΥ ΑΥΤΟΥ ΕΙΣ ΤΗΝ ΠΡΟ∆ΟΣΙΑΝ ΤΟΥ ΙΟΥ∆Α.
50.715
Νυν ∆αφνη τερπνη και θεοφιλης, ου μονον διειδε στατα βλυζουσα ναματα,
ου κομας δενδρων χαριεστα τας εκτρεφουσα, αλλα προσλαβουσα ξενον φυτον τον
σταυρον· νυν σωφρων αληθως πηγη και τωι Πυθιωι δαιμονι φοβερα. Ουκ ετι ποσιν
ανδρων ασεβων ανα 50.716 πεταννυσα το εδαφος, αλλ' υμιν τοις ευσεβεσι παρ
εχουσα το αλσος, εικονα ποθουμενου χωριου εκεινου, του κηπου φημι, εν ωι του
Σωτηρος η προδοσια τε τολμηται, και της σωτηριας της ημετερας εφυτευθη τα
πραγματα.
Ἀλλα γαρ ουκ εχω τι φρασαι προς την 50.717 παρουσαν πανηγυριν· η μεν
γαρ πανηγυρις προς κατηγοριαν του Ἰουδα την εμην γλωσσαν κινει, η δε φιλ
ανθρωπια του Σωτηρος επιστρεφει μου το στομα προς αυτην. Και δυο τουτοις
συνεχομαι, μισει προδοτου, ποθωι ∆εσποτου· νικαι δε ποθος το μισος, μειζων υπαρ
χων και δυνατωτερος. ∆ιο τον προδοτην καταλιπων τον ευεργετην υμνω, ουχ οσον
εστιν αξιος, αλλ' οσον ειμι δυνατος ανυμνω. Πως εκλινεν ουρανους και κατ εβη
προς την γην; πως ο πασαν κτισιν πληρων ηλθε προς με, γενομενος δι' εμε, κατ' εμε;
πως ον ᾔδει προδοτην εσομενον τουτον ελαβεν μαθητην, και τον πολεμιον ως φιλον
ενεκελευσατο ακολουθειν αυτωι; πως ουκ εμελεν αυτωι περι της προδοσιας, αλλα
περι της του προδιδοντος σωτηριας εφροντιζεν; Ὀψιας γαρ, φησι, γενομενης,
ανεκειτο ο Ἰησους μετα των δωδεκα μαθητων αυτου, και εσθιοντων αυτων ειπεν·
Ἀμην, αμην λεγω υμιν, οτι εις εξ υμων παραδωσει με.
Προειπεν την προδοσιαν, ινα κωλυσηι το παρανομημα· απροσωπον την
προῤρησιν εποιη σατο μη δυναμενην θριαμβευσαι του μαθητου την παρανομιαν τους
συνανακειμενους λανθανουσαν. Τις ∆εσποτου τοιαυτην φιλανθρωπιαν εθεασατο;
Και προδιδοται και τον προδοτην φιλει. Τις καταφρονει ται και ελεει; πιπρασκεται
και λαμβανει τον κακον εμπορον ομοτραπεζον, και του επιβουλευσαντος φει δεται;
Και εσθιοντων αυτων ειπεν· Ἀμην, αμην λεγω υμιν οτι εις εξ υμων παραδωσει με.
Ὡς αν θρωπος ησθιεν, και ως Θεος το μελλον εφωνει· τα τηι εμηι φυσει πρεποντα
μετερχεται δι' εμε. Παντων δε των μαθητων πληγεντων υπο του ρηματος, και τας
εαυτων συνειδησεις μαστιζοντων δεινως, και τον του δειπνου καιρον ποιουμενων
αθυμιας καιρον, εκαστου λεγοντος, Μητι εγω ειμι, Κυριε; και βουλομενων τωι δια
της ερωτησεως ρηματι την αμεριμνιαν της κακης υπονοιας ευρειν, θεραπευων τας
των ακαιρως πληττομενων ψυχας ο Σωτηρ, φανερον τον αγνοουμενον δια της
αποκρισεως καθιστησιν· Ὁ εμβαψας μετ' εμου, φησιν, την χειρα εν τωι τρυβλιωι,
ουτος με παραδωσει· και ο μεν Υιος του ανθρωπου υπαγει, καθως γεγραπται περι
αυτου. Ουαι δε τωι ανθρωπωι εκεινωι, δι' ον ο Υιος του ανθρωπου παραδιδοται· καλον
ην αυτωι ει ουκ εγεννηθη ο ανθρωπος εκεινος. Ἐλεει τον εαυτου ελεειν μη εθελοντα,
φειδεται του μη φεισαμενου της οικειας ψυχης.
Παρητειτο γυμνωσαι τον εαυτον παλαι γυμνωσαντα, κακεινωι καιρον
μετανοιας διδους, και τους λοιπους μαθητας αθυμουντας ιωμενος· αλλ' ουδεν εκ
τουτων βελτιων ο προδοτης εγενετο. ∆εον γαρ ην αυτωι ευθεως εξαναστηναι του
δειπνου μετ' εκεινα τα φρικωδεστατα ρηματα, δεον τους συμμαθητας παραλαβειν
πρεσβευτας, δεον περιπλακηναι τοις γονασι του Σωτηρος, και τοιουτοις αυτον
εκμειλιξασθαι ρημασιν. Ἥμαρτον, φιλανθρωπε, ημαρτον, ηνομησα, τοις ανθρωποις
πωλησας ολιγου τιμηματος τον ατιμητον μαργαριτην, ηνομησα τον αδαπανητον
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

πλουτον ολιγων χρηματων προιεμενος. Συγχωρησον μοι τωι της ζημιας και της
απωλειας εμπορωι, συγχωρησον μοι τωι παρα του χρυσου κλαπεντι τον λογισμον·
συγγνωθι τωι παρα των Φαρισαιων εξαπατηθεντι κακως. Τουτων μεν των ρηματων
ουκ ειπεν ουδεν, ουτε ενενοησεν, δια δε ταχυτερας φωνης εδηλου την της ψυχης
ιταμοτητα βοων· Μητι εγω ειμι, Κυριε; Ὢ γλωττης αναιδους! ω ψυχης ατεραμονος!
Ὡς αγνοων ερωται περι ων η μελετη, και λανθανειν ενομιζεν τον ακοιμητον οφθαλμον. Ἐπι της ψυχης τον δολον εβασταζεν, και δια 50.718 της γλωττης τον της
αγνοιας λογον προεφερεν· τηι διανοιαι την προδοσιαν κατειργασατο, και τωι στοματι,
ως ενομισε, την αμαρτιαν εκρυπτεν.
Τοις ρημασιν ομοιως τοις αλλοις μαθηταις εχρησατο, ομοιωι τροπωι μη
χρωμενος· λυκος ων τηι γνωμηι, απεκρινατο τηι των προβατων φωνηι. Τι ουν προς
αυτον ο Σωτηρ; Συ ειπας. Μακροθυμωι φωνηι διηλεγξεν του πονηρου την σκηνην.
Ἠδυνατο μεν γαρ ειπειν προς αυτον· Τι λεγεις, βδελυρε και πονηρε; τι λεγεις, δουλε
χρηματων και του διαβολου γνησιε κοινωνε; τολμαις αγνοιαν υποκρινεσθαι; τολμαις
κρυπτειν τα κρυπτεσθαι μη δυναμενα; μη γαρ ου παρημην κακουργουντι σοι τηι
θεοτητι; μη γαρ ουκ ειδον σε τωι της θεοτητος οφθαλ-μωι προσιοντα τοις
αρχιερευσιν; μη γαρ ουκ ηκουον απων λεγοντος σου, Τι θελετε μοι δουναι, καγω
υμιν παραδωσω αυτον; μη γαρ ουκ οιδα και ποσου πεπρακας; Τι ουν; μετα τον
ελεγχον ουτως αναισχυντεις; τι σκεπειν φιλονεικεις α βουλει πραττειν; εμοι γυμνα
τα παντα. Ουτως αποκριθηναι δυναμενος ο Χριστος ουχ ουτως εφθεγξατο, αλλ'
απλως και ανεξικακως και πραως· Συ ειπας· διδασκων ημας τοις εχθροις ημων ουτω
προσφερεσθαι.
Ὅμως, μετα τοσαυτην περιοδειαν, εμεινεν Ἰουδας νοσων, αλλ' ου παρα την
του ιατρου αμελειαν, αλλα παρα την του καμνοντος. Ὁ μεν γαρ προσηγαγε παντα τα
της σωτηριας φαρμακα, ο δε ταυτα ουκ ηθελησε δεξασθαι, αλλα μονην την
φιλαργυριαν ειδως, ηγαπησε μαλλον τον χρυσον η τον Χριστον, και γεγονε περι
τους μισθωσαμενους ευνους τε και πιστος. Και προσελθων Ἰουδας ειπε τωι Χριστωι·
Χαιρε, Ῥαββι, και κατεφιλησεν αυτον. Ξενος ουτος προδοσιας τροπος, απο
φιληματος και προσηγοριας ερχομενος. Ὁ δε Ἰησους ειπεν αυτωι· Ἑταιρε, εφ' ωι
παρει; τι μοι χαιρειν επιταττεις, λυπειν προαιρουμενος; τι τωι ρηματι θεραπευεις,
πληττων τωι πραγματι; καλεις διδασκαλον, μη ων μαθητης; τι παρατιτρωσκεις της
αγαπης τα δικαια; τι σημειον προδοσιας ποιεις της ειρηνης το συμβολον; τινα
μιμησαμενος τουτο πεποιηκας; Ουτως ειδες πρωην την πορνην φιλουσαν μου τους
ποδας; ουτως εθεασω γονυπετουντα τον εκατονταρχον; ουτως ειδες τους δαιμονας
υποπιπτοντας; Οιδα τις σου του δολερου φιληματος υπεδειξε την οδον· ο διαβολος
της περιπτυξεως ταυτης τον τροπον υπεθετο σοι, συ δε κακωι συμβουλωι πεισθεις,
εκεινου το βουλημα πληροις. Ἑταιρε, εφ' ωι παρει; πληρωσον τας κακας συνθηκας ας
προς τους Φαρισαιους πεποιησαι· συντελεσον το γραμματειον της πρασεως·
υπογραψον οπερ υπηγορευσας· παραδος τον παραδο-θηναι βουλομενον· κτησαι
λοιπον μετα του γλωσσοκομου και το της αδικιας βαλαντιον· υποχωρησον τωι ληιστηι
μελλοντι δια της ομολογιας λαμβανειν την τα-ξιν, ην σοι δια προδοσιας απωλεσας.
Τοτε προσελθοντες επεβαλον τας χειρας επι τον Ἰησουν, και εκρατησαν αυτον. Και
το προφητικον εκεινο λογιον περας ελαμβανεν· Ἐκυκλωσαν με ωσει μελισσαι
κηριον, και εξεκαυθησαν ως πυρ εν ακανθαις· και παλιν, Ἐκυκλωσαν με κυνες
πολλοι, ταυροι πιονες περιεσχον με.
Ἀλλ' ω της ανεξικακιας της μονωι πρεπουσης αυτωι! εν ουρανωι τα Χερουβιμ
και τα Σεραφιμ μη τολμωντα προσβλεπειν την υπερβαλλουσαν δοξαν, αυτων ταις
πτερυξι καθαπερ χερσι καλυπτει τα προσωπα, και επι της γης της σαρκος αυτου
κατεχομενης υπο χειρων ανομων, ηνειχετο. Ειδετε ποιου μακροθυμου και
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

φιλανθρωπου ∆εσποτου καθεστηκατε δουλοι; Γινεσθε ουν τοιουτοι περι τους 50.719
εχθρους τους συνδουλους υμων, οιον εθεασασθε περι τους πολεμιους γεγενημενον
τον Κυριον.
Μελλετε γαρ και υμεις επι δειπνον συγκαλεισθαι πνευματικον· μελλετε
συνανακλινεσθαι τωι ∆εσποτηι· μητις Ἰουδας τον τροπον εν υμιν ευρεθηι· παντες μετα
γαληνης 50.720 και ειρηνης προσελθητε, παντες μετα καθαρου συνειδοτος τωι
Σωτηρι προσδραμωμεν. Ουτος γαρ εστι νηστεια των πιστων και εστιασις, ουτος
υπαρχει τροφευς και τροφη, ουτος υπαρχει ποιμην και αμνος. Αυτωι η δοξα εις τους
αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


