In Bassum martyrem
Εις την μνημην του αγιου Βασσου. Ἐλεχθη εις τους φοβους, και εις το,
Μαθετε απ' εμου, οτι πραος ειμι, και ταπεινος τηι καρδιαι.
50.719
αʹ. Ἔδει μεν ημας τοσαυτης λογων πηγης συνηθως εις υμας χεομενης, νυν δε
δια των προλαβοντων ημων ιερεων τε και διδασκαλων πλουσιας υμιν της
πνευματικης παρατεθεισης τραπεζης, τας πενιχρας των ημετερων ρηματων
αναστειλαι ψεκαδας, και μαλιστα τηι πολυχρονιωι του σωματος αῤρωστιαι, και τηι
ασθενειαι της φωνης, ετι γε μην και ταις υπαλληλοις φροντισι κεκρατημενους,
φιλοχριστοι, αλλ' επειδη και ημας προς το λεγειν επιτρεπεσθε ακορεστωι περι την
θειαν ακροασιν κεκρατημενοι τωι ποθωι, φερε τηι χαριτι του Σωτηρος δια βραχεων τα
προσφορα και αρμοζοντα τωι καιρωι παραθωμεθα τηι υμετεραι χρηστοτητι. Τουτο γαρ,
οιμαι, και ημιν τοις λεγουσι και υμιν τοις ακουουσιν υπαρχει καταλληλον, λογισμωι
ποριζομενοις εαυτοις τα βελτιω τε και συμφεροντα.
Ὁ μεν γαρ οσιος και πολυυμνητος μαρτυς και επισκοπος Βασσος, ο σημερον
ταυτην ημιν συγκροτων την πανηγυριν, εκ των οικειων αθλων τα επαθλα κεκτηται,
ουδαμως μεν της παρ' ημων συνεισφορας των εγκωμιων δεομενος, αυτος δε τας
υπερ ημων συνηθως προς τον ∆εσποτην ικεσιας ποιουμενος, οια και την προς αυτον
δια της του μαρτυριου παλαιστρας παῤρησιαν κτησαμενος, και τον της αφθαρσιας
παρ' αυτου υποδεξαμενος στεφανον, ον και τοις πιστοις ο Χριστος προευτρεπισεν.
Ἄφθονα γαρ, 50.720 κατα τον θειον Ἀποστολον, τα του ∆εσποτου χαρισματα, και
παλαι τοις επικαλουμενοις γνησιως αυτον τας των μαρτυρων δωρεας πρυτανευων,
και μαλιστα νυν, οταν ημας η δι' ενιαυτου μετα μικρον των φοβων περιμενηι
αναμνησις, και της φοβερας εκεινης απειλης η φιλανθρωπος οργη προς δοξολογιαν
καληι. Ἐθεασαμεθα γαρ οντως θυμον φιλανθρωπιαν αστραπτοντα, οτε τον των
σεισμων περιεζωσθημεν φοβον, οτε κραδαινομενην την κτισιν εγνωκαμεν, οτε το
μεν εδαφος σφοδρως ετινασσετο, ο δε Σωτηρ των ιδιων οικτιρμων ουκ αφιστατο,
οτε το πικρον προσεδοκησαμεν τελος, οτε ταφους τας οικιας αφνω ενομισαμεν, οτε
το τιναγμωι συνεχομενοι τοπον η τροπον καταφυγης ουχ ευρισκομεν, οτε το μεσον
της ημερας φθασαντες την εσπεραν ιδειν ουκ ηλπισαμεν, οτε ανωθεν τωι ξιφος
επηρτητο, και κατωθεν ηνδριζετο μετα προσευχης ευποιια, οτε συμφωνως οι λαοι
το, Ἐλεησον, εκραζον. και ο ∆εσποτης τοις οικτιρμοις επεκαμπτετο· τωι γαρ βλεμματι
κινων, τηι χειρι την υποτρεμουσαν κτισιν υπεσφιγγε,
Τι συντομως ου λεγω; οτε ει μη Κυριος Σαβαωθ εβοηθησεν ημιν παραβραχυ
παρυκησε τωι ᾅδηι η ψυχη ημων. Τινα γαρ ουκ εκπληττει της του Σωτηρος
φιλανθρωπιας το μεγεθος; 50.721 τινας ουχι κινει λογισμους προς ευχαριστιαν τα
τοτε γεγενημενα, και ου μονον τα τοτε, αλλα και τα μετα ταυτα, και προ βραχεως
ημιν απαντησαντα; Ἐσαλευσε της γης τα στηριγματα, εκλονησε των οικιων τα
θεμελια, τα δωματα καθαπερ ολκαδες εν τοις του πελαγους ανεβρασσοντο κυμασι·
μονον εδειξεν ομμα δικαστικον, και καθαπερ εν υδασιν εστωτες εδονουμεθα παντες.
Πολυς ο φοβος, και του φοβου τα της φιλανθρωπιας πολυπλασιονα. Την κτισιν γαρ
κλονων ου κατεστρεψε, συσσειων το παν ουκ ηδαφισε, του καλλους των κτισματων
την γην ουκ εγυμνωσεν· ετιναξε τους οροφους μονον προς την ημετεραν υπομνησιν,
και φθορας ουδε γευσιν ημιν εκομισε. Τοσουτον παρ' αυτου της εις ημας
ευσπλαγχνιας το πελαγος. Και το τιναξαι δε της γης τας βασεις, ως κηδεμων, ως
φιλευσπλαγχνος. Ειδε γαρ αθετουντας και παραπικραινοντας, ειδε φιλουντας
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

αρπαγματα, ειδε συναπτοντας οικιαν προς οικιαν, και αγρον προς αγρον εγγιζοντας,
ινα του πλησιον αφελωμεθα τι· ειδεν ορφανους ουκ ελεουντας, και κρισει χηρων ου
προσεχοντας· ειδε διδασκαλους απεναντια ων λεγουσι πραττοντας· ειδε μαθητας
θεατρικαις αταξιαις την εκκλησιαστικην ευταξιαν υβριζοντας, ειδεν εν κακιαι και
φθονωι διαγοντας, ειδε δολον τωι φθονωι συναπτοντας, ειδεν υποκρισεως λαιλαπας
καθαπερ σκαφη τους απλουστερους βυθιζοντας, ειδε φονευοντας κατα προθεσιν,
ειδεν αδικουντας οσα δυναμεθα, ειδε ναυαγουσαν μεν την αγαπην, ευπλοουσαν δε
την απατην, εν τωι πελαγει του βιου, ειδε της αληθειας αποπηδωντας και τωι ψευδει
προστρεχοντας, και συνελοντα φρασαι, ειδε τωι μαμωναι μαλλον η τωι Κυριωι
δουλευοντας, και την γην ημιν ως παισι παιδαγωγον επετιναξε, και φιλοστοργου
μητερος επεδειξατο σπλαγχνα, η πολλακις τον υπομαζιον εαυτης παιδα ατακτως
κλαυθμυριζοντα αποστησαι βουλομενη του εθους, το μικρον εκεινο κλινιδιον
διατινασσει σφοδρως, ουχ ινα πληξηι, αλλ' ινα φοβησηι το νηπιον· ουτω δη και ο των
ολων ∆εσποτης, ην εν τηι χειρι οικουμενην βασταζει, διατινασσει ουχ ινα
καταστρεψηι, αλλ' ινα προς σωτηριαν επιστρεψηι τους ατακτουντας.
βʹ. Και μεμφεσθω μηδεις, επει τον Κυριον φιλοστοργωι μητερι παρεικασαμεν,
οποτε αυτος ο Κυριος εαυτον απεικασεν ορνιθι εν τοις Ευαγγελιοις, ειπων·
Ἱερουσαλημ, Ἱερουσαλημ, η αποκτεινουσα τους προφητας και λιθοβολουσα τους
απεσταλμενους προς αυτην, ποσακις ηθελησα συναγαγειν τα τεκνα σου, ον τροπον
ορνις τα νοσσια εαυτης, και ουκ ηθελησατε; Ἐκινησε τοινυν την αψυχον γην ο
φιλανθρωπος, ινα στησηι την εμψυχον ατακτου κινησεως· σαρκος ηπειλησε θανατον,
ινα τον της ψυχης φυλαξωμεθα ολεθρον. Ειδες, φιλοχριστε, ποσου του κτισαντος η
περι ημας ευσπλαγχνια; ειδες απειλην φιλανθρωπιαν αστραπτουσαν; ειδες
οικτιρμους προλαμβανοντας αγανακτησιν; ειδες νικωμενην αποφασιν αγαθοτητι;
Και ξενον ουδεν· αυτος εστι και νυν ο πραος και φιλανθρωπος ημων ∆εσποτης, ο της
ημετερας συνηθως κηδομενος σωτηριας, ος εν τοις Ευαγγελιοις διαῤρηδην βοαι, ως
αρτιως ημιν ανεγινωσκετο· ∆ευτε, μαθετε απ' εμου, οτι πραος ειμι και ταπεινος τηι
καρδιαι.
Ὢ ποση του πλασαντος 50.722 συγκαταβασις, και ο πλασθεις ουκ αιδειται!
∆ευτε, μαθετε απ' εμου, ποτε ∆εσποτης εις παρακλησιν των πταισαντων παρεγενετο
δουλων. Τοιουτος ημιν ο Χριστος, οικτιρμους επιδεικνυται, δεον τιμωρειν τον
αμαρτανοντα, δεον των παροργισαντων αφανισαι το γενος, ημερα τοις υπευθυνοις
αφιησι ρηματα· ∆ευτε, μαθετε απ' εμου, οτι πραος ειμι και ταπεινος τηι καρδιαι. Ὁ
Θεος ταπεινος, και ο ανθρωπος υψηλος· ο δικαστης ημερος, και ο καταδικος
υπερηφανος· ο τεχνιτης πενιχραν ποιειται φωνην, και ο πηλος ως βασιλευς
διαλεγεται. ∆ευτε, μαθετε απ' εμου, οτι πραος ειμι και ταπεινος τηι καρδιαι. Τα
προλαβοντα ουκ επεισε, τα μετα ταυτα και τα προ βραχεος ουκ εδυσωπησεν, οπως
και τοτε και νυν την κτισιν κινησας παλιν εστηριξεν ελεησας· ∆ευτε ουν, μαθετε απ'
εμου, οτι πραος ειμι και ταπεινος τηι καρδιαι. Ουκ εχει μαστιγα πληττουσαν, αλλ'
ιατρευουσαν φυσιν. ∆ευτε, ιδετε φιλανθρωπιαν αφατον. Τις ουκ αγαπαι δεσποτην μη
τυπτοντα; τις ου θαυμαζει κριτην αξιουντα κατακριτον; Ἐκπληττει σε παντως η των
ρηματων ευτελεια· ∆ημιουργος ειμι, και φιλω μου το εργον· πλαστης ειμι, και ον
επλασα φειδομαι. Ἂν χρησωμαι τοις εμοις αξιωμασι, την πεσουσαν ανθρωποτητα ου
ρυομαι, και αῤρωστουσαν ανιατα, αν μη προσηνεσι καταπλασσω φαρμακοις, ου
ρωννυται· αν μη ψυχαγωγησω, νεκρουται, αν απειλησω μονον, απολλυται. Τουτου
χαριν αγαθοτητος εμπλαστρα αυτην περιοδευσω κειμενην· πολυ υποκυπτω
συμπασχων, ινα πεσουσαν εγειρω. Τον εῤριμμενον ο εστως, αν μη συγκαταγαγηι την
χειρα, ουκ εξεγειρει του πτωματος.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

∆ευτε, μαθετε απ' εμου, οτι πραος ειμι και ταπεινος τηι καρδιαι. Ουκ επιδειξιν
ρηματων εργαζομαι, πραγματων υμιν παραδεδωκα πειραν· Ὅτι πραος ειμι και
ταπεινος τηι καρδιαι, αφ' ων εγενομην θεωρησον. Βλεπε μου την μορφην, και εννοει
μου την αξιαν, και προσκυνει δε μου την δια σε συγκαταβασιν· λογισαι ποθεν ελθων,
που σοι συνδιαλεγομαι· ουρανον εχων θρονον, επι γης σοι φθεγγομενος ισταμαι·
ανω δοξαζομαι, και ως μακροθυμος ουκ οργιζομαι, Ὅτι πραος ειμι και ταπεινος τηι
καρδιαι. Ει μη ημην πραος του Βασιλεως Υιος, ουκ αν δουλην επελεγομην μητερα· ει
μη ημην πραος ο της αφανους και φαινομενης ουσιας δημιουργος, ουκ αν προς υμας
επεδημουν· ει μη ημην πραος, ουκ αν υπο σπαργανων ηνειχομην ο των αιωνων
πατηρ· ει μη ημην ταπεινος, ουκ αν φατνης εδεχομην πενιαν ο της κτισεως ολης
κεκτημενος τον πλουτον· ει μη ημην πραος, ουκ αν συνδιηγον αλογοις ο μηδε τοις
Χερουβιμ θεωρουμενος· ει μη ημην πραος, ουκ αν ο φως εμπτυων τυφλοις υπο
ανομων ενεπτυομην χειλεων· ει μη πραος ημην, ουκ αν δουλους ελευθερων εγω τον
δουλικον υπεμεινα ραπισμον· ει μη πραος ημην, ουκ αν νωτον μου 50.723 παρειχον
υπερ αιχμαλωτων εις μαστιγας. Τι δε το μειζον ου λεγω; ει μη πραος ημην, αλλων το
παθειν χρεωστουντων, ουκ αν ο μηδεν οφειλων εγω το του θανατου χρεος υπερ
εκεινων κατεβαλον. Κατεβαλομην δε ινα και τοις εν ᾅδηι κατω κατεχομενοις της
καταδικης διαλυσω το προστιμον· ου γαρ μονον ζωντων ειμι βασιλευς, αλλα και
νεκρων ∆εσποτης. Τουτου χαριν εκατεραν ηλθον της οικονομιας οδον. Ἐφανην
ανθρωπος, γεγονα και προς ολιγον νεκρος, ινα πασι και τοις υπο γην της εμης
αφθαρσιας διανειμω το χαρισμα.
∆ευτε, μαθετε απ' εμου, οτι πραος ειμι και ταπεινος τηι καρδιαι. Γνωμης, ου
φυσεως η ευτελεια· ουσιαν απροσιτον εχω, διανοιαν δε προς παντας βαδιζουσαν.
∆ευτε, μαθετε απ' εμου, οτι πραος ειμι, και ταπεινος τηι καρδιαι, ου τηι αξιαι· μετριος
την γνωμην, ου την ρωμην υπαρχω· δια την ρωμην αγγελοις φοβερος ειμι, δια την
γνωμην ανθρωποις ταπεινος εγω· ∆ευτε, μαθετε απ' εμου, οτι πραος ειμι, και
ταπεινος τηι καρδιαι. Ουκ αφ' ων υπαρχω, λαλω, αλλ' αφ' ων ελεω, διαλεγομαι. Ὑπερ
την εξουσιαν φιλω την χρηστοτητα. Βασιλευς ο ταυτα σοι λεγων ειμι· μεγεθος εστι
μοι δυναμεως, αλλ' ου καταπληττω σου τωι παροντι μοι δυνατωι την ασθενειαν. Ου
λεγω, ∆ευτε, μαθετε απ' εμου οτι ∆εσποτης ειμι, ο της κτισεως Κυριος, ο επιβλεπων
επι την γην, και ποιων αυτην τρεμειν, ο τον ουρανον μετρησας σπιθαμηι, και την γην
κατεχων δρακι· αλλα, ∆ευτε, μαθετε απ' εμου, οτι πραος ειμι, και ταπεινος τηι καρδιαι.
Ουτως ειμι πραος, ημαρτες συ, και εμαστιγωθην εγω· ουτως εκων ειμι ταπεινος,
ηλθον ο ∆εσποτης ελευθερωσαι τους δουλευοντας, και αυτοι με τον ελευθερωτην
εῤραπισαν ομου και εσταυρωσαν οι δουλευοντες, και προς τουτοις προς τον εμον
Πατερα υπερ αυτων πρεσβευων ελεγον· Πατερ, αφες αυτοις· ου γαρ οιδασι τι ποιουσι.
∆ευτε ουν, μαθετε απ' εμου, οτι πραος ειμι και ταπεινος τηι καρδιαι· δευτε, ικετευω
δεομενος, ικετευειν ουκ αισχυνομαι, τους εμους δουλους αιρουμαι παρακαλειν, ινα
μη κολαζειν αναγκασθω· δευτε, μαθετε απ' εμου το πραον πριν η θεασησθε μου το
φοβερον· δευτε νυν, ιατρευω, μετα βραχυ λογιστευω· νυν φειδομαι, μετα μικρον
αποφαινομαι· νυν φιλανθρωπος, μετ' ολιγον δικαιοκριτης φανησομαι. ∆ευτε,
μαθετε, οτι πραος ειμι και ταπεινος τηι καρδιαι. Ἢ το πραον τιμησατε, η το δυνατον
ευλαβηθητε. ∆ευτε, φθασατε μου το προσωπον εν εξομολογησει· καιρωι γαρ τα της
τοιαυτης παρ' εμου διωρισται μετριοτητος.
γʹ. Ὁ παρων μονος εστι βιος της εμης μακροθυμιας επιδειξις· ηξει καιρος, οτε
ταυτης μου της χρηστοτητος η θυρα κλεισθησεται· ηξει καιρος, οτε δακρυον των
αμαρτωλων ουκ ωφελησει σταζομενον· ηξει καιρος, οτε σαλπιγγες πανταχοθεν
κτυπουσαι την δευτεραν μου παρουσιαν δηλουσιν, οτε την γην ολην διατρεχοντες
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

αγγελοι των νεκρων τας μυριαδας παριστωσιν εις κρισιν, οτε μοι βημα τεθηι, και ταις
ανω δυναμεσιν επιβω, οτε αρχαι και εξουσιαι δορυφορουσιν ερχομενον, οτε μου της
βασιλειας οι φωστηρες τον παντα καταλαμπουσι κοσμον, οτε βιβλοι των εκαστωι
βεβιωμενων ανοιγονται, οτε νομων ακριβεια, και δαιμονων ακριβες λογοθεσιον, οτε
ο κρινομενος 50.724 ισταται, μονα εχων αυτωι παρεστωτα τα εργα, οτε λογισμοι
κατηγορουσι, και ελεγχει συνειδησις, οτε πνευματα πονηρα τοις του δικαζοντος
προσεχοντα ρημασιν, οτε καμινος του κριτου περιμενουσα την αποφασιν, οτε το,
Ἐλεησον, ρημα τωι βοωντι λοιπον ανωφελητον. ∆ευτε ουν, πριν αποκλεισω μου τας
θυρας των οικτιρμων, πριν φθασηι λυθηναι της ζωης η πανηγυρις, πριν παρελθηι του
βιου το θεατρον· επι θυραις γαρ η προθεσμια του τελους. ∆ευτε πριν αρξωμαι
κρινειν· αν γαρ φθασω καθισας δικαζειν, ουκετι χαριζομαι. ∆ια ταυτα καταδηλον
εποιησαμην το των μωρων παρθενων υποδειγμα, ων αι λαμπαδες της ζωης μη
εχουσαι δικαιοσυνης ελαιον απεσβεσθησαν, και οπως απεκλεισθησαν αυταις του
νυμφωνος αι θυραι, οπως τε κρουουσαις αντελεγον ενδοθεν, Ουκ οιδα υμας την
προς τους αμαρτωλους εν τηι κρισει φωνην αινιττομενος.
Ει εδιδαχθημεν τοιγαρουν, αδελφοι, εκ των του Σωτηρος λογων ∆εσποτικην
αγαθοτητα, μη καταφρονησωμεν δικαστου προ της κρισεως φθεγγομενου
φιλανθρωπα, μη απολεσωμεν μεταμελειας καιρον· αγαθαις πραξεσι και
ελεημοσυναις τας εαυτων ψυχας αμφιασωμεν· εκαστος ημων ηδη πραγματευσασθω
τα προς την αιωνιον ζωην επιτηδεια, των χαλεπων πραξεων εαυτους αποστησωμεν.
Ἐαν γαρ ημεις την πιστιν ασαλευτον εν αγαθοις εργοις φυλαξωμεν, εσται συν ημιν
και η κτισις ασαλευτος. Σωφροσυνηι κοσμησωμεν τας ψυχας ημων, και της καθαρας
πιστεως τον ατιμητον μαργαριτην βεβαιως επικτησωμεθα· πριν ο χρονος της ζωης
σβεσθηι της ημετερας, πριν το σχημα του κοσμου, και το ανθος της δοξης, και παντα
τα της ολης τερπνα διαφθαρησηται, τον αδεκαστον κριτην θεραπευσωμεν. Αυτος γαρ
εστιν ο λεγων· Ζω εγω, λεγει Κυριος, ου βουλομαι τον θανατον του αμαρτωλου, ως
το επιστρεψαι και ζηιν αυτον. Ει εφιετο τιμωρεισθαι τον αμαρτωλον, εσιωπα· ελεειν
θελει, δια τουτο παρακαλει· φειδεται, δια τουτο προτρεπεται· φοβει σε τωι προειπειν,
ινα του κινδυνου προαναστειληι την πειραν. Θεος γαρ απειλων μεν σωζειν βουλεται,
σιωπων δε προαιρειται κολαζειν. Ἔχομεν απο των πραγματων την μαθησιν.
Ἠπειλησεν επι Νινευιτων, και εφεισατο· εσιγησεν επι Σοδομιτων, και εκολασεν·
στεφανους ηυτρεπισεν, εαν μη καθ' εαυτων βασανους ενεγκωμεν. Θελει αργησαι την
γεενναν, θελει του σκοτους το δεσμωτηριον κλεισαι, θελει πασαν αυτου την οργην
μονωι τωι διαβολωι φυλαττεσθαι, θελει καθισαι κριτης, ουχ ινα κολαζηι τινας, αλλ'
ινα στεφανωσηι παντας.
Ἔχοντες τοινυν τοιουτον ∆εσποτην, αρπασωμεν φωνην αγαθοτητος
γεμουσαν, υπακουσωμεν λεγοντι· ∆ευτε, μαθετε απ' εμου, οτι πραος ειμι και
ταπεινος τηι καρδιαι, ινα και της ευκταιας εκεινης και μακαριας φωνης αξιωθωμεν
ακουσαι της λεγουσης· ∆ευτε, οι ευλογημενοι του Πατρος μου, κληρονομησατε την
ητοιμασμενην υμιν βασιλειαν· ης παντες εν απο 50.725 λαυσει γενοιμεθα, χαριτι και
φιλανθρωπιαι του Κυριον ημων Ἰησου Χριστου, μεθ' ου τωι Πατρι η δοξα 50.726 αμα
τωι αγιωι Πνευματι εις τους αιωνας των αιωνων, Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4


