De oratione
Περι ευχης.
62.737
∆ευτε παντες, αδελφοι, γνωρισωμεν τον ποιησαντα ημας τον Κυριον ημων
Ἰησουν Χριστον, τον αγαθον και φιλανθρωπον και οικτιρμονα, τον μη θελοντα τον
θανατον του αμαρτωλου, ως το επιστρεψαι και ζηιν αυτον. Οι παντες γρηγορειτε και
γινεσθε ετοιμοι, οτι ουκ οιδατε ποιαι ωραι ο Κυριος ημων ερχεται· δευτε, ακουσατε
αυτου λεγοντος· Μετανοειτε· ηγγικε γαρ η βασιλεια των ουρανων. Λοιπον, αδελφοι,
εφ' οσον επι θυραις η κρισις εστι, πολλων δακρυων, πολλου οδυρμου, πολλης ευχης
χρεια, ευχης ου σημερον και αυριον γενομενης.
Ευχη γαρ θησαυρος ανεκλειπτος παντος αγαθου, λιμην αχειμαστος, γαληνης
υποθεσις, ψυχης ιατρειον· ευχη ψαλμωιδια, αγιασμος ψυχης και σωματος· και, απλως
ειπειν, ευχη πυλας ουρανου ανοιγουσα, Θεωι προσαγει παντα ανθρωπον μικρον τε
και μεγαν, πλουσιον και πενητα, τον ολοψυχον καθ' εκαστην ημεραν ευχομενον
μειζονα αγγελων εργαζεται. Ἀλλα τις ο ψυχρος των πολλων ο λογος; Ἁμαρτωλος
ειμι, φησι, και απαῤρησιαστος, αισχυνης γεμων, και ου δυναμαι ατενισαι και ιδειν το
υψος του ουρανου, οτι πολλα ημαρτον και εν λογοις και εν εργοις και κατα
διανοιαν, και πασαν ημεραν και ωραν εδαπανησα εν ασωτιαι την ζωην μου, και ποιωι
προσωπωι η παῤρησιαι εισελθω εις την εκκλησιαν; πως ανοιξω το πονηρον και
ακαθαρτον μου στομα; πως τα χειλη μου κινησω, η παρακαλεσω υπερ ποιων μου
πονηρων πραξεων πρωτον τον Θεον; Ουτως ουν σατανικα ταυτα τα ρηματα λεγεις;
Μαθε, τινας καλει ο Χριστος ελθων επι της γης, δικαιους, η αμαρτωλους· λεγει γαρ
ουτως· Ουκ ηλθον καλεσαι δικαιους, αλλα αμαρτωλους εις μετανοιαν. Ἁμαρ 62.738
τωλος ειμι, φησι, και πως εισελθω εις την εκκλησιαν ινα γενωμαι δικαιος; Καλα
λεγεις· οτι ακουω, και ου φυλαττω· και τι μοι το οφελος; Καγω παλιν λεγω σοι· καν
φυλαττηις, καν ου φυλαττηις, μονον εισελθε εις την εκκλησιαν, ακουεις των θειων
Γραφων, ακουε της αναγνωσεως.
Οιδα αληθως, οτι εαν εισερχηι εις την εκκλησιαν, και ακουεις των θειων
Ευαγγελιων, και των διδασκαλων των αποστολων, και των θειων πατερων, καν
λιθινην καρδιαν εχηις, καν θηριου γνωμην και αγριοτητα, οψε ποτε και ραιδιως
κατανυγηναι εχεις. Ἁμαρτωλος ει; εισελθε εις την εκκλησιαν, προπεσον, κλαυσον,
θρηνησον, στεναξον, δακρυσον. Ἥμαρτες; εξομολογησαι Θεωι τας αμαρτιας σου· ειπε
μονον το, Ἥμαρτον· ειπε τωι Θεωι τωι ειδοτι πριν γενεσεως αυτου· ειπε τωι Θεωι τωι
εταζοντι καρδιας και νεφρους· ειπε ενταυθα, ινα μη εκει υπο μυριαδων αγγελων και
ανθρωπων αισχυνομενος ελεγχθηις. Ειπε μοι, τι εστι καλλιον ωδε εν εκκλησιαι τωι
Θεωι μονωι εξομολογησασθαι και τωι πνευματικωι σου πατρι, η εκει υπο τοσουτων
μυριαδων δημοσιευεσθαι; Ἁμαρτωλος ει; ειπε μονον, ουδεν αλλο σε απαιτω, μονον
στεναξον. Ποια αναγκη τουτο; ποια θλιψις; ποια χρηματων δαπανη; Ποια δυσκολια
ειπειν μονον το, Ἥμαρτον; Ἀλλα λεγεις, οτι Αισχυνομαι. Ἄθλιε και ταλαιπωρε, οτε
εποιεις την αμαρτιαν, ουκ ηισχυνου, και οτε μετανοησαι και σωθηναι θελεις,
αισχυνηι; οτε περιεπλεκου την πορνην την πονηραν, και πονηραν πραξιν ποιων, ουκ
ηισχυνου, και αρτι αισχυνηι; οτε ημαρτανες, οτε επορνευες και εμοιχευες, ουκ
ηισχυνου, και οταν μετανοησηις και θεληις σωθηναι, τοτε αισχυνηι; οτε ηρπαζες τα
αλλοτρια, οτε χηρας εθλιβες και κατ 62.739 εφρονεις πενητας, ουκ ηισχυνου, και αρτι
αισχυνηι; οτε ωμνυες το φρικτον ονομα του Θεου, και εψευδομαρτυρεις, οτε
επιωρκεις, οτε παν κακον και πονηρα εργα, α μισει ο Θεος, επραττες, ουκ ηισχυνου,
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

και αρτι αισχυνηι; Ὢ ποιον, αγαθε, ∆εσποτην εχοντες και ημεις αμελουμεν και ουκ
επιστρεφομεν; Ὁ Χριστος συμβουλευει, Μη κλεψηις, μη πορνευσηις, μη μοιχευσηις, μη
φονευσηις, μη ψευδομαρτυρησηις, τιμα τον πατερα σου και την μητερα, και τον
πλησιον σου ως εαυτον αγαπα· γενου ημερος, αγαθος, ελεημων, μακροθυμος· γενου
αμαχος, ειρηνικος, ινα καταξιωθηις της βασιλειας των ουρανων· και ουδεις εστιν ο
συνιων, ουδεις ο υπακουων, ουδεις ο προσεχων, αλλα παντες ραιθυμουμεν.
Συμβουλευει δε ο διαβολος τα εναντια, λεγων· Γενου μοιχος, φονευσον, επιορκησον,
κλεψον, γενου απανθρωπος, βλασφημος, ανελεημων, ασπλαγχνος, φθορευς· γενου
φιλαργυρος, μισανθρωπος, μαλλον δε μισοθεος· γενου πανουργος, αδικητης,
πλεονεκτης· γενου αρπαξ, καταλαλος, μυθολογος, λοιδορος, επιορκος. Και οιδαμεν
οσοι τα τοιαυτα πραττοντες υπακουομεν· οτι ωσπερ δουλοι δεδεμενοι χειρας και
ποδας, ουτω τρεχομεν και υποτασσομεθα την φυσιν.
Ἰδου ημεις πασαν την νεοτητα ημων μετα δαιμονων ανηλωσαμεν· ιδου
εγηρασαμεν, και συνειθισαμεν εν αμαρτιαις. Το αγαθον πραξαι μεν ου δυναμεθα,
οπως τυχωμεν της βασιλειας των ουρανων· ο δε διαβολος προξενει το πυρ και την
κολασιν αιωνιον, και ημεις προς τον διαβολον τρεχομεν. Τι σοι ποιησομεν, ανθρωπε;
τι θελεις; τι επιθυμεις; το ειναι μετα του Χριστου, η το ειναι μετα των δαιμονων;
Ἐπιθυμεις ειναι μετα του Χριστου; καν του λοιπου παυσαι του τρυφαιν, παυσαι του
σπαταλαιν, παυσαι του πορνευειν, παυσαι του κλεπτειν, παυσαι του μεθυσασθαι,
παυσαι του αρπαζειν τα αλλοτρια, παυσαι του καταγελαιν, του ψευδεσθαι, του
μετεωριζεσθαι. Μηδεις σε απατατω· ουδεις γαρ των τοιουτων εισελευσεται εις την
βασιλειαν των ουρανων. Ει δε επιθυμεις του ειναι μετα 62.740 των δαιμονων, ει την
γεενναν του πυρος εισελθειν, καν πραττηις ως θελεις, πολιτευου ως βουληι, ο
κωλυων ουδεις· απολαβε τον κοσμον, και τας αισχρας επιθυμιας αυτου, την
πορνειαν, μοιχειαν, μεθην, ακρασιαν, και πασαν ηδονην δαιμονικην· ο εμποδιζων
ουδεις. Σε γαρ Ευαγγελια ου πειθει, νομος ου σωφρονιζει, προφηται ουκ
επισκηπτουσιν, αποστολοι ου δυσωπουσι, πατερων νουθεσιαι ουκ ωφελουσι,
συνοδια αδελφων ουκ αποτρεπει· απανηισχυντησας παντως, οψις πορνης εγενετο
σοι. Λοιπον απολαβε τα αγαθα σου εν τηι ζωηι σου· εκει μεν ουν μηδε σωτηριαν, μηδε
κληρονομιαν εν τηι μελλουσηι του Χριστου ημεραι μη προσδοκησον. Ἐκφευξεται σοι
γαρ τοτε η ωρα, οταν γυμνος και τετραχηλισμενος παραστησηι τωι βηματι του
Χριστου, επι αγγελων και ανθρωπων θεατριζομενος. Ἐκει φανησηι, οιος ει· εκει
ελεγχθησεται σου πασα η αδικια· ο Θεος ου χλευαζεται· και τοτε ακουσεις της
οδυνηρας εκεινης φωνης· ∆ησατε αυτου τας χειρας και ποδας, και εκβαλλετε εις το
σκοτος το εξωτερον· εκει εσται ο κλαυθμος και ο βρυγμος των οδοντων. Τις λοιπον
ου θρηνησει τον τοιουτον; τις ου κλαυσει τον δια την απολαυσιν προσκαιρον
αιωνιως βασανιζομενον;
Μη πλανασθε; Θεος ου μυκτηριζεται· γεγραπται γαρ, οτι Ουτε πορναι, ουτε
μοιχοι, ουτε λοιδοροι, ουτε πλεονεκται, ουτε μεθυσοι, ουτε αδικοι, ουτε μαλακοι,
ουτε αρσενοκοιται, ουτε ειδωλολατραι, ουτε βλασφημοι, ουτε φιλαργυροι, ουτε τις
των τοιουτων εχει κληρονομιαν εν τηι βασιλειαι των ουρανων. Ταυτα παντα
εννοουντες, αδελφοι, των τοιουτων πονηρων πραξεων απεχωμεθα, και εξ ολων των
ψυχων μετανοησαι μη βραδυνωμεν, ινα και φυγωμεν απο της μελλουσης οργης, και
των ουρανιων και αιωνιων αγαθων εφικωμεθα· ων γενοιτο παντας ημας επιτυχειν,
χαριτι και φιλανθρωπιαι του Κυριου ημων Ἰησου Χριστου, μεθ' ου τωι Πατρι η δοξα
αμα τωι αγιωι Πνευματι, νυν και αει, και εις τους αιωνας των αιωνων. Ἀμην.

 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


