In Joannem theologum
Του αυτου λογος εις τον αγιον Ἰωαννην τον Θεολογον.
59.609
αʹ. Ἰωαννης εν Ἐφεσωι της Ἀσιας, Ἰωαννης της Ἀσιτο καυχημα, μαλλον δε
της οικουμενης ο στυλος, Ἰωαννης ο αγαπητος του Χριστου μαθητης, και του Θεου
Λογου σαλπιγξ, των Ἐφεσιων το κλεος, και των περατων ο κηρυξ, η κιθαρα της
θεολογιας, Θεολογος αξιως καλουμενος· το Χερουβικον στομα, και το Σεραφικον
μυσταγωγημα, η και υπερ ταυτα ειπειν ου παραιτησομαι. Ὃν γαρ αι ανω δυναμεις
αγγελων τρομωι δοξαζουσιν, Ἰωαννης μεγαληι τηι φωνηι παῤρησιαι εκηρυξεν· Ἐν αρχηι
ην ο Λογος. Μακαρια ει, πολις Ἐφεσιων, οτι εν σοι πρωτον ηχησεν η τοιαυτη
θεολεκτος βροντη· μακαρια ει, πολις Ἐφεσιων, οτι εν σοι συνεταγη το τοιουτον
γραμματειον· μακαρια ει, οτι εν σοι ο τοιουτος Ἰωαννης. Και αλλοι μεν γαρ Ἰωανναι
εν οληι τηι οικουμενηι και εν σοι, αλλ' ουδεις τοιουτος Ἰωαννης, ουτε εν σοι, ουτ' εν
οληι τηι οικουμενηι. Ὅθεν ο επισταμενος τον νουν των ανθρωπων, και γινωσκων τα
κρυφια της καρδιας, ευρων αυτον τοιουτον, αγιον και αμιαντον, υψηλον τον βιον,
καθαρον τηι καρδιαι, κεκοσμημενον τηι αγνειαι, τετελειωμενον εν αγαπηι. τουτον ως
πιστον εν πασι πιστευειν την ιδιαν μητερα παραδους, την αμιαντον περιστεραν, την
ασπιλον αμναδα, την ακηλιδωτον δαμαλιν, την ασυγκριτον εν ανθρωποις, την
παντων των ποιηματων Θεου ανωτεραν· οπερ ουδεις αλλος των αγιων πεπιστευται.
Μακαρια ει, πολις Ἐφεσιων, οτι τοιουτου σε ανδρος ποδες επατησαν, ου την
καθαραν διαγωγην και τα ιχνη αγγελοι εθαυμασαν· μακαρια ει, πολις Ἐφεσιων, οτι
πρωτη πασης πολεως υψηλοτερα ανεδειχθης, δια Ἰωαννην τον ηγαπημενον·
μακαρια ει, οτι πασαι της οικουμενης αι Ἐκκλησιαι σου μαθητριαι τυγχανουσι, παρα
σου διδαχθεισαι θεολογειν, Ἐν αρχηι ην ο Λογος. Ὥσπερ γαρ εαν ηι λυχνος εν τινι
τοπωι καιομενος, και πανταχοθεν πολλοι προστρεχοντες, εκειθεν εκαστος αναψας
θαῤρων λοιπον πορευεται, μηδαμως προσκοπτων, μηδε πλανωμενος· ουτω και εν
Ἐφεσωι γεγονε. Πρωτη αναψασα τον της θεολογιας λυχνον, πασαι των περατων αι
Ἐκκλησιαι προς σε δραμουσαι, εκαστη την εαυτης λαμπαδα την θεολογιαν ανηψε,
και υπεστρεψε χαιρουσα. Ἐν αρχηι ην ο Λογος. Και εν Ἐφεσωι του ιδιου φωτος της
θεολογιας ουκ ηλαττωθη, και η οικουμενη τα ισα φωτα κατεχουσα κηρυττει το, Ἐν
αρχηι ην ο Λογος. 59.610 Ἀναγκαιον τε και τους αγωνας αυτου εις μεσον αγαγειν,
οσον ημιν δυνατον, εκ των πολλων ολιγα· παντα γαρ αυτου τα κατορθωματα ουκ
εξαρκεσαι πας ο καιρος προς διηγησιν. Τα μεν γαρ πλειστα ηκουσαμεν εκ της βιβλου
των Πραξεων, οσα συνων τοις αποστολοις καλως ηγωνισατο. Ὕστερον εξοριστος
υπο ∆ομετιανου του των Ῥωμαιων βασιλεως εις την νησον την καλουμενην Πατμον
γινεται δια τον λογον του Θεου και το κηρυγμα της ευσεβειας, και Ἐκκλησιαν
συγγραφει, ην εδειξεν αυτωι ο Θεος, και Ἀποκαλυψιν μυστηριων αῤρητων και
φοβερων, επειτα και τας αγιας αυτου τρεις Ἐπιστολας.
Σκοπει δε την αφατον του Θεου αγαθοτητα, πανταχου συγξενιτευοντος τοις
αγαπωσιν αυτον· καν εν φυλακηι κατεχωνται, καν εν εξοριαις τυγχανωσιν, ειτε εν
βυθωι θαλασσης, ειτε εν λακκωι κατακλεισθωσιν, καν οπου δ' αν παραῤριφωσιν, ου
χωριζεται τουτων, συμμαχων και ενισχυων, και των πονων επικουφιζων. Ειτα
επανελθων της εξοριας, καταλαμβανει την Ἔφεσον, κακεισε διατριβων συνταττει το
Ευαγγελιον ων ετων εκατον, διαρκεσας εως ολων εκατον εικοσιν. Ἐκεισε διαγων
συγγραφεται την θεολογιαν, μαλλον δε εν ουρανοις, οθεν αυτην εκομισατο· των γαρ
τοιουτων εν ουρανοις διαγει το πολιτευμα. Ἐν Ἐφεσωι διαγων, εν σαρκι, εις τα
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

περατα της οικουμενης της θεολογιας την σαγηνην εξηπλωσε λεγων, Ἐν αρχηι ην ο
Λογος. Ὡς αληθως Μεγας ο Κυριος ημων, και μεγαλη η ισχυς αυτου, και της
συνεσεως αυτου ουκ εστιν αριθμος· ο ειπων προς αυτους, Ἐγω δωσω υμιν στομα και
σοφιαν. Ποσοι βασιλεις και δυνασται και σοφοι εφωνησαν πολλακις εν δυναμει
μεγαληι, αλλ' η φωνη αυτων ουδ' εως των τειχεων της πολεως εφθασε; και ο πενης ο
αλιευς εν Ἐφεσωι εφθεγξατο· Ἐν αρχηι ην ο Λογος, και πασαν την γην η φωνη
εκαλυψεν. Ειδες στομα πασης φωνης υψηλοτερον; ειδες γλωσσαν αστραπης
οξυτεραν; ειδες φωνην πασης βροντης τρανοτεραν; ειδες δυναμιν τοιαυτην;
διδασκαλον απο της Ἐφεσου παντα τα εθνη μαθητευοντα, και θεολογειν
διδασκοντα· Ἐν αρχηι ην ο Λογος. Αυτη η φωνη την οικουμενην ηλιευσε, και
σαλευομενην εστηριξεν· αυτη η φωνη τον κοσμον εφωτισε, και κατα του αντιπαλου
ενισχυσεν· αυτη η φωνη των πολλων αναστασις και σωτηριας προξενος τινων δε
πτωσις και 59.611 καθαιρεσις δια το αντιλεγομενον σημειον· των μεν πιστευοντων,
οτι εν αρχηι ην, αναστασις· των δε λεγοντων, οτι εξ ουκ οντων εγενετο, πτωσις και
σιωπη. Πολυ γαρ πληθος των αιρετικων τοτε επανασταντες εσαλευον την
Ἐκκλησιαν, αδικιαν εις το υψος λαλουντες, και λεγοντες, οτι ην ποτε, οτε ουκ ην,
και πριν γενεσθαι ουκ ην, και οτι εξ ουκ οντων εγενετο. Ὦ στοματα μιαρα, και
γλωσσαι εβδελυγμεναι, και χειλη ιου ασπιδων πεπληρωμενα!
Τι ταυτης της βλασφημιας χειρον; τι ταυτης της αθεΐας ατιμοτερον; Ὅθεν ο
αποστολος Ἰωαννης μηκετι φερων ακουειν τας τουτων μιαρας φωνας, συνταττει το
Ευαγγελιον, παρακαταθεις τηι Ἐκκλησιαι μεγαν θησαυρον, τον τεταρτον ποταμον,
τον πολυτιμον μαργαριτην. Ἐπανελθων γαρ, ως προειρηται, απο της εξοριας εις
Ἔφεσον, και κατανοησας λοιπον, οτι των λοιπων ευαγγελιστων αι βιβλοι
κατηρτισθησαν, και πασα σχεδον θεοπνευστος Γραφη προς οικοδομην της
Ἐκκλησιας, λειπει δε ο τεταρτος της οικουμενης θεμελιος, και οτι τουτου εκτος την
οικουμενην σταθηναι ουκ ενι ελογιζετο εν εαυτωι λεγων. Τι αναβαλλομαι; τι, φησι,
μακροθυμω ετι; τι ου προσφερω εις μεσον το απο των αιωνων κεκρυμμενον
μυστηριον; τι αποκρυβω εαυτωι την απο των αιωνων σοφιαν, ην εκ της αθανατου
πηγης επιπεσων ειλκυσα; τι ου δημοσιευω, ον αγγελοι αγνοουσι; τι ουκ αποκαλυπτω
τοις περασιν, ον ουδεις επιγινωσκει, ει μη ο Πατηρ; τι ου γραφω, οπερ Ματθαιος και
Μαρκος και Λουκας δι' επαινουμενην δειλιαν παρασιωπησαντες παρεδραμον,
τελεσαντες τα προστεταγμενα αυτοις; Ὅθεν λαλησω καγω κατα την δοθεισαν μοι
δωρεαν ανωθεν. Ματθαιος μεν οσον εχωρει, εγραψε κατα την ιδιαν δυναμιν,
Μαρκος δε και Λουκας ομοιως κατα την του αγιου Πνευματος χορηγιαν τας εαυτων
βιβλους θεοπρεπως εδογματισαν. Γραψω καγω και προσθησω τοις εμπροσθεν την
τεταρτην πηγην της ζωης.
Λειπει γαρ εις θεοσυστατον φωνην ο περι θεολογιας λογος, και κινδυνευει ο
κοσμος εν τωι μερει τουτωι. Γραψω βιβλον, δι' ης εμφραγηι παν στομα λαλουν κατα
Θεου αδικιαν· γραψω βιβλον την καλυπτουσαν πασαν εν κοσμωι σοφιαν· γραψω
βιβλον, ου περι ανθρωπου διηγουμενην. Ου γαρ λειπει τηι Ἐκκλησιαι, α περι τουτων
εγραψε Μωυσης περι ουρανου τε και γης και θαλασσων και ιχθυων και πετεινων και
τετραποδων, και ερπετων και φυτων και σπερματων και φωστηρων και βρωματων
και λοιπης κτισεως· εγω δε παντα τα απο χρονου και εν χρονωι γινομενα
καταλειψας, λαλησω περι του αχρονου και ακτιστου του προ παντων των αιωνων εκ
του Πατρος αῤρητως γεννηθεντος Θεου Λογου, περι ου Μωυσης ουτος ειπειν ουκ
ισχυσεν· εγω δε Παντα ισχυω εν τωι ενδυναμουντι με Χριστωι. Ταυτα εν εαυτωι
σκεπτομενος ο αποστολος Ἰωαννης, και τον γραφικον καλαμον εν τηι χειρι κατεχων,
και εννοων πως της θεολογιας αρξηται, χαιρων μεν τηι ψυχηι, τρεμων δε τηι χειρι
μεταρσιος γινεται, και τωι σωματι εν Ἐφεσωι ων τηι καθαραι καρδιαι τωι πνευματι
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

μετεωρος υπηρχε. Καταλειψας ουν πασαν την γην, διεπερασε τον εν μεσωι
κεχυμενον αερα, παρεδραμε τας των αστερων διακοσμησεις, παρηλθε τας στρατιας
των αγγελων, τας των αρχαγγελων χοροστασιας, και πασας τας νοερας δυναμεις,
Χερουβιμ και Σεραφιμ ταγματα, και παντα, οσα εξ ουκ οντων παρηχθη, κατελιπε, και
υπερεβη παντας τους ουρανους, και οσα ουκ ην παρεδραμε. Προσηγγισε τους ορους
των ανεφικτων, και ουδεις ο κωλυων η εμποδιζων την τουτου ανοδον. Πας γαρ
ασπιλος τωι σωματι, καθαρος δε τηι καρδιαι, και την ψυχην ακακος, και ταπεινος τωι
πνευματι, ουτε υπο των αερικων πνευματων εμποδιζεται, ουτε υπο των ουρανιων
δυναμεων κωλυεται ανελθειν εις την ανω Ἱερουσαλημ, ενθα παντες οι μακαριοι
συναγονται, ωσπερ ουτος ο μακαριος αποστολος ο μικρο 59.612 τερος Ἰωαννης, και
μειζων του μεγαλου αγιου Ἰωαννου.
∆ια παντων ουν παρηλθε, και ουδεις ο αντιβαινων. Ἄγγελοι γαρ ορωντες
απο γης ανθρωπον αγγελων ενδοξοτερον, μηδεν εχοντες ειπειν, εσιωπων· οι των
αγγελων δε χοροι αλλον απο γης αγγελον λαμπρον τηι παρθενιαι, πληρη αγιασμου,
καθαρον τηι καρδιαι, εμπεπλησμενον ευωδιας κατασχειν ουκ ετολμησαν. Αι πυλαι
των ουρανων παλιν ιδουσαι ξενον προσωπον δεδοξασμενον, υπερ τον ηλιον θειας
ακτινας αποστιλβοντα, και υπονοουσαι τουτον ειναι, ον ηγαπα ο Ἰησους, τον εν τωι
στηθει αυτου εν πολληι καθαροθητι αναπεσοντα, οθεν και η τοιαυτη αυτωι δοξα
περικεχυται, σπουδαιως ανεωιχθεισαι την εισοδον παρεχωρουν. Ειτα επλησιασε
λειπων τα ανεπιβατα· εφθασεν εις τον ανω βυθον. Τι ουν ερουμεν προς ταυτα;
Ἀληθης η θεια φωνη δια του προφητου λεγουσα, Ἀλλ' η τους δοξαζοντας με δοξασω·
καθως περι τουτου και ο θεοπατωρ ∆αυιδ προεφητευσεν, οτι Του Θεου οι κραταιοι
της γης σφοδρα επηρθησαν· και παλιν, Τοις αγιοις τοις εν τηι γηι αυτου
εθαυμαστωσεν ο Κυριος παντα τα θεληματα αυτου εν αυτοις. Τι γαρ μειζον τουτου
του θαυματος, εις τοσουτον υψος αφικεσθαι ανθρωπον χοικον; Ἐν πολληι παῤρησιαι,
και οσα δυνατον εστι θεαθηναι, εθεασατο, και εις τα επεκεινα αυτον φιλονεικειν
βουλομενον, Ὃν ειδεν ουδεις ανθρωπων, ουδε ιδειν δυναται, καθως γραφει Παυλος
ο αποστολος· καθως και αυτος Ἰωαννης τα ομοια, οτι Θεον ουδεις εωρακε πωποτε.
Τι ουν ερουμεν προς ταυτα; Ὅτι Παυλος μεν καλως εγραψε λεγων· Ὃν ειδεν ουδεις
ανθρωπων, ουδε ιδειν δυναται. Ἐνταυθα γαρ ουκ εστι, τα κατα ανθρωπους, ουτε τα
κατα φυσιν, αλλα τα υπερ φυσιν· ουτε της δουλειας, αλλα της υιοθεσιας και φιλιας
(Ὑμεις γαρ φιλοι μου εστε, ουκετι καλεσω υμας δουλους)· ουτε μη καθαρα, αλλα
καθαρα και λαλουμενα, καθως προς αυτους η θεια φωνη λεγει, οτι Ὑμεις καθαροι
εστε· οι δε καθαροι τηι καρδιαι τον Θεον οψονται.
Ταυτα τοινυν τα μεγιστα και θεια χαρισματα επιφερομενος ο Ἰωαννης, και
τεθαῤρηκως επι τα υψηλα επιβας, εφθασεν εις το απεραντον πελαγος, και τοις
αμιαντοις αυτου της καρδιας οφθαλμοις θεασαμενος εν τοις κολποις του αναρχου
Πατρος τον συναναρχον Λογον, τον προ παντων αιωνων εκ του Πατρος αῤρητως
γεννηθεντα, και μηκετι την ανεκλαλητον εκεινην χαραν εν εαυτωι κατεχειν
ενισχυων το αγιον και σεραφικον αυτου στομα, και μεγαληι τηι φωνηι ανεκραξε
λεγων· Ἐν αρχηι ην ο Λογος. Βλεπε μοι συνεσιν αλιεως, σκοπησον σοφιαν ανδρος
αγραμματιστου. Ειδες μοι υψος διδασκαλου αδιηγητον, εν Ἐφεσωι καθεζομενον, και
τα υπερανω των ουρανων θεωμενον; Τωι πνευματι εις τον ανω βυθον απεδημησε,
και εκ του πατρικου κολπου την θεολογιαν αλιευσας τωι σωματι κατω εγραφεν· Ἐν
αρχηι ην ο Λογος. Ἀκουσατε, οι πιστοι, και στηριχθητε, Ἐν αρχηι ην ο Λογος·
ακουσατε, οι γλωσσαλγουντες αντιλογοι, και αισχυνθητε, Ἐν αρχηι ην ο Λογος.
Μηκετι παῤρησιαζεσθε βλασφημοι, μηκετι πολεμειτε την Ἐκκλησιαν αντιχριστοι·
μηκετι παρανομειτε, μηκετι υψουτε κερας, Μη επαιρετε εις υψος το κερας υμων, και
μη λαλειτε κατα του Θεου αδικιαν, λεγοντες, οτι Ἦν ποτε, οτε ουκ ην, και πριν
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

γενεσθαι ουκ ην, και οτι εξ ουκ οντων εγενετο. Παυσον την γλωσσαν σου απο κακου,
και χειλη σου του μη λαλησαι δολον. Αυτος γαρ ην και προην, και αει ην, ουτε
αρξαμενος, ουτε παυσαμενος του ειναι, ουτε εν χρονωι ο αχρονος, ουτε κτισμα, η
ποιημα· αυτος γαρ ποιητης και δημιουργος των απαντων, ορατων τε και αορατων.
Παντα γαρ δι' αυτου εγενετο. Ἀληθως και νυν ειπειν καιρος εκεινο το προφητικον
λογιον, Ουτος ο Θεος ημων· ου λογισθησεται ετερος 59.613 προς αυτον.
Ἐξευρε πασαν οδον επιστημης, και εδωκεν αυτην Ἰωαννηι τωι ηγαπημενωι υπ'
αυτου. Θεασαι μοι γαρ δια μιας φωνης πως Την οικουμενην πασαν εκατορθωσεν,
ητις ου σαλευθησεται· βλεπε μοι ενα ανθρωπον εν Ἐφεσωι καθεζομενον, και τον
κοσμον ολον θεολογιαν διδαξαντα· κατανοησον, ποσαι κατα ανατολην πολιτειαι,
ποσαι χωραι, ποσαι Ἐκκλησιαι, ποσαι παλιν επι δυσμας ηλιου, και την μεγαλην
Ῥωμην ομοιως, και επι τα πλευρα, και επι τα μερη του νοτου, την τε Καππαδοκων
χωραν, και τα εν μεσωι παντα, νησους, ερημους, και τα ακρα της γης. Ἐννοησον
παλιν των Ἐκκλησιων τα πληθη, τον κληρον, και τα πληθη του λαου, ανδρων τε και
γυναικων, ει δυνασαι εξαριθμησαι τουτους.
Ἀλλ' ευκοπωτερον αμμον θαλασσης εξαριθμησαι η τοσαυτα πληθη. Και ουτοι
παντες μαθηται Ἰωαννου, παρ' αυτου διδαχθεντες θεολογειν, Ἐν αρχηι ην ο Λογος·
και επι της αγορας τουτο ψαλλουσιν, Ἐν αρχηι ην ο Λογος· και οδοιποροι, και
πελαγιοι και πλωτηρες τουτο μελωιδουσιν, Ἐν αρχηι ην ο Λογος, και εν ταις ερημοις,
και εν τοις ορεσι και ιδιωται και σοφοι, και μικροι και μεγαλοι και πας οστις εννοει,
ταυτα θεολογει, Ἐν αρχηι ην ο Λογος· και λοιπον εν τωι πληθυνθηναι πανταχου
κραζοντας απαυστως το Ἦν και ην εξελιπον οι λεγοντες το Ουκ ην. Οι θεολογουντες
επληθυνθησαν, και οι ματαιολογουντες εξελιπον· οι ευσεβεις προεκοψαν, και οι
ασεβεις προσεκοψαν· οι πιστοι ευφρανθησαν, και οι απιστοι ετακησαν. Τοξον
δυνατων ησθενησε, και οι ασθενουντες περιεζωσαντο δυναμιν. Τα μωρα του κοσμου
εξηλεγχθησαν, και οι σοφοι του κοσμου κατηργηθησαν.
Ἀλλα μεχρι τινος ου στησω τον περι αυτων λογον; Και γαρ ει επιμενω του
λεγειν, ου μη φθασω το υψος διηγησασθαι της τουτων δοξης. Την γαρ δοξαν, ην
ελαβε παρα του Πατρος ο διδασκαλος, δεδωκεν αυτοις. Και τι λοιπον επιμενω
διηκων ανεφικτα; Και γαρ και απερ ειπειν ετολμησαμεν, ουχ οσον αξιον του
προκειμενου χορου των αγιων μαθητων, αλλ' οσον δυνατον τηι ημετεραι δυναμει· το
γαρ τουτους επαξιως εγκωμιασαι πας ανθρωπος απορει. Ὅθεν καγω φοβωι λαλω, α
λαλω περι τουτων, μη πως δια την οικειαν ανικανιαν, και το σμικρον του λογου και
πενιχρον, σμικρυνω τουτων τους επαινους, και αγανακτειν αυτους κατ' εμαυτου
παρασκευασω. Πλην ωσπερ εις παντας συμπαθεις οντες, και τανυν συγγνωσονται τηι
ημετεραι ασθενειαι. Ει γαρ λοιδορουμενοι ευλογουσι, διωκομενοι ανεχονται,
δυσφημουμενοι παρακαλουσι, πολλωι μαλλον εγκωμιαζομενοι κατα την ημων
δυναμιν ου μη αγανακτησουσιν επισταμενοι το ασθενες της φυσεως, ει και το υπερ
φυσιν νυν ειληφοτες παρα του αγαπησαντος Θεου. Και λοιπον οι ποτε πτωχοι
γεγονασι πλουσιοι, οι αδοξοι ενδοξοι, οι αγραμματοι σοφοι, οι των ιχθυων αλιεις,
αλιεις ανθρωπων· και ουτω τον δρομον τελεσαντες εξεδημησαν προς την ουκ
εχουσαν τελος ζωην, προς τον 59.614 εαυτων διδασκαλον και Κυριον Ἰησουν
Χριστον· αυτωι η δοξα. Ἀμην. βʹ. Τοις αυτων διαδοχοις παραδεδωκοτες τας σαγηνας
και τα θηρατρα, την δε εξουσιαν, ην ειληφασι παρα του πασαν εξουσιαν εχοντος εν
ουρανωι και επι γης. Ἰδου γαρ, φησι, διδωμι υμιν την εξουσιαν του πατειν επανω
οφεων και σκορπιων, και επι πασαν την δυναμιν του εχθρου, και ουδεν υμας ου μη
αδικησηι.
Τουτων τοινυν ως προειρηται την εξουσιαν και την αρχοντιαν και τον ζηλον
διαδεχονται οι τιμιοι διδασκαλοι, οι ιεραρχαι, και ποιμενες της του Χριστου ποιμνης,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

κατ' ιχνος των αποστολων βαδιζοντες, οι γενναιοι της Τριαδος υπερμαχοι, οι το
χρημα του νομου παραδραμοντες, και το ζωοποιον Πνευμα παραλαβοντες, οι δικην
αροτρου ανορυττοντες, και βαθυνοντες, και ερευνωντες, και τον νουν εν ταις θειαις
Γραφαις πασι τηλαυγως φανερωσαντες, οι την πιστιν τρανωσαντες και την
κακοπιστιαν απελασαντες, οι τους ορθοδοξους τοις θειοις δογμασι στηριξαντες, και
τους κακοδοξους τοις θειοις βελεσι ρηξαντες, οι της κατανυξεως οινον κεκρυμμενον
ευροντες, και την ποιμνην διψωσαν ποτισαντες, οι τον ποιμενικον αυλον
αναλαβοντες, και τα θεια σαλπισαντες· οι λειτουργοι και φυλακες και εργαται του
αμπελωνος, οι των θειων δογματων ρητορες, και ρομφαιαι κατα των αιρετικων, οι
υπο του αγιου Πνευματος τεθεντες επισκοποι, ως εφη ο αγιος Παυλος· Ποιμανατε
την Ἐκκλησιαν του Θεου· οι τας επερχομενας θλιψεις μη παραιτησαμενοι, και τον
επηγγελμενον της ζωης στεφανον κομισαμενοι· οι τας νεωτερικας επιθυμιας
αποφυγοντες, και την μακαριαν ελπιδα κληρονομησαντες· οι στρατηγοι του
μεγαλου βασιλεως, οι εν τωι λογωι του Θεου πλουσιοι, και πτωχοι τωι πνευματι· οι
μιμηται των αποστολων και τυποι των πιστων· οι των πολεων αγελαρχαι και της
οικουμενης κηρυκες· οι τας ψυχας αυτων υπερ της ποιμνης θεντες, και το αιμα
αυτων υπερ της πιστεως εκχεαντες· οι τον παλαιον εκεινον Ἀβρααμ μιμησαμενοι,
και εν τοις κολποις αυτου αναπαυσαμενοι· τον αυτον τροπον και ουτοι εκδικηται
του Κυριου, την φασιν δεξαμενοι περι των δυσωνυμων και κακοδοξων, οι τας θειας
Γραφας στρεβλωσαντες και την αληθειαν συγχεαντες, και της ευθειας οδου
εκνευσαντες ψυχας αιχμαλωτευουσιν, εις το αΐδιον ελκοντες της αιρεσεως σκοτος,
συναθροισθεντες αμα παντες ομοφρονως οι πιστοι, ∆αυιδικον ζηλον, δικην λιθων τα
θεια λογια εκ του χειμαῤρου, ηγουν του Ευαγγελιου, και την αῤρηκτον πιστιν της
αγιας Τριαδος αναλαβοντες, παρεταξαντο πολεμον κατα των αναριθμητων και
αθεων αιρετικων, συμψυχοι το εν συμφωνουντες και λεγοντες μετα του Ἀποστολου,
Εις Κυριος, μια πιστις, εν βαπτισμα, Εις Θεος και Πατηρ παντων, εν Πνευμα αγιον, ο
φωτισμος παντων, μια θεοτης, εις Θεος· αυτωι η δοξα και το κρατος παντοτε, νυν και
αει, και εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


