In pentecosten Sermo 1
ΕΙΣ ΤΗΝ ΠΕΝΤΗΚΟΣΤΗΝ. Λογος αʹ.
52.803
Ουρανος ημιν γεγονε σημερον η γη, ουκ αστερων εξ ουρανου εις γην
καταβαντων, αλλ' αποστολων υπερ τους ουρανους αναβαντων, επειδηπερ εξεχυθη η
χαρις του Πνευματος. Ουρανον την οικουμενην εποιησεν, ου την φυσιν μεταβαλων,
αλλα την προαιρεσιν διορθωσαμενος. Ευρε τελωνην, και ευαγγελιστην
κατεσκευασεν· ευρε βλασφημον, και εποιησεν αποστολον· ευρε ληιστην, και εις
παραδεισον εισηγαγεν· ευρε πορνην, και παρθενου εποιησε σεμνοτεραν· ευρε
μαγους, και ευαγγελιστας ειργασατο. Ἐξεβαλε την κακιαν, και επανηγαγε την
αρετην· την του Θεου χαριν εκομισεν. Ουρανος γεγονεν η γη. Τι γαρ τοιουτον
αστερες, οιον αποστολοι; Ἀστερες εν ουρανωι· αποστολοι υπερ τον ουρανον. Τα ανω
γαρ φρονειτε, ου ο Χριστος εστιν εν δεξιαι του Θεου καθημενος. Ἀστερες απο πυρος
αισθητου· αποστολοι απο πυρος πνευματικου. Ἀστερες εν νυκτι φαινουσιν, εν δε
ημεραι κρυπτονται· αποστολοι δε εν νυκτι και ημεραι την εαυτων ακτινα λαμπουσιν.
Ἀστερες, ηλιου φαινοντος, ου φαινουσιν· αποστολοι δε, του Ἡλιου της δικαιοσυνης
λαμποντος, τας εαυτων λαμπηδονας απαστραπτουσιν. Ἀστερες εν τηι αναστασει ως
φυλλα πιπτουσιν· αποστολοι δε εν τηι αναστασει εν νεφελαις αρπαζονται. Ἐν τοις
αστροις ο μεν εστιν εσπερος, ο δε φωσφορος· εν δε τοις αποστολοις εσπερος ουδεις,
αλλα φωσφοροι παντες.
∆ια δη τουτο των αστερων οι αποστολοι φαιδροτεροι· και ουκ αν τις αυτους
αμαρτοι φωστηρας της οικουμενης προσειπων, ουχ οτε εζων, αλλα και νυν οτε
ετελευτησαν. Ἡ γαρ των αγιων χαρις ου διακοπτεται θανατωι, ουκ αμβλυνεται
τελευτηι, ου διαλυεται εις την γην· και μαρτυρει τα πραγματα. Ἁλιεις ησαν, και οι
αλιεις απεθανον· αι δε σαγηναι αυτων εργαζονται· και μαρτυρει το πληθος των καθ'
ημεραν σωζομενων. Ἀμπελουργοι ησαν, και απηλθον εκεινοι, και η αμπελος τοις
φυλλοις κομαι, και τωι καρπωι βριθεται. Και γαρ αμπελουργοι, και αλιεις, και στυλοι,
και ιατροι, και στρατηγοι, και διδασκαλοι. Στυλοι μεν, οτι τον οροφον της πιστεως
εβα 52.804 στασαν· λιμενες δε, οτι τα κυματα της ασεβειας κατεστειλαν· κυβερνηται
δε, οτι την οικουμενην απο γης εις ουρανον εχειραγωγησαν· ποιμενες δε, οτι τους
λυκους απηλασαν, και τα θρεμματα διεσωσαν· αμπελουργοι, οτι τας ακανθας
ανεσπασαν, και τα σπερματα της ευσεβειας κατεσπειραν· ιατροι, οτι τα τραυματα
ημιν διωρθωσαντο. Και ινα μαθηις οτι ου κομπος τα ρηματα, παραγω Παυλον απαντα
ταυτα ποιησαντα. Βουλει ιδειν αυτον φυτουργον; Ἐγω εφυτευσα, Ἀπολλως εποτισε.
Βουλει ιδειν οικοδομον; Ὡς σοφος αρχιτεκτων, θεμελιον τεθεικα. Βουλει ιδειν αυτον
παγκρατιαστην; Ουτω πυκτευω ως ουκ αερα δερων. Βουλει ιδειν αυτον αθλητην;
Ουκ εστιν ημιν η παλη προς αιμα και σαρκα. Βουλει ιδειν αυτον δρομεα; Ὥστε με απο
Ἱερουσαλημ και κυκλωι μεχρι του Ἰλλυρικου πεπληρωκεναι το Ευαγγελιον του
Θεου. Ἐνδυσαμενοι τον θωρακα της πιστεως. Βουλει ιδειν αυτον αγωνιστην; Τον
αγωνα τον καλον ηγωνισμαι. Βουλει ιδειν αυτον στεφανιτην; Λοιπον αποκειται μοι
ο της δικαιοσυνης στεφανος. Εις ων, παντα εγενετο, τον ∆εσποτην τον εαυτου
μιμουμενος. Και γαρ ο ∆εσποτης ο ημετερος εις ων την ουσιαν, προς απαντα
εσχηματιζετο.
Πως προς παντα; ∆ια την ημετεραν σωτηριαν. Κλημα εγενου, και εγενετο
ριζα· Ἐγω γαρ ειμι η αμπελος, υμεις τα κληματα. Βαδισαι ηθελησας· εγενετο σοι
οδος· ∆ι' εμου εαν τις εισελθηι και εξελθηι, νομην ευρησει. Προβατον εγενου, εγενετο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

σοι ποιμην· Ἐγω γαρ ειμι ο ποιμην ο καλος· ο ποιμην ο καλος την ψυχην αυτου
τιθησιν υπερ των προβατων. Ἁμαρτωλος εγενου· εγενετο σοι Ἀμνος του Θεου ο
αιρων την αμαρτιαν του κοσμου. Φαγειν ηθελησας· εγενετο σοι τραπεζα. Πιειν
ηθελησας· εγενετο σοι ποτηριον. Ὁ τρωγων μου την σαρκα και πινων μου το αιμα,
εν εμοι μενει, καγω εν αυτωι. Ἐνδυσασθαι ηθελησας· εγενετο σοι ιματιον· Ὅσοι γαρ
εις Χριστον εβαπτισθητε, Χριστον ενεδυσασθε. Νυμφη ηθελησας γενεσθαι· εγενετο
σοι νυμφιος· 52.805 Ὁ εχων την νυμφην, νυμφιος εστιν. Ἠθελησας· εγενετο σοι
ανηρ· Ἡρμοσαμην γαρ υμας ενι ανδρι παρθενον αγνην παραστησαι τωι Χριστωι.
Πορνη ης, και εγενου παρθενος. Ὢ καινων και παραδοξων πραγματων! Ἐπι των
εξωθεν ο γαμος την παρθενιαν διαλυει, επι δε των πνευματικων πορνην ελαβε, και
παρθενου εποιησε σεμνοτεραν. Ἑρμηνευσον, ω αιρετικε, πως η πορνη παρθενος.
Περιεργασασθαι ου δυναμαι· πιστει δε κατεχομαι. Ταυτα δε παντα η του Πνευματος
εποιησε χαρις. Ἐξεχυθη η χαρις, Και ωφθησαν αυτοις διαμεριζομεναι αι γλωσσαι
ωσει πυρος· ουχι πυρος, αλλ' Ὡσει πυρος. Ει πυρ, πως ουκ εκαιοντο; ερωται ο
Ἰουδαιος.
Μαλλον δε εγω τον Ἰουδαιον ερωτω, πως ουκ εκαιε την βατον φρυγανωδες
ξυλον; Τι πυρος σφοδροτερον; τι βατου ευτελεστερον; και ουτε το ξυλον εκαιετο,
ουτε το πυρ εσβεννυτο. Και παλιν, πως τα σωματα των τριων παιδων ου
κατεκαυσεν, αλλ' η καμινος εις δροσον μετεβαλλετο, και τους ανθρακας ροδωνα
ενομιζον; Μαχη ην πυρος και σωματων, και η νικη των σωματων εγινετο· κηρου γαρ
οντα μαλακωτερα, σιδηρου εγενετο στερεωτερα. Ἑρμηνευσον μοι τα των παλαιων·
αλλ' εκεινα προελαβεν, ινα πιστευθηι η αληθεια. ∆ια τι εν πυρι το Πνευμα το αγιον;
∆ια το γοργον της διανοιας των δεχομενων. Ου δια τουτο δε μονον, αλλα και ωσπερ
το πυρ τας ακανθας αναλισκει, ουτω το Πνευμα τα αμαρτηματα δαπαναι. Ἐνεβληθη ο
αγιος εις λακκον, και τους λεοντας εφιμωσε. Περιηλθον οι αλιεις την οικουμενην,
νοσουσαν αυτην παραλαβοντες, και προς υγιειαν επανηγαγον· στασιαζουσαν
παραλαβοντες, προς ευταξιαν εχειραγωγησαν, ου δορατα κινουντες, ου τοξα
βαλλοντες, ου βελος αφιεντες, ου χρηματων εχοντες περιουσιαν, ου λογων
ρητορικων· αλλ' ησαν γυμνοι απο ιματιων, και ενδεδυμενοι τον Χριστον· πενητες
και πλουσιοι, χρηματων απεστερημενοι, την δε βασιλειαν κεκτημενοι· μονοι και ου
μονοι, μονοι ανθρωπων, εχοντες δε τον εαυτων ∆εσποτην. Ἐγω γαρ ειμι, φησι, μεθ'
υμων εως της συντελειας του αιωνος.
Περιηλθον την οικουμενην πασαν τα προβατα μεταξυ των λυκων. Τις ειδε;
τις ηκουσε; Λεγει· Ἀποστελλω υμας ωσπερ προβατα εν μεσωι λυκων. Ποιος ποιμην
προβατα εν μεσωι λυκων πεμπει; Ἀλλ' οταν ιδηι τον λυκον ο ποιμην, συνελαυνει τα
προβατα· ο δε Χριστος το εναντιον εποιησε· τα προβατα εις τους λυκους απεστειλε,
και ουκ εγενετο θηριαλωτα τα προβατα, αλλ' οι λυκοι εις την των προβατων
ημεροτητα μετεστησαν. Και ινα μη λεγωσιν εκεινοι, Προβατα εσμεν, και πεμπεις
ημας καταβρωμα τοις λυκοις, και τραπεζαν τοις θηριοις, μιαι λεξει περιειλεν αυτων
την διανοιαν. Ουκ ειπεν· Ἀπελθετε· ουδε γαρ τηι εαυτων δυναμει επεμπεν αυτους·
αλλ', Ἰδου εγω αποστελλω υμας. Ἀσθενεις υμεις· αλλα δυνατος ο αποστελλων υμας.
Τις ει συ; Ἐγω ειμι ο τον ουρανον πηξας, ο την γην θεμελιωσας, ο την θαλασσαν
διαλυσας, ο το καθ' υμων χειρογραφον τωι σταυρωι προσηλωσας, ο τον παλαιον
νομον ανατρεψας, ο εις την αρχαιαν επαναγαγων υμας πατριδα, ο τα ισχυρα
παραλυων, και τα παραλελυμενα ενισχυων. Τι της θαλασσης ισχυροτερον; Ἀλλα η
μικρα ψαμμος την αφορητον βιαν εκεινην κατεχει. Ἰδου εγω αποστελλω υμας ως
προβατα εν μεσωι λυκων. Τειχος τα θηρια τοις προβασι γινεται, ινα μηδε φυγηι την
σωτηριαν πορισωνται. Ὢ δυναμις του αποστειλαντος! εν μεσωι τα προβατα, και
κυκλωι οι λυκοι· αλλα μετεβληθησαν, και εγενοντο προβατα. Ου γαρ ησαν φυσει
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

λυκοι, αλλα προαιρεσει. Ἰδου εγω αποστελλω υμας. Τι ουν κελευεις; Γινεσθε
φρονιμοι ως οι οφεις, και ακεραιοι ως αι περιστεραι. Τι λεγεις, Φρονιμοι ως οι οφεις;
Ὁ οφις καν μυρια λαβηι τραυματα, την δε κεφαλην διασωσηι, ολος εστιν υγιης. Ουτω
και συ, καν χρηματα θεληι λαβειν ο εναντιος, δος· καν κτηματα, καν αυτην την ζωην·
μονον την πιστιν σου διατηρησον. Γινεσθε φρονιμοι. Ἐκεινης μενουσης παντα ραιδια
και ευχερη. Γυμνος εξηλθες εκ κοιλιας μητρος σου, γυμνος και απελευσηι. Ἀλλ'
εξοριζει σε τις; Του Κυριου η γη, και το πληρωμα αυτης. Ἀλλ' αποθνησκεις; Ἀλλ' ο
52.806 θανατος σοι αποδημια. Μονον την πιστιν μη απολεσηις, τον θησαυρον τον
αναλωτον, την πιστιν την αδαπανητον. Μαρτυρες τουτων οι μαρτυρες ουτοι· επειδη
την πιστιν ουκ απωλεσαν, και μετα τελευτην των ζωντων εισι δυνατωτεροι. ∆ια
τουτο ανθρωπος εγενομην, δια τουτο σαρκα ανελαβον, ινα την οικουμενην
Ἐκκλησιαν εργασωμαι.
Πολυ γαρ περισπουδαστον τωι Θεωι Ἐκκλησια, ου τοιχοις ασφαλιζομενη,
αλλα πιστει τειχιζομενη. ∆ια την Ἐκκλησιαν ουρανος εσταθη, και η θαλασσα
εξεχυθη, και αηρ ηπλωθη, και γη εθεμελιωθη, παραδεισος εφυτευθη, νομος εδοθη,
προφηται απεσταλησαν, θαυματα εγενετο, πελαγος εσχιζετο και εῤραπτετο, πετρα
εῤρηγνυτο, και παλιν συνηπτετο, μαννα κατεφερετο, και σχεδιαζομενη
παρεσκευαζετο τραπεζα. ∆ια την Ἐκκλησιαν προφηται, δια την Ἐκκλησιαν
αποστολοι· και τι πολλα λεγω; ∆ια την Ἐκκλησιαν ο μονογενης Υιος του Θεου
ανθρωπος εγενετο, ως φησιν ο Παυλος· Ὅς γε του ιδιου Υιου ουκ εφεισατο. Του Υιου
ουκ εφεισατο, ινα της Ἐκκλησιας φεισηται· το αιμα του Υιου εξεχεε δια την
Ἐκκλησιαν. Τουτο αρδευει αυτην το αιμα· δια τουτο τα φυτα μαρανθηναι ου
δυναται, ουδε φυλλοῤροει. Ουχ υποκειται καιρων αναγκαις, ουδε δουλευει χρονοις,
εν θερει μεν κομωσα τα φυλλα, εν δε χειμωνι γυμνουμενη. Ου γαρ καιρων αναγκη,
αλλ' η του Πνευματος χαρις αυτην γεωργει· δια τουτο ουκ ανασπαται. Ἀλλ' ουκ εστι
θαυμαστον, οτι ουκ ανασπαται, αλλ' οτι και πολεμουντων πολλων ουκ ανασπαται.
Ποσοι εξ αρχης επολεμησαν την Ἐκκλησιαν; Ὅτε νεοφυτος ην, πολλα κατ' αυτης
εκινηθη. Νυν μεν γαρ δια την του Θεου χαριν, και την του Πνευματος δυναμιν, και
βασιλεις ευσεβεις, και στρατηλαται, και η οικουμενη πασα της πιστεως εμπεπλησται·
το δε εν αρχηι και εν προοιμιοις βασιλεις εν ασεβειαι, στρατηλαται ασεβεις,
διαταγματα αρχοντων, βωμοι αναπτομενοι, καπνος πανταχου και κνισσα. Ὁ αηρ
εμολυνετο, η γη εμιαινετο, δαιμονες εβακχευον, διαβολος εχορευε, πατηρ
απεκτεινεν υιον, υιος ητιμαζεν· η φυσις εσχιζετο, και η ευσεβεια ουκ εμεριζετο. Που
νυν οι τολμησαντες τηι Ἐκκλησιαι αντιπαραταττεσθαι; Ὅτε νεοφυτος ην, ουκ
ηδικηθη· οτε του ουρανου ηψατο, προσδοκαις αυτης περιγενεσθαι; Ὅτε ενδεκα οι
αποστολοι, ουδεις αυτων εκρατησεν, αλλα οι ενδεκα τοσαυτας μυριαδας
εσαγηνευσαν· νυν οτε η θαλαττα, και η οικουμενη, και η αοικητος χωρα, και πολεις,
και παντα τα περατα της ευσεβειας εμπεπλησται, τοτε ελπιζεις αυτης κρατησαι; Ἀλλ'
ου δυνασαι· ο Χριστος γαρ απεφηνατο· Πυλαι ᾅδου ου κατισχυσουσιν αυτης.
Ευκολωτερον τον ουρανον αφανισθηναι, και την γην απολεσθαι, η την Ἐκκλησιαν
τι παθειν. Αυτος ο Χριστος· Ὁ ουρανος και η γη παρελευσονται, οι δε λογοι μου ου
μη παρελθωσι.
Και καλως· ο γαρ λογος του Θεου, αυτου του ουρανου δυνατωτερος· ο γαρ
ουρανος εργον του λογου. Ειπεν ο Θεος, Γενηθητω ουρανος· και ο λογος εργον
εγενετο. Ἔτρεχεν η φυσις, και το κωλυον ουδεν. Και γαρ ∆εσποτης ην της φυσεως,
και τοιαυτην ποιησαι, και τοιαυτην μεταβαλειν. Ἐγω αυτην ωικοδομησα ο τους
ουρανους στησας· αλλ' υπερ ουρανους σωμα ουκ αν ελαβον, ινα μαθηις οτι και
ουρανου και αγγελων και πασης της κτισεως η Ἐκκλησια τιμιωτερα. ∆ια τουτο Ὁ
ουρανος και η γη παρελευσονται, οι δε λογοι μου ου μη παρελθωσι. Παρεστω ο
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

Ἰουδαιος, παρεστω ο Ἕλλην. Ει κομπος τα ρηματα, ελεγχετω· ει δε αληθεια τα
ειρημενα, προσκυνειτω την δυναμιν. Ειπεν ο Χριστος· Ὁ ουρανος και η γη
παρελευσονται, οι δε λογοι μου ου μη παρελθωσι. Τι δε εστιν, οι λογοι αυτου;
Προχειρισωμεν εν μεσωι, ιδωμεν μη διεπεσαν. Ουκ αμφιβαλλων λεγω, αλλα τον
αιρετικον επιστομιζων. ∆ια τουτο, Ὁ ουρανος και η γη παρελευσονται, οι δε λογοι
μου ου μη παρελθωσι. Ποιοι λογοι; Συ ει Πετρος, και επι ταυτηι τηι πετραι οικοδομησω
μου την Ἐκκλησιαν, και πυλαι ᾅδου ου κατισχυσουσιν αυτης. Ἐπι ταυτηι τηι πετραι.
Ουκ ειπεν, Ἐπι τωι Πετρωι· ουτε γαρ επι τωι ανθρωπωι, αλλ' επι την πιστιν την εαυτου
Ἐκκλησιαν ωικοδομησε. Τι δε ην η πιστις; Συ ει ο Χρι 52.807 στος, ο Υιος του Θεου
του ζωντος. Πετραν την Ἐκκλησιαν εκαλεσε, δεχομενην κυματα, και μη
σαλευομενην. Και γαρ η Ἐκκλησια δεχεται πειρασμους, αλλ' ου νικαται. Τι ουν
εστιν, Ἐπι τηι πετραι; Ὁμολογια επι τοις ρημασιν. Ου λιθους βαλλεις; ου ξυλα; ου
σιδηρον; Ουχι, φησιν· ου γαρ εστιν οικοδομη τοιαυτη, η, οια αν ηι, τωι χρονωι λυεται·
ομολογιαν δε ουτε δαιμονες νικησαι δυνανται. Και μαρτυρουσιν οι μαρτυρες, οι τας
πλευρας ξεομενοι, και την πιστιν ουκ απολλυντες. Ὢ καινων και παραδοξων
πραγματων. Ὁ τοιχος διορυττεται, και ο θησαυρος ου συλαται· η σαρξ δαπαναται,
και η πιστις ουκ αναλισκεται· τοιαυτη των μαρτυρων η δυναμις. Ἐπι γαρ τηι πετραι
ταυτηι οικοδομησω μου την Ἐκκλησιαν· και πυλαι ᾅδου ου κατισχυσουσιν αυτης.
Προσεχετε τηι ακριβεια του ρηματος. Πυλαι ᾅδου ου κατισχυσουσιν αυτης.
∆ια τι γαρ, φησι, μη κωλυει τους πειρασμους τηι Ἐκκλησιαι προσερχεσθαι; Ουχ
ινα δειξω μου την δυναμιν; Ἂν μη τις αυτην πολεμησηι, εχουσιν ειπειν· Ει
επολεμηθη, ενικατο. ∆ια τουτο αφιησιν αυτην πολεμηθηναι, ινα μη τηι ερημιαι των
πολεμουντων τα της νικης επιγραφηται. Και πυλαι ᾅδου, ουκ ειπεν, Ου προσβαλωσιν
αυτηι, αλλ', Ου κατισχυσουσιν αυτης· πολεμηθησεται μεν, ου νικηθησεται δε.
Χειμαζεται η Ἐκκλησια, αλλ' ου καταποντιζεται· κλυδωνιζεται, αλλ' ου γινεται
υποβρυχιος· δεχεται βελη, αλλ' ου δεχεται τραυματα· δεχεται μηχανηματα, αλλ' ο
πυργος ου σαλευεται. Και τι λεγω η Ἐκκλησια; Ἕνα λογον εφθεγξατο ο αλιευς, και
εστηκεν ως πυργος ασειστος. Ποσοι τυραννοι εφιλονεικησαν αφανισαι το ρημα
τουτο, αλλ' ουκ ισχυσαν; Ἐπι γαρ τηι πετραι τεθεμελιωτο. Ἐννοη 52.808 σον·
τυραννοι, βασιλεις, διαδηματα, ξιφη ηκονημενα, θηριων οδοντες, θανατοι
απειλουμενοι, τηγανα, καμινοι. Και μην την βελοθηκην αυτου εξεκενωσεν ο
διαβολος, την δε Ἐκκλησιαν ουκ εβλαψε. ∆ια τι; Πυλαι ᾅδου ου κατισχυσουσιν
αυτης. Ποσοι εξ αρχης επολεμησαν την Ἐκκλησιαν; που οι πολεμησαντες;
Σεσιγηνται, και ληθηι παραδιδονται· η Ἐκκλησια ανθει. Που Κλαυδιος; που
Αυγουστος; που Νερων; που Τιβεριος; Ὀνοματα εισι ψιλα· τουτων δε ουδεις
μεμνηται. Ἐπειδη την Ἐκκλησιαν επολεμησαν, και την μνημην απωλεσαν· η δε
Ἐκκλησια υπερ τον ηλιον λαμπει. Ὅπου δ' αν απελθηις, εις Ἰνδους, εις Μαυρους, εις
Βρετανους, εις την οικουμενην, ευρησεις, Ἐν αρχηι ην ο Λογος, και βιον εναρετον.
Προ γαρ τουτου και πολεις εν ασεβειαι πεπληρωμεναι· νυν δε και η ερημος ευσεβειας
εμπεπλησται. Προ τουτου και βασιλιδες ωρχουντο· γενεσιων δε γενομενων Ἡρωδου
ωρχησατο η θυγατηρ Ἡρωδιαδος· σημερον δε θεραπαινα ου καταξιοι τουτο ποιησαι.
Προ τουτου Περσαι μητερας εγαμουν· σημερον παρθενιαν ασκουσι.
Προ τουτου Γοτθοι πατερας απεκτειναν· σημερον το αιμα αυτων υπερ
ευσεβειας εκχυειν σπουδαζουσι. Προ τουτου και ιδιωται ασεβεις· σημερον και
βασιλεις ευσεβεις, και δημοι. Ὁ παρων βασιλευς διαδημα αποθεμενος, και λαβων
σταυρον, εν αωρωι ηλικιαι, πεπολιωμενην δε σοφιαν ενδεικνυμενος, εν εκκλησιαι
βασιλειαν ουκ επιγινωσκων· εξω δορατα, και ενταυθα μυστηρια· εξω ασπιδες, και
ενταυθα μυσταγωγιαι· Θεοδοσιου υιος, και ο πατηρ Θεοδοσιου. Ὑπερ δε τουτων
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

ευχαριστησωμεν τωι Θεωι· ωι η δοξα και το κρατος εις τους αιωνας των αιωνων.
Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


