Sermo ad Alexandrinos
Του αυτου αγιου Κυριλλου εκ της πρωτης ομιλιας της οτι ου χρη λεγειν
ανθρωπον θεοφορον, αλλα Θεον ενανθρωπησαντα.
Μεγας ην οντως ο μακαριος Μωυσης· ηκουσε γαρ Θεου λεγοντος "Οιδα σε
παρα παντας, και χαριν ευρες παρ' "εμοι·" αλλ' ην ως οικετης εν οικωι πιστος·
αξιαγαστος ην ο προφητης Σαμουηλ, αλλ' ην εναριθμιος "τοις επικαλου"μενοις"
τον των ολων Θεον· αγιοι γεγονασιν οι μακαριοι προφηται, πλην ομολογουσι το της
δουλειας μετρον, και την οικεταις πρεπουσαν ανεπληρουν οικονομιαν, τους ανωθεν
και παρα Θεου λογους τοις το τηνικαδε διαπορθμευοντες, μαλλον δε και ημιν
αυτοις· διακεκραγασι γαρ αει Ταδε λεγει Κυριος· εφη δε που και αυτος ο Χριστος
περι του μακαριου Βαπτιστου "Μειζων εν γεννητοις γυναικων Ἰωαννου του
"βαπτιστου ουκ εγηγερται·" ο δε, καιτοι κατα την αψευδη του Σωτηρος φωνην την
ανω ταξιν εν δικαιοσυνηι λαχων, ουκ ηγνοησε την υπεροχην, ωμολογησε τον
δεσποτην, παρεχωρησε το νικαν τηι δοξηι Χριστου· εφη γαρ εναργως "Ουτος ην περι
ου ειπον εγω Ὀπισω μου ερχεται ανηρ, "ου ουκ ειμι αξιος λυσαι τον ιμαντα των
υποδηματων "αυτου." πλειστων ουν αγιων εν εαυτοις εσχηκοτων τον του Θεου
Λογον, περι ουδενος εκεινων γεγραπται οτι "̔Ο "Λογος σαρξ εγενετο και εσκηνωσεν
εν ημιν," επ' ουδενι των αγιων προφητων τας ανω δυναμεις χορευουσας ευρησομεν·
τινος γαρ ειπε μοι γεννηθεντος "πληθος ουρανιου 460 "στρατιας" τας υπερ ημων
εποιησατο χαριστηριους ωιδας; επι μονωι τωι Ἐμμανουηλ ειρηκασι "∆οξα εν υψιστοις
Θεωι, "και επι γης ειρηνη, εν ανθρωποις ευδοκια·" εν πολλοις ουν, ως εφην, αγιοις
κατοικησαντος του Θεου, απαξ επι συντελειαι των αιωνων ο του Θεου Λογος
επιδημησαι λεγεται, απαξ γεγονεν ανθρωπος, και περι ενος ο προφητης φησιν "̓Ιδου
η παρθενος εν γαστρι εξει και τεξεται υιον, και "καλεσουσι το ονομα αυτου
Ἐμμανουηλ·" εις ημας και μονος "εξηγορασεν εκ της καταρας του νομου, γενομενος
"υπερ ημων καταρα·" ενα δεδωκεν Υιον υπερ ημων ο Πατηρ· εις Υιος τεθεικεν υπερ
ημων την ιδιαν ψυχην· εις εσταυρωθη και ανεβιω, του θανατου πατησας το κρατος.
ουκουν εν σαρκι γεγονοτα κατα αληθειαν, ηγουν ενωθεντα τηι σαρκι τον του Θεου
Λογον επιγινωσκομεν· και ουκ ανθρωπον ειναι φαμεν θεοφορον τον Ἐμμανουηλ·
ομολογουμεν δε οτι Θεος ων φυσει, μορφην δουλου λαβων, γεγονε και υιος
ανθρωπου· και εστιν ο αυτος Θεος τε ομου και ανθρωπος.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


