In annuntiationem beatae virginis
ΕΙΣ ΤΟΝ ΕΥΑΓΓΕΛΙΣΜΟΝ Της υπερενδοξου ∆εσποινης ημων Θεοτοκου.
50.791
Παλιν χαρας ευαγγελια, παλιν ελευθεριας μηνυματα, παλιν ανακλησις,
παλιν επανοδος, παλιν ευ 50.792 φροσυνης φωνη, παλιν δουλειας απαλλαγη·
αγγελος μετα παρθενου λαλει, επειδη και γυναικι ωμιλησεν 50.793 ο οφις. Τωι μηνι
τωι εκτωι, φησιν, απεσταλη ο αγγελος Γαβριηλ υπο του Θεου προς παρθενον
μεμνηστευμενην ανδρι. Ἀπεσταλη Γαβριηλ την παγκοσμιον μηνυσαι σωτηριαν·
απεσταλη Γαβριηλ, φερων τωι Ἀδαμ υπογραφην ανακλησεως· απεσταλη Γαβριηλ
προς παρθενον, ινα την ατιμιαν του θηλεος εις τιμην μεταβαλληι· απεσταλη Γαβριηλ,
αξιον ευτρεπισαι τωι καθαρωι νυμφιωι τον θαλαμον· απεσταλη Γαβριηλ
νυμφευσασθαι το πλασμα τωι πλασαντι· απεσταλη Γαβριηλ προς το εμψυχον του
βασιλεως των αγγελων παλατιον· απεσταλη Γαβριηλ προς παρθενον
μεμνηστευμενην μεν τωι Ἰωσηφ, τηρουμενην δε τωι Υιωι· απεσταλη δουλος ασωματος
προς παρθενον αμολυντον· απεσταλη ο αμαρτιας ελευθερος προς την φθορα,
ανεπιδεκτον· απεσταλη λυχνος μηνυσαι τον ηλιον της δικαιοσυνης· απεσταλη
ορθρος προτρεχων του φωτος της ημερας· απεσταλη Γαβριηλ δηλων τον εν κολποις
του Πατρος, και εν αγκαλαις της μητρος· απεσταλη Γαβριηλ, δεικνυς τον εν θρονωι
και εν σπηλαιωι· απεσταλη στρατιωτης, βοων το του βασιλεως μυστηριον· μυστηριον
γνωριζομενον πιστει, ουκ ερευνωμενον πολυπραγμοσυνηι· μυστηριον
προσκυνουμενον, ου ζυγοστατουμενον· μυστηριον θεολογουμενον, ουκ
ερευνωμενον· μυστηριον ομολογουμενον, ου μετρουμενον. Τωι μηνι τωι εκτωι
απεσταλη Γαβριηλ προς παρθενον.
Ποιον εκτον μηνα λεγει; ποιον; Ἀφ' ου εδεξατο Ἐλισαβετ τα ευαγγελια, αφ'
ου τον Ἰωαννην συνελαβε. Ποθεν τουτο δηλον; Ἑρμηνευετω αυτος ο αρχαγγελος,
προς την παρθενον λεγων· Ἰδου, φησιν, Ἐλισαβετ η συγγενης σου, και αυτη
συνειληφυια υιον· και ουτος μην εκτος αυτηι τηι καλουμενηι στειραι. Τωι μηνι τωι εκτωι.
Ἕκτος μην της συλληψεως του Ἰωαννου. Ἔδει γαρπροφθασαι τον στρατιωτην, εδει
προλαβειν τον δορυφορον, εδει προοδοποιησαι τον μηνυτην της ∆εσποτικης
παρουσιας. Τωι μηνι τωι εκτωι απεσταλη ο αγγελος Γαβριηλ προς παρθενον
μεμνηστευμενην ανδρι, ου συνημμενην· μεμνηστευμενην μεν, τηρουμενην δε. ∆ια τι
μεμνηστευμενην; Ἵνα μη ταχιον μαθηι ο Ληιστης το μυστηριον. Ὅτι μεν γαρ δια
παρθενου ηξει ο Βασιλευς, ᾔδει ο Πονηρος· των γαρ Ἡσαΐου και αυτος ηκουσατο
φωνων, το, Ἰδου η παρθενος εν γαστρι εξει· και εκαστα εικοτως παρετηρει της
παρθενου τα προφθεγματα, ιν', οπου νοησει οτι πληρουται το μυστηριον τουτο,
εξαρτυσηι τον ψογον. ∆ια τουτο ο ∆εσποτης δια μεμνηστευμενης εληλυθεν· η γαρ
μνηστευθεισα λοιπον κατηγγυατο. Τωι μηνι τωι εκτωι απεσταλη ο αγγελος Γαβριηλ
προς παρθενον μεμνηστευμενην ανδρι, ωι ονομα Ἰωσηφ.
Ἄκουσον τι περι του ανδρος τουτου και της παρθενου ο προφητης φησι.
∆οθησεται το εσφραγισμενον βιβλιον ανδρι ειδοτι γραμματα. Τι το εσφραγισμενον
βιβλιον, η παντως η αμολυντος παρθενος; Παρα τινων δοθησεται; Παρα των ιερεων
δηλονοτι. Τινι τουτο; Τωι τεκτονι Ἰωσηφ. Ουτος ο Ἰωσηφ σεμνοις γαμοις
προσομιλησας προτερον, και γεννησας υιους, απεβαλλετο την γαμετην, και λοιπον
διηγεν εν σωφροσυνηι, εκτρεφων τους παιδας εν παιδειαι και νουθεσιαι Κυριου.
Ἀμελει γουν παρελθων εις το κηρυγμα ο αποστολος Παυλος, και ενα των τουτου
ευρηκως υιων, γραφει λεγων· Ἕτερον δε των αποστολων ουκ ειδον, ει μη Ἰακωβον
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

τον αδελφον του Κυριου· ουχ ως εκ της παρθενου Μαριας, αλλ' εκ του Ἰωσηφ
γεννηθεντα. Ἐπει ουνοι ιερεις ως σωφρονι τωι Ἰωσηφ ηρμοσαντο την Μαριαν, και
παρεθεντο αυτην αυτωι, γαμου καιρον αναμενοντες· εμελλε δε ουτος λαμβανων
τηρειν εν αφθαρσιαι την παρθενον. Τουτο ποῤρωθεν ο προφητης προανεφωνησε·
∆οθησεται, φησι, το βιβλιον το εσφραγισμενον ανδρι ειδοτι γραμματα, τουτεστι,
γαμοις προσομιλησαντι, και ερει· Ου δυναμαι αναγνωναι. ∆ια τι ου δυνασαι, ω
Ἰωσηφ; Ου δυναμαι, φησιν, αναγνωναι· το γαρ βιβλιον εσφραγισται. Τινι
τηρουμενον; Τωι δημιουργωι των ολων κατοικητηριον φυλαττομενον. Ἀλλ' επι το
προκειμενον επανελθωμεν. Τωι μηνι τωι εκτωι απεσταλη Γαβριηλ 50.794 προς
παρθενον· παντως που τοιαυτας εντολας δεξαμενος· ∆ευρο, φησιν, ω αγγελε,
υπουργος γενου φοβερου μυστηριου· αποκεκρυμμενωι διακονησον θαυματι, εις
αναζητησιν του πλανηθεντος Ἀδαμ κατελθειν υπο των εμων οικτιρμων επειγομαι.
Ἁμαρτια τον κατ' εικονα την εμην πλασθεντα επαλαιωσε, το των εμων χειρων
εσαθρωσε δημιουργημα, ημαυρωσεν οπερ επλασα καλλος· ο λυκος το εμον θρεμμα
κατανεμεται· ερημον εστι του παραδεισου το οικητηριον. Το ξυλον της ζωης υπο της
φλογινης ρομφαιας φυλαττεται, και κεκλεισται της τρυφης το χωριον. Ἐλεω τον
πολεμηθεντα, και συλλαβεσθαι τον πολεμιον βουλομαι. Λαθειν θελω πασας τας εν
ουρανωι δυναμεις, σοι μονωι θαῤρω το μυστηριον· προς την παρθενον Μαριαν
πορευθητι, απελθε προς την εμψυχον πυλην, περι ης ο προφητης ελεγε·
∆εδοξασμενα ελαληθη περι σου, πολις Θεου.
Ἄπελθε προς τον λογικον μου παραδεισον· απελθε προς την ανατολικην
πολιν· απελθε προς το αξιον εμου του Λογου κατοικητηριον· απελθε προς τον
δευτερον επι γης ουρανον· απελθε προς την κουφην νεφελην· μηνυσον αυτηι της
εμης παρουσιας τον ομβρον· απελθε προς το εμοι ητοιμασμενον αγιασμα· απελθε
προς την πασταδα της εμης ενανθρωπησεως· απελθε προς τον καθαρον νυμφωνα
της κατα σαρκα μου γεννησεως· λαλησον εις τα ωτα της λογικης κιβωτου, ετοιμασαι
μοι της ακοης τας εισοδους· αλλα μη θορυβησηις, μη ταραξηις την ψυχην της
παρθενου· επιεικως τωι αγιασματι φανηθι· πρωτην αυτηι φωνην χαρας αναβοησον·
συ ειπε τηι Μαριαμ, Χαιρε, κεχαριτωμενη, ινα ελεησω εγω Ευαν την κεκακωμενην.
Ἤκουσεν ο αγγελος ταυτα, και καθ' εαυτον, ως εικος, ελογιζετο· Ξενον το πραγμα,
υπερβαινον εννοιαν το λαλουμενον· ο τοις χερουβιμ φοβερος, ο τοις σεραφειμ
αθεωρητος, ο πασαις ταις αγγελικαις δυναμεσιν ακατανοητος, ηλικην συντυχιαν
επαγγελλεται! Κορηι αυτοπροσωπον παρουσιαν μηνυει, μαλλον δε εισοδον δι' ακοης
υπισχνειται αυτηι! και ο την Ευαν καταδικασας, την αυτης θυγατερα δοξαζειν
τοσουτον επειγεται, και λεγει. Ἑτοιμασαι μοι της ακοης τας εισοδους! και δυναται
γαστηρ χωρειν τον αχωρητον; Ὄντως φοβερον το μυστηριον. Τοιαυτα του αγγελλου
ενθυμουμενου, ο ∆εσποτης φησι προς αυτον· Τι ταραττηι και ξενιζηι. ω Γαβριηλ; ου
πρωην απεσταλης απ' εμου προς Ζαχαριαν τον ιερεα; ουκ εδωκας αυτωι της
γεννησεως Ἰωαννου τα ευαγγελια; ουκ απιστουντι τωι ιερει το της σιωπης επηγαγες
προστιμον; ου κατεδικασας τον πρεσβυτην τηι αφωνιαι; ουχι συ απεφηνω, εγω δε
εκυρωσα; ου τωι ευαγγελισμωι σου το εργον επηκολουθησεν; ου συνελαβεν η στειρα;
ουχ υπεκαυσεν η μητρα; ουκ ανεχωρησε της ακαρπιας η νοσος; ουκ εφυγεν η αργια
της φυσεως; ου νυν εστι σταχυοφορουσα η πρωην μη καρποφορουσα;
Μη αδυνατει παρ' εμοι τωι κτισαντι παν ρημα; πως ουν αμφιβολιαι
περιεβληθης; Τι ουν παλιν ο αγγελος; ∆εσποτα, το θεραπευσαι τα της φυσεως
σφαλματα, το διαλυσαι των παθων τον χειμωνα, το νεκρωσιν μελων προς ζωτικην
ανακαλεσασθαι δυναμιν, το επιταξαι τηι φυσει παιδοποιιας ενεργειαν, το λυσαι
στειρωσιν εν υπεροριοις τοις μελεσι, το γεγηρακυιαν καλαμην μετασχηματισαι προς
χλοηφορον σχημα, το την αγονον αρουραν δραγματων εξαιφνης αναδειξαι μητερα,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

εργον της σης υπαρχει δυναμεως εκ συνηθειας τελουμενον· και μαρτυρει Σαῤρα, και
μετα ταυτην Ῥεβεκκα, και παλιν Ἄννα, τωι χαλεπωι της στειρωσεως δουλευσασαι
παθει, ειτα παρα σου την ελευθεριαν δεξαμεναι. Το δε παρθενον τεκειν μη
συντυχουσαν ανδρι ανωτερον εστιν των νομων της φυσεως. Ἀλλα και την σην
επαγγελληι τηι παιδι παρουσιαν. Ουρανου και γης ου χωρει σε τα περατα· και πως σε
μητρα χωρησει παρθενικη; Και ο ∆εσποτης φησι· Πως με εχωρησεν η σκηνη του
Ἀβρααμ; Ὁ αγγελος φησιν· Ἐπειδη ειχε της φιλοξενιας το πελαγος. Ειτα νομισον,
∆εσποτα, εκει ωφθης τωι πατριαρχηι εν τηι παροδιωι σκηνηι, και παρεδραμες ο τα
παντα πληρων. Πως ενεγκηι η Μαρια το πυρ της θεοτητος; Ὁ θρονος σου φλεγεται τηι
αιγληι περιλαμπομενος, και σε δυναται φερειν ακαταπληκτως η παρθενος; 50.795 Ναι
μην, ει εβλαψε το πυρ εν ερημωι την βατον, βλαψει παντως και Μαριαν η εμη
παρουσια· ει δε εκεινο το πυρ, το σκιογραφησαν την του θεικου πυρος εξ ουρανου
που παρουσιαν, ηρδευσε μεντοι την βοτον, ου κατεφλεξε δε· τι αν ειποις περι της
αληθειας, ουκ εν πυρι φλογος, αλλ' εν σχηματι υετου καταβαινουσης; Τοτε λοιπον ο
αγγελος εξεπληρου το προσταχθεν αυτωι· και προς την παρθενον πορευθεις, και
εισελθων, προς αυτην εβοησε, λεγων· Χαιρε, κεχαριτωμενη, ο Κυριος μετα σου. Ουκ
ετι ο διαβολος κατα σου· οπου γαρ το πρωτον ετρωσεν ο πολεμιος, εκει την
εμπλαστρον ο ιατρος επιτιθησιν· οθεν την αρχην της εξοδου ο θανατος εσχεν,
εκειθεν η ζωη την εισοδον της ζωης ετεκτηνατο.
∆ια γυναικος ερυει [φ. βρυει] τα φαυλα, δια γυναικος πηγαζει τα κρειττονα.
Χαιρε, κεχαριτωμενη· μη αισχυνου ως αιτια καταδικης· μητηρ γαρ του κατα 50.796
δικασαντος γινηι. Χαιρε, κεχαριτωμενη· χαιρε, του χηρευσαντος κοσμου νυμφοτοκε
αμιαντε· Χαιρε, κεχαριτωμενη, η εν μητραι τον της μητρος βυθισασα θανατον· χαιρε,
ο εμψυχος ναος του Θεου· χαιρε, ουρανου και γης ισοῤροπον οικημα· χαιρε, της
αχωρητου φυσεως χωριον ευρυχωρον.
Ἀλλα τουτων ουτως εχοντων, επεστη τοις ασθενουσιν ο ιατρος, τοις εν
σκοτει καθημενοις ο της δικαιοσυνης ηλιος επεφανη, τοις χειμαζομενοις η αγκυρα
και ο ακυμαντος λιμην, τοις αδιαλλακτα μισουμενοις δουλοις ο πρεσβυς ετεχθη, και
της ειρηνης ο συνδεσμος, τοις αιχμαλωτοις ο λυτρωτης επεδημησε, τοις
πολεμουμενοις η κραταια της ανεκλαλητου χαρας και αγαπης σκεπη. Αυτος γαρ
εστιν η ειρηνη ημων, ως φησιν ο θειος Ἀποστολος, ης γενοιτο διαπαντος απολαυειν
ημας, χαριτι αυτου του Χριστου και Θεου ημων· ωι η δοξα εις τους αιωνας των
αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


