Laus Diodori episcopi
ΕΓΚΩΜΙΟΝ ΕΙΣ ∆ΙΟ∆ΩΡΟΝ ΕΠΙΣΚΟΠΟΝ τον προλαβοντα και
εγκωμιασαντα.
52.761
αʹ. Ὁ σοφος ουτος και γενναιος διδασκαλος, πρωην την αῤρωστιαν του
σωματος αποθεμενος, και επι τον θρονον τουτον αναβας, εμοι του λογου των προοι
μιων απηρξατο, τον Βαπτιστην Ἰωαννην, και φω νην της Ἐκκλησιας, και ραβδον
Μωσεως, και ετερα πλειονα μετα τουτων προσειπων. Και ουτος μεν επηινεσε τοτε,
υμεις δε ανεκραγετε· εγω δε ποῤρω καθημενος πικρον ανεστεναξα. Αυτος γαρ
επηινει, την φιλοτεκνιαν επιδεικνυμενος, υμεις ανεκραγετε, την φιλαδελφιαν
εμφαινοντες, εγω δε εστεναξον sic τωι των επαινων ογκωι πιεζομενος. Ἐγκωμιων
γαρ μεγεθος αμαρτηματων ουκ ελαττον δακνειν ειωθε το συνειδος· και οταν τις
εαυτωι μηδεν συνειδως 52.762 αγαθον, πολλα και μεγαλα αγαθα λεγοντων ετερων
ακουηι περι αυτου, αναλογιζομενος την παρουσαν υποληψιν και την μελλουσαν
ημεραν, καθ' ην παντα γυμνα και τετραχηλισμενα· και οτι ο τοτε δικαζων, ουκ απο
της των πολλων υπονοιας, αλλ' αυτης των πραγματων κρινει της αληθειας (Ου γαρ
κατα την δοξαν κρινει, φησιν, ουδε κατα την λαλιαν ελεγξει)· ταυτα παντα εννοων,
οδυνωμαι τοις επαινοις και τηι χρηστηι των πολλων υπονοιαι, πολυ το μεσον ταυτης
προς την μελλουσαν ψηφον ορων. Νυν μεν γαρ προ σωπειοις τισι ταις παρα των
πολλων δοξαις κρυπτο μεθα· εν εκεινηι δε τηι ημεραι, γυμνηι τηι κεφαληι, των
προσωπειων τουτων αφαιρεθεντων, προ βηματος 52.763 εστωτες, ουδεν απο της
εντευθεν δοξης εις την εκει ψηφον ωφεληθηναι δυνησομεθα, αλλα δι' αυτο τουτο
κολασθησομεθα μειζονως, οτι και πολλων επαινων και πολλης ευφημιας παρα των
πολλων απολαυσαντες, ουδε αυτωι τουτωι γεγενημεθα βελ τιους.
βʹ. Ταυτ' ουν απαντα εννοων, πικρον εστεναξον sic ∆ιο και ανεστην ταχεως
σημερον, ωστε εφ' υμων των εκεινα ακηκοοτων την τοιαυτην αποκρουσασθαι
δοξαν. Και γαρ στεφανος οταν μειζων ηι της του στε φανουμενου κεφαλης, ου
περισφιγγει τους κροτα φους, ουκ ενιζανει τηι κεφαληι· αλλα χαυνοτερος τωι μεγεθει
γινομενος, δια των οφθαλμων καταβαινων περιαυχενιος γινεται, και την κεφαλην
αφιησιν αστε φανωτον. Ὃ δη και ημεις πεπονθαμεν, του στεφανου των εγκωμιων
μειζονος της ημετερας φανεντος αξιας κεφαλης. Ἀλλ' ομως και τουτων ου τως
εχοντων, δια την παρουσαν (f. περιουσαν) αυτωι φιλοστοργιαν, ο πατηρ ουκ απεστη
πριν αυτον οπωσ δηποτε επιθειναι ημιν. Ουτω που και βασιλεις ποιουσι πολλακις,
και το αυτοις αρμοζον διαδημα λαβοντες, ταις των παιδιων επιτιθεασι κεφαλαις·
ειτα επειδαν ιδωσιν ελαττω την παιδικην ουσαν κο ρυφην του στεφανου, αυτωι
τουτωι τωι περιθειναι απλως και ως ετυχε πληροφορηθεντες, λαβοντες λοι πον
εαυτοις περιτιθενται.
γʹ. Ἐπει ουν και ο πατηρ τον αυτωι πρεποντα στεφα νον ημιν επεθηκε, και
μειζων ωφθη της ημετερας κορυφης, εαυτωι ουκ αν ελοιτο περιθειναι· φερε δη αυτον
ημων αφελομενοι, τηι αρμοζουσηι του πατρος ημεις επιθωμεν κεφαληι παλιν. Του γαρ
Ἰωαννου το ονομα παρ' ημιν, το δε φρονημα παρα τουτωι· και την μεν προσηγοριαν
ημεις εδεξαμεθα, την δε φιλο σοφιαν ουτος εκτησατο. ∆ια τουτο και της προσηγο
ριας δικαιος αν ειη κληρονομησαι μαλλον ημων· συνωνυμον γαρ ουχ η των
ονοματων κοινωνια, αλλ' η των πραγματων συγγενεια ποιειν ειωθε, καν τα
ονοματα διαφερηι. Ου γαρ ωσπερ οι της εξωθεν φιλο σοφιας μετεχοντες, ουτω και η
Γραφη περι τουτων φιλοσοφειν ειωθεν. Ἐκεινοι μεν γαρ αν μη μετα της ουσιας και η
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

των ονοματων συμβαινηι κοινωνια ου φασι γινεσθαι συνωνυμους. Ἡ Γραφη δε ουχ
ουτως· αλλ' οταν ιδηι πολλην της φιλοσοφιας την συγγενειαν, καν ετερα ονοματα ηι
κειμενα τοις κατα τον τροπον κοινωνουσιν αλληλοις, απο της αυτης αυτους προσ
ηγοριας καλει. Και τουτου ου ποῤρωθεν εστι παρα σχειν την αποδειξιν, αλλ' αυτον
τουτον τον Ἰωαννην τον Ζαχαριου παραγαγοντες εις μεσον. Των γαρ μαθητων
ερωτησαντων, ει μελλοι παραγινεσθαι πα λιν Ἠλιας, απεκρινατο· Και οτι ει θελετε
δεξασθαι; Ουτος εστιν Ἠλιας ο μελλων ερχεσθαι. Και μην Ἰωαννης ελεγετο· αλλ'
επειδη Ἠλιου τον τροπον 52.764 ειχε, δια τουτο και της προσηγοριας αυτωι μετεδωκε
ταυτης· επειδη το πνευμα Ἠλιου εκτησατο, δια τουτο και το ονομα Ἠλιου. Και γαρ
ερημους χωρας ᾤκησαν αμφοτεροι· και ο μεν μηλωτην, ο δε τρι χινον ιματιον
περιεβεβλητο· και τραπεζα ομοιως αυ τοις ευτελης και λιτη ην. Και ο μεν της
προτερας παρουσιας διακονος γεγονεν, ο δε εσται της μελλου σης αυθις. Ἐπει ουν
και διαιτης τροπος και ιματιων περιβολη, και τοπων διατριβαι, και διακονια μια, και
παντα ισα ην αυτοις· δια τουτο και ονομα εν αμφοτεροις επεθηκε, δεικνυς οτι καν
ετερον τις ονομα εχηι, δυναται ειναι εκεινωι συνωνυμος, ου τον τροπον εζηλωσεν. δʹ.
Ἐπει ουν αναμφισβητητος ουτος εστιν ο κανων, και ακριβης ουτος συνωνυμων ορος
παρα τηι θειαι Γραφηι, φερε, δειξωμεν οπως και τον τροπον εζηλωσε τον Ἰωαννου ο
σοφος ουτος ημων πατηρ, ινα μαθητε οτι και της προσηγοριας ουτος δικαιοτερον αν
κληρονομησειε της εκεινου. Ουκ ην εκεινωι τραπεζα, ουδε κλινη, ουδε οικια επι γης·
αλλ' ουδε τουτωι ποτε εγενετο. Και τουτου μαρτυρες υμεις, πως τον απαντα χρονον
διετελεσεν, αποστολικον επιδεικνυμενος βιον, μηδεν ιδιον εχων, αλλα παρ' ετερων
τρεφομενος, αυτος τηι προσευχηι και τηι διδασκαλιαι του λογου προσκαρτερων.
Ἐκηρυξεν εκεινος, περαν του ποταμου διατριβων εν ταις ερημιαις· και ουτος περαν
του ποταμου ποτε την πολιν πασαν λαβων, την υγιη διδασκαλιαν επαιδευσεν.
Ὤκησεν εκεινος εις δεσμωτηριον και την κεφαλην απετμηθη δια την υπερ του
νομου παῤρησιαν· αλλα και ουτος πολλακις της πατριδος εξεπεσε δια την υπερ της
πιστεως παῤρησιαν, πολλακις δε και την κεφαλην απετμηθη δια την αυτην ταυτην
αιτιαν, ει και μη τηι πειραι, αλλα τηι προθεσει. Ου γαρ φεροντες οι της αληθειας εχθροι
την της γλωττης αυτου δυναμιν, μυριας παντοθεν εῤραπτον επιβουλας, και εκ
πασων αυτον εῤρυσατο Κυριος. Φερε ουν γλωττης ακουσωμεν ταυτης, δι' ην και
εκινδυνευσε και εσωθη. Περι ης ουκ αν τις αμαρτοι τουτο ειπων, ο περι της γης [της]
επαγγελιας ειρηκε Μωσης. Τι δε περι εκεινης ειπεν; Γην ρεουσαν γαλα και μελι.
Τουτο και περι της γλωττης εστιν ειπειν· γλωττα ρεουσα γαλα και μελι τουτου. Ἵν'
ουν και γαλακτος απολαυσωμεν, και του μελιτος εμφορηθωμεν ενταυθα τον
ημετερον καταπαυσαντες λογον, ακουσωμεν της λυρας και της σαλπιγγος. Ὅταν μεν
γαρ την ηδονην εννοησω των ρηματων, λυραν καλω την τουτου φωνην· οταν δε το
δυνατον των νοηματων, σαλπιγγα τινα πολεμικην, και τοιαυτην, οιαν ειχον οι
Ἰουδαιοι, ηνικα τα της Ἱεριχω τειχη κατεβαλον. Καθαπερ γαρ τοτε η των σαλπιγγων
ηχη, πυρος σφοδροτερον τοις λιθοις προσπιπτουσα, παντα ανηλισκε και εδαπανα·
ουτω και η τουτου φωνη νυν, ουχ ηττον της σαλπιγγος εκεινης τοις των αιρετικων
οχυρωμασιν εμπεσουσα, λογι 52.765 σμους καθαιρει, και παν υψωμα επαιρομενον
κατα της γνωσεως του Θεου. Ἀλλ' ινα μη δια της ημετερας γλωττης, αλλα δια της
τουτου ταυτα μαθητε, ανα 52.766 παυσωμεν τον ημετερον λογον, δοξαν
αναπεμψαντες τωι Θεωι, τωι τοιουτους παρασχοντι διδασκαλους, οτι αυτωι η δοξα εις
τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


